JOHN MARRS SUFLETE PERECHE Original: The One (2017) Traducere din limba engleză de: MIHAELA APETREI virtual-project eu 2019 „A iubi sau a fi iubit ajunge Nu mai cereţi nimic Niciun alt mărgăritar nu mai e de găsit în cutele întunecate ale vieţii” Victor Hugo, Mizerabilii Capitolul 1 MANDY Mandy se uita ţintă, cu respiraţia tăiată, la poza de pe ecranul computerului Dezbrăcat până la brâu, bărbatul tuns scurt, cu părul şaten-deschis, poza pe o plajă stând cu picioarele larg desfăcute; îşi lăsase în jos, spre talie, partea superioară a costumului de neopren Ochii îi străluceau în cea mai limpede nuanţă de albastru Zâmbetul uriaş dezvelea două rânduri perfect aliniate de dinţi albi, iar Mandy aproape că putea să guste apa sărată care i se prelingea de pe piept pe placa de surfing aşezată la picioare „Oh, Dumnezeule!”, a şoptit ea pentru sine, lăsând să-i scape o răsuflare lungă pe care nici nu-şi dăduse seama cât o ţinuse în piept A simţit că o furnică buricele degetelor şi că-i iau foc obrajii şi s-a întrebat cum naiba o să reacţioneze trupul ei când îl va întâlni în persoană, dacă păţea aşa ceva doar la vederea unei fotografii Cafeaua din paharul de plastic se răcise, dar a băut-o totuşi până la capăt A făcut o captură de ecran cu fotografia şi a adăugat-o apoi într-un folder nou creat pe desktop, intitulat „Richard Taylor” A aruncat o privire prin birou ca să verifice dacă se uita careva la ce face, dar nu-i dădea nimeni atenţie Mandy a mers apoi în josul ecranului, să se mai uite şi la alte fotografii din albumul lui de pe Facebook, denumit „În jurul lumii” Categoric, călătorise mult, a observat Mandy, şi fusese în locuri pe care ea le văzuse doar la televizor sau în filme În multe fotografii bărbatul se afla în baruri, pe drumuri sau în temple, pozând lângă repere turistice, bucurându-se de plaje aurii şi ape săltăreţe Rareori era de unul singur Îi plăcea că tipul părea să fie genul sociabil Curioasă, a mers în urmă în postările lui, de când îşi făcuse cont în reţeaua de socializare, în ultimii ani de liceu, trecând apoi prin cei trei ani de facultate I se părea atrăgător chiar şi pe când era doar un adolescent îngrămădit După o oră şi jumătate de puricat aproape întreaga istorie online a acestui străin arătos, Mandy a intrat şi pe contul lui de Twitter, ca să vadă ce anume simţise nevoia să împărtăşească lumii Dar el nu se agitase decât pentru mărirea şi decăderea lui Arsenal în Premier League, întrerupându-se ocazional doar pentru preluarea unor postări cu animale ce cădeau peste obstacole sau se izbeau de ele Se părea că interesele lor diferă substanţial şi Mandy se întreba exact care era motivul pentru care fuseseră Potriviţi şi ce ar putea avea în comun Apoi şi-a amintit că nu mai avea nevoie de modul de gândire necesar pentru folosirea site-urilor sau aplicaţiilor de dating; Potriveşte-ţi ADN-ul se baza pe biologie, chimie şi ştiinţă – nimic din ceea ce ar fi putut înţelege ea Dar avea încredere deplină, ca milioane şi milioane de atâţia alţii Mandy a trecut apoi la profilul de LinkedIn al lui Richard, care i-a arătat că, de când absolvise Worcester University, cu doi ani în urmă, lucrase ca antrenor personal într-un oraş, la vreo 65 de kilometri de al ei Nu era de mirare că avea un trup aşa de bine lucrat, s-a gândit ea, imaginându-şi cum l-ar simţi deasupra ei Nu mai pusese piciorul într-o sală de sport din perioada în care abia se angajase, cu un an în urmă; atunci, surorile ei insistaseră că trebuie să înceteze să se mai plângă de căsnicia ei ratată şi să înceapă să se concentreze pe recuperare O trimiseseră cu forţa la spa, într-un hotel din apropiere, unde fusese masată, jumulită, pigulită, apăsată cu pietre fierbinţi, bronzată şi iar masată, până când orice gând despre fostul soţ fusese alungat din fiecare nod dureros din spate şi din umeri şi din fiecare por astupat al pielii Abonamentul la sală venise împreună cu promisiunea că se va ţine de programul pe care îl alcătuiseră special pentru ea Încercarea de a se convinge să facă sport regulat devenise un fel de rutină săptămânală, dar abonamentul îl plătise oricum Începu să-şi imagineze cum ar arăta copiii ei cu Richard şi se întreba dacă ar moşteni ochii albaştri ai tatălui lor sau ochii ei căprui; dacă ar avea părul negru şi pielea măslinie ca a ei sau părul blond şi pielea lui palidă S-a trezit zâmbind — Cine-i ăsta? — Isuse! a ţipat Mandy Vocea din spatele ei o făcuse să sară ca arsă — M-ai speriat de moarte — Păi atunci n-ar trebui să te uiţi la pornache în timpul serviciului Olivia a râs şi i-a oferit o bomboană dintr-o punguţă de Haribo Mandy a refuzat, dând din cap — Nu era pornache, tipul e un prieten vechi — Da-da, cum zici tu Stai totuşi cu ochii pe Charlie, vrea de la tine nişte cifre de vânzări Mandy şi-a dat ochii peste cap şi apoi s-a uitat la ceasul din colţul ecranului A realizat că dacă nu se apucă de treabă va sfârşi prin a-şi lua de lucru acasă A apăsat pe micul „x” roşu din colţ şi a blestemat contul de Hotmail care presupusese că mesajul de confirmare de la Potriveşte-ţi ADN-ul era spam Stătuse în secţiunea „junk” timp de şase săptămâni, până când îl descoperise, din întâmplare, în acea după-amiază devreme — Mandy Taylor, soţia lui Richard Taylor; încântată să vă cunosc, a şoptit ea A observat că răsucea absentă o verighetă imaginară de pe inelarul stâng Capitolul 2 CHRISTOPHER Christopher s-a foit pe toate părţile până când şi-a găsit o poziţie confortabilă în fotoliu Şi-a aşezat coatele în unghi de 90 de grade pe braţele fotoliului şi a tras adânc în piept mirosul husei de piele Femeia nu s-a zgârcit la calitate, şi-a spus el, încredinţat, după mirosul şi atingerea materialului, că fotoliul nu fusese cumpărat de la vreun magazin de duzină de pe bulevard Cât timp ea a rămas în bucătăria de alături, Christopher a aruncat o privire prin apartament Fata locuia la parterul unei clădiri victoriene impecabil restaurate care, judecând după vitraliul de deasupra uşii de la intrare, slujise cândva drept mănăstire I-a admirat gustul în alegerea ornamentelor de ceramică aranjate pe rafturi clădite de-a dreptul în pereţi, în jurul porţiunii proeminente de zid unde fusese încastrat şemineul deschis Dar alegerile ei în ceea ce priveşte literatura lăsau mult de dorit A strâmbat din nas la vederea operelor cartonate ale lui James Patterson, Jackie Collins şi J K Rowling În altă parte a încăperii se afla o măsuţă butucănoasă de cafea, în centrul căreia fusese aşezată, alături de două telecomenzi, şi o tavă pătrată îmbrăcată în piele întoarsă, în jurul ei erau perfect rânduite patru naproane asortate Înclinaţia ei pentru simetrie l-a făcut să se simtă uşurat Christopher şi-a trecut limba peste dinţi şi a dat de o aşchie de fistic captivă între incisivul lateral şi canin Fiindcă n-a reuşit s-o disloce, a încercat cu unghia, însă tot n-a putut s-o mişte din loc, aşa că şi-a pus în minte să nu uite să caute în baia ei nişte aţă dentară, înainte de a pleca Puţine lucruri îl iritau mai tare decât o bucăţică de mâncare rămasă captivă între dinţi Odată chiar plecase de la o întâlnire fix în mijlocul prânzului, fiindcă fetei îi rămăsese între dinţi o bucăţică de kale O vibraţie venind din buzunarul pantalonilor i-a gâdilat vintrele; nu era o senzaţie cu totul neplăcută Ca regulă, Christopher era destul de riguros în a-şi închide telefonul atunci când era cazul şi nu-i putea suferi pe cei care nu-l tratau cu aceeaşi politeţe Dar astăzi făcuse o excepţie A scos telefonul şi a citit mesajul de pe ecran; era un e-mail de la Potriveşte-ţi ADN-ul Şi-a amintit că în urmă cu câteva luni le trimisese, într-o doară, un test de salivă, dar nu primise vreo Potrivire în baza de date Până acum Mesajul întreba dacă dorea să plătească pentru a primi coordonatele de contact ale acestei persoane Oare vreau? şi-a spus el Chiar vreau? A lăsat telefonul deoparte şi s-a gândit la cum arată Potrivirea lui, înainte de a apuca să decidă că era nepotrivit să se gândească la o a doua femeie cât timp se afla încă în compania primei S-a ridicat în picioare şi s-a întors în bucătărie, unde a găsit-o aşa cum o lăsase cu câteva minute mai devreme, întinsă pe spate pe dalele reci ale podelei, cu laţul încă înfăşurat în jurul gâtului Nu mai sângera, ultimele picături se adunaseră pe lângă gulerul bluzei A scos din haină un aparat de fotografiat Polaroid şi a făcut două poze identice ale chipului femeii, apoi a aşteptat calm să se developeze Le-a băgat pe amândouă într-un plic A5 din carton tare, pe care l-a strecurat în buzunarul de la jachetă Apoi Christopher a strecurat instrumentarul la loc în rucsac şi a plecat, aşteptând să iasă din întunericul grădinii înainte să-şi scoată papucii de plastic, masca şi cagula Capitolul 3 JADE Jade a zâmbit când a văzut mesajul lui Kevin fluturându-i pe ecranul telefonului mobil „Seara bună, frumoaso, ce faci?”, scria el Îi plăcea felul în care Kevin îşi începea mereu mesajele cu aceeaşi propoziţie „Sunt bine, mulţumesc”, a replicat ea şi a adăugat un emoticon zâmbitor „Totuşi, mă simt sleită” „Îmi pare rău că nu ţi-am dat mesaj mai devreme Am avut o zi plină Nu te-ai supărat pe mine, nu-i aşa? „Ba da, m-am supărat un pic, dar ştii şi tu ce nesimţită morocănoasă pot fi uneori Tu ce-ai făcut?” Pe ecran a apărut o poză cu un hambar de lemn şi un tractor sub soarele strălucitor şi încins În hambar aproape că a putut vedea vitele închise îndărătul barelor metalice şi echipamentul de muls ataşat de ugere „Am reparat acoperişul grajdului Nu că ne-am aştepta să plouă deja, dar dacă tot puteam să-l facem, l-am făcut Tu?” „Sunt în pat, în pijama, şi mă uit la hotelurile alea ciudate de pe site-ul Lonely Planet de care mi-ai zis” Jade a pus laptopul pe podea şi a ridicat privirea spre panoul unde afişase locurile pe care voia să le viziteze „Nu-i aşa că sunt uimitoare? Trebuie să călătorim prin lume şi să le vedem împreună, într-o bună zi” „Aproape că mă fac să-mi doresc să-mi fi luat un an liber după facultate şi să plec cu rucsacul în spinare cu gaşca” „Şi de ce n-ai plecat?” „Asta-i o întrebare tâmpită rău – de unde vin eu, banii nu cresc în copac” Măcar de-ar fi crescut, s-a gândit ea Mama şi tatăl ei nu erau avuţi şi fusese nevoită să-şi plătească singură studiile Avea de plătit un împrumut pentru studii mare cât China, în timp ce colegele ei de apartament din facultate plecaseră să-şi trăiască visul şi să călătorească în State Fierbea când vedea în actualizările constante de pe Facebook fotografii în care se distrau fără ea „Îmi pare rău că trebuie s-o tai aşa, iubire, dar tata vrea să-l ajut să dea de mâncare vitelor Îmi dai un mesaj mai încolo?” „Faci mişto de mine?”, a replicat Jade, enervată că avuseseră aşa de puţin timp după ce aşteptase toată seara să stea de vorbă cu el „Te iubesc, xxx”, i-a scris Kevin „Da, bine”, a răspuns ea şi a pus telefonul jos O clipă mai târziu l-a ridicat şi a scris şi ea: „Şi eu te iubesc Xxx” Jade s-a descotorosit de plapuma groasă şi şi-a aşezat telefonul pe pad-ul de încărcare aflat pe noptieră S-a uitat în oglinda înaltă cât ea, în a cărei ramă stăteau înfipte fotografiile prietenelor plecate în călătorii, şi a promis să-şi reducă cearcănele din jurul ochilor albaştri dormind mai mult şi bând mai multă apă Şi-a notat în minte ca în weekend să-şi tundă un pic buclele roşcate şi să-şi dea cu un spray autobronzant Se simţea întotdeauna mai bine când pielea ei palidă prindea un pic de culoare S-a strecurat iar în pat şi s-a întrebat cât de diferită ar fi fost viaţa ei dacă şi-ar fi luat acel an de pauză, împreună cu prietenele Poate că i-ar fi dat curaj să ignore presiunea părinţilor ei de a se întoarce în Sunderland după cei trei ani la Loughborough Fiind prima din familie căreia i se oferise un loc la facultate, ai ei nu puteau înţelege de ce angajatorii nu-i băteau la uşă cu oferte de job imediat ce absolvise Şi din moment ce facturile de la cardul de credit şi ratele de la împrumut începuseră să curgă, nu prea avusese altă şansă decât fie să-şi declare falimentul personal la 21 de ani, fie să se mute înapoi în casa părintească aflată într-un lung şir de case gemene, de unde sperase că a scăpat Îi displăcea profund persoana furioasă şi frustrată care devenise, dar nu ştia cum să schimbe lucrul acesta Le reproşa alor ei faptul că o făcuseră să se întoarcă aici şi începuse să se îndepărteze de ei Când a reuşit să-şi închirieze propriul apartament, abia dacă-şi mai vorbeau Tot pe ei îi învinuia şi de eşecul ei de a avansa într-o carieră în turism şi călătorii, şi pentru că o făcuseră să-şi trăiască zilele îndărătul recepţiei dintr-un hotel de periferie Acest job n-ar fi trebuit să fie decât o scurtă pauză în viaţa ei profesională, dar undeva, pe tot parcursul ăsta, devenise regula Jade se săturase să fie atât de furioasă cu toată lumea şi tânjea să se întoarcă la viaţa pe care o visase Singurele raze de soare în aceste Zile ale Cârtiţei erau conversaţiile cu bărbatul găsit pentru ea de Potriveşte-ţi ADN-ul Kevin A zâmbit reţinut către cea mai recentă fotografie a lui Kevin, care o privea din rama ei, de pe un raft al bibliotecii Bărbatul avea părul şi sprâncenele de un blond-deschis, aproape alb, şi un zâmbet larg care se întindea de la o ureche la alta; trupul lui bronzat era slab, dar musculos Nici dacă ar fi vrut, nu l-ar fi putut inventa De-a lungul celor şapte luni de când tot vorbeau, Kevin nu-i trimisese decât câteva poze, dar, din momentul în care vorbiseră prima dată la telefon şi Jade simţise tremurul despre care citise prin reviste, fusese sigură că nu exista pe lume bărbat care să i se potrivească mai bine Soarta e uneori foarte ticăloasă, a hotărât ea, fiindcă îi aşezase Potrivirea de cealaltă parte a lumii, în Australia Poate că într-o zi îl va întâlni, dacă-şi va permite vreodată asta Capitolul 4 NICK — Ah, oameni buni, dar chiar ar trebui s-o faceţi, i-a zorit Sumaira cu un zâmbet larg pe chip şi o sclipire drăcească în privire — Dar de ce? Mi-am găsit deja sufletul pereche, a spus Sally, împletindu-şi degetele cu ale lui Nick Nick s-a aplecat peste masă şi a apucat sticla de Prosecco cu cealaltă mână Şi-a turnat în pahar ultimele picături — Mai vrea cineva să-i umplu paharul? a întrebat el La auzul aprobărilor însufleţite ale celorlalţi trei, şi-a desprins mâna dintr-a logodnicei sale şi s-a îndreptat spre bucătărie — Dar nu vreţi să fiţi siguri? a insistat Sumaira Vreau să zic, vă stă aşa de bine împreună, dar nu poţi şti niciodată cine altcineva mai există pe lume Nick s-a întors din bucătărie cu încă o sticlă – a cincea în seara aceea – şi a vrut să-i toarne Sumairei Deepak şi-a pus mâna peste paharul soţiei sale — E în regulă, frate Doamna Gură-Spartă a băut destul pentru o seară — Strici plăcerea omului, a izbucnit Sumaira şi, bosumflată, s-a întors spre Sally: Nu spun decât că ai putea fi sigură că l-ai găsit pe alesul tău înainte de a merge cu el la altar — Sună romantic aşa, când o zici, a replicat Deepak, dându-şi ochii peste cap Dar nu iei tu decizia în locul lor, nu? Dacă nu au probleme, nu încerca tu să repari ceva ce nu are nevoie să fie reparat — Testul a mers în cazul nostru, nu? Adică ne ştiam oricum, dar ne-a mai dat un pic de siguranţă, anume că eram meniţi dintotdeauna să fim împreună — Putem să nu ne transformăm în unul din cuplurile alea încrezute şi virtuoase, te rog? — Nu trebuie să fii într-un cuplu ca să fii încrezut şi virtuos, iubire A fost rândul Sumairei să-şi dea ochii peste cap A dat pe gât ce-i mai rămăsese în pahar, sub privirile atente ale soţului ei Nick şi-a lăsat capul pe umărul logodnicei lui şi s-a uitat pe geam spre strălucirea farurilor maşinilor şi spre siluetele amestecându-se pe trotuarul din faţa barului Locuiau într-un apartament amenajat într-o fostă fabrică şi aveau ferestre cât peretele, din tavan până în podea – n-avea cum să nu vadă strada aglomerată de afară şi cum arătase propria viaţă Nu demult, serile lui obişnuite însemnau s-o ţină dintr-un bar în altul prin locurile la modă din Birmingham, înainte de a adormi într-un autobuz de noapte şi de a se trezi la multe staţii depărtare de casă Dar priorităţile i se schimbaseră aproape peste noapte atunci când o întâlnise pe Sally Ea abia împlinise 30 de ani – era cu cinci ani mai mare decât el – şi din prima lor conversaţie despre filmele vechi ale lui Hitchcock îşi dăduse seama că femeia asta avea ceva diferit faţă de restul Încă din primele lor zile împreună ea îl îndemnase să-şi deschidă mintea către destinaţii noi de călătorie, feluri noi de mâncare, artişti noi şi muzică nouă, iar Nick începuse să vadă lumea dintr-o altă perspectivă Când se uita la pomeţii ei incredibil de ascuţiţi, la părul de culoarea castanei, tuns scurt, în franjuri, şi la ochii cenuşii, spera ca într-o zi copiii lor să moştenească frumuseţea mamei şi mintea ei deschisă Ce anume îi oferea el la schimb nu prea ştia, dar atunci când o ceruse în căsătorie, la aniversarea lor de trei ani, într-un restaurant din Santorini, Sally plânsese atât de tare, încât la început nici nu şi-a dat seama dacă a acceptat sau a refuzat — Dacă voi doi sunteţi cel mai bun exemplu despre ce poate face Potrivirea, atunci sunt foarte mulţumit dacă eu şi Sal rămânem exact aşa cum suntem, i-a tachinat Nick şi şi-a dat jos ochelarii ca să-şi frece ochii obosiţi Şi-a luat ţigara electronică şi a pufăit din ea de câteva ori — Suntem împreună de aproape patru ani şi deja mi-a promis să mă iubească, să mă respecte şi să mă asculte, aşa că sunt sută la sută sigur că suntem făcuţi unul pentru altul — Stai aşa, „să te asculte”? l-a întrerupt Sumaira, ridicând o sprânceană Trebuie să fii foarte norocos — Şi tu mă asculţi pe mine, a adăugat încrezător Deepak Toată lumea ştie cine poartă pantaloni în relaţia noastră — Tu îi porţi, iubire, dar ia pune-ţi întrebarea cine ţi-i cumpără — Dar dacă nu suntem, totuşi? a întrebat dintr-odată Sally Dacă nu suntem făcuţi unul pentru celălalt? Până în acel moment, Nick ascultase aparent amuzat cum Sumaira încerca să-i convingă să facă o testare cu Potriveşte-ţi ADN-ul Nu era prima dată când aducea în discuţie acest subiect în cei doi ani de când se cunoşteau şi Nick era sigur că nu va fi nici ultima Prietena lui Sally putea fi deopotrivă agresivă şi convingătoare Dar Nick era surprins s-o audă pe Sally spunând acelaşi lucru Niciodată nu fusese de acord cu Potrivirea ADN-ului, aşa cum nu era nici el — Poftim? a spus Nick — Ştii că te iubesc din toată inima şi vreau să-mi petrec restul vieţii alături de tine, dar dacă nu suntem, de fapt, suflete pereche? Nick s-a încruntat — De unde ţi-a venit asta? — Oh, de nicăieri, nu-ţi face griji, nu m-am răzgândit în legătură cu nimic L-a bătut liniştitor pe braţ — Doar că mă întrebam dacă suntem împăcaţi numai cu gândul că suntem potriviţi unul cu altul sau dacă nu cumva vrem să ştim cu certitudine acest lucru? — Iubito, te-ai îmbătat, a expediat-o Nick, scărpinându-se în barba nerasă Sunt pe deplin fericit ştiind ceea ce ştiu şi nu am nevoie de vreun test care să-mi spună asta — Am citit undeva online că Potriveşte-ţi ADN-ul e pe cale să pună capăt unui număr de aproximativ trei milioane de căsnicii Dar, într-o generaţie de acum încolo, divorţul abia dacă o să mai însemne ceva, a spus Sumaira — Asta pentru că nici căsnicia nu o să mai însemne „ceva”, a replicat Deepak Va deveni o instituţie perimată, ţineţi minte ce vă zic Nu va mai trebui să demonstrezi nimic nimănui, pentru că toată lumea va fi potrivită cu cel cu care îi este destinat să fie — Nu prea mă ajuţi, a spus Nick, înfigând furculiţa în resturile crocante ale unui cheesecake cu zmeură rămase în farfuria lui Sally — Îmi pare rău, prietene, ai dreptate Hai să toastăm Pentru certitudinea probabilităţilor — Pentru certitudinea probabilităţilor, au replicat şi ceilalţi şi au ciocnit paharele cu Nick Toţi, mai puţin Sally Capitolul 5 ELLIE Ellie a aruncat o privire asupra ecranului tabletei şi a văzut înciudată lunga listă de sarcini pe care le avea de terminat până la finalul zilei de lucru Asistenta ei, Ula, era îngrozitor de eficientă şi îi actualiza şi reaşeza lista de priorităţi cam de cinci ori pe zi, chiar dacă Ellie nu-i ceruse niciodată asta În loc să i se pară un lucru util, lui Ellie îi provoca adeseori un sentiment de animozitate atât faţă de tabletă, cât şi faţă de Ula, din cauză că-i reaminteau constant eşecul ei de a ajunge la capătul listei Câteodată simţea nevoia să-i îndese Ulei tableta pe gât De când devenise propriul ei şef, Ellie sperase să poată angaja oameni pe care să se bazeze într-atât încât să le delege o mare parte din treaba ei Însă, pe măsură ce trecea timpul, începuse treptat să accepte eticheta de „nenorocită obsedată de control” pe care i-o aruncase odată unul dintre foştii ei iubiţi S-a uitat la ceas Era 10:10 seara şi şi-a dat seama că ratase deja băuta în cinstea directorului ei de operaţiuni, căruia i se născuse de curând primul copil Se îndoia că o crezuse cineva când a promis că ajunge – şi cu toate că îi încurajase pe angajaţi să meargă şi chiar finanţase formarea unui club în companie, atunci când venea vorba să participe şi ea, timpul o lua la goană, în ciuda bunelor sale intenţii Ellie a lăsat să-i scape un căscat lung şi s-a uitat afară, pe fereastra cât peretele Biroul ei ostentativ de neostentativ se afla la etajul 71 din clădirea londoneză Shard, iar vederea panoramică îi permitea să vadă mult dincolo de Tamisa, până spre luminile colorate care străluceau pe cer până departe, cât puteai cuprinde cu privirea Şi-a scos din picioare pantofii cu toc de la Miu Miu şi a mers cu tălpile goale pe covoraşele albe şi groase aşternute pe podea, spre barul amenajat într-un colţ al încăperii A ignorat stocul de şampanie, vin, whisky şi vodcă şi a ales în schimb una dintre dozele reci de băutură energizantă Şi-a turnat-o în pahar, peste un pumn de cuburi de gheaţă, apoi a luat o înghiţitură Şi-a dat seama că biroul era decorat la fel de împrăştiat ca şi casa ei Nu spunea nimic despre ea Dar când nu-ţi pasă suficient de propriile decizii este mult mai convenabil să plăteşti designeri de interior care să decidă în locul tău Prioritatea lui Ellie era afacerea, nu câte noduri avea cuvertura de bumbac egiptean de pe pat, nici câte picturi ale lui David Hockney atârnau pe şinele special făcute pentru ele şi nici câte cristale Swarovski fuseseră folosite pentru candelabrul din hol S-a îndreptat iar către birou şi s-a uitat fără tragere de inimă la lista cu treburi de făcut, pe care Ula o alcătuise deja Aştepta să vină şoferul şi şeful de la pază ca s-o ducă acasă, unde plănuia să citească sugestiile departamentului de prin legătură cu discursul planificat pentru presă în legătură cu o nouă actualizare a aplicaţiei sale Această actualizare urma să revoluţioneze industria în care activau, aşa că trebuia s-o facă bine Apoi, la 5:30, a doua zi, urmau să vină la ea acasă, în Belgravia, un hair stylist şi un make-up artist ca s-o pregătească pentru interviurile înregistrate de la CNN, BBC News 24, Fox News şi Al Jazeera După aceea avea întâlnire cu un jurnalist de la Economist, urma să pozeze pentru câţiva fotografi de la Press Association şi spera că nu mai târziu de ora 10:00 să fie din nou acasă Nu era cel mai grozav mod de a-şi începe ziua de sâmbătă, şi-a spus Ellie Responsabilul ei pentru relaţia cu media avertizase în avans agenţiile de ştiri că Ellie era pregătită să vorbească numai despre munca ei, fiind absolut excluse întrebările despre viaţa personală Era motivul pentru care refuzase recent un profil în Vogue, completat cu o sesiune foto realizată de legendara fotografă Annie Leibovitz Spaţiul acordat putea fi destul de generos şi materialul preluat de publicaţii din întreaga lume, dar nu merita s-o facă pe seama vieţii ei private, care suferise deja destul de-a lungul timpului Pe lângă faptul că era cunoscută rezerva ei în legătură cu viaţa personală, în afara serviciului, Ellie nu voia nici să abordeze public tendinţele critice la adresa afacerii sale – avea încredere că echipa de PR gestiona în numele ei orice informaţie negativă Învăţase din greşelile regretatului Steve Jobs în ceea ce priveşte gestionarea problemei cu antena de la iPhone 4 şi ştia cât de mult deranj făcuse la timpul respectiv, afectând atât reputaţia mărcii, cât şi pe a personajului reprezentativ din conducere A văzut cum s-a aprins ecranul mobilului de pe birou Doar câţiva oameni aveau privilegiul de a şti acel număr de telefon şi adresa ei privată de e-mail: de fapt, doar vreo 12 din cei 4 000 de angajaţi ai ei din întreaga lume şi cei din familie, pe care abia dacă avea timp să-i vadă Nu că nu se gândea destul de des la ei – le aruncase de-a lungul timpului destui bani încât să-i compenseze absenţa –, dar se dovedise că nu erau destule ore într-o zi pentru vizite şi mai lipsea şi înţelegerea reciprocă Ellie nu avea copii; ei aveau Ei nu aveau de condus o companie globală multimiliardară în lire sterline; Ellie avea A ridicat telefonul şi a recunoscut adresa de e-mail de pe ecran Curioasă, a deschis mesajul „Potriveşte-ţi ADN-ul, Potrivire confirmată”, a citit ea S-a încruntat Chiar dacă se înregistrase pe site în urmă cu ceva timp, prima reacţie a fost să creadă mai degrabă că vreunul dintre angajaţii ei îi făcea vreo glumă „Ellie Ayling Potrivirea ta destinată este Timothy, bărbat, Leighton Buzzard, Anglia Te rugăm să urmezi instrucţiunile de mai jos pentru a afla cum să-i accesezi profilul complet” A pus telefonul pe masă şi a închis ochii „Asta-mi mai lipsea”, a bombănit ca pentru ea, apoi l-a închis Capitolul 6 MANDY — Ai vorbit cu el până acum? — Ţi-a dat vreun SMS sau vreun e-mail? — De unde e? — Cu ce se ocupă? — Cum îi sună vocea? Adâncă şi sexy sau are accent? Zidul de întrebări din partea familiei creştea tot mai rapid şi devenea tot mai gros Cele trei surori şi mama ei se strânseseră în jurul mesei, flămânde de informaţii despre Potrivirea lui Mandy, Richard Erau la fel de flămânde şi în ceea ce priveşte conţinutul celor patru cutii deschise larg în faţa lor, cu mâncare luată la pachet: pizza, pâine cu usturoi şi sosuri — Nu Nu Peterborough Este antrenor personal şi nu, nu ştiu cum îi sună vocea, a replicat Mandy — Atunci arată-ne poza! i-a cerut Kirstin Mor să-l văd — Nu am decât câteva, copiate de pe profilul lui de Facebook De fapt avea cel puţin 15, dar nu voia ca ele să afle cât de implicată era în poveste — Oh, Dumnezeule, nu vrei să ni-l arăţi pentru că ţi-a trimis o poză cu cocoşelul lui, nu? a exclamat maică-sa — Mamă! a icnit Mandy Ţi-am spus, n-am vorbit încă şi nu am văzut nicio poză cu cocoşelul lui — Că tot ai pomenit de cocoşei, o să încep ospăţul, a spus Paula şi i-a oferit o felie de pizza surorii ei Mandy a scuturat din cap Avea convingerea fermă că, în timp ce surorile ei deja cuplate îşi puteau permite să se culce pe lauri şi să mănânce după pofta inimii şi a stomacului, ea trebuia să fie atentă cu mâncarea Nu conta dacă era ziua de trişat; potrivit revistei Grazia, diferenţa dintre măsura 14 şi măsura 16 putea fi uneori doar o înghiţitură Mandy a selectat fotografia cu Richard la bustul gol, la surfing, şi a trecut telefonul peste masă, ca să vadă şi familia — Să dea dracu’, cum arată nemernicul ăsta mic! a ţipat Paula Deşi pare să fie cam cu zece ani mai tânăr decât tine! Ai un băieţel cu care să te joci, eşti una dintre hoaştele alea care o ard cu tinerei, nu? — Şi când te întâlneşti cu el? a întrebat-o Kirstin — Încă nu ştiu, trebuie să stăm de vorbă mai întâi — Mai aşteaptă şi o poză cu cocoşelul lui, ca să fie sigură că e pe măsură, a zis Karen şi au izbucnit toate în râs — Aveţi nişte minţi bolnave rău, a replicat Mandy Mai bine nu vă spuneam nimic În sfârşit, se simţea şi ea bine că are nişte veşti bune pe care să le împărtăşească familiei în legătură cu viaţa amoroasă Cu trei surori mai mici care erau căsătorite şi se aşezaseră la casa lor – toate pe baza Potrivirii ADN-ului –, Mandy era sfâşiată de incertitudini şi începuse să se simtă ocolită, mai ales de când începuseră să vină şi copiii Mandy era o femeie divorţată, de 37 de ani, şi se simţea de parcă n-ar fi fost niciodată altcineva În orice caz, de când intrase Richard în viaţa ei – cu toate că nu în persoană, nu încă –, situaţia se îmbunătăţise şi singurul lucru la care se putea gândi era felul în care viaţa urma să i se schimbe în bine E-mailul de confirmare pe care-l primise de la Potriveşte-ţi ADN-ul o informase că Richard bifase căsuţa, ceea ce însemna că, în eventualitatea unei potriviri, datele lui de contact puteau fi trimise mai departe Primise, de asemenea, şi o notificare de informare asupra acestui lucru, precum şi datele de contact ale lui Mandy; cu toate astea, încă n-o contactase Suspansul o omora Dar Mandy era un suflet de modă veche, care credea că e datoria bărbatului să pornească la vânătoare — Bun, uite ce trebuie să faci, a început Kirstin Mai întâi, trimite-i un mesaj Ia tu iniţiativa şi stabileşte o dată la care să vă întâlniţi în persoană, la un restaurant sau ceva de genul ăsta să fie un loc de fiţe, Carluccio’s sau Jamie’s Apoi lasă-l să aştepte câteva întâlniri înainte să-i dai voie să te sărute, ca să nu mai vorbim de altele — Ah, mai termină cu prostiile astea, a întrerupt-o Paula, trăgând un fum lung din ţigara electronică Frumuseţea Potrivirii cu cineva este că nu mai trebuie s-o freci la nesfârşit cu tot jocul ăla tâmpit Ştiţi că sunteţi perfecţi unul pentru celălalt, aşa că mergeţi şi trageţi-vi-o până vă sar ochii din cap Mandy a simţit că îi iau foc obrajii Maică-sa a încuviinţat şi şi-a dat ochii peste cap — Mandy nu este ca tine, Paula, a spus Karen Ea trebuie să ia lucrurile mai încet — Şi uite unde a ajuns Paula s-a întors spre Mandy: — Fără supărare Dar ce zic eu aici este că nu trebuie să mai fie aşa înceată Mama şi-ar da mâna dreaptă să mai fie iar bunică, iar Karen şi cu mine am cheltuit destul pe designerii de vagine ca să mai trecem iar un copil pe acolo Şi, Kirstin, da, ştiu că şi lesbienele pot avea copii, dar tu eşti prea ocupată să-ţi faci de cap prin lume ca să te gândeşti măcar să te aşezi la locul tău Mandy, nepotul cu numărul patru a rămas pe umerii tăi Ia gândeşte-te numai, la anul pe vremea asta ai putea fi măritată şi însărcinată Şi-au îndreptat toate spre Paula privirile îngrijorate, iar ea a spus repede: — Iartă-mă! A vorbit gura fără mine — E OK Mandy şi-a plecat privirea Întotdeauna tânjise după un copil al ei şi cât timp fusese căsătorită cu Sean avuseseră câteva încercări ratate cu puţin Se căsătorise cu iubitul ei din copilărie imediat ce terminaseră şcoala, economisiseră din greu, îşi cumpăraseră împreună o casă şi încercaseră să-şi întemeieze o familie Lumea ei fusese zguduită din temelii de pierderile de sarcină şi acest lucru era o parte importantă din motivul pentru care mariajul lor se destrămase Câteodată, noaptea, când în dormitorul ei nu se auzea decât liniştea, jura că-şi poate auzi bătând ceasul biologic Probabil că-i rămăseseră mai puţin de zece ani ca să conceapă un copil pe cale naturală şi, chiar şi aşa, corpul ei era predispus la complicaţii În timpul numeroaselor seri pe care le petrecuse având grijă de nepoatele şi nepotul ei, îşi dorise cu disperare să aibă şi ea parte de aşa ceva, de un copil pe care să-l iubească necondiţionat Sigur că-i iubea pe copiii surorilor sale, dar nu era deloc acelaşi lucru Visa să aibă pe cineva la a cărui creare şi modelare să ia parte, cineva care să depindă de ea, care să aibă nevoie de ea, care s-o caute mereu pentru îndrumare şi care, până în ziua morţii ei, s-o numească „mamă” Gândul de a deveni o fată bătrână fără copii reprezenta o perspectivă îngrozitoare şi, pe măsură ce treceau anii, devenea tot mai mult, dintr-o posibilitate, o probabilitate — Cred că te cam grăbeşti, a spus Mandy O să-l las pe el să facă prima mişcare şi o să vedem cum avansăm de acolo, OK? Celelalte au dat din cap a resemnare şi Mandy şi-a amintit cum, nu cu multă vreme în urmă, era îngrijorată în legătură cu înregistrarea ei la Potriveşte-ţi ADN-ul Căsătoria i se destabilizase din cauza sarcinilor pierdute, dar ultimul cui bătut în sicriul acelui mariaj fusese momentul în care Sean o părăsise brusc pentru o femeie cu 11 ani mai mare decât ea Îşi făcuse testul pe ascuns de Mandy şi fusese Potrivit Rupsese brusc căsătoria şi odată ce vânduseră casă, el se mutase într-un conac din Bordeaux, ca să fie alături de Potrivirea lui franţuzoaică Mandy a rămas să adune rămăşiţele – o căsuţă mică în care să o ia de la început şi o inimă zdrobită Potriveşte-ţi ADN-ul nu mai era acum un inamic – timpul vindecase relaţia dintre Mandy şi ideea exprimată de acest instrument Şi acum, la trei ani după ce rămăsese singură, era gata să-şi împartă iar viaţa cu cineva, de data asta cu cineva făcut pentru ea, mai degrabă decât să lase lucrurile în voia sorţii Ce ar fi putut merge prost? Spera ca şi Potrivirea ei să gândească la fel, cu toate că se părea că nu se grăbeşte s-o contacteze Se ruga să nu fie deja căsătorit, astfel încât ea să nu fie pe cale de a destrăma un cămin fericit, aşa cum îi făcuse ei Régine, doar ca să primească soţul şi copilul care i-ar fi revenit de drept lui Mandy Capitolul 7 CHRISTOPHER Christopher stătea la un birou vechi de lemn, în micul dormitor aflat la capătul duplexului în care locuia Pornise ambele ecrane ale computerului şi tastatura fără fir şi le ajustase poziţiile astfel încât să fie perfect paralele unul cu celălalt În primul ecran şi-a deschis e-mailul, iar în celălalt a trecut prin câteva programe înainte de a deschide linkul Găseşte-mi telefonul, pe care îl descărnase în urmă cu câteva luni Pe ecran i-au apărut 24 de numere diferite de telefon, însă numai două sclipeau în verde-strălucitor, semn că utilizatorii lor se aflau în mişcare Era ceva obişnuit pentru ora asta târzie, s-a gândit el Penultimul număr i-a stârnit curiozitatea A deschis o hartă pe care o avea marcată în bară şi a adăugat un cerc roşu care să-i indice unde se afla utilizatoarea Sistemul GPS din telefonul ei i-a furnizat poziţia exactă, pe strada pe care locuia Pe baza tiparului obişnuit al comportamentului ei, Numărul Şapte tocmai îşi terminase tura la restaurantul ieftin din Soho, unde lucra cam până la 11 noaptea Luase autobuzul numărul 29 spre casă Bănuia că se va întinde un pic în pat în orele pe care le avea la dispoziţie, până la 6 dimineaţa, când îi începea al doilea job, ca femeie de serviciu la nişte birouri din centrul Londrei În acest interval de timp putea să-şi vadă şi Christopher de treaba lui În timp ce-şi tria variantele, încerca şi să-şi dea seama cum poate ajunge dintr-un loc în altul, căci ştia bine distanţa dintre locuinţa lui şi fiecare din celelalte case Învăţase din greşelile altora că el, că nu trebuie să existe niciun tipar în localizările ţintelor sale – păstrează totul întâmplător la suprafaţă, dar în perfectă ordine în profunzime Şi, de-a lungul timpului, înţelesese spre ce adrese să meargă cu maşina, unde să meargă cu bicicleta şi unde pe jos Apartamentul Numărului Şapte era la o distanţă de doar 20 de minute de casa lui „Perfect”, a murmurat el bucuros Dar atenţia i-a fost distrasă de la cercul roşu de pe unul dintre ecrane spre celălalt, unde apăruseră zecile lui de conturi de e-mail Mesajul de la Potriveşte-ţi ADN-ul rămăsese deschis de când îi apăruse în inbox, cu câteva seri în urmă, când fusese ocupat cu Numărul Şase Dar văzându-l din nou, a devenit curios în legătură cu femeia pe care structura lui biologică o desemnase ca fiindu-i cea mai potrivită Spera ca măcar să fie vorba de o femeie – citise poveşti despre oameni care fuseseră Potriviţi cu cineva de acelaşi sex sau cu persoane cu zeci de ani mai în vârstă Nu voia să fie iubit de vreun denaturat sau de vreun bătrân; de fapt, Christopher nu prea voia să fie iubit de nimeni În cei 33 de ani de viaţă, petrecuse destul timp în relaţii de scurtă durată ca să înţeleagă de cât efort este nevoie pentru mulţumirea unei alte persoane Nu era pentru el Şi totuşi, cu toate neajunsurile pe care le prezenta o potenţială Potrivire, se întreba cine ar putea fi acea persoană S-a uitat pe fereastră, în întunericul din grădină, şi şi-a îngăduit să-şi imagineze cât de amuzant ar fi să-şi vadă pe mai departe de proiect pretinzând, în acelaşi timp, că duce o viaţă normală, banală, ca jumătate dintr-un cuplu A deschis e-mailul „Amy Brookbanks, femeie, 31 de ani, Londra, Anglia”, scria pe ecran, alături de adresa ei de e-mail I-a plăcut că nu-şi lăsase numărul de telefon mobil; arăta precauţie Atât de multe fete din lista lui nu arătaseră nivelul acesta de prevedere, iar asta le fusese – şi continua să le fie – sfârşitul S-a hotărât că după ce se va întoarce acasă îi va trimite lui Amy un e-mail în care să se prezinte, doar ca să vadă ce-o să spună Aşa cum a bănuit, pe celălalt ecran numărul de telefon al Numărului Şapte a rămas nemişcat Mulţumit, a închis ambele monitoare, a încuiat uşa şi s-a dus direct spre dulapul din bucătărie unde îşi ţinea împachetată geanta A pus înăuntru firul metalic cu mânere de lemn, proaspăt dezinfectat, alături de telefonul cu cartelă pe spatele căruia era inscripţionat numărul, mănuşile şi aparatul foto Polaroid În timp ce-şi punea mănuşile şi pardesiul, s-a uitat spre aparat Nu era unul original, din anii 1970, pentru că hârtia necesară pentru imprimare putea fi uşor urmărită de poliţie Hârtia pentru aparatul lui se găsea peste tot şi camera însăşi era digitală, actualizată cu toate îmbunătăţirile disponibile, ca de exemplu filtrele colorate Fiecare Număr de pe listă folosise o poză de profil încărcată şi pe Instagram şi Christopher s-a gândit, în timp ce închidea uşa în spate, ajustându-şi bretelele rucsacului şi păşind pe strada tăcută, că-şi dorea ca Numerele lui să arate cel mai bine, chiar şi moarte Capitolul 8 JADE Jade s-a uitat amuzată cum terapeutele de la salonul de înfrumuseţare al hotelului, Shawna şi Lucy, deschid pungile de plastic de la Aldi şi scot dinăuntru pachetul oribil pregătit pentru prânz Punga Shawnei conţinea vreo şase tulpini de ţelină tăiate în felii subţiri, împachetate în folie, şi un castron de hummus piri-piri, sărac în calorii, în timp ce Lucy se ascunsese după o chiflă cu seminţe, fără gluten, şi o cană de supă de pui încă aburindă după bombardamentul din cuptorul cu microunde de la cantină La rândul ei, Jade a scos din geantă cutia Tupperware cu masa de prânz Îşi împachetase o pungă cu ceapă murată de la Monster Munch, un pacheţel de Maltesers, o bucată zdravănă de şuncă, cât opritorul de la uşă, un sandvici cu murături şi o cutie cu Pepsi N-avea nicio intenţie să imite dieta colegelor ei de 30 şi ceva de ani Mai dă-i naibii de bikini, şi-a spus ea, muşcând din sandvici — Şi cum merg lucrurile cu tipul ăla pe care l-ai văzut în club? a întrebat-o Shawna pe Lucy, lingând un strop de hummus picurat pe una dintre unghiile ei false — E un idiot nenorocit, a pufnit Lucy Mi-a zis aseară că mă scoate la cină – adică la Nando, cum s-a dovedit până la urmă – şi apoi a petrecut toată seara holbându-se la jegoasa aia care servea la tejghea Zi şi tu, cine face aşa ceva când iese la întâlnire? Este absolut nepoliticos — Serios? E un nesimţit — Ştiu Daʼ vine la mine în seara asta; i-am zis că gătesc Dar tu? Cum e cu tipul ăla tatuat de pe Tinder? — Te referi la Denzel? A zis că îi place de mine, chiar îi place, dar de atunci n-am mai auzit de el, adică de vreo patru zile Cum vine asta? Jade a dat din cap şi a mai luat o înghiţitură din sandvici — Groaznic Nu ştiu cum suporţi aşa ceva Îmi pare atât de bine că nu mai trebuie să trec prin lucruri de genul ăsta, a spus ea printre îmbucături Conversaţii ca acestea îi aminteau cât de norocoasă era că-l găsise pe Kevin prin Potriveşte-ţi ADN-ul, dar era enervată că trăia la o jumătate de lume distanţă, în Australia, în loc să fie mai aproape de ea Înainte de a primi e-mailul de confirmare, fusese şi ea în aceeaşi situaţie ca Shawna şi Lucy, doar că îi plăcea să creadă că avea mai mult discernământ cu bărbaţii În realitate, se întâlnise şi ea cu prea mulţi rataţi sau „provizorii”, cum îi etichetase Cosmopolitan — Da, tu ai scăpat uşor, a spus Lucy Ţi-ai găsit gagicul — Doar că nu e la mine în prag, nu? a replicat Jade Nu prea pot să trec pe la el aşa, pentru o cină şi o mozoleală, nu? Măcar voi interacţionaţi cu adevărat cu băieţii ăştia, chiar dacă vă tratează cu curul — Păi aşa sunt bărbaţii, nu? a spus Shawna Dacă nu eşti una dintre milioanele din registrul ăla care au fost Potrivite deja, atunci trebuie să faci tot ce poţi până când s-o ivi Domnul Perfect Dacă s-o ivi vreodată — Până atunci trebuie să ne descurcăm cum putem cu o grămadă de nenorociţi, a adăugat Lucy — Nu, fetelor, aici greşiţi Pentru Jade era o adevărată plăcere să le spună ce ar trebui să facă — Dacă noi, fetele, ne punem toate mintea, împreună, rescriem codul feminin şi cădem de acord să ne oprim din a accepta să fim tratate ca un rahat, atunci băieţii n-ar avea de ales decât să-şi schimbe atitudinea Până atunci, vor face în continuare la fel, pentru că îi lăsăm — Ce nu pricep eu este ce te opreşte să pleci în Australia şi să trăieşti fericită până la adânci bătrâneţi alături de Kevin, a zis Shawna Dacă ştiinţa a stabilit că e făcut pentru tine, atunci de ce-ţi iroseşti viaţa pe aici? — Nu pot să las totul baltă şi să plec Jade a dat cu fermitate din cap — Ştiţi cât costă un bilet de avion spre Australia? Abia de curând am reuşit să termin de plătit datoriile pentru unul dintre cardurile mele de credit În plus, am apartamentul meu, cariera mea, familia mea, la care trebuie să mă gândesc — Apartamentul tău este închiriat, nu ai nicio carieră, ai un job pe care îl urăşti – ştiu asta pentru că toate urâm locul ăsta – şi îţi vezi familia din joi în Paşte Aşa că, dacă despre asta e vorba, nu ai nicio scuză — Doar nu trebuie să dai dovadă de vreun act tâmpit de credinţă, nu? a continuat Lucy Sunteţi cu adevărat făcuţi unul pentru celălalt Spune-mi ce-ţi place la el Jade a râs Nu era nimic care să-i displacă la Kevin Ei, mai puţin codul poştal — Este amuzant, mă face să mă simt bine şi să mă plac pe mine însămi, este bun, are un zâmbet superb — V-aţi trimis selfie-uri sexy? — Sigur că nu Jade era foarte hotărâtă — Nu sunt vreo manipulatoare nesimţită De fapt, încercase o dată, dar Kevin nu se arătase prea doritor să continue — Hristoase, a râs Lucy Prin cyberspace plutesc atâtea selfie-uri de-ale mele, goală, încât sunt de-ajuns ca să rupă internetul în două Jade a încuviinţat şi a eliberat unul dintre hohotele ei de râs zgomotoase, pentru care o plăcea toată lumea — Ei, atunci înseamnă că n-aţi făcut nici sext, nu? a intervenit Shawna — Sext? — Da, să vă trimiteţi unul altuia mesaje porcoase sau să vorbiţi murdar la telefon? Să-i spui ce vrei să-i faci când o să-l întâlneşti? Jade a dat din cap — Dar un moment sexy pe Skype? Sau FaceTime? — Kevin nu are niciuna din astea Jade îi sugerase de câteva ori să-şi instaleze Skype, dar nu avea nici laptop, nici smartphone Dacă avea impresia că ea o duce prost cu banii, asta era nimic în comparaţie cu Kevin şi micul său orăşel înapoiat Acesta era unul dintre multele lucruri pe care le aveau în comun — Ai zis că trăieşte în Australia sau în 1950? a continuat Shawna Nu-ţi stă în fire să laşi un bărbat să te pună la punct — Nu am nevoie să-l văd fâţâindu-se de colo-colo şi strâmbându-se ca un cretin nenorocit ca să ştiu ce simt pentru el Shawna şi Lucy s-au privit reciproc şi au dat din cap afirmativ — Atunci în mod sigur e iubire la mijloc, a spus Shawna Nimic nu trece de a noastră domnişoară Jade Sewell, dar dacă este atât de arătos pe cât spui tu, trebuie să nu mai pierzi timpul pe aici şi să te duci să te întâlneşti cu el — Sau o să sfârşeşti ca noi, a chicotit Lucy, cu toate că Jade a simţit ceva în vocea ei, care semăna cu o ameninţare Serios, Jade, drăguţo, avem puţine alegeri de făcut aici În fiecare zi, un alt tip mişto este combinat cu Aleasa lui Eu şi Shawna suntem ca nişte vulturi care au rămas să ciugulească de pe oasele lăsate în urmă şi, crede-mă, nu este prea plăcut Chiar nu e Dacă aş avea o şansă să fiu cu Alesul meu, m-ai găsi în primul avion spre el, nu stând aici pe podea şi mâncând prânzul în spate, la intrarea de serviciu dintr-un hotel — Da, nu-ţi mai găsi scuze, a adăugat Shawna — Fetele ca noi nu fac chestii din astea, a spus Jade, luată prin surprindere de abordarea directă a lui Lucy Nu pot lăsa totul în urmă şi să plec pur şi simplu Şi, cum am spus, un bilet de avion spre Australia mă costă un braţ şi un picior — Cât ţi-a rămas pe cardul de credit? — Păi tocmai am terminat de plătit datoria de pe unul — Şi care e limita? — Câteva mii, cred — Atunci bagă şi tu călătoria asta pe plastic Ce ai de pierdut? Trebuie să-ţi crească nişte ouă, frumuşico — Nu mă face să-mi scot ouăle şi să te pocnesc cu ele peste ochi Pur şi simplu nu-mi stă în fire să vânez un tip prin lume Shawna şi Lucy s-au uitat la ea, ridicând amândouă din sprâncenele tatuate, atât cât le permitea Botoxul — Nu-i vorba că-l vânezi, scumpo Este deja al tău — Nu pot, a repetat Jade, apoi a făcut o pauză Sau pot? Capitolul 9 NICK — Cred că ar trebui s-o facem, a murmurat Sally, în timp ce stătea pe spate, holbându-se la bârnele lăsate la vedere pe tavanul dormitorului lor, luminat de felinarele de pe stradă — De obicei îţi ia mai mult de-atât, dar nu mă plâng, a replicat Nick, scoţându-şi capul dintre picioarele ei şi ivindu-se de sub pătură Mâna lui s-a îndreptat spre noptiera unde ţinea Sally jucăriile — Nu „s-o facem”, adică sex, a spus ea, mă gândeam că ar trebui să facem testul Potriveşte-ţi ADN-ul Nick s-a răsucit pe partea lui de pat — Asta a fost moartea pasiunii, iubire — Scuze — De ce acum? Înainte să vină Sumaira şi Deepak pe aici pentru cină şi să înceapă să vorbească despre asta, erai hotărâtă că nu trebuie să-l facem — Ah, iubitule, şi încă sunt, a spus ea, jucându-se cu degetele în părul de pe pieptul lui, ca pentru a-l linişti Dar aşa cum a spus şi Sumaira, ne-ar da un pic de siguranţă în plus, doar să ştim Să ştim cu adevărat Să te ia naiba, Sumaira, şi-a spus Nick, dar nu s-a plâns cu voce tare — Eşti sigură că nu este un mod de a-mi spune că ai nevricale înainte de nuntă? — Sigur că nu, prostuţule Sally i-a tras capul spre ea ca să-l sărute — Dar ştii cum sunt eu Pentru tine e OK; părinţii tăi sunt împreună din Evul Mediu, în timp ce mama s-a căsătorit de trei ori şi tata e la patra nevastă Amândoi au căutat mereu ceva ce credeau că nu au şi nu vreau deloc să fiu ca ei; vreau să ştiu că, măcar biologic, avem o şansă — Şi dacă se dovedeşte că ADN-ul nostru nu se potriveşte? — Atunci o să fim preveniţi că trebuie să facem un efort mai mare în relaţia noastră Aşa cum a spus John Lennon, „Nu-i nevoie decât de iubire” — Da, dar tot el a zis „Sunt o morsă”, aşa că hai să nu ne încredem prea mult în perlele lui de înţelepciune — Deci o s-o faci? l-a privit ea rugător Nick n-a putut spune nu ochilor aceia de căţeluş — Dacă asta te face fericită, atunci da, o s-o fac Acum pot să mă întorc la altceva ce te face fericită? Sally i-a zărit o secundă zâmbetul înainte ca Nick să dispară înapoi sub pătură, între picioarele ei Capitolul 10 ELLIE Ceasul de la radio arăta ora 3:40 dimineaţă când Ellie a renunţat, în cele din urmă, să mai încerce să adoarmă Avea o zi plină în faţă şi avea nevoie disperată să se odihnească puţin, dar creierul ei activ nu dădea semne că ar fi primit mesajul În schimb, alerga cu viteza unui tren rapid printre sarcinile pe care trebuia să le ducă la bun sfârşit în următoarele ore, ca să-şi promoveze noua aplicaţie restructurată În circumstanţe obişnuite ar fi luat unul dintre somniferele pe care i le dăduse doctorul ei, dar nu putea risca să se trezească ameţită a doua zi, când trebuia să fie la capacitate maximă De când devenise, fără tragere de inimă, persoană publică, Ellie începuse să fie dezgustată de interviurile pe care i le luau jurnaliştii din toată lumea Cu zece ani în urmă, era doar una dintre anonimele albine lucrătoare, rămasă mereu în spatele scenei Apoi s-a trezit dintr-odată că presa din întreaga lume o preţuieşte şi o critică în egală măsură Jurnaliştii au făcut-o să pară dură şi şi-a câştigat repede reputaţia de persoană fără scrupule în atingerea obiectivului de a face din businessul ei una dintre cele mai de succes afaceri din lume Dibuiseră metodele necruţătoare pe care părea să le fi folosit ca să ajungă până aici, dar nu aveau nicio dovadă concretă, erau doar zvonuri Ellie plătise destui oameni ca să se asigure că versiunea completă a poveştii acelor zile de început în lumea afacerilor nu va fi niciodată dezvăluită pe de-a-ntregul Cum apetitul publicului pentru povestea ei a crescut, tabloidele îi cercetaseră fiecare părticică din viaţa privată, îi examinaseră trecutul de parcă ar fi fost la judecată Îi descompuseseră fostele relaţii şi le aruncaseră foştilor iubiţi destui bani încât aceştia să scape câteva detalii despre cum era ca persoană, ca prietenă sau ca iubită Aşa ajunsese Ellie să-şi facă griji nu numai în legătură cu presa, ci şi cu oricine altcineva, iar întâlnirile deveniseră aproape imposibile Şi, cu toate că îşi dădea seama că era nedrept să-i judece pe toţi bărbaţii cu aceeaşi măsură, de fiecare dată când întâlnea pe cineva ridica garda şi încerca să-şi dea seama care era motivaţia din spatele interesului Oare era interesat numai de averea ei? Voia să i-o tragă unei miliardare ca să se laude cu ceva de calitate în faţa prietenilor? Sau urma să vadă un alt titlu „am-avut-o-şi-pe-asta” în Sun on Sunday? Ellie nu-şi amintea ca Bill Gates, Mark Zuckerberg sau Tim Cook să fi fost vreodată huliţi pentru viaţa lor sexuală, şi totuşi părea că ei i se întâmplă acest lucru cu o frecvenţă copleşitoare S-a răsucit pe o parte, şi-a întins picioarele şi şi-a amintit cum fusese obligată să angajeze o echipă de avocaţi special ca să tragă semnale de alarmă de fiecare dată când avea bănuiala că presa se îndreaptă spre ceva nefavorabil Apoi, după vreo şase procese reuşite de defăimare, devenise prea costisitor să spună minciuni despre ea, aşa că avocaţii şi-au pierdut la rându-le interesul Echipa ei de media a devenit responsabilă cu răspunsurile pentru toate solicitările jurnaliştilor, iar Ellie a închis alertele Google şi conturile de Facebook şi Twitter, pentru a elimina orice tentaţie de a vedea ce mai scriu oamenii despre ea Ieşea public, ca reprezentantă oficială a companiei, însă numai atunci când era absolut necesar A scos un geamăt de frustrare din cauza lipsei oboselii, a aruncat aşternuturile la o parte şi a aprins veioza de pe noptieră Şi-a amintit de e-mailul pe care îl primise în urmă cu câteva ore, confirmând că a fost găsită o Potrivire ADN Se înscrisese cu vreo zece ani în urmă, când compania era încă la început şi, pe măsură ce popularitatea acesteia a crescut cu rapiditate, a presupus că era numai o chestiune de timp până să-şi găsească Potrivirea Dar când numărul de utilizatori înregistraţi a trecut de borna de un miliard, Ellie şi-a pierdut speranţa Potrivirea ei era fie într-o relaţie fericită cu altcineva, fie trăia într-o ţară în curs de dezvoltare, fără acces sau fără cunoştinţă de acest test, fie poate că pur şi simplu nu era interesat s-o cunoască Aşa că Ellie se obişnuise cu ideea de a-şi trăi viaţa în singurătate şi, în anii din urmă, fusese prea absorbită de munca ei pentru ca măcar să-i mai pese Nu avea nevoie de o relaţie ca să fie mulţumită; putea face totul de una singură Ce ar fi putut adăuga o Potrivire la viaţa ei, ce nu putea fi în stare să găsească singură? Cu toate astea, a trebuit să recunoască faptul că o părticică din ea era curioasă să descopere cine era această persoană — Bine, fie, a spus ea cu voce tare, apucând telefonul A deschis e-mailul, a plătit 9,99 lire pentru vizualizarea datelor de contact ale Potrivirii şi a aşteptat Două minute mai târziu, un răspuns automat a aterizat în inbox „Nume: Timothy Hunt Vârsta: 38 Ocupaţia: analist de sistem Ochii: căprui Părul: negru Înălţime: 180 cm Descrierea era valabilă pentru aproape o jumătate din bărbaţii vestici, şi-a spus Ellie „Ula” A început să scrie un e-mail pentru asistenta ei „Vezi ce poţi să afli despre un anume Timothy Hunt, analist de sistem din Leighton Buzzard Ţi-am trimis mai jos adresa lui de e-mail Scrie-mi dimineaţă ce ai aflat Mulţumesc” Spre surpriza ei, Ula i-a răspuns imediat Oare doarme vreodată? s-a întrebat Ellie „Are vreun interviu de job la noi? Nu-l văd în lista mea”, a întrebat-o Ula „Oarecum”, i-a răspuns Ellie „Şi asigură-te că găseşti şi o poză Dacă e nevoie, angajează un ajutor din afară” Ellie şi-a pus telefonul înapoi pe noptieră şi s-a băgat din nou sub pătură S-a răsucit pe cealaltă parte şi s-a uitat fix la partea goală a patului, cu aşternuturile la fel de apretate şi neşifonate ca dimineaţă, când le întinsese menajera Şi, pentru prima dată într-o grămadă de ani, şi-a permis să-şi imagineze cum ar fi să împartă acel spaţiu cu cineva Capitolul 11 MANDY Mandy se foia lângă zidul de piatră care înconjura clădirea de la adresa aflată de pe pagina de Facebook a lui Richard Se uita la toţi cei din faţa ei, care o apucaseră grăbit pe alee ca să scape de burniţă; se pregătea să-i urmeze Cu toate că, în general, era o persoană încrezătoare de cele mai multe ori când se afla printre oameni, în anumite contexte sociale, dacă era vorba de grupuri mari de străini devenea tăcută N-avea nicio idee ce ar spune dacă ar începe cineva o conversaţie cu ea, aşa că a încercat să treacă neobservată Nu conta dacă întârzia câteva minute – nu ştia nimeni de ea şi nici nu era aşteptată Mandy nu ezitase să spună la serviciu că e bolnavă, iar surorilor ei le zisese că nu poate fi contactată, fiindcă e la un curs Chiar dacă acestea ar fi descoperit că a minţit, ar fi presupus oricum, probabil, că treaba avea de-a face cu Richard Taylor, Potrivirea ei ADN A scos din geantă un pachet de bomboane mentolate şi a băgat în gură un Polo fără zahăr Şi-a scos şi oglinjoara de mână şi a înclinat-o, în încercarea de a verifica dacă arăta încă prezentabil după o călătorie de două ore cu maşina Şi-a umflat părul, sperând că umezeala nu i-a zburătăcit prea mult buclele În cele din urmă, când a auzit muzica dinăuntru, a păşit încet pe alee, apropiindu-se de uşă şi pregătindu-se pentru ce avea s-o întâmpine dincolo de ea Dacă ar fi fost brutal de sinceră cu ea însăşi, era clar că habar n-avea ce face sau cu ce speră să se aleagă Ştia doar că ea şi Richard erau meniţi să aibă un destin comun, indiferent cât de complicat ar fi fost lucrul acesta Aşa că a intrat şi a găsit un loc foarte în spate A luat un program al liturghiei, lăsat la capătul stranei, şi l-a frunzărit încercând să-şi stăpânească emoţiile Doi chitarişti cântau la microfonul din faţă, intonând o baladă pe care n-a recunoscut-o După ce au terminat, au fost înlocuiţi de un bărbat cu zâmbet sincer — Mulţumim, Stuart şi Derek, a început el Mai întâi aş vrea să vă mulţumesc tuturor că aţi venit Şi în al doilea rând, în numele familiei Taylor, aş vrea să vă urez bun venit tuturor la biserica St Peter and All Saints, pentru o ceremonie specială în amintirea prietenului nostru drag, Richard Capitolul 12 CHRISTOPHER Christopher se uita insistent la ea prin vitrina restaurantului, încercând să-i descifreze limbajul corpului Amy, Potrivirea lui ADN, stătea la masă cu braţele încrucişate şi picioarele împletite, gleznă peste gleznă „Pare agitată”, şi-a spus el Dar, potrivit unuia dintre multele filmuleţe instructive de pe YouTube la care se uitase, poziţia ei arăta că este defensivă Oricare dintre variante îi convenea, fiindcă îl punea în avantaj Amy se uita la ceasul de pe ecranul telefonului cel puţin o dată pe minut Se juca des cu părul sau bătea cu talpa în piciorul scaunului Era o femeie atrăgătoare, a admis Christopher, şi arăta exact ca în poza pe care i-o trimisese, evident, după ce aplicase nişte filtre Părul ei lung şi negru avea o uşoară unduire Ochelarii cu ramă neagră, la modă, îi încadrau ochii şi machiajul fusese aplicat discret pe pielea palidă Era slabă, însă nu scosese prea mult în evidenţă acest lucru, purtând pantaloni, tocuri, o bluză albastră simplă şi o jachetă Christopher ştia că nu este politicos să întârzie la întâlnire, mai ales cu o persoană pe care ştiinţa o decretase ca fiind făcută pentru el Dar nu-i păsa; asta făcea parte din joc Era mai bine să o lase să aştepte şi să fie la limită, astfel încât să controleze situaţia şi să fie de la început în avantaj În timp ce pierdea vremea în faţa restaurantului, şi-a surprins imaginea în vitrină De ceva săptămâni nu prea mai ştia ce înseamnă să dormi bine noaptea, aşa că îşi cumpărase un creion corector de la Boots, ca să-şi acopere pungile şi umbrele de sub ochi Folosise, de asemenea, şi o cremă emolientă corectoare pe care o luase din dulapul de baie al Numărului Patru, ca să ascundă faptul că proiectele sale nocturne îi afectau nivelul de melatonină; dormea mai mult în timpul zilei Deşi avusese timp să se bărbierească, nu reuşise să se programeze şi la tuns, aşa că făcuse tot ce se putea din cărarea lui pe o parte, folosind o cantitate generoasă dintr-un produs care-l făcea să pară mai brunet decât era părul lui de obicei castaniu-roşcat Şi-a zâmbit în geam, mulţumit că, spre deosebire de foştii lui colegi de şcoală, avea puţine riduri, dinţii îi erau cât se putea de drepţi şi trăsăturile feţei erau mai degrabă drepte decât rotunjite de pielea în exces Arăta cu cel puţin cinci ani mai tânăr decât cei 33 de ani pe care îi avea Christopher şi-a strâns pe lângă corp pulpanele hainei croite pe măsură, întârziind încă puţin afară, până când Amy a părut că este gata să plece, apoi a intrat în restaurant A cercetat cu privirea încăperea mobilată banal, ca în căutarea celei cu care avea să se întâlnească Frustrarea ei legată de întârzierea lui Christopher s-a risipit imediat ce şi-au întâlnit privirile Pentru Christopher a fost ca şi când o forţă nevăzută a atras-o înapoi pe scaunul ei, de unde a bâiguit un „Bună” nervos — Amy, bună Îmi pare tare rău pentru întârziere, s-a scuzat Christopher, strângându-i mâna încrezător şi sărutând-o pe ambii obraji — Este în regulă, abia am ajuns şi eu de câteva minute, a minţit ea, înghiţind cu greu — Am fost reţinut la noua revistă la care lucrez, a spus Christopher, aşezându-se După aceea am rămas blocat în trafic — Ai spus în e-mail că eşti graphic designer? a întrebat ea Cu toate că-l sorbea din ochi, Christopher îşi dădea seama că vrea să pară indiferentă — Da, sunt freelancer, aşa că în orice moment am câteva proiecte în derulare — Pentru cine faci design? — În special pentru reviste de lux, ştii tu, pentru companii care construiesc iahturi sau avioane şi pentru broşuri cu destinaţii de vacanţă pe care n-o să le găseşti la Thomas Cook, s-a împăunat el Sunt foarte exclusiviste Femeia nu a părut atât de impresionată precum sperase; apoi l-a întrebat: — Unde ai biroul? — Lucrez de acasă, din Holland Park, ceea ce este foarte convenabil Comandăm ceva de băut? Christopher şi-a mutat paharul lângă al lui Amy, apoi a deschis meniul de vinuri Când a sosit chelneriţa, a comandat cea mai scumpă sticlă de pe listă — Doriţi să comandaţi şi ceva de mâncare? A ridicat ochii spre chelneriţă în timp ce aceasta vorbea, întrebându-se ce sunete ar scoate dacă laţul lui de încredere i-ar secera gâtul şi i-ar reteza cartilajul tiroidei Îl fascina felul în care fiecare dintre gâsculiţele lui proaste scotea, cel puţin până acum, un ultim chiţăit, diferit de fiecare dată Christopher s-a uitat la Amy şi a ridicat din sprâncene — Ai timp să mâncăm ceva? a întrebat-o el — Da, mi-ar plăcea, a răspuns Amy, încercând – dar nereuşind – să nu pară prea disperată În timp ce se uitau în tăcere pe meniuri, Christopher a simţit privirea lui Amy ridicându-se din foaia de hârtie spre el A privit-o direct în ochi şi a primit în schimb un zâmbet jenat Fata a roşit, iar Christopher a observat cum i se dilataseră pupilele Citise suficient despre comportamentul uman ca să ştie că asta însemna că se simţea atrasă de el — Scuză-mă, te superi dacă mă duc un pic până la toaletă? a întrebat ea Poţi să comanzi şi pentru mine, dacă vrei Să fie un fel de prim test despre cât de Potriviţi suntem, de fapt — Desigur, a replicat el, şi s-a ridicat de pe scaun când s-a ridicat şi ea să plece spre baie Lui Christopher îi era uşor să se poarte ca un gentleman, dar celelalte lucruri, precum citirea expresiilor faciale şi empatia faţă de sentimentele oamenilor le învăţase din cărţi sau din materialele disponibile online Aşteptând-o pe Amy să se întoarcă, a exersat diferite zâmbete şi şi-a verificat telefonul mobil, să vadă unde era Numărul Opt Spera să se întoarcă acasă până când el şi Amy vor termina desertul, căci apartamentul se afla la o distanţă de doar zece minute cu maşina faţă de restaurant A zărit-o pe Amy strecurându-şi telefonul în geantă, pe când ieşea de la toaletă, şi s-a întrebat dacă nu cumva îşi sunase vreo prietenă ca să-i spună că prima ei întâlnire cu Potrivirea mergea foarte bine Era limpede că fata făcea parte din cele 92 la sută care simt o atracţie imediată faţă de partenerii lor Apoi, când Amy s-a aşezat la masă, ceva din felul în care şi-a trecut limba peste buze i-a trimis în creier un mic val de sânge, ca primul fum de ţigară sau ca şi când s-ar fi ridicat prea repede în picioare A pus-o pe seama oboselii şi a alungat sentimentul la fel de repede cum venise — Este totul în regulă? a întrebat el, văzând-o încă evident îmbujorată — Da, a trebuit să dau un telefon, a răspuns ea Am nişte săptămâni haotice — Nu-mi amintesc să te fi întrebat: cu ce te ocupi? — Ah, credeam că ţi-am zis! a spus Amy, luând o gură din băutura ei Sunt ofiţer de poliţie Capitolul 13 JADE Din cele 30 de ore ale zborului, Jade a reuşit să doarmă cam trei ore, cu totul Înainte de această zi, cel mai departe ajunsese la Magaluf, împreună cu fetele de la facultate; totul se terminase cu o beţie încheiată cu un tatuaj pe buca stângă, „Intrarea interzisă” Cea mai mare parte a călătoriei între Heathrow şi Bangkok, Thailanda şi apoi spre Melbourne, o petrecuse cu unghiile înfipte în cotierele scaunului, îngrozită că fiecare zguduitură cauzată de turbulenţe ar putea doborî avionul Acesta era unul dintre lucrurile pe care nu voise să-l spună fetelor atunci când încercau s-o convingă să plece Era îngrozită de zbor Citise unul dintre acele romane thriller descărcate pe Kindle-ul ei, apoi se uitase încontinuu la şase filme, doar ca să-şi ia gândul de la asta În cele din urmă, o furase somnul pentru scurt timp, chiar înainte de aterizare Jade avea destul timp să se schimbe şi să se împrospăteze un pic înainte de a ridica autoturismul sedan pe care şi-l rezervase Fusese uşurată să descopere că în Australia se conduce pe aceeaşi parte a drumului A programat sistemul de navigaţie al maşinii pentru adresa spre care călătorea Era cam la 250 de kilometri de Echuca, Murray Basin, locul unde avea să înceapă următoarea etapă – şi marea aventură – din viaţa ei În timp ce conducea pe Marea Autostradă a Nordului, a început să cânte alături de Ed Sheeran şi Beyonce, încercând să-şi ţină emoţiile în frâu • Jade se gândea la conversaţia pe care o avusese cu Lucy şi Shawna cu doar zece zile în urmă Se uita la ele în timp ce stăteau faţă în faţă la o masă de la cantină, dându-şi tot mai mult seama că era pe cale să se transforme în ele, cu feţele acoperite de machiaj, cu extensiile de păr fals şi cu obsesia lor de a nu se îngrăşa doar ca să rămână viabile într-un tot mai îngust bazin al întâlnirilor romantice Dar le era recunoscătoare pentru adevărurile pe care i le spuseseră Aveau dreptate Nu exista nicio scuză să nu călătorească în Australia, ca să-l întâlnească pe Kevin Singurul lucru care o oprea era frica de necunoscut Şi, după ce îşi luase biletul şi ajunsese la destinaţie, lui Jade i-a plăcut să creadă că nu avea s-o mai sperie nimic Până la finalul săptămânii cu pricina, Jade îşi cumpărase din cardul ei de credit un bilet de avion spre Australia, cu data de întoarcere încă neprecizată În timp ce Shawna se instala în apartamentul ei subînchiriat, Jade s-a instalat confortabil, la rându-i, pe locul de la fereastră al unui Megabus care o ducea spre Heathrow, îngrijorată peste măsură de ce i-ar putea rezerva următoarele săptămâni Le-a trimis părinţilor ei un mesaj pe telefon, din aeroport, informându-i asupra planului ei A presupus că viteza cu care au sunat-o înapoi însemna că nu o susţineau, cu toate că nu era sigură, fiindcă refuzase să le răspundă Jade ştia cât de repede se inflama temperamentul ei vulcanic şi nu voia ca negativismul lor să umbrească aşteptarea emoţionată pe care o simţea A mai aruncat o privire spre fotografia lui Kevin pe care o avea pe ecranul telefonului şi a ştiut că nu va fi dezamăgită • Călătoria de trei ore spre ferma lui Kevin a trecut repede şi s-a simţit în culmea agitaţiei când a oprit în sfârşit pe marginea drumului, a ieşit din maşină şi şi-a întins picioarele obosite Imediat a lovit-o căldura copleşitoare şi a fost bucuroasă că înainte de plecare se îmbibase în cremă cu factor de protecţie 50 Pielea ei palidă n-ar fi putut rezista unei asemenea călduri N-avusese habar cum avea să fie aici S-a uitat la semnul pe care scria „Ferma familiei Williamson”, prins de un gard de sârmă înalt până la brâu, care se întindea de-a lungul unui drum neasfaltat Copaci înalţi şi sfrijiţi străjuiau drumul de-o parte şi de alta, cu trunchiurile adânc îngropate în solul arid, iar în depărtare a zărit o casă mare, albă, şi acoperişurile unor anexe şi ale unor hambare pe care le-a recunoscut din fotografiile trimise de Kevin Jade a simţit cum i se strânge stomacul, ca de fiecare dată când visa cu ochii deschişi despre cum s-ar simţi dacă l-ar întâlni pe Kevin în persoană Acum, momentul era aproape şi se simţea îngrozită, mai ales că el n-avea nicio idee că îşi va face apariţia la el acasă, fără niciun avertisment Îi trimisese din Heathrow un mesaj cu o minciună nevinovată, spunându-i că trecea pe altă reţea de telefonie mobilă, aşa că nu putea fi contactată o zi sau două Kevin păruse agitat să audă veştile, dar ea îl asigurase că nu era o modalitate subtilă de a se despărţi de el Ba chiar nici pe departe, îşi spusese Şi-a luat telefonul şi a pornit camera foto, apoi şi-a făcut un selfie cu ferma părinţilor lui Kevin în fundal „Hei, iubitule, eşti bine?” a scris Jade, cu degetele tremurându-i atât de tare, încât a fost recunoscătoare pentru sugestiile de text „Hei!” a răspuns el aproape instantaneu „Mi-ai lipsit! Ai rezolvat cu telefonul cel nou?” „Da, mulţumesc” „Sunt cu vitele în şopron, pute de te trăsneşte, frate!” „Ah, bietul de tine! ghici, unde sunt?” „În pat?” „Mai încearcă” „Încă la serviciu?” „Nu”, a răspuns ea şi i-a trimis poza pe care şi-o făcuse Inima i-a stat în loc în timp ce aştepta mesajul lui Kevin În locul acestuia, i-a sunat telefonul — Surpriză! a chiţăit ea Sunt aici! — Nu ar fi trebuit să vii, îmi pare rău, a spus Kevin scurt, apoi a închis Capitolul 14 NICK — Nu-l deschide, a ţipat la telefon Sally la Nick Părea înfricoşată — Aşteaptă până ajung acasă şi ne uităm împreună Sally a recunoscut în faţa lui Nick că, din momentul în care smartwatch-ul i-a arătat că a primit un e-mail de la Potriveşte-ţi ADN-ul, şi-a simţit stomacul ca prins într-un lift care cade de la o înălţime de 20 de etaje L-a sunat imediat şi, după ce şi-a verificat şi el inbox-ul, în timp ce ea aştepta răbdătoare la celălalt capăt, a descoperit că primise şi el o notificare La agenţia media unde lucra, Nick ar fi trebuit să se gândească la modalităţi incisive şi originale de promovare a unei noi mărci de şerveţele intime pentru femei, dar în loc de asta era cu gândul la ce i-ar putea dezvălui conţinutul mesajului Însă ceea ce îl îngrijora cel mai tare era insistenţa cu care Sally îl făcuse să participe la test Presupusese că erau mulţumiţi şi în acord în ceea ce priveşte viitorul lor împreună, dar nevoia ei de a avea o confirmare ştiinţifică lovea exact în grija lui permanentă că nu era de-ajuns pentru viitoarea lui soţie, că diferenţa de cinci ani dintre ei era prea mare şi că el era şi va rămâne mereu prea imatur pentru ea Când Nick a ajuns, în sfârşit acasă, cu o jumătate de oră după Sally, ea ţinea deja strâns între palme al doilea pahar de vin roşu, cocoţată pe insula din bucătărie, cu picioarele bălăngănindu-se într-o parte — Iartă-mă că am întârziat, a început el Am fost prins într-o întâlnire şi — Nu contează, l-a întrerupt Sally şi a sorbit speriată din pahar Putem să terminăm odată cu asta? Bătea uşor cu cealaltă mână în blat, în mod evident agitată — Pot să-ţi spun ceva mai întâi? a întrebat-o Nick şi s-a aşezat şi el pe insula din bucătărie, alături de ea Nu-mi pasă ce spun rezultatele astea În ceea ce mă priveşte, aş putea fi Potrivit şi cu Jennifer Lawrence şi asta n-ar conta câtuşi de puţin Tu eşti cea alături de care am fost menit să fiu, indiferent ce ne spun aceste e-mailuri Sally a zâmbit şi l-a îmbrăţişat, apoi a luat telefonul şi a apăsat pe simbolul de e-mail — Eşti gata? l-a întrebat ea, rulând în jos pe ecran şi deschizând mesajul Apoi i-a căzut faţa — Zice „Nicio Potrivire” O tăcere rău-prevestitoare a umplut încăperea Niciunul dintre ei nu ştia ce să-i spună celuilalt În cele din urmă, Nick a luat-o pe după umeri — O să facem noi lucrurile să meargă, sunt convins, a consolat-o el Milioane de cupluri au reuşit şi n-o să fim noi excepţia Doar pentru că nu suntem Potrivirea ADN nu înseamnă că nu am fost sortiţi să fim împreună Încă mă mai iubeşti, nu? Şi după ce ai citit aia, încă mă iubeşti? — Sigur că da Vocea femeii a sunat înăbuşit, căci îşi îngropase faţa în umărul lui — Atunci cui îi pasă vreun pic de ce spun chimia sau biologia? Nimic n-o să schimbe asta Sally a înghiţit greu şi a început să plângă — Îmi pare rău, a suspinat ea Am vrut doar să fiu sigură că avem o şansă că suntem predestinaţi să fim împreună — Îmi bag picioarele, hai să ne încercăm norocul Sally a zâmbit şi şi-au sprijinit frunţile una de alta Ea şi-a trecut degetele prin părul lui des şi negru, iar el şi-a lipit buzele de ale ei — Hai să ieşim să mâncăm ceva, a sugerat Nick La restaurantul ăla turcesc deschis pe bulevard Fac cinste Sally a încuviinţat din cap şi Nick a sărit de pe insulă, îndreptându-se spre cuierul din spatele uşii, ca să-şi ia geaca de blugi — Dar al tău? a întrebat ea, prudentă — Al meu ce? — Rezultatul tău — Nu mă interesează Bărbatul a dat din umeri — Ştiu ce trebuie să ştiu — Iar eu trebuie să ştiu ce nu ştii Pune-te în pielea mea: logodnicul meu este probabil Potrivit cu cineva care nu sunt eu Mi-ar plăcea să ştiu care este competitoarea mea – dacă a făcut cumva testul — N-ai nicio competitoare — Totuşi, te rog, iubitule, deschide mesajul — Uite, prinde, a spus el şi i-a aruncat telefonul Ea l-a prins şi a căutat mesajul — Oh, Dumnezeule! Sally a râs cu poftă Şi-a pus mâna la gură şi l-a privit cu ochi mari — Ce? Am o Potrivire? — Şi ce mai Potrivire, a rânjit ea — Oh, Hristoase, să nu-mi spui, te rog, că am fost Potrivit cu mama ta — Nu, nu-ţi face griji, nu e mama, a replicat Sally Potrivirea ta e un tip pe nume Alexander Capitolul 15 ELLIE Chipul lui Ellie era rigid, de parcă ar fi fost turnat în ciment Abia aştepta să se întoarcă acasă şi să înceapă să îndepărteze strat cu strat machiajul aplicat din gros După o dimineaţă petrecută în faţa camerelor de luat vederi ale diferitelor canale de ştiri din toată lumea, un jurnalist de la Economist încercase s-o convingă să vorbească despre chestiuni personale, în loc de lansarea recent actualizatei aplicaţii a companiei sale Dar Ellie evitase suficiente gloanţe în ultimii ani ca să ştie când este luată în cătare de un ziarist Se eschivase oferindu-i un zâmbet politicos şi reamintindu-i pentru ce era acolo şi care era subiectul în discuţie În timp ce Andrei, şeful dispozitivului personal de securitate, o conducea din centrul Londrei spre locuinţa ei din oraş, în Belgravia, Ellie a deschis pe tabletă sistemul securizat de comunicare internă în companie şi a găsit un material trimis de asistenta ei Materialul se numea „Timothy Hunt” şi Ellie şi-a dat seama că acesta conţinea, probabil, informaţiile pe care le ceruse despre Potrivirea ei ADN Şovăind cu degetul deasupra simbolului, şi-a dat seama că era mai emoţionată decât ar fi crezut Îi era teamă de ce ar putea conţine documentarea şi de cât de multe informaţii a scos la iveală Ula A presupus că asistenta ei îi urmase sfatul de a apela la echipa pe care firma o angajase şi ca să facă cercetări amănunţite despre potenţialii colaboratori, precum şi să investigheze mesajele de ameninţare pe care le primea adeseori A tras adânc aer în piept şi a deschis materialul Conţinea mai multe documente: o fotografie dintr-un ziar local, cu Timothy în echipa de fotbal a regiunii, CV-ul lui de pe LinkedIn, istoria căutărilor pe internet din ultimele şase luni, un extras bancar şi diverse imagini, amestecate Nici nu voia să ştie prin ce metode dubioase fuseseră colectate aceste informaţii Ellie a apăsat mai întâi pe fotografia cu echipa de fotbal şi a citit textul de dedesubt, reuşind în cele din urmă să localizeze numele Tim Hunt L-a găsit undeva, în rândul din spate: un bărbat de talie mijlocie, cu părul negru, scurt şi pe ducă, cu barbă şi un zâmbet larg pe toată faţa A remarcat imediat că, din punct de vedere fizic, nu era genul ei I-a cercetat CV-ul şi a aflat că, de când terminase facultatea, lucrase pentru mai mulţi angajatori, în special în IT Istoria căutărilor pe internet era tipică pentru un bărbat de vârsta lui: linkuri YouTube cu videoclipuri din muzica anilor 1990 şi clipuri cu Family Guy şi rezultate Grand Prix, câteva site-uri pornografice – dar nimic pervers, după cum a fost uşurată să constate – şi vizite regulate pe Amazon şi Spotify, pentru filme şi muzică Îi plăceau Coldplay, Foo Fighters şi Stereophonics şi văzuse tot ce se putea vedea cu Matt Damon sau Leonardo DiCaprio, niciunul dintre ei pe gustul lui Ellie Extrasul bancar arăta că prefera supermarketurile Tesco şi Aldi; îşi cumpăra cele mai multe haine de la Burton’s şi Next; dona bani cu regularitate pentru organizaţii de susţinere a persoanelor cu Alzheimer şi pentru cele care se ocupau de câinii vagabonzi şi cotiza lunar pentru pensie În dosar nu exista nimic care să sugereze că este sau a fost căsătorit, că avea o parteneră sau copii Nu avea cazier sau griji financiare deosebite şi nu era falit Avea o ipotecă modestă, îşi plătea la timp datoriile de pe cardul de credit şi nu mai avea nimic de restituit din împrumutul pentru studii Prezenţa în social media era aproape inexistentă, cu excepţia câtorva comentarii pe grupul de discuţii al Cambridge United FC Pe scurt, se părea că Timothy Hunt este un bărbat cu totul obişnuit şi, cu toate acestea, cel cu care ea împărtăşea o legătură extraordinară — Putem să ne abatem puţin pe King’s Road? l-a întrebat Ellie pe Andrei; în câteva minute, la indicaţiile ei, Andrei a cumpărat un telefon mobil nou-nouţ, un model ieftin cu cartelă, aşa încât să nu fie nevoită să dezvăluie numărul ei real Nu mai folosise aşa ceva de când era o prăpădită de studentă şi s-a trezit zâmbind la amintirea acelor timpuri din viaţa ei, mult mai puţin complicate A format numărul lui Timothy şi a început să scrie un mesaj „Bună”, a scris ea „Mă cheamă Ellie şi am fost Potriviţi!” Apoi s-a oprit şi a şters mesajul Prea voios, s-a gândit ea „Bună, sunt Potrivirea ta din Potriveşte-ţi ADN-ul Ai vrea să ne întâlnim?” Prea uşuratic „Bună, Timothy, se pare că am fi sortiţi să ne petrecem tot restul vieţii împreună”, a tastat ea, adăugând o faţă zâmbitoare Ellie a făcut o pauză înainte de a apăsa pe butonul de trimitere a mesajului, apoi a aşteptat tăcută cu telefonul în mână, uitându-se fix la ecran, speriată de ce ar putea conţine acea cutie a Pandorei pe care tocmai o deschisese Nu a trebuit să aştepte prea mult – zgomotul puternic al alarmei de la telefon a făcut-o să tresară „Ahh, viitoarea doamnă Hunt, dar de ce ţi-a luat atât?”, a răspuns Timothy, apoi a adăugat o faţă care făcea cu ochiul „Şi te rog să-mi spui Tim” Are simţul umorului, şi-a spus Ellie, relaxându-şi imediat umerii încordaţi „Scuze, eram ocupată să-mi aleg rochia de mireasă”, a tastat ea şi i-a trimis un emoticon înfăţişând o femeie cu văl pe cap „Ce coincidenţă, şi eu la fel Ia spune-mi câteva vorbe despre viitoarea mea nevastă, că ştiu doar două-trei chestii Ar fi frumos să găsim nişte lucruri în comun înainte de a rezerva o dată la ofiţerul stării civile” „Deci fără biserică?” „Nu, sataniştii ca mine nu sunt bine-veniţi acolo” „Iată ceva ce avem în comun”, a replicat ea şi a inclus un diavol zâmbitor „Cu ce te ocupi în viaţă?” „Le fur oamenilor sufletele” „Nu, am zis ÎN viaţă, nu PENTRU viaţă” „Scuze În afară de venerarea lui Lucifer, am un job plicticos de birou Tu?” „Computerist tocilar” În următoarele 30 de minute, Ellie n-a mai apucat să observe coada din trafic care îi ţinea maşina pe loc sau ploaia care se prelingea pe geam Când Andrei a oprit în sfârşit în faţa casei sale, era lipită de telefon ca o şcolăriţă, în timp ce ea şi Tim continuau să-şi trimită unul altuia mesaje Andrei a deschis portiera maşinii şi a desfăcut o umbrelă „Pot să-mi scot viitoarea nevastă la un pahar în oraş, la un moment dat?, a scris Tim „Nu ştiu ce să zic ”, a replicat ea „Nu muşc, pe bune Câteodată trebuie să ne încercăm cu toţii norocul” Ellie şi-a muşcat buza de sus şi a strecurat telefonul în geantă, iar Andrei a condus-o în casă A făcut o mică pauză timp de câteva minute; înainte de a lua o decizie, a cântărit argumentele şi contraargumentele pentru a-i permite unui străin să intre în viaţa ei Motivul pentru care făcuse testul Potriveşte-ţi ADN-ul se transformase acum într-o fiinţă vie, din carne şi oase Avea un nume şi un chip şi aştepta să afle dacă ea voia să-l întâlnească Dar era înfricoşată A scos telefonul din geantă, apoi i-a recitit mesajul înainte de a răspunde „OK, mi-ar plăcea să ieşim”, a scris ea temătoare „Eşti liberă vineri seara?” Capitolul 16 MANDY Mandy a aflat mai multe despre Potrivirea ei ADN de la slujba de pomenire decât aflase din propriile cercetări online Se simţea ca o impostoare, stând singură într-unul din rândurile din spate, în Biserica St Peter and All Saints, şi ascultându-i pe prietenii lui Richard delectând congregaţia cu anecdote despre viaţa lui, despre ce-l inspirase şi cum era confidentul tuturor A descoperit că era un jucător de echipă atât pe teren, cât şi în afara lui, un amic loial şi un umăr pe care să plângi A aflat că juca hochei şi badminton în echipele regionale; că devenise vegetarian la 12 ani; că învinsese cancerul pe când avea 17 ani; că atitudinea lui pozitivă îl ajutase să treacă prin chimioterapie Mandy s-a gândit la pozele din călătoriile lui prin lume, postate pe Facebook, şi s-a întrebat dacă nu cumva această experienţă cu boala îl inspirase să meargă să vadă lumea Richard alergase şi două maratoane pentru strângerea de fonduri destinate Macmillan Cancer Support şi ajutase la organizarea unor curse cu obstacole şi a unor programe de exerciţii pentru oamenii cu probleme de învăţare din comunitatea locală În comparaţie cu el, Mandy se simţea cea mai leneşă şi mai egoistă persoană şi ştia că, atunci când îi va veni vremea, lumea nu-şi va aminti de ea aşa cum îşi amintea de Richard şi de acţiunile lui filantropice ••• Trecuseră mai bine de două săptămâni de când Mandy aflase vestea îngrozitoare a morţii Potrivitului ei Începuse să simtă o oarecare frustrare că tot nu primea veşti de la el, aşa că se decisese să facă ea primul pas Avusese grijă să nu menţioneze în primul e-mail faptul că-l căutase pe reţelele de socializare sau că păstra în computer un dosar cu fotografii de-ale lui Dar ataşase o poză a ei, una favorabilă, de acum trei ani, când era mai slabă, înainte să-i apară pe frunte ridurile căpătate după divorţ, precum şi adresa de e-mail şi numărul de telefon mobil Spre marea ei dezamăgire, nu a primit niciun semn de la el Întâi s-a gândit că lui Richard nu i se păruse atrăgătoare, dar şi-a amintit că dacă ai fost Potrivit, înfăţişarea nu mai conta – sau cel puţin aşa se presupunea Oare fusese iar contaminat de virusul dorului de ducă şi plecase în călătorie? Dar nu exista online niciun semn despre aşa ceva Poate că era la închisoare, poate era îngrozitor de timid, dislexic sau îşi rupsese ambele mâini, aşa că nu putea scrie Mandy se agăţa şi de-un fir de păr Numai din întâmplare, când a intrat pe pagina lui de Facebook – una din nenumăratele dăţi când o făcuse în ziua aceea – a văzut mesajul lăsat de sora lui Richard, care îi informa prietenii în legătură cu data slujbei de pomenire şi locul unde urma să se ţină Mandy s-a holbat în ecran şi a recitit mesajul Pomenire? Ce mama ciracului? Nu avea niciun sens Nu se putea ca Richard să fi murit Abia se găsiseră unul pe celălalt – cum naiba se putea ca singura persoană din lumea asta, care părea să fi fost făcută pentru ea, să nu mai fie în viaţă? Şi cum de nu îşi dăduse seama mai devreme? La o cercetare ulterioară, Mandy a descoperit că, în timp ce pozele de profil ale lui Richard erau publice, nu toate postările lui erau la fel Îi ceruse să devină prieteni, în speranţa că sora lui va aproba solicitarea şi astfel va putea afla mai multe După câteva zile de aşteptare încordată, cererea fusese aprobată Aşa găsise mesaj după mesaj de omagiere a lui Richard de către prietenii lui din toată lumea; cu toţii îşi exprimau recunoştinţa faţă de omul care îi impresionase atât de mult Suferinţa ameninţa s-o facă fărâme, aşa că Mandy a făcut ce-a putut ca s-o înfrunte Şi-a turnat un pahar de Prosecco şi a cercetat cu grijă ziarele locale disponibile online, punând laolaltă informaţiile despre accident, într-o seară, după ce a celebrat până târziu victoria alături de colegii din echipa de hochei, Richard s-a despărţit de ei şi a pornit poticnindu-se pe drum, dar apoi a fost lovit de un şofer care a fugit de la locul accidentului A fost găsit câteva ore mai târziu pe marginea drumului, cu răni grave la cap Mandy a cedat emoţiilor şi a început să plângă, ţinând-o aşa toată noaptea – ba chiar şi în primele ore ale dimineţii A rămas cu ochii ţintă la fotografiile lui Richard, suferind pentru toate lucrurile pe care el nu le mai putea aduce în viaţa ei Nu aveau să se mai vadă pentru acea foarte importantă primă întâlnire, nu aveau să facă niciodată dragoste pentru prima dată Ea nu va putea să-l audă vreodată spunându-i că o iubeşte, nu vor mai putea să-şi facă o viaţă împreună sau să formeze o familie Ea nu va şti niciodată cum este să fii cea mai importantă fiinţă din viaţa cuiva Cea mai mare frică a lui Mandy se adeverise – că va rămâne aşa cum era de la divorţ încoace: singură, băltind, terminată la 37 de ani Se plimba de colo-colo prin încăpere, întrebându-se ce să facă de-acum cu viaţa ei Nu era pregătită să accepte ce se întâmplase Voia să afle mai multe despre bărbatul care îi fusese răpit Aşa că, întrucât ratase înmormântarea, s-a hotărât să se strecoare la slujba de pomenire ••• Când omagiile aduse lui Richard au ajuns la firescul sfârşit, prietenii veniţi la slujbă au început să se scurgă pe culoar spre o uşă deschisă pe unde Mandy a zărit nişte mese pe care se aflau nişte sticle de suc, pahare de plastic, farfurii de hârtie şi şerveţele A ezitat, conştientă fiind de faptul că nu făcea parte din grupul celor care veniseră să-l jelească, dar, cu toate astea, ceva a împins-o să-i urmeze Din boxele fixate pe perete se auzea încet un rock potolit, iar oameni de toate felurile, chipuri bătrâne şi tinere, se serveau cu mâncare şi stăteau de vorbă Mandy nu prea ştia unde să stea şi s-a trezit îndreptându-se către un grup energic format din bărbaţi şi o tânără femeie Aceasta îşi amintea, plină de vioiciune, un moment în care Richard participase la salturi cu paraşuta ca să strângă fonduri pentru un adăpost pentru câinii abandonaţi – în ciuda faptului că-i era frică de înălţime Mandy a asistat de pe margine la întreaga conversaţie, savurând informaţiile suplimentare despre Richard spicuite din povestea femeii Altcineva din grup a relatat cum îl convinsese Richard pe unul dintre clienţii personali să i se alăture în cursa anuală de mers pe bicicletă în pielea goală, din nou pentru cauze caritabile Fiecare avea câte o amintire amuzantă cu el şi, pe măsură ce îi asculta delectându-se, nu şi-a putut reţine invidia — V-a povestit despre cum a fost urzicat de o meduză? Lui Mandy i-au ieşit vorbele din gură înainte de a apuca măcar să fie uluită de ce spusese — Nu, a spus un bărbat cu un breton care-i atârna pe nas, apoi ochii i-au căzut asupra ei: Cum s-a întâmplat? Mintea i-a luat-o la goană înapoi, spre fotografiile pe care le văzuse în contul lui Richard şi dintre ele a răsărit una anume, în care el stătea lângă un catamaran mare, alb, pregătindu-se să urce la bord pentru o tură pe mare — Înotam în ocean, în Cairns, a început ea, când bancul ăsta de meduze s-a ivit plutind între valuri M-a văzut luptându-mă să ajung înapoi la mal, aşa că a vâslit pe placa lui şi m-a ajutat să ajung pe plajă, cu toate că mai întâi a trebuit să treacă drept printre ele şi l-au urzicat pe picioare Mandy îşi închipuia cu limpezime cum lucrurile se întâmplaseră exact aşa — Tipic pentru Rich, a spus tânăra femeie, iar ceilalţi au dat din cap, în semn de aprobare, zâmbind Mandy a zâmbit şi ea, simţind cum i se face pielea de găină – scăpase de data asta; nimeni nu putea s-o contrazică — Oricum, asta nu l-a împiedicat să intre iar în apă, a adăugat ea O să-mi amintesc mereu cum am stat într-un restaurant, faţă în faţă cu Sydney Harbour Bridge, cu o băutură în faţă până în zori, făcând schimb de impresii din călătorii Îmi lipseşte foarte tare Ultimele cuvinte, cel puţin, conţineau un dram de adevăr — Scuză-mă, nu cred că ne ştim, a spus femeia Şi-a aşezat cu blândeţe mâna pe braţul lui Mandy, conducând-o mai departe de grup — Sunt Mandy, a spus ea, întinzând mâna — Chloe, a replicat femeia Şi cum spuneai că l-ai cunoscut pe Rich? Mandy a încercat să-şi ascundă panica ce începuse s-o cuprindă cu repeziciune Trebuia să improvizeze — Păi ăăă ne-am întâlnit în Australia pe când călătorea, apoi am rămas o vreme în legătură, după ce ne-am întors — Cât timp ai stat acolo? — Ăăă câteva luni — Şi cum v-aţi întâlnit, mai precis? — Cred că venise cu câţiva prieteni să vadă Marea Barieră de Corali şi atunci am petrecut împreună un timp prin Sydney — Serios? Asta e chiar interesant Femeia a simulat un zâmbet — Pentru că eu am plecat cu Rich în călătoria spre Australia şi nu ne-am scăpat din ochi în Sydney Mandy mersese prea departe cu fabulaţiile A simţit cum i se strânge stomacul sub privirile furioase ale femeii — Acum o să-mi spui cine eşti de fapt şi de ce minţi oamenii la pomenirea fratelui meu Capitolul 17 CHRISTOPHER Christopher se mândrea cu multe lucruri în ceea ce-l privea – înfăţişarea, hotărârea, abilităţile de a-i manipula pe ceilalţi şi faptul că permisese de puţine ori să fie prins pe picior greşit Îi plăcea să creadă că îşi ţinea bine emoţiile în frâu Dacă se confrunta cu ceva care să-l abată de la planul propus, instinctul îl ajuta să se adapteze cum era nevoie pentru a-şi păstra obiectivul În orice caz, faptul că Amy recunoscuse că era ofiţer de poliţie îl luase pe nepregătite Fusese atât de absorbit în a-şi gestiona celelalte acţiuni, încât nu-i trecuse prin cap că ar trebui s-o verifice Luase de bun faptul că toate femeile erau la fel cu cele pe care le urmărea el – naive, sub nivelul lui de inteligenţă şi prea încrezătoare Un ofiţer de poliţie nu era nimic din toate acestea Găsirea Potrivirii sale însemna prea puţin pentru Christopher şi nu planificase să se întâlnească din nou cu ea Întâlnirea lor începuse ca nimic mai mult decât rezultatul unei uşoare curiozităţi, dar dintr-odată devenise interesantă Chiar foarte interesantă — Ofiţer de poliţie? a repetat el, cu un zâmbet înţepenit Trebuie să fie un job foarte captivant — Poate fi, da, a replicat Amy cu mândrie Sunt sergent-detectiv şi e muncă grea, mai ales în Poliţia Metropolitană Poţi ajunge să munceşti cât e ziua de lungă Dar este o carieră de o viaţă, dacă aşa o să vreau să fie — Nu ştiu prea multe despre culisele muncii de poliţist, a minţit Christopher Ce face un sergent-detectiv? Sau poate „investighează” este un termen mai bun? — Merge şi una, şi alta, a spus ea şi a sorbit printr-un pai din paharul cu vodcă şi suc de portocale În ultimele şase luni am fost detaşată la divizia de fraudă — Şi ce presupune asta? Christopher nu a mai ascultat răspunsul lui Amy pentru că nu-l interesau deloc detaliile complicate despre un rol dintr-un departament irelevant pentru el, aşa că a trecut pe pilot automat şi s-a prefăcut că este interesat Cât timp a vorbit Amy, a menţinut contactul vizual cu ea, dând din cap atunci când a crezut că este nevoie şi zâmbind atunci când era cazul Însă undeva, în interiorul lui, tot ce putea sălăşlui era ironia caraghioasă că femeia din faţa lui fusese Potrivită cu bărbatul pe care ziarul Sun îl etichetase drept „cel mai diabolic criminal britanic” Christopher era nerăbdător să întrebe despre cazul care, în ultimele trei săptămâni, domina fiecare buletin de ştiri al fiecărei televiziuni, dar nu voia să pară nemăsurat de curios Totuşi, după o jumătate de oră de conversaţie politicoasă, ego-ul lui l-a învins — Şi ce se întâmplă cu ucigaşul ăla în serie care este peste tot la ştiri? a întrebat el ca în trecere, tăind tartina cu ciuperci Câte femei a omorât, sunt vreo cinci până acum, parcă? — Şase, bine, şase de care ştim noi, dar echipa investighează diferite piste, a replicat Amy prudentă Era acelaşi răspuns aprobat oficial pe care îl văzuse şi în conferinţele de presă televizate ale poliţiei — Nu vrei să vorbeşti despre asta, nu? a întrebat el Îmi pare rău, a fost aiurea să te întreb — Nu-i vorba că nu vreau Amy a pus furculiţa pe marginea farfuriei — Nimic nu-i face pe jurnalişti să fie mai insistenţi decât un criminal în serie care bântuie pe undeva, în libertate Nu au fost prea mulţi din ăştia în ultimii ani În Marea Britanie există în orice moment patru criminali în serie activi, ar fi vrut Christopher s-o informeze, iar tu iei cina cu unul dintre ei Amy a continuat: — Au fost multe scurgeri de informaţii în presă în ultima vreme, aşa că ar trebui să nu vorbim cu oricine despre caz — Deci eu sunt oricine, nu? a întrebat-o Christopher, aruncându-i o privire plângăcioasă, de căţeluş Gestul lui a făcut-o să roşească Era decis să scoată adevărul de la ea; încă nu întâlnise o persoană pe care să n-o poată manipula într-un fel sau altul — Îmi pare rău, nu asta am vrut să spun Amy i-a zâmbit şi Christopher a fost plăcut surprins să vadă că nu-i rămăsese mâncare între dinţi — Ei, hai să schimbăm subiectul, a spus el Ce te-a determinat să faci testul Potriveşte-ţi ADN-ul? Amy l-a privit în ochi, evident uşurată să se întoarcă la un subiect mult mai potrivit pentru o primă întâlnire — Mulţi dintre cei care lucrează în sectorul public, ca mine, fac testul ăsta pentru că nu au timp să iasă la întâlniri Sună ca un mercenariat, dar este cea mai bună metodă de a elimina intermediarii Ştii tu, adică să găseşti acea persoană care îţi este destinată fără să mai trebuiască să treci prin toţi ciudaţii ca să ajungi la ea Dar tu? Mintea lui Christopher a alergat înapoi spre cărţile despre relaţii pe care le subliniase cu markere fluorescente, pasaje despre ce vor să audă femeile de la un posibil partener Era destul de convins că aproape o îmbrobodise pe Amy doar prin faptul că avea ADN-ul care îi conecta unul de celălalt, dar orice urma să spună în continuare trebuia să atingă nota emoţională potrivită — Am intrat în asta ca să-mi aflu jumătatea care m-ar întregi, a început el, susţinându-i privirea aşa cum citise în cărţi Am vrut s-o întâlnesc pe aleasa care să mă accepte aşa cum sunt, care să mă iubească cu toate greşelile şi ciudăţeniile mele şi care să fie alături de mine indiferent de provocările ce ne aşteaptă Christopher şi-a înclinat uşor capul într-o parte şi a dat din umeri, aproape în semn de scuze, ca pentru a-şi sublinia sinceritatea Un sentiment straniu l-a învăluit pentru a doua oară, făcându-l să-şi simtă capul înceţoşat şi pielea sensibilă Brusc, colţurile gurii lui Amy au început să tremure şi ea a izbucnit în râs — Tu vorbeşti serios? a chicotit ea Parcă ai cita din vreo carte de dezvoltare personală Masca lui Christopher a alunecat şi bărbatul a simţit ceva asemănător cu jena – una din multele emoţii despre care ştia că există, dar pe care le trăia rareori — Am spus ceva greşit? a întrebat el, sincer nedumerit — Nu, nu, oh, Doamne, oh, Doamne, a spus Amy Tu chiar vorbeai serios, nu-i aşa? Ah, îmi pare rău, a sunat un pic linguşitor, atâta tot — Ah, a replicat Christopher încă încurcat, întrebându-se dacă Amazon îi recomandase cărţile cele mai potrivite Amy s-a aplecat în faţă şi a rostit încet, dar sigur: — Uite, Christopher, eu văd lucrurile aşa Tu şi cu mine am fost Potriviţi, ceea ce înseamnă că nu trebuie să mai facem toate lucrurile alea pe care le făceam când ne întâlneam cu alţii Nu e nevoie să stai în faţa restaurantului şi să întârzii intenţionat, ca să mă pui pe mine pe jar, nu e nevoie să încerci să mă impresionezi pomenind în treacăt zona aia scumpă din Londra unde locuieşti, nu e nevoie să mă informezi subtil că revistele la care lucrezi nu sunt pentru oameni ca mine şi în niciun caz nu e nevoie să alegi cel mai scump vin din meniu Putem trece direct la partea cu să-ne-cunoaştem-mai-bine şi să vedem ce se întâmplă fără jocurile astea Şi chiar în momentul ăsta – poate are de-a face cu hormonii, chimia sau cele trei pahare cu vodcă şi unul cu vin pe care le-am băut –, cred că o să explodez dacă nu fac sex cu tine foarte, foarte repede Adică acum, repede Christopher a fost luat prin surprindere Nu întâlnise până acum o femeie care să-i vorbească atât de direct cum o făcuse Amy; începea să-l excite şi voia să ştie ce anume o stârneşte Faptul că era ofiţer de poliţie ar fi trebuit să-l sperie, dar avusese exact efectul opus şi se simţea incitat de interacţiunea lor, în care aveau obiective opuse — Hm, sigur, a răspuns el şi i-a cerut ospătăriţei nota A plătit cash, aşa cum făcea mereu, şi în zece minute erau în maşină, în drum spre casa ei Capitolul 18 JADE Jade a luat telefonul de la ureche şi s-a uitat la el, aşa cum îi stătea în palmă, de parcă telefonul ar fi fost problema, şi nu faptul că Potrivirea ei tocmai îi spusese că nu vrea s-o vadă Călătorise aproape două zile, venind din Anglia, şi acum, în timp ce stătea în capătul aleii prăfuite ce ducea spre casa lui, pregătită să-l vadă, s-a întrebat ce naiba se întâmpla Poate că a înţeles greşit, şi-a spus, şi l-a sunat înapoi Când apelul a intrat direct în căsuţa vocală, a sunat iar Şi încă o dată, să fie „CE NAIBA SE ÎNTÂMPLĂ?” a scris ea, cu litere mari, înfuriate, şi a rămas cu telefonul în faţă, aşteptând un răspuns Dar acesta nu a venit Jade a simţit cum căldura tiranică a soarelui din miezul zilei îi arde umerii şi gâtul dezveliţi, aşa că a urcat în maşina închiriată şi a pornit aerul condiţionat la capacitate maximă Venise de la atâta depărtare şi Kevin era aşa de aproape, încât nu exista niciun motiv rezonabil, din punctul ei de vedere, pentru care s-o respingă A privit ferma din faţă, apoi a pornit motorul maşinii, a întors în drum şi a luat-o încet înapoi, pe autostradă, în direcţia din care venise Se simţea rănită şi umilită Şi-a ciupit pielea dintre degetul mare şi arătător, ca să nu înceapă să plângă Trebuie să fie o explicaţie, s-a gândit ea: era prea emoţionat s-o întâlnească şi ea îl încolţise S-a gândit la cum ar fi reacţionat ea dacă s-ar fi trezit cu Kevin la uşa ei, venind neanunţat (Al dracului de entuziasmată, şi-a spus, dar – din nou – ştia că el era mult mai tăcut decât ea) Plecase şi îl pusese într-o situaţie foarte ciudată şi el avea nevoie de timp ca să proceseze O să-i dea acest timp şi o să încerce iar, mai târziu S-a mustrat pentru spontaneitatea prostească de care dăduse dovadă şi s-a înfuriat pe Shawna şi Lucy pentru că o încurajaseră să meargă mai departe cu ideea asta ridicolă A mers spre oraşul pe lângă care trecuse în urmă cu 25 de kilometri Odată ajunsă, avea de gând să se cazeze la un hotel Mai târziu, poate chiar mâine, o să-i dea un mesaj lui Kevin şi o să-l convingă să se răzgândească Eşti proastă? s-a întrebat brusc Jade A clipit puternic şi şi-a încruntat sprâncenele De ce te învinovăţeşti pe tine? De când laşi tu un bărbat să te facă să te îndoieşti de tine? Kevin este cel care greşeşte aici, nu tu Mintea îi lucra febril, în timp ce îi veneau în cap o grămadă de alte gânduri, motive pentru care el nu ar vrea s-o vadă Se uitase la destule episoade din producţia MTV Catfish ca să ştie că romanticii idealişti sunt mereu traşi pe sfoară în online de oameni care pretind că sunt altceva decât sunt Poate Kevin era de fapt o femeie care cobora vocea atunci când vorbeau sau poate că era destul de bătrân cât să-i fie tată şi nu voia să-i spună? Sau poate că nu locuia la fermă cu părinţii, ci cu nevasta? Asta trebuia să fie Kevin era căsătorit şi de aceea nu voia să intre pe Skype sau FaceTime, ca să nu-l prindă soţia lui Şi probabil că vorbea cu Jade în secret, la un telefon secret, de care nevastă-sa n-avea habar Poate că avea şi un copil, sau poate mai mulţi copii cu mai multe neveste, ca în emisiunile cu poligami pe care le văzuse la televizor După toată bucuria ei că australianul Kevin era diferit de gunoaiele cu care se întâlneau Lucy şi Shawna, se dovedea că şi el era exact la fel Jade a pocnit volanul, plină de frustrare Cu cât se gândea mai mult, cu atât teoria aceasta devenea mai plauzibilă şi, ca răspuns, şi ea se înfuria tot mai tare Ce aranjament frumos îşi făcuse Kevin, cu cei dragi aici, în Australia, şi cu o iubită pe care s-o ducă de nas, în altă ţară Cât timp avea grijă, cum ar fi putut fi prins? Nu se putea ca Potrivirea lui să călătorească tocmai din cealaltă parte a lumii şi să se ivească din senin în prag, nu-i aşa? — Ba sigur că se putea, a bombănit Jade, simţind cum îi creşte şi temperatura, odată cu încrederea în sine A apăsat cu putere frâna şi a oprit derapând uşor, iar după o altă întoarcere grăbită împrejur a pornit-o în viteză înapoi spre fermă, apoi pe aleea neasfaltată care ducea spre clădirile albe din faţă, azvârlind în cale pietriş şi pământ uscat Ferma, o clădire din lemn alb cu un singur etaj şi cu acoperişul argintiu de tablă ondulată, se întindea pe mai multe direcţii în faţa ei Câteva maşini şi camionete erau parcate în faţă, cu geamurile coborâte, deşi nu era nimeni înăuntru Pentru o fermă, ba încă pentru una prăfuită ca asta, totul arăta surprinzător de curat şi lustruit, şi nu atât de sărăcăcios cum o făcuse Kevin să creadă Un furtun cu apă zăcea chiar lângă un strat de flori colorate, plantate în ghivece Atârnate de streşini mai erau câteva coşuleţe cu flori Jade era sigură că locul purta atingerea unei femei, dar nu existau leagăne sau tobogane sau jucării la vedere, aşa că poate Williamsonii nu-şi întemeiaseră încă o familie La câteva sute de metri depărtare a auzit vacile care răgeau în şopronul uriaş şi, la distanţă şi mai mare, i s-a părut că zăreşte o turmă mare de oi care se vedeau atât de mici, încât păreau ghemotoace de ciulini lipite pe linia orizontului Jade s-a întors cu faţa spre casă şi nici măcar nu a simţit nevoia să tragă adânc aer în piept înainte de a se îndrepta cu pas hotărât spre uşa de la verandă, neavând nicio idee despre ce va spune, dar decisă oricum să se impună A bătut în uşă până când a auzit zgomote de paşi târşâiţi înăuntru În cele din urmă, uşa s-a deschis şi în prag a apărut un chip Bărbatul care stătea în fata ei arăta exact ca Potrivirea sa dar a ştiut că tot ceea ce simţea în sinea ei era adevărat — Tu nu eşti Kevin, a început ea, apoi s-a dat doi paşi înapoi Capitolul 19 NICK — Ce să zic, foarte amuzant Cu cine am fost Potrivit, de fapt? a întrebat Nick — Nu glumesc Uite aici Sally i-a întins telefonul ca să poată citi — Scrie „Nicholas Wallsworth Potrivirea ta destinată este Alexander, bărbat, Birmingham, Anglia Te rugăm să citeşti instrucţiunile de mai jos pentru a afla cum să-i accesezi profilul complet” — Dă-l încoace, a spus Nick, smulgându-i telefonul din mână, fără să pară amuzat de farsa ei Dar când a citit şi el mesajul, şi-a dat seama că Sally nu glumea deloc — Eşti gay! a râs ea Iubitul meu, ba chiar logodnicul meu este gay! Nick a recitit e-mailul şi apoi a aşezat telefonul pe blatul de la bucătărie — Asta e o tâmpenie, a spus el Ori au făcut o greşeală, ori cineva se distrează pe socoteala mea — Ei bine, testul are o acurateţe de 99, 9999997%, ceea ce este mult mai de încredere decât un detector de minciuni — Păi atunci rămâne loc şi pentru erori şi, dacă există locul ăla, atunci erorile sunt posibile nu doar teoretic Şi asta e dovada că a fost făcută o astfel de eroare, al dracului de mare — Iubitule, nu te înfuria, a spus Sally, reţinându-şi râsul Dar asta te-ar face prima persoană din lume greşit Potrivită – singura persoană dintr-un miliard şi jumătate de oameni care s-au înregistrat Cred că trebuie să înfrunţi realitatea, dragul meu, eşti un domn care se bucură de compania altor domni care gândesc şi simt ca el — Oh, mai taci, Sal Nick începea să fie iritat — Prostia asta cu Potriveşte-ţi ADN-ul este doar o escrocherie ca să ne ia banii, altminteri n-ar trebui să încaseze zece lire ca să-ţi spună cu cine ai fost Potrivit Horoscopul e mult mai credibil decât chestia asta — Hei, nu-i nicio problemă, l-a tachinat Sally Întotdeauna mi-a plăcut să am drept cel mai bun prieten un gay şi până la urmă sunt aproape să mă mărit cu unul Nick şi-a dat ochii peste cap — Nu sunt gay, bine? — Atunci bisexual? N-am o problemă cu asta Ştii că am avut şi eu experienţe cu fete la facultate — Cred că aş fi ştiut până acum dacă eram Nu ajungi la 27 de ani fără să ai măcar un moment de atracţie faţă de un alt bărbat şi apoi, brusc, să te trezeşti bisexual sau gay pentru că ai lins un beţişor de urechi şi ţi-a zis un test ce eşti — Nu ştiam că eşti aşa homofob — Nu sunt! Crede-mă, dacă aş fi una sau alta, tu şi cu mine nu am locui împreună şi nu am fi pe cale să ne căsătorim Treaba asta ar deschide pentru mine o întreagă lume de noi posibilităţi şi aş experimenta din plin, încercând să mi-o bag într-o grămadă de locuri noi — O iei foarte în serios — Tot ce îmi doresc este să nu crezi că sunt vreun pederast reprimat sau deghizat, pentru că asta ar însemna că întreaga noastră relaţie a fost o minciună Iar acum mă aflu în cea mai sinceră relaţie în care am fost vreodată — Ah, scumpule, vino încoace, te tachinam numai, a spus Sally Nu cred că eşti gay, dar trebuie să recunoşti şi tu că este un pic amuzant Eşti ca în piesa aia veche a lui R Kelly „mintea ta spune nu, dar trupul tău ” — Nu eşti amuzantă Nick i-a umplut lui Sally paharul cu vin şi a luat şi el o înghiţitură mare — Ei bine, nu ştiu cum altfel să reacţionez decât să glumesc pe seama acestui lucru, pentru că se pare că nu ne este scris să fim împreună Şi din moment ce bărbatul visurilor mele nu s-a lăsat încă identificat, bărbatul visurilor tale poate locuieşte pe o stradă alăturată Şi el este tot din Birmingham Ce coincidenţă stranie e asta? Poate că-l cunoaştem deja — Nu te prosti Şi nu este niciun „bărbat al visurilor mele” — Nu şi dacă citeşti mesajul ăsta Nick şi-a dat iar ochii peste cap — Putem să ne uităm, poate îl găsim pe Facebook? a continuat Sally — Poftim? — Haide, să vedem dacă îmi găsesc competitorul — Nu, nu vreau — Ţi-e frică să nu faci vreo pasiune spontană pentru viitorul tău soţ? Nick a clătinat din cap — Uite, nici măcar nu-i ştim numele de familie Sally i-a luat telefonul din mână şi, în doi timpi şi trei mişcări, tastând rapid, a plătit cele 9,99 lire cerute pentru mai multe detalii — Nume: Alexander Landers Carmichael, a citit ea cu voce tare Vârsta: 32 de ani Ocupaţia: fizioterapeut Culoarea ochilor: gri – ca ai mei Culoarea părului: negru – ca a mea Sally a zâmbit — Înălţime: 177 de centimetri – din nou, ca mine Iubitule, ai un tipar preferat, nu? Pare să fie dublura mea — Cu trei excepţii – doi sâni şi un vagin — Ar trebui să avem destule informaţii ca să-l găsim pe Facebook — Chiar nu vreau să facem asta — Haide, o să fie amuzant Sally a tastat numele lui Alexander şi a rulat în jos pe ecran prin lista de fotografii de mărimea unui timbru poştal care apăruseră înşirate — Care sunt şansele să existe patru Alexander Carmichael numai în Birmingham? O să-i folosesc şi al doilea nume – nu pot fi atât de mulţi Landers — Se pare că nu-i decât unul, a replicat Nick, arătând spre ecran Au mijit amândoi ochii spre fotografia cât o unghie şi Sally a încercat să-i acceseze profilul Totuşi, setările de securitate din contul lui Alexander Carmichael nu permiteau celor care nu-i erau prieteni să vadă mai mult Dar chiar şi din acea poză micuţă şi-au putut da seama amândoi că era vorba despre un bărbat arătos Maxilarul proeminent etala o barbă scurtă, brunetă, părul era uşor ondulat şi lung până la guler, avea buzele pline şi ochii mari şi calzi — Trebuie să recunosc, iubitule, a spus Sally, că ADN-ul tău chiar are gusturi bune la bărbaţi Capitolul 20 ELLIE Andrei i-a deschis lui Ellie uşa de la maşină şi ea l-a urmat pe aleea de lângă canal, spre clădirea pe care o aveau în faţă — Nu trebuie să intri cu mine, sunt sigură că o să fie în regulă, i-a spus ea, aproape convinsă că n-avea ce pericol s-o pândească în această cârciumă provincială — Pentru asta mă plăteşti, i-a replicat Andrei cu accentul lui aspru, est-european, şi a intrat să scruteze încăperea, fără să ţină cont de cererea ei În cei trei ani de când era în serviciul său, dovedise că valora greutatea lui în aur, căci încasase pentru ea pumni şi chiar o sticlă spartă ce îi fusese înfiptă în piept Ellie a întors capul ca să-i vadă pe ceilalţi doi membri ai echipei ei de securitate aflaţi într-o maşină parcată în spatele celei cu care venise ea — OK, a cedat ea, dar să nu te vadă Fii discret, nu vreau să-l sperii — Mi se mai spune şi Discretul, a replicat ironic matahala de aproape doi metri Odată ce a primit mesajul că terenul e sigur, Ellie a intrat în Globe, cârciuma de ţară din Leighton Buzzard, şi s-a uitat în jur agitată Mai de mult, în anii de după facultate, frecventa des asemenea localuri, ca să profite de prânzurile ieftine de duminică, cu toate garniturile posibile Locul îi amintea de casă Acum, când ieşea seara, mergea în restaurante cu baruri pompoase de vinuri, cluburi exclusiviste unde nu intrai decât dacă erai membru şi la dineuri grandioase Şi-a ochit Potrivirea ADN stând singur la o masă de două persoane, cu o halbă de bere în faţă, băută pe jumătate Şi Tim arăta nerăbdător, cercetând cu privirea în jur, până a întâlnit ochii lui Ellie Femeia spera să n-o recunoască de prin ziare Se îmbrăcase intenţionat într-o banală pereche de blugi şi o bluză şi îşi prinsese părul la spate Se machiase foarte puţin şi îşi lăsase bijuteriile scumpe în seiful de acasă Tim i-a făcut cu mâna şi pe chip i s-a lăbărţat un zâmbet larg S-a ridicat în picioare când Ellie a ajuns lângă el, i-a strâns mâna, a tras-o spre el şi a sărutat-o scurt pe obraz Ea s-a întins pentru al doilea sărut pe celălalt obraz, dar l-a pupat direct pe nas Au râs amândoi şi, după prezentările şi amabilităţile de început, Tim s-a dus la bar să-i aducă ceva de băut S-a întors la masă cu ginul ei tonic marca Hendrick’s şi cu încă o bere pentru el În gură ţinea, bălăngănind, două pachete de covrigei crocanţi, cu sare şi oţet — Iartă-mă, dar mor de foame, a spus el, lăsând pungile să cadă pe masă Am avut enorm de lucru, aşa că am venit aici direct de la serviciu şi n-am mai apucat să iau cina Serveşte-te! A deschis un pachet şi i-a oferit şi ei — Mulţumesc Ellie a zâmbit şi a luat câţiva covrigei, din politeţe Îşi imagina expresia oripilată a antrenorului ei personal, dacă ar fi fost acolo, s-o vadă mâncând carbohidraţi după ora 18:00 Conversaţia dintre ei a curs la fel de uşor ca şi discuţia prin mesaje scrise, de parcă erau doi vechi prieteni care nu se văzuseră de ceva timp şi îşi povesteau ce mai făcuseră de când se întâlniseră ultima dată Au depănat poveşti despre istoria cumplită a întâlnirilor romantice de până atunci, Tim a încercat s-o convingă că Quentin Tarantino era cel mai mare regizor de film al tuturor timpurilor, în timp ce Ellie a proslăvit virtuţile dietei macrobiotice Abia dacă aveau vreun interes comun, dar niciunul nu părea preocupat de asta El i-a povestit despre munca de analist de sistem şi de programator IT freelancer, iar ea i-a spus că era asistenta personală a unui CEO din Londra Se temea prea mult să nu-l intimideze dacă îi spunea cu ce se ocupa cu adevărat şi a fost atât de convingătoare jucându-şi rolul, încât a început să creadă propriile neadevăruri — Deci crezi în treaba asta cu Potriveşte-ţi ADN-ul? a întrebat-o Tim la un moment dat, după ce petrecuseră câteva ore împreună — Da Din tonul tău, înţeleg că nu prea eşti convins? — Nu vreau să te mint, la început am fost puţin neîncrezător, a spus el, şi m-am înscris doar pentru că m-a convins unul dintre amicii mei Acum este supărat că el nu a primit o Potrivire nici după două luni, iar eu te-am găsit într-o săptămână Dar chiar şi aşa, nu am fost sigur că este pe bune – sună prea bine ca să fie adevărat, nu-i aşa? Faptul că există o singură persoană în lumea asta care este cu adevărat şi complet legată de tine prin ADN-ul tău şi de care se presupune că ar trebui să te îndrăgosteşti până peste cap Dar apoi ai intrat tu în barul ăsta şi am crezut că mi-a ieşit tot stomacul pe fund A zâmbit şi Ellie s-a uitat fix la el, întrebându-se pe ce bază fuseseră Potrivite personalităţi atât de diferite, parţial şi pentru că Tim era cel mai puţin pretenţios bărbat pe care îl cunoscuse vreodată, nemaivorbind să iasă la întâlnire cu el — Cinstit să fiu, Ellie, când te-am văzut intrând aici mi-a scăpat cea mai lungă băşină posibilă şi am crezut că o să zbor prin încăpere ca un balon care se dezumflă Ellie nu s-a putut abţine să nu râdă împreună cu el — Vreau să spun că ar putea să fi ieşit din mine dragostea sau berea, a glumit el Cine ştie? — Deci a fost dragoste la prima băşină? — Recunosc că am simţit ceva şi îmi pare rău dacă te-am făcut să te simţi aiurea sau dacă nu simţi la fel, dar mă bucur cu adevărat că ai acceptat să te întâlneşti cu mine — Şi eu mă bucur, a replicat Ellie, simţind cum în ea se agită un val cald Indiferent dacă era vorba despre cele patru ginuri tonice sau despre improbabila, dar fermecătoarea Potrivire care îi stătea în faţă, instinctul îi spunea că peisajul existenţei sale s-a răsturnat brusc cu susul în jos Capitolul 21 MANDY — Îmi pare rău, a murmurat Mandy, copleşită de o senzaţie de greaţă Trebuie să plec Dintr-odată, ultimul loc în care îşi dorea să fie era slujba de pomenire a unui bărbat pe care nu-l întâlnise niciodată Nu se aşteptase să fie interogată de sora acestuia în legătură cu motivul pentru care inventa anecdote despre el Simţea cum se strâng zidurile în jurul ei şi regreta că a venit Dar pe când se grăbea să plece, sora lui Richard, Chloe, a prins-o de braţ — Nu, a spus ea ferm Trebuie să-mi spui cine eşti şi de ce ai minţit că ai petrecut ceva timp alături de fratele meu, când lucrul ăsta nu s-a întâmplat niciodată — Eu eu , a bâiguit Mandy — Măcar ai fost prietenă cu Richard? Mandy nu a răspuns nimic — Aşa mă gândeam şi eu Ce naiba, eşti cu cât? cu vreo zece ani mai mare ca el? Deci nici colegi de şcoală n-aţi fost Eşti una dintre babele alea excitate pe care le antrena la sală şi care se tot dădeau la el? Sau vreo ciudată care dă buzna la funeraliile unora pe care nici nu i-a cunoscut? — Nu! Mandy îşi dorea din toată inima ca sora lui Richard să nu-şi facă o impresie proastă despre ea, cu toate că-şi dădea seama cum pare — Nu sunt nimic din toate astea — Atunci cine eşti şi de ce ai venit aici? Mandy a închis ochii strâns — Am fost Potriviţi prin ADN — Poftim? — Acum câteva săptămâni mi-am făcut testul Potriveşte-ţi ADN-ul şi am descoperit că şi Potrivirea mea şi-l făcuse Dar când am vrut să mă întâlnesc cu el Mandy s-a oprit, fiindcă se simţea ca o proastă — A a murit Era Richard Chloe n-a zis nimic şi a măsurat-o pe Mandy cu privirea de sus până jos — Iar minţi — Jur că nu mint Uite A deschis geanta şi i-a arătat lui Chloe mesajul tipărit care confirma Potrivirea lor — De ce ai venit? Tonul lui Chloe se mai înmuiase, pe măsură ce digera informaţia care îi fusese servită — Sună tâmpit acum, că o spun cu voce tare, dar voiam să-mi iau rămas-bun de la el Am petrecut ultimele câteva săptămâni jelind un bărbat pe care nu l-am cunoscut şi voiam să aflu mai multe despre el Toţi cei de aici au amintiri extraordinare cu fratele tău, iar eu nu am nimic, doar un nume şi câteva poze găsite online Când i-am ascultat vorbind despre el, am fost furată de peisaj şi am inventat propria poveste Îmi pare rău, a fost o prostie, un lucru nechibzuit, sunt destul de bătrână ca să-mi dau seama că nu se face N-am vrut să te supăr — Cred că am înţeles, a spus Chloe, luând de pe masă două pahare cu vin şi întinzându-i unul dintre ele lui Mandy Şi ce vrei să ştii despre Rich? Lui Mandy i-au luat foc obrajii — Acum, că vorbesc cu tine, nu prea ştiu de unde să încep — E şi mama aici, hai să te prezint — Nu! a sărit Mandy, panicată Nu cred că sunt gata pentru asta — Păi atunci de ce nu-mi laşi datele tale de contact şi rămânem în legătură pentru când o să fii Chloe i-a întins lui Mandy telefonul ei — Poate vii odată în vizită pe la noi, s-o cunoşti? Mandy a încuviinţat din cap, tastându-şi cu grijă numărul de telefon — Trebuie să plec, a spus ea Mi-a făcut plăcere să te întâlnesc Şi îmi pare foarte rău pentru Richard — Şi mie îmi pare rău, a replicat Chloe Îmi pare rău pentru voi amândoi Mandy şi-a ţinut privirea în pământ când a trecut pe lângă mama lui Richard, pe drum spre ieşirea din biserică, şi s-a grăbit spre maşină Ceea ce începuse ca o modalitate de a afla mai multe despre răposata ei Potrivire trebuia să-i închidă un capitol În schimb, ceva îi spunea că nu era decât un început Capitolul 22 CHRISTOPHER — Târfă nenorocită! a strigat Christopher, încercând să-şi extragă din gura ei degetul înmănuşat care-i zvâcnea Femeia a continuat să-l muşte până când Christopher a crezut că dinţii ei au ajuns la os Dar până nu termina treaba nu putea da drumul firului pe care i-l înfăşurase în jurul gâtului Cea de-a noua crimă a sa într-o perioadă de cinci săptămâni ar fi trebuit să meargă la fel de uşor ca şi restul şi, aşa cum procedase şi în cazul celorlalte femei, îşi făcuse bine temele despre ultima ţintă, printr-o recunoaştere completă a zonei în care locuia aceasta Camerele de supraveghere erau o potenţială capcană pentru orice criminal, aşa că urmărea fete ale căror locuinţe se aflau în zone foarte aglomerate, precum cele în care camerele erau fixate pe stâlpi de iluminat, pe magazine, şcoli, birouri, blocuri de locuinţe Alte camere care trebuiau evitate erau cele de supraveghere video cu circuit închis din autobuze, de pe benzile destinate exclusiv transportului în comun, taxiuri, staţii de metrou, radarele sau sistemele de recunoaştere a numerelor de înmatriculare ale vehiculelor Cât timp reuşea să le evite, nu exista niciun motiv ca prezenţa lui în zonă să fie semnalată după eveniment Odată ajuns în faţa casei Numărului Nouă, i-a verificat de două ori prezenţa pe GPS şi, după ce a aşteptat răbdător o vreme, ca să se convingă că este singură, şi-a pus papucii protectori din plastic peste încălţările sport, astfel încât să nu lase nicio urmă distinctivă A descuiat uşa din spate folosind aceeaşi trusă de încredere şi a intrat în apartament, închizând uşor uşa în urma lui Odată aflat înăuntru, a scos din rucsac o bilă albă de biliard şi a aruncat-o pe podea, lăsând-o să cadă cu o bufnitură puternică A rămas pe loc, cu mâinile încleştate pe mânerele de lemn ale laţului de sârmă, aşteptând ca femeia să deschidă uşa dormitorului, pentru a vedea de unde vine zgomotul Moartea Numărului Nouă ar fi trebuit să urmeze un tipar familiar, sigur Odată ce femeia s-ar fi aflat faţă în faţă cu el, Christopher urma să treacă direct la acţiune, scoţând din ea ultima picătură de viaţă cu ajutorul laţului, apoi aranjându-i trupul cald încă pe podeaua bucătăriei, într-o simetrie macabră, şi făcând două poze Numerele de la Unu la Opt fuseseră prea buimăcite ca să opună rezistenţă; nu reuşiseră nimic mai mult decât să se agaţe neîndemânatic de fir, în încercarea de a-l îndepărta Elementul-surpriză combinat cu forţa şi hotărârea lui erau întotdeauna prea puternice pentru ca ele să le poată învinge Se oprea abia după ce sârma subţire reteza pielea şi începea să cresteze muşchiul Dacă ar fi lăsat-o să taie mai mult s-ar fi făcut prea multă mizerie şi nu avea intenţia de a-şi petrece restul nopţii într-o curăţenie de zile mari Totuşi, cazul Numărului Nouă luase o altă turnură când, spre consternarea lui, după aruncarea bilei de biliard s-a deschis uşa de la baie – femeia nu ajunsese încă în dormitor, aşa cum presupusese el Se repezise la ea din întuneric şi apucase să-l vadă venind Totuşi, fusese prea lentă ca să se ferească de firul ce i s-a înfăşurat în jurul gâtului şi bărbatul s-a strecurat rapid în spatele ei, ca să-l strângă cu putere Era încă încălţată cu pantofii cu toc şi instabilitatea acestora pe podeaua de gresie a făcut-o să-şi piardă echilibrul A alunecat în spate, la pământ, dezechilibrându-l şi pe Christopher şi trântindu-l odată cu ea În zăpăceala momentului, firul s-a slăbit şi ea a reuşit să-şi strecoare degetele sub el, ceea ce i-a permis să respire în continuare În acelaşi timp, a întors şi capul, i-a găsit degetul mare şi şi-a înfipt dinţii în el cu o strânsoare ca de menghină — Fuuuutu-i! a strigat Christopher din spatele măştii, de dincolo de cagulă şi, pentru o fracţiune de secundă, s-a gândit să slăbească strânsoarea, căci durerea din deget era tot mai mare I-a tras femeii capul pe spate şi l-a lovit de podeaua din bucătărie În momentul în care a auzit ţeasta crăpând, maxilarul ei îşi slăbise deja forţa, suficient cât să-şi tragă degetul din gura victimei A mai dat-o de două ori cu capul de gresie, până când sângele a început să se adune în şanţurile dintre dale, şi a ştiut că pentru ea nu mai era cale de întoarcere S-a grăbit spre chiuveta de inox, şi-a scos mănuşile şi şi-a clătit rana sub jetul de apă rece A cercetat-o în grabă; nu era atât de gravă pe cât crezuse, dar părea destul de adâncă încât să-i trebuiască nişte copci Şi-a ţinut furia în frâu suficient cât să-şi înfăşoare degetul într-un şervet de bucătărie, înainte de a face ambele fotografii cu aparatul lui Polaroid Apoi s-a proptit lângă trupul femeii, a ridicat piciorul şi a pocnit-o peste faţă Nasul i-a cedat ca un sufleu A început s-o lovească, înfuriat că avusese îndrăzneala să riposteze, şi s-a oprit abia când i-a rupt coastele în atât de multe bucăţi, încât nu mai avea ce să sfarme A luat apoi un cuţit pentru pâine de pe blatul de la bucătărie şi i l-a înfipt în ochi, răsucind lama de jur-împrejur în direcţia acelor de ceas, cu mişcări identice, ca să scobească din orbite ce a mai rămas şi să-i împrăştie resturile pe faţă Nu merita să stea întinsă pe năsălie precum celelalte, semănând cu cineva care a murit în pace, în somn S-a asigurat că biata rudă nefericită care va trebui să identifice cadavrul nu-şi va aminti decât mozaicul de oase sparte creat de el Se simţea epuizat şi îşi dorea din suflet s-o lase acolo şi să se târască în patul lui, dar mai avea multă treabă Într-un sertar de la bucătărie a găsit un tub de adeziv puternic cu care şi-a acoperit rana de la deget, apoi a pansat-o cu bandă adezivă, care să ţină până când ajungea acasă şi putea s-o trateze aşa cum se cuvine După ce a turnat înălbitor în chiuvetă, ca să îndepărteze orice urme de sânge, a şters podeaua cu mopul, spălând sângele amândurora, şi în cele din urmă, i-a îndesat o cârpă în gură Apoi a apucat de pe blat un sucitor şi, cu mai multă forţă decât era necesar, i-a zdrobit dinţii în bucăţele minuscule I-a tras de pe gât cârpa care conţinea acum fragmentele de dinţi, a împachetat-o cu grijă şi a pus-o în geanta lui Nu voia să-i găsească cineva ADN-ul în gura ei Brusc, i-a sunat telefonul; era Amy — Hai salut, a început ea, ce faci? — Mai nimic, a minţit Christopher Ţinând telefonul cu obrazul, turna înălbitor în gura Numărului Nouă, lăsându-l să dea pe-afară pe la colţurile buzelor Asta ar trebui să distrugă orice urme ale mele rămase pe acolo, s-a gândit el — Doar nu faci pipi, nu? Aud apa curgând — Nu! Mă spălam pe dinţi Deşi voia să lase telefonul şi să-şi termine operaţiunea de curăţare, Christopher era oarecum stârnit de discuţia cu iubita lui, în acelaşi timp în care se uita la rămăşiţele oribile ale femeii pe care tocmai o ucisese Erau la fel de apropiate pe cât pot fi două femei fără a se afla, totuşi, în aceeaşi încăpere — Iartă-mă că nu pot ieşi azi, dar e OK să ne vedem mâine? l-a întrebat ea A fost un infern la serviciu — Da, e în regulă — Eşti bine? Pari preocupat — Sunt doar obosit, am nevoie să dorm zdravăn la noapte — Asta e bine, pentru că data viitoare când ne vedem nu te las să ieşi din dormitor toată noaptea, a spus ea, flirtând Christopher a zâmbit la gândul ăsta După ce au terminat convorbirea, a cercetat încăperea cu privirea, mulţumit de succesul operaţiei de curăţare Dar cu toate că nu voia să se mai întoarcă vreodată la treaba asta ratată, ştia că trebuie să revină în câteva zile ca să termine şi să-şi lase amprenta A înghiţit câteva analgezice pe care le-a găsit în geanta Numărului Nouă ca să-l lase durerea de deget şi a părăsit casa în tăcere, îndreptându-se spre locuinţa lui A făcut un ocol pe o stradă liniştită, unde se afla o clădire de apartamente, cu patru etaje, construită de curând S-a asigurat că nu a atras atenţia nimănui şi a mers în spatele clădirii, spre uşa apartamentului de la parter, încă descuiată Mirosul din încăpere ar fi fost îngrozitor pentru cei mai mulţi, dar miasmele, mai ales acelea ale trupurilor în descompunere, nu-l deranjau pe Christopher A răsucit lanterna, ca să lumineze chipul Numărului Opt Procesul de putrefacţie începuse la umeri, cap şi gât, precum şi pe partea dreaptă a toracelui Pielea i se făcuse de un verde-închis, plin de pete, iar trupul micuţ era umflat din cauza acumulării de gaze din interior, care îi împingeau în afară burta şi limba şi îi bulbucaseră ochii Venele erau marmorate, colorate în maro-închis, iar pielea de pe braţe şi picioare era plină de băşici Christopher a scos din buzunar fotografia pe care i-o făcuse cu o jumătate de oră în urmă Numărului Nouă şi a aşezat-o cu grijă pe pieptul femeii Odată ieşit, a scos din rucsac un spray şi, cu o manevră rapidă, a pulverizat vopsea neagră peste un şablon aşezat pe pavaj S-a dat înapoi şi şi-a privit opera – conturul unui bărbat purtând un copil peste apă – şi a zâmbit ca pentru sine De acum nu mai era mult până la descoperirea Numărului Opt, s-a gândit el Pentru că deja toată lumea ştia ce carte de vizită să caute Capitolul 23 JADE Bărbatul care stătea în pragul uşii larg deschise de la fermă nu era în niciun caz Kevin, dar semăna cu el Avea probabil 25 de ani şi arăta un pic mai în vârstă decât Kevin Şi el era uimitor de chipeş, cu părul blond răvăşit, dar mai închis şi mai drept decât al lui Kevin Ochii albaştri îi sclipeau la fel ca şi cei din pozele Potrivirii ei, dar bărbatul acesta avea nasul mai ascuţit şi buzele mai subţiri Părea conştient de faptul că Jade era gata de atac Dar, în ciuda furiei şi deopotrivă spre surpriza ei, Jade a reuşit să-şi păstreze cumpătul şi să rămână prudentă A păstrat o distanţă sigură între ea şi acest străin Maşina era descuiată şi avea cheile în mână, în cazul în care ar fi fost nevoie de o retragere rapidă sau poate chiar să-l înjunghie cu ele — Cine eşti? Că e al dracului de sigur că nu eşti bărbatul cu care mi-am petrecut ultimele şapte luni stând de vorbă, s-a răstit ea El a privit-o cu un amestec de curiozitate, fascinaţie şi teamă A deschis şi a închis gura de câteva ori, străduindu-se să formuleze o propoziţie Din felul în care pieptul i se ridica şi i se lăsa cu rapiditate, Jade a simţit că îl îngrijora ceva şi că ea era în avantaj A decis că bărbatul nu reprezenta nicio ameninţare De fapt, singurul lucru care o ameninţa era soarele S-a gândit la bieţii ei umeri albi ca brânza — Mai bine m-ai lăsa să intru, a continuat Jade, uitând pentru moment că vrea să intre în casa unui bărbat total necunoscut Acesta a încuviinţat din cap şi s-a dat într-o parte, pentru ca ea să poată trece prin verandă într-un living răcoros, cu aer condiţionat Temperatura scăzută era un paradis pe gâtul ei transpirat În timp ce uşa din spatele ei s-a închis, Jade a remarcat un perete plin cu fotografii de familie atârnate deasupra unui pian Cei din poze arătau ca oricare alt grup banal, normal, iar asta i-a mai liniştit un pic temerea că se băgase singură într-o scenă din Masacrul din Texas Într-una dintre fotografii era un bărbat de vârstă mijlocie, alături de o femeie şi doi băieţi adolescenţi: versiunea mai în vârstă a unuia dintre ei stătea chiar acum în faţa ei, într-o postură stânjenitoare, iar celălalt era un Kevin mai tânăr — Eşti fratele lui Kevin? a întrebat Jade, iar bărbatul a dat din cap — Mark, a bombănit el Jade s-a mai liniştit puţin — Deci, el unde se ascunde? — E plecat în oraş, a replicat Mark încet Nu ştiu când se întoarce Bărbatul s-a străduit să nu-i evite privirea şi a continuat să-şi arunce ochii în spatele ei, către o uşă deschisă, mutându-se de pe un picior pe altul — Nu cred că spui adevărul, Mark, aşa că nu te purta cu mine de parcă aş fi vreo proastă nenorocită Ştii cine sunt? El a încuviinţat din cap — Atunci ştii şi de la ce depărtare am venit aici ca să-l cunosc pe fratele tău Şi, dacă ţi-a spus ceva despre mine, aia trebuie să fie, că nu-s uşor de dus cu preşul şi că nu-mi place să fiu trasă pe sfoară Aşa că nu plec de aici până când nu-şi face curaj să discute cu mine faţă în faţă Nu-mi pasă dacă are vreo nevastă sau vreo iubită, vreau să-mi spună adevărul Şi nu fac un pas în afara acestei case până nu-l obţin Mark părea confuz şi a început iar să bombăne ceva de neînţeles — Este în regulă, Mark, s-a auzit vocea lui Kevin de undeva, din pragul uşii Jade s-a întors repede să-şi înfrunte Potrivirea ADN, dar a rămas cu gura căscată — Bună, Jade Nu sunt chiar cum te aşteptai, nu? a întrebat-o el Capitolul 24 NICK Când Sally şi Nick au ajuns la Birmingham’s Colmore Circus, traficul din miezul zilei era înţepenit şi şoferii frustraţi se proptiseră în claxoane Cele patru benzi de şosea fuseseră reduse la una singură din cauza unui accident în tunelele din Queensway; zgomote de bormaşină şi bubuituri neîncetate veneau dinspre muncitorii constructori care înălţau o nouă clădire de birouri cu multe etaje chiar pe cenuşa de ciment a unui recent demolat bloc de locuinţe Nick a ridicat ochii ca să se uite spre destinaţia lor şi a văzut numele inscripţionat cu litere roşii şi negre de-a lungul a două ferestre de la al treilea etaj – „One-2-One Physio” Cu pregătirea lui în advertising şi marketing, a criticat imediat în minte demodata alegere a stilului literelor şi a graficii — Deci, de ce fac eu chestia asta? a întrebat-o el din nou pe Sally — Pentru că amândoi trebuie să ştim dacă există vreo scânteie între tine şi bărbatul ăsta — E ridicol, a protestat Nick, aşa cum făcuse în repetate rânduri de când aflase că Potrivirea lui ADN era un bărbat Sunt un bărbat heterosexual care nu este atras fizic de bărbaţi Mai întâi, că nu va fi nicio scânteie şi, în al doilea rând, în varianta puţin probabilă în care ar fi, cum ar putea cineva măsura sau cuantifica vreodată, în mă-sa, ce înseamnă scânteia asta? — În seara în care ne-am întâlnit pentru prima dată la bar, mi-ai spus că ai ştiut atunci şi acolo că o să ajungem să ne căsătorim, a zis ea Ai spus că ţi-ai simţit inima bătând mai tare Acum, pentru liniştea sufletului meu, vreau să te întâlneşti cu tipul ăsta şi să-ţi dai seama dacă ţi-o ia iar inima la goană şi pentru el Altminteri, o să-ţi petreci tot restul vieţii punându-ţi întrebări în legătură cu asta — Nu, iubito, tu o să-ţi petreci restul vieţii punându-ţi întrebări Eu o să mi-o petrec întrebându-mă de ce mama naibii am fost Potrivit, se pare, cu un tip, când eu sunt îndrăgostit până peste cap de o femeie — În chestiunea asta nu există „se pare”, Nick Este ştiinţă, şi ştiinţa se bazează pe fapte, indiferent dacă tu crezi sau nu Trebuie s-o faci Nick a tras adânc aer în piept, i-a luat lui Sally faţa în palme şi a sărutat-o lung pe buze Cu toate că, în exterior, lăsa impresia că nu-l interesează câtuşi de puţin să-şi întâlnească Potrivirea, în sinea lui simţea o curiozitate crescândă faţă de bărbatul cu care se părea că împărtăşeşte o anumită legătură — Păi, hai să rezolvăm odată şi asta, a suspinat el — O să fiu la Costa, peste drum, te aştept acolo Nick i-a zâmbit cu îndoială, a apăsat pe butonul de la uşă şi, odată ce aceasta s-a deschis, a urcat cele trei etaje, spre recepţie — Bună I-a zâmbit nervos tinerei secretare cu un trandafir tatuat pe mână — Am o întâlnire cu Alexander, la 14:30 — David Smith? a întrebat ea, uitându-se în calendarul de programări de pe ecran Nick a dat din cap, bucuros că dăduse un nume fals În cazul în care Alexander ceruse, la rândul lui, datele de contact ale partenerului destinat, Nick nu voia să fie prevenit în momentul în care se întâlneau faţă în faţă — Aveţi nevoie de fizioterapie la gât şi umeri, corect? a continuat fata — Da — OK, completaţi acest formular şi Alex o să vă preia în câteva minute Nick s-a prăbuşit într-un fotoliu şi a început să completeze un scurt chestionar despre falsa lui afecţiune În afară de nume, a inventat şi o bruscare a gâtului suferită într-un recent accident de maşină, şi acesta inexistent — David? s-a auzit de undeva din spate o voce gravă, dar prietenoasă, cu un accent pe care Nick nu l-a putut identifica S-a întors şi a descoperit în pragul uşii un Alexander zâmbitor — D-da, s-a bâlbâit el — Sunt Alex, s-a prezentat celălalt, întinzându-i mâna Vino înăuntru, să vedem ce ai Nick l-a urmat în cabinet şi s-a cocoţat pe masa de fizioterapie, în timp ce Alex s-a aşezat în faţa lui, pe un scaun pliant — Aşa, spune-mi despre durere şi ce a provocat-o, i-a cerut Alex În timp ce vorbea, Nick spera ca Alex să nu-i ceară să intre în prea multe detalii despre accident, ca să nu-i descopere minciuna Dar Alex s-a mulţumit să treacă prin câteva întrebări de ordin general despre sănătatea şi obiceiurile de la job ale lui Nick, în timp ce acesta încerca din răsputeri să nu-l privească prea insistent Chiar şi Nick trebuia să admită că, aşa cum se vedea şi din poză, Alex arăta incredibil de bine — Bine, acum te rog să-ţi scoţi tricoul şi să te întinzi cu faţa în sus, a spus Alex, pulverizându-şi dezinfectant pe mâini Nick s-a simţit dintr-odată sfrijit, în comparaţie cu pieptul lat al lui Alex, vizibil prin deschizătura în formă de V a tricoului — Aş vrea să-ţi palpez un pic muşchii de la gât şi umeri, i-a explicat Alex, stând în spatele lui Oh, băga-mi-aş oh, băga-mi-aş oh, băga-mi-aş, şi-a spus Nick, pregătindu-se cu teamă pentru atingerea lui Alex şi sperând ca trupul lui să nu-l trădeze, de exemplu să nu înceapă să i se vadă sfârcurile şi să nu-i zvâcnească penisul Şi-a amintit că, la beţie, îşi îmbrăţişa adeseori prietenii bărbaţi şi niciodată n-a simţit vreo urmă de reacţie sexuală A închis ochii şi s-a rugat, în timp ce mâinile lui Alex îi atingeau umerii Şi atunci nimic Tot ce a simţit au fost degetele lui Alex ciupindu-l ici şi colo, căutând noduri, manevrându-i gâtul în diferite poziţii şi cerându-i să-l încline în tot felul de poziţii Nick a răsuflat uşurat La cererea lui Alex, s-a răsucit cu faţa în jos, potrivindu-şi capul în orificiul special al patului de consultaţie, iar mâinile lui Alex au pornit de-a lungul coloanei lui, aliniind unele vertebre cu o trosnitură zgomotoasă, acolo unde era nevoie În ciuda momentului trecător de disconfort, Nick se simţea destul de relaxat încât să înceapă o conversaţie de complezenţă — Deci, eşti australian? — Nu, sunt mai de la vale Din Noua Zeelandă — Ah, şi de cât timp eşti aici? — De vreo 20 de luni sau pe-acolo, deşi îmi cam expiră viza Tata nu prea se simte bine, aşa că trebuie să plec acasă în curând — Oh, îmi pare rău Pleci de tot? — Cam aşa ceva Am pornit procedura pentru viza de muncă în Noua Zeelandă pentru prietena mea E britanică Are o prietenă, nu-i gay, şi-a spus Nick, liniştit că se află amândoi în aceeaşi barcă În aceeaşi barcă firească, fără îndoială heterosexuală În timp ce Alex continua să-i manevreze umerii şi gâtul, au vorbit despre serviciu şi locurile pe care le frecventau Nick a aflat că mergeau uneori în aceleaşi baruri, dar altminteri aveau prea puţine lucruri în comun Alex era genul sportiv, în cele mai multe weekenduri juca rugby, ca amator – i-a arătat cu mândrie pe peretele din cabinet o fotografie a echipei lui, Solihull Rugby Club – ori îşi petrecea timpul ieşind cu prietena lui în drumeţii sau căţărări Nick ajungea cel mai aproape de exerciţiile fizice când alerga după autobuz, în dimineţile când nu se trezea la timp — Bine, prietene, ar trebui să fie suficient pentru astăzi, a spus Alex Erai un pic încordat, dar nu e nimic grav la spatele tău Mai stai o săptămână şi, dacă simptomele persistă, fă-ţi o programare şi vino să te văd — Super, mulţumesc, a răspuns Nick, punându-şi tricoul şi haina Odată ajuns pe picioarele lui, un pic ameţit, a zărit-o prin fereastra cabinetului pe Sally, aflată trei etaje mai jos peste drum, în cafenea Şi-a zâmbit în gând, liniştit că această mică sincopă nu le stricase planurile Persoana cu care era destinat să-şi petreacă restul vieţii se afla pe partea cealaltă a drumului, nu în aceeaşi cameră cu el După ce şi-au strâns mâinile, Nick s-a dus spre recepţie Şi-a îndreptat telefonul spre scanner, ca să plătească, realizând cât de tâmpit fusese ca să-şi facă griji fie şi o secundă în legătură cu posibilitatea de a fi gay Asta era dovada, şi-a spus el, că testele ADN erau o prostie S-a uitat spre cabinetul de tratament chiar în momentul în care Alex a întors capul spre el Şi dintr-odată privirile li s-au întâlnit, iar Nick a simţit cum i se taie respiraţia Inima a început să-i bată nebuneşte şi şi-a dat seama că i se măresc pupilele Îşi simţea stomacul ca întors pe dos şi, la vederea chipului năucit al lui Alex, a înţeles că şi el simte exact acelaşi lucru — Uitaţi chitanţa Secretara i-a zâmbit, rupând vraja şi eliberându-l Nick s-a repezit pe scări şi a părăsit clădirea cuprins de panică A rămas câteva clipe pe trotuar, sprijinit de perete şi sperând că briza uşoară de vară îi va răcori obrajii îmbujoraţi Ce mama dracului a fost asta? s-a întrebat el Când respiraţia repezită şi superficială i s-a liniştit şi inima a început să-i bată din nou regulat, s-a îndreptat spre locul unde îl aştepta Sally — Ei? Cum a fost? l-a întrebat ea nerăbdătoare, în timp ce Nick s-a aşezat pe un scaun, lângă ea — Da, a fost OK, dar nu-i genul meu, i-a zâmbit el, forţându-se să râdă — Deci, nu sunt pe cale să-mi pierd logodnicul pentru un bărbat? Din tonul vocii ei, părea că încearcă să facă o glumă, dar Nick şi-a dat seama că întrebarea era pe bune — Chiar ai crezut că ar fi posibil aşa ceva? — Nu Ei, poate Un pic Da — Sigur că nu, a spus el liniştitor, consolând-o cu un sărut rapid pe frunte Sally şi-a întins braţele şi l-a cuprins strâns, în timp ce privirea lui Nick s-a îndreptat peste drum, spre etajul trei, unde ştia că şi-a lăsat inima Capitolul 25 ELLIE Nu se poate, trebuie să existe ceva în neregulă la el, s-a gândit Ellie în timp ce citea un alt mesaj din cele primite de la Tim Aproape că nu trecea oră din timpul lor activ în care să nu-şi trimită unul altuia mesaje Când îşi simţea telefonul vibrând în buzunar, Ellie grăbea şedinţele, ca să poată citi ce i-a răspuns Lăsase deja deoparte telefonul cu cartelă şi îi dăduse coordonatele private de contact şi, cu toate că la prima lor întâlnire, în cârciuma de ţară, nu existase deloc atracţie fizică faţă de el, Ellie simţea în mod cert că prezenţa acestui bărbat avea ceva tandru în sine Tim se autoironizase în legătură cu alegerea propriei cariere, ca analist de sistem – „plictisitor ca dracu’”, fusese expresia folosită de el –, în timp ce Ellie era mult mai ambiguă în ceea ce o privea Îi spusese că lucra pentru o mare companie din oraş, dar când o întrebase cum se numeşte aceasta ea se eschivase, spunându-i că era ceva din domeniul economic; o lăsaseră amândoi aşa Ştia bine că, dacă prietenia lor avea să evolueze în altceva mai important, nu-l putea minţi la nesfârşit Dar, deocamdată, se distra pretinzând că este o persoană oarecare şi spera că el n-o să-i strice bucuria asta, căutând-o online Trecuse o veşnicie de când Ellie băgase cu adevărat în seamă un bărbat, după un lung şir de dezamăgiri Ultimele ei întâlniri fuseseră numai din interes; partenerii ei voiau doar să se folosească de ea ca relaţie importantă în detectarea de noi oportunităţi sau ca afaceristă dispusă să investească în nişte businessuri În prima, a doua, a treia sau a patra întâlnire, tot găseau o modalitate de a aduce vorba despre averea ei Atunci când realiza nesiguranţa acelor bărbaţi, toţi cu frica de a nu fi emasculaţi de ea, se detaşa într-o clipă; în timp şi-a dat seama că femeile independente, bogate şi atrăgătoare ca ea erau considerate de bărbaţi drept o ameninţare care trebuia controlată Pe când avea 20 de ani, Ellie credea că s-ar putea îndrăgosti până peste cap de cineva chiar dacă nu-i era neapărat destinat ca Potrivire Până la urmă, lucrul ăsta se întâmpla de mii de ani, înainte de descoperirile genetice Dar pe măsură ce se scurgea timpul şi ea trecea de bariera celor 30 de ani, îşi pierduse încrederea că ar putea găsi vreodată un fond comun cu cineva care nu era Potrivit genetic cu ea La unele din aceste întâlniri simţise o scânteie, dar se fâsâise când realizase adevăratele intenţii ale pretendenţilor Se trezise întrebându-se care era interesul lui Tim şi acum încerca să-i găsească vreo vină, aproape dezamăgită când şi-a dat seama că nu era nimic la el demn de a fi criticat „Marţi am treabă la Londra Ai vrea să iei cina cu mine, înainte de ultimul tren spre casă?” îi scrisese Tim „Da, ar fi grozav”, a răspuns ea, simţind o undă de căldură în trup Deşi nu experimentase încă îndrăgostirea instantanee, în primele 48 de ore, raportată de 92 la sută din cei Potriviţi, Ellie simţea totuşi că Tim era cumva special Dar nu există două cupluri la fel şi, în unele cazuri, dragostea aceea răvăşitoare apare după săptămâni întregi, aşa că nu era îngrijorată Cu cât petrecea mai mult timp în compania lui, cu atât simţea că se dezmorţeşte mai tare Dar ce trebuia să decidă în continuare era dacă Tim părea destul de special încât să-i dezvăluie secretul ei Capitolul 26 MANDY Uşa de la intrare a căsuţei modeste căreia Richard îi spunea cândva „acasă” s-a deschis imediat ce Mandy a păşit pe alee Chloe stătea pe verandă, cu un zâmbet radios pe chip Era o variantă foarte diferită a femeii bănuitoare cu care îşi încrucişase Mandy paşii la slujba de pomenire — Intră, intră, a zorit-o Chloe, iar Mandy a urmat-o emoţionată pe coridor, spre o bucătărie deschisă Pe un scaun înalt de la barul pentru mic dejun stătea cocoţată o femeie pe care, de asemenea, a recunoscut-o de la slujbă Fraţii nu prea semănau între ei, nici mama cu fiul, dacă asta avea vreo importanţă, dar exista ceva în felul în care se uitau femeile una la alta, care îi spunea lui Mandy că ar fi trebuit să facă parte din această familie Simţea chiar şi aici atracţia Potrivirii ei În spatele ramelor ochelarilor pe care îi purta femeia se vedeau ochii unei mame în doliu, care încerca încă să accepte pierderea unui copil Mandy a întins mâna, dar femeia a luat-o de umeri şi a strâns-o tare în braţe — Îţi mulţumesc că ai acceptat să vii, i-a şoptit ea la ureche — OK, mamă, acum poţi să-i dai drumul Mandy, ea e Patricia, mama noastră, a spus Chloe — Mă bucur mult să vă cunosc, a replicat Mandy — Şi eu, şi spune-mi Pat, a răspuns ea, cercetând-o din cap până în picioare pe Potrivirea fiului ei Richard te-ar fi adorat, pur şi simplu! Mandy a simţit că roşeşte — Uită-te la ea, Chloe Nu-i aşa că e minunată? Aflată de cealaltă parte a barului pentru micul dejun, unde le pregătea ceaiul, Chloe a dat din cap în semn că era de acord Mandy a aruncat o privire prin bucătărie şi sufragerie, uitându-se la fotografiile de familie care acopereau partea de sus a unui dulap Pe un panou de plută era înfiptă liturghia pe care a recunoscut-o de la slujba de pomenire a lui Richard, alături de medalia lui de la terminarea maratonului din Londra Simţea cum Pat o soarbe din ochi, dar lucrul ăsta nu o deranja deloc — Richard se întreba cum arăţi, a spus ea, în cele din urmă Când a făcut testul, s-a întrebat cine oare era aleasa lui şi unde locuieşte Nu ştiu dacă ţi-a spus Chloe, dar îi plăcea să călătorească şi cred că ar fi mers până la capătul lumii ca să fie alături de cea care îi fusese Potrivită — Locuiesc doar la două ore distanţă, lângă Essex, a zâmbit Mandy Aşa că nu era nevoie să meargă prea departe Ştii de ce a făcut testul? — Din aceleaşi motive ca toţi ceilalţi, cred Ştiu că la 25 de ani era un om tânăr, dar tot ce voia era să se aşeze şi să aibă o familie a lui Bineînţeles că testul nu era disponibil atunci când l-am cunoscut pe tatăl lui Richard, dar am fost împreună timp de 20 de ani, până la moartea lui, şi nu cred că ne-am certat vreodată Richard îşi dorea acelaşi tip de relaţie; nu voia să lase lucrurile la voia întâmplării — La ce te-ai gândit când ai aflat ce s-a întâmplat? Adică accidentul , a întrebat-o Chloe pe Mandy, întinzându-i o cană cu ceai — Sună ciudat, din moment ce nu l-am întâlnit niciodată, dar am fost devastată, a recunoscut Mandy Cred că a fost ca atunci când oamenii află că nu pot avea copii le-a fost răpită această alegere şi jelesc că au pierdut ceva ce n-au avut niciodată Aşa m-am simţit Sună ridicol, nu? Gândul la copii a împuns-o ca un ghimpe În ciuda incidentelor din trecut, făcuse multe analize şi se dovedise că era capabilă să procreeze Dintotdeauna se considerase norocoasă că nu era una dintre acele biete femei despre care vorbise adineauri Dar acum pierduse tot – Richard, şansa de a avea vreodată copii, un viitor — Nu fi prostuţă, a spus Pat, aşezându-şi palma pe mâna lui Mandy Ai pierdut exact acelaşi lucru ca şi noi, doar că noi am fost norocoase să-l avem alături toată viaţa lui Ce ai pierdut tu, ei bine, este pur şi simplu nedrept Cuvintele lui Pat i-au dat asigurarea de care avea nevoie ca să nu-şi lase emoţiile s-o învingă — Nu cred că altcineva ar putea înţelege, a spus ea încet, înghiţind greu — Ai vrea să-i vezi camera? — Mamă, a întrerupt-o Chloe Las-o încet, abia a ajuns S-ar putea să fie cam mult dintr-odată — Nu, este în regulă, mi-ar plăcea mult Mandy a dat din cap şi a urmat-o pe Pat pe scări — Richard s-a mutat când a plecat la facultate, apoi s-a întors acasă şi a plecat iar când a început să călătorească, i-a explicat Pat Chloe glumea adeseori că ar trebui să instalăm pentru el o uşă turnantă, fiindcă tot vine şi pleacă Apoi, când afacerea lui ca antrenor personal a început să meargă, a economisit ceva bani pentru un apartament Pat a deschis uşa din faţa lor — Intră şi uită-te, dacă vrei Te las un pic singură Camera lui Richard era curată şi spaţioasă Mandy s-a îndreptat spre un perete decorat cu sute de fotografii din călătoriile lui prin lume: Australia, Asia, America de Sud, Europa de Est şi chiar Alaska Lângă pat era un dulap în care se aflau cămăşile şi pantalonii lui, toate călcate cu grijă, după cum a observat Mandy şi-a trecut degetele peste un pulover tricotat, foarte larg, şi şi-a apropiat faţa de el ca să-l miroasă – dar tot ce simţit a fost balsamul de rufe A mers spre un fotoliu aşezat în colţul camerei, pe al cărui spătar era împăturit un fular subţire L-a ridicat şi a tras adânc aer în piept, dorindu-şi cu disperare o legătură de suflet cu el Dintr-odată, Mandy a simţit că i se taie picioarele, când a lovit-o mirosul lui Richard şi al aftershave-ului lui Nu putea descrie pe de-a-ntregul senzaţia, dar mai târziu a asemuit-o cu scufundarea într-o baie caldă, plină cu săpun, sau cu prăbuşirea în nişte braţe puternice, sigure Apoi, brusc, spre mirarea ei, Mandy s-a trezit că plânge Una era să vadă fotografii ale lui Richard şi să-i întâlnească familia şi cu totul alta să-i respire mirosul, la propriu Treaba asta a doborât-o şi a trebuit să se sprijine de o comodă cu sertare, înainte de a ieşi din cameră A închis uşa după ea şi a trebuit să-şi şteargă şi lacrimile curgând din ochii înroşiţi Atunci şi acolo a ştiut că era mai îndrăgostită de un mort decât şi-ar fi imaginat vreodată că este posibil să fie îndrăgostită Capitolul 27 CHRISTOPHER Christopher a deschis fereastra pentru ca fumul să iasă din bucătărie şi să se împrăştie în aerul de afară S-a beştelit în sinea lui că pusese în tigaie prea mult ulei cu chili Fileurile pentru friptură erau prea arse la exterior pentru gustul lui, aşa că a încălzit la microunde o pungă de sos de piper negru şi a închis uşa bucătăriei, aşa încât Amy să nu audă piuitul aparatului O îndemnase deja să iasă din bucătărie, lăudându-se că friptura, cartofii dulci la cuptor, pregătiţi în casă, şi sosul de piper erau creaţie proprie, una din multele minciuni pe care i le servise Nu se putea abţine; ceva din el avea nevoie ca toţi ceilalţi să fie impresionaţi de tot ce făcea: de acţiunile lui, de înfăţişarea lui, de munca lui – şi acum, de crimele lui anonime În seara aceasta, se părea că mâncarea prelua locul pe scenă Degetul rănit – muşcat cu sălbăticie de Numărul Nouă – îl durea încă sub bandaje, la cinci zile de la incident, dar Amy n-avea niciun motiv să se îndoiască atunci când îi spusese că şi-l prinsese ca prostul în uşa de la baie Christopher a dat vina pe lipsa de somn pentru mâncarea arsă De când o întâlnise pe Amy, se dovedise aproape imposibil să doarmă mai mult de câteva ore o dată Mai rămânea peste noapte la el, fiindcă locuia mult mai aproape decât ea de sediul Poliţiei Metropolitane, unde lucra, iar apetitul ei sexual era aproape la fel de insaţiabil ca al lui Asta însemna că timpul pe care îl petrecea de obicei monitorizând activitatea celorlalte Numere din lista lui trebuia îngrămădit în nopţile pe care le petrecea singur Amy se dovedea a fi încă o complicaţie în viaţa lui deja complicată Mai avusese şi înainte iubite, dar ea era cu adevărat diferită pentru faptul că, în cele trei săptămâni care trecuseră de la prima lor întâlnire, încă nu fusese tentat să se gândească s-o ucidă Amy era Potrivirea lui şi începuse să creadă că şi unul ca el poate avea sentimente sincere faţă de cineva Prezenţa ei îl destabiliza şi, totuşi, era ceva legat de ea care îl făcea să o dorească prin preajmă, cel puţin deocamdată Christopher a scos din cuptor cartofii copţi şi a aranjat totul simetric pe farfurii A adăugat frunze de salată organică şi câteva picături de oţet balsamic, apoi a adus cina la masa din sufragerie În cele din urmă s-a repezit iar în bucătărie – o acţiune complet atipică pentru el – ca să ascundă ambalajele goale de mâncare pe fundul găleţii de gunoi cu pedală — Eşti cam sinistru, nu-i aşa? a spus Amy S-a întors şi a văzut-o stând în faţa raftului cu cărţi, cu capul aplecat într-o parte, citind titlurile tipărite pe cotoare Fiecare raft era aranjat pe culori şi cărţile aşezate pe mărimi — În mintea unui criminal în serie, Ucigaşul Zodiac, Antologia criminalilor în serie, a citit ea cu voce tare Plus patru cărţi despre Jack Spintecătorul şi două despre Fred şi Rosemary West Se vede un tipar aici, Chris — Îmi place să ştiu ce declanşează anumite porniri în oameni, a replicat el indiferent, turnând vin în două pahare şi asigurându-se că lichidul este exact la acelaşi nivel Mă interesează comportamentul uman Chiar dacă este vorba despre partea lui întunecată Şi-a amintit că citise mai multe biografii ale lui Peter Sutcliffe, poreclit Criminalul din Yorkshire, care a ucis 13 femei în anii 1970 şi 1980, chiar sub nasul soţiei sale, fără ca ea să bănuiască ceva Christopher se întreba cum de scăpase şi ce împlinire simţise asumându-şi un asemenea risc Îşi iubea cu adevărat soţia sau în lumea schizoid-paranoică a lui Sutcliffe ea fusese ancora care îl ţinuse să nu navigheze spre nebunia totală? Începuse să identifice paralele între vieţile lor, mai puţin o boală psihică Ştia că unul dintre multele avantaje pe care le avea în comparaţie cu Sutcliffe era faptul că lui nu-i trebuia atâta balast, fiindcă nu era nebun; de fapt, nu era nici pe departe nebun Toate analizele şi testele pe care le făcuse dovediseră că funcţiona la un nivel superior de inteligenţă faţă de medie Imboldul lui criminal era o provocare, nu un impuls necontrolat — Chiar şi alegerea ta de la capitolul ficţiune este la fel de macabră, a continuat Amy Hannibal în spatele măştii, American Psycho, Trebuie să vorbim despre Kevin, autobiografia lui Donald Trump Christopher citise şi văzuse multe descrieri ale sociopaţilor, dar avea foarte puţine în comun cu ei Imaginea celor mai mulţi de soiul lui era prost folosită, prost interpretată, exagerată şi caricaturizată de romancieri şi scenarişti, pentru că erau ţinte uşoare şi pentru că şocau publicul Patrick Bateman din American Psycho, Hannibal Lecter, Fata dispărută a lui Amy Dunne sau sufletul malformat al lui Cathy Ames din La răsărit de Eden aveau, cu toţii, diverse grade de caracteristici psihopate, dar niciuna ca a lui Numai personajul eponim Tom, din romanul Talentatul domn Ripley, aducea oarecum cu el în ceea ce priveşte plăcerea comună pentru lucruri de calitate în viaţă şi pentru lipsa clară a vinovăţiei în ceea ce priveşte felul în care le căpătau Dar maşinaţiunile lui Tom aveau ca rezultat un amestec straniu de triumf şi paranoia, în timp ce ale lui Christopher, nu Brusc, atenţia lui Amy a fost atrasă de o carte albă, fără niciun nume înscris pe cotor Inima lui Christopher a luat-o la goană şi şi-a ţinut respiraţia când femeia a tras-o câţiva centimetri în afară Partea din el căutătoare-de-pericol o lăsase în mod deliberat acolo şi voia ca ea s-o scoată de pe raft şi s-o deschidă, dar partea dominantă care deţinea controlul ştia că jocul s-ar fi terminat pentru ea, dacă o făcea — Ţi se răceşte mâncarea, a spus el, iar Amy a abandonat cartea acolo unde era şi i s-a alăturat la masă De ce nu i-aţi dat un nume criminalului vostru în serie? a întrebat-o el, tăindu-şi energic friptura — Cum adică? — Păi, cei mai mulţi criminali în serie primesc o poreclă, dată fie de jurnalişti, fie de poliţie Criminalul din Yorkshire, Ucigaşul Zodiac, Îngerul Morţii Pe când tipul ăsta n-a primit niciun nume Christopher se simţea cu adevărat jignit că eforturile lui nu fuseseră încă răsplătite cu un supranume Lucrul ăsta îl făcea să se întrebe dacă nu cumva cele nouă victime – şi, spera el, încă una adăugată pe listă noaptea următoare – nu fuseseră suficiente pentru a fi luat în serios — Nu ştiu, a replicat Amy De obicei presa face asta Nu vrei să încerci tu ceva? — Nu e puţin cam de prost gust? — Din partea unui om care are în bibliotecă 20 de cărţi despre criminali în serie? Eşti expert — Trebuie să-mi spui ce ştiţi despre el, înainte de a-i alege un nume — Păi, am nişte informaţii de la Departamentul de Investigaţii care a avut şedinţe cu toate celelalte departamente săptămâna asta, în caz că ni se pare ceva cunoscut în legătură cu suspectul Profilul psihologic zice că e un bărbat între 20 şi 40 de ani Preferă ca ţinte femei care trăiesc singure Modul lui de operare este întotdeauna acelaşi: intră printr-o uşă de la parter sau pe uşa de la terasă spărgând încuietoarea – uşile astea sunt aproape mereu destul de vechi şi cu încuietori nesigure –, le ucide în bucătărie şi le aşază trupul pe jos, cu braţele în lateral şi picioarele drepte Apoi îşi lasă o pauză între două şi cinci zile înainte de a ucide o altă femeie, se întoarce la locul penultimei crime şi pune pe pieptul victimei o fotografie a celei mai recente Nu lasă urme ADN, din câte ştim până acum, aşa că e un tip meticulos, dar pentru că femeile-ţintă sunt doar în zona Londrei, pare că a adoptat o abordare a acestora la întâmplare în ceea ce priveşte locul unde trăiesc, ceea ce face mai dificilă îngustarea zonei în care ar putea lovi data viitoare Christopher a simţit cum fluturii din stomacul lui se rotesc într-un vârtej şi-şi iau zborul în masă, făcând ca tot trupul să i se înfioare de emoţie Nu mai auzise niciodată pe nimeni vorbind atât de detaliat despre opera lui; singura lui interacţiune cu alţii pe acest subiect fusese sub anonimat, pe forumuri de discuţii — Credem că lasă fotografiile fie ca să facă mişto de noi, fie ca să ne arate că n-are de gând să se oprească, a continuat Amy Şi mai lasă pe trotuarul din faţa locuinţelor victimelor aceeaşi imagine desenată cu spray, ca să marcheze faptul că acolo este victima – pare un bărbat cărând ceva în spate — Da, am văzut poza în Evening Standard — Este ca o fantomă care pur şi simplu dispare şi apoi apare iar — Ucigaşul-Fantomă Amy a dat din cap — Ăsta e un nume de rahat — Ucigaşul Tăcut — Ăsta nu-i monoxidul de carbon? — Strangulatorul cu sârmă de tăiat brânza — Cuvântul „brânză” sună de parcă ai trivializa ce face el Amy s-a oprit brusc — De unde ştii că foloseşte o sârmă pentru tăiat brânza? Christopher s-a oprit pentru o clipă, conştientizându-şi greşeala Toate articolele pe care le citise despre crime pomeniseră despre o sârmă cu care fuseseră ucise victimele, dar nu specificaseră că era sârma aceea specială, pentru tăiat brânza în felii — E de la sine înţeles, a spus el, orientându-se pe loc Dacă ai sugruma pe cineva cu un fir metalic atât de tăios, îţi trebuie nişte mânere de care să-l ţii, altminteri rişti să-ţi retezi degetele — Şi noi credem că este o sârmă pentru tăiat brânza, a spus Amy Dumnezeule, a înghiţit găluşca — Pe baza lăţimii şi adâncimii penetrării şi a chimicalelor din rănile victimelor, firul este curăţat cu regularitate între omoruri — Ştiţi de unde provine arma crimei? Amy a dat din cap, luând încă o îmbucătură din friptură — Şi fac pariu că este la vânzare în toată ţara, de ani de zile, nu-i aşa? — Poţi s-o iei de la John Lewis şi e pe raft de cel puţin zece ani Ţi-ai făcut temele ca lumea, nu? Christopher a încuviinţat din cap Habar n-avea ea cât de bine îşi făcuse el temele şi cât de fericit îl făcuse în seara asta — Ei bine, dacă îţi vine în minte vreun nume pentru el, ar trebui să-l spui la serviciu, a îndemnat-o el Cât de des ai ocazia să dai o poreclă unui ucigaş în serie? — Probabil tot atât de des cât am ocazia să-mi petrec timpul alături de unul Capitolul 28 JADE Bărbatul care stătea în faţa lui Jade era mai mult ca sigur Kevin, dar în mod evident pozele pe care i le trimisese fuseseră făcute cu ceva timp în urmă Nu era acel Kevin pentru care călătorise de atât de departe ca să-l întâlnească Chipul lui era tânăr, dar ochii îşi pierduseră strălucirea surprinsă în cele mai multe din pozele lui Era aproape chel, rămas doar cu câteva smocuri de păr acoperindu-i ţeasta Avea braţele slăbănoage – pantalonii de trening şi tricoul îi veniseră cândva bine, probabil, dar acum atârnau pe el largi, ca hainele aruncate pe o sperietoare de ciori –, iar pielea îi era palidă şi stafidită Ţinea în mâna stângă o perfuzie portabilă ataşată de un suport metalic pe rotile Jade i-a cercetat înfăţişarea, privindu-l din cap până în picioare, însă amândoi erau uluiţi şi bulversaţi de întâlnire Furia ei de la început împotriva lui se topea rapid — Ai ceva împotrivă dacă luăm loc? a zâmbit Kevin şi ea a dat din cap, rămasă prea fără cuvinte ca să mai poată răspunde L-a urmat într-un living spaţios, bine luminat, cu ferestre uriaşe care dădeau spre întinderi de kilometri întregi de câmpuri aşternându-se în faţa ochilor ei, cât putea cuprinde cu privirea Kevin s-a sprijinit de braţul unui fotoliu şi s-a lăsat uşurel în el — Îmi pare rău că ţi-am spus să pleci când ai sunat, dar m-ai cam luat prin surprindere, a început el, iar tinereţea din voce i-a atenuat înfăţişarea Ultimul lucru la care m-aş fi aşteptat era să iei avionul până aici ca să mă vezi — M-am decis abia acum câteva zile, a şoptit Jade Îmi Îmi pare rău — Uau – ştii că de când ne cunoaştem n-ai spus niciodată că-ţi pare rău? a tachinat-o Kevin — Nu este o expresie pe care să o folosesc în mod obişnuit — Glumesc, şi nu tu ar trebui să fii cea care îşi cere scuze, ci eu Nu am fost deloc sincer cu tine Ei bine, cred că lucrul ăsta este destul de evident Nu e uşor să-ţi mărturisesc, Jade, dar am cancer limfatic Acum e în stadiul al patrulea, ceea ce înseamnă în fine, nu e bine deloc Lui Jade îi era greu să-l privească în ochi Nu putea face legătura între bărbatul de care se îndrăgostise la telefon şi prin mesaje şi aşchia de om care stătea acum în faţa ei — Am fost diagnosticat acum un an, înainte ca noi doi să fim Potriviţi, a continuat el Am vrut să ştiu dacă fata perfectă pentru mine există acolo, undeva, şi câteva luni mai târziu s-a dovedit că tu eşti aceea Şi m-am gândit serios să o las aşa cum a căzut şi să nu-ţi dau datele mele de contact – n-ar fi fost corect faţă de tine –, dar curiozitatea este în natura omului şi atunci când petreci ore întregi în spital sau ţintuit în casă, aşa cum fac eu, te gândeşti numai la asta Pur şi simplu nu m-am putut abţine să nu-mi doresc să aflu mai multe despre tine Am fost egoist şi te rog să mă ierţi Jade a dat din cap şi a admis că, dacă rolurile lor ar fi fost inversate, şi ea ar fi vrut să ştie totul despre Potrivirea ei — Cât de mult , vocea i s-a pierdut când şi-a dat seama că era cât pe ce să pună o întrebare de-a dreptul insensibilă, chiar şi pentru ea — Cât de mult mi-a mai rămas de trăit? a continuat Kevin în locul ei Probabil nu mai mult de o lună, două — Dar pozele pe care mi le-ai trimis? — Au fost făcute în vara trecută — De asta nu voiai să vorbim pe Skype sau pe FaceTime? Acum câteva minute era să te sfâşii în bucăţi Eram convinsă că eşti căsătorit şi ai copii — Ha! a râs el Cred că n-am nici cea mai mică şansă să mă însor Jade a realizat, dintr-odată, că acelaşi lucru era valabil şi pentru ea şi a început să se simtă brusc foarte, foarte singură Poate că, în cele din urmă, se va îndrăgosti de cineva, dar nu va fi alesul Nu va fi Kevin I-a zâmbit cu înţelegere, dar s-a abţinut de la vorbe goale; nu era nimic de spus care să fi făcut ca lucrurile să stea diferit — Ascultă, a continuat Kevin, înţeleg dacă vrei să pleci, chiar te înţeleg Pentru că, dacă aş fi în locul tău, mi-e ruşine să spun, dar probabil că m-aş gândi serios la asta Nu în asta te-ai băgat Jade a scrâşnit din dinţi şi şi-a încovoiat degetele în interiorul pantofilor sport Nu avea de gând să se înfurie în faţa lui — Nici tu, Kevin, a replicat ea Aşa că, dacă nu te superi, o să mai stau un pic pe aici, ca să ne putem cunoaşte unul pe celălalt, ca oameni Cum ţi se pare? Kevin a încuviinţat din cap Abia dacă putea să-şi reţină zâmbetul care i se lăţea pe chip Capitolul 29 NICK — Parcă te lăsaseşi de fumat? — M-am lăsat Mă rog, mă lăsasem Doar că au fost câteva zile cam ciudate — Ce s-a întâmplat, e vorba despre clientul S&D? Nick a făcut o pauză, ca să-şi arunce ochii peste panorama pe care o oferea centrul oraşului Birmingham, văzut din locul unde se afla, pe scara de incendiu a clădirii Auzea clopoţelul de atenţionare al tramvaielor care-şi croiau drum în sus, pe New Street, în timp ce undeva, sub el, navetiştii aflaţi în ora de vârf se grăbeau pe Corporation Street, spre gara centrală Când a apărut Nick, Rhian se aplecase peste balustradă, pufăind din ţigara ei cu vapori Avea şi el o ţigară electronică în sertarul de la birou, dar astăzi nu era o zi potrivită pentru jumătăţi de măsură Îi promisese lui Sally că renunţă, ca decizie de Anul Nou Aceasta urma să fie încă o minciună de adăugat pe lista lui, care creştea rapid Îi mai declarase şi că era încă sută la sută sigur că ea era cea aleasă pentru el, că vor trăi fericiţi până la adânci bătrâneţi şi că nu se mai gândise nicio clipă la Alex după ce se întâlniseră În realitate, Nick se gândea numai şi numai la el — Da, este clientul S&D, i-a spus Nick lui Rhian Directorul de marketing e cam confuz în privinţa mesajului pe care vrea să-l transmită E un mare târâie-brâu — Păi atunci trebuie să începi să-ţi găseşti un Don Draper în tine, fiindcă trebuie să scoţi ceva din joben În cei trei ani ai săi în agenţie, ca junior copywriter, Nick nu fusese încă învins de vreun client alocat, chiar dacă lucrase pentru multe produse obscure, de care nici nu auzise până atunci sau despre care nici nu visa că ar putea exista Eforturile lui de a face lideri de piaţă dintr-un nou unguent pentru tratarea candidozei vaginale şi un remediu naturist pentru disfuncţia erectilă îi aduseseră la job porecla de Gigantul Genitalelor, care îl amuza în sinea lui Se mândrea cu faptul că poate vinde orice, oricui, folosind doar o etichetare deşteaptă, dar săptămâna asta fusese prea preocupat să facă digerabilă o loţiune împotriva păduchilor laţi ••• Încercase din răsputeri să nu-şi lase mintea să zboare spre Alex şi aproape ajunsese să se convingă că emoţia stârnită în el era imaginară Dar, cu toate că îşi câştiga pâinea din a-i convinge pe alţii să cumpere ceva ce nici nu ştiau că le trebuie, ştia bine că nu se poate prosti pe sine Chiar simţise ceva ce nu semăna cu nimic din ce simţise până atunci Şi era convins că şi lui Alex i se întâmplase acelaşi lucru Nick dormise foarte puţin în zilele de după întâlnirea cu Alex şi oboseala constantă îl făcuse nerăbdător şi iritat faţă de Sally Se trezise pufnind la tot ce făcea sau spunea ea, de la cererea inofensivă să ia mai multă salată kale de la micul aprozar Waitrose, aflat în drum spre casă, până la ce serial nou să urmărească pe Netflix Ceva din inima lui Nick deviase de la cursul obişnuit şi asta îi făcea greaţă Sau poate că, în momentul ăsta, ţigara era cea de la care îi venea să vomite, nu ştia sigur După ce Rhian s-a întors în birou, a tras un ultim fum lung, până la filtru, şi a strivit ţigara de treapta de metal Şi-a mirosit degetele şi a întors nasul din cauza mirosului Haine şi piele împuţite – nu dusese deloc lipsa acestor efecte colaterale din timpul în care fusese sclav al nicotinei I-a sunat telefonul mobil şi s-a uitat la ecran – numărul era ascuns, dar a răspuns oricum — Alo, Nick Wallsworth la telefon, a început el A urmat o pauză care l-a făcut să creadă că va începe un mesaj automat care să-l invite să discute cu cineva despre cum să ceară o refinanţare pentru asigurare de credit şi tocmai se pregătea să închidă când a auzit o voce pe care a recunoscut-o imediat — Bună, a spus Alex Inima lui Nick a ajuns de la 0 la 60 într-o secundă Pe de o parte se simţea îngrozit, pe de alta înfiorat de încântare — Tu eşti, nu? a continuat Alex Tu ai venit să mă vezi — Da, a şoptit Nick, simţindu-şi brusc gura uscată Niciunul n-a spus nimic, apoi Alex a rupt tăcerea — De ce nu mi-ai spus cine eşti? — Ca să nu crezi că-s nebun Şi pentru că nu cred în toată treaba asta cu Potriveşte-ţi ADN-ul — Nici eu Mă rog, nu credeam până când — până am plecat eu — şi tu ai simţit ceva, nu-i aşa? Nu a fost doar imaginaţia mea, nu? — Nu, omule, n-a fost Nick a simţit cum tremură din tot corpul, deşi nu era frig — Îmi pare rău că te-am minţit în legătură cu numele meu Cum m-ai găsit? — Am primit un e-mail de la Potriveşte-ţi ADN-ul şi am ştiut că Potrivirea mea este un tip Apoi, chiar înainte să pleci, am ştiut că tu eşti Am plătit ca să pot accesa datele de contact şi m-am prins că ai folosit un alt nume — Îmi pare rău — E OK, probabil că şi eu aş fi făcut la fel A urmat o altă pauză în conversaţie, căci au rămas amândoi tăcuţi Nick îşi sprijinea mâna cu care obişnuia să ţină telefonul la ureche, ca s-o oprească din tremurat — E cam ciudat, nu? a spus Alex — Nu mai spune — Totuşi e o prostie, nu? Rezultatele testelor – o prostie — Da, normal O prostie totală — Cum s-a întâmplat una ca asta? — Vreo eroare sau vreun reziduu în maşinărie, sau ceva de genul ăsta — Aşa s-ar părea — Crezi că ar trebui să ne întâlnim şi să vorbim despre asta? Ştii tu, să ieşim la o bere la un moment dat, crezi că ar fi o idee bună? — De exemplu acum? s-a trezit Nick spunând — OK, să zicem într-un sfert de oră, în barul Bacchus de sub arcadă? — Da, sigur Ne vedem acolo Alex a fost primul care a închis şi Nick a încremenit, aşteptând să nu i se mai învârtească tot capul înainte de a da năvală în birou ca să-şi apuce în fugă haina Capitolul 30 ELLIE — Îmi pare rău, arată jalnic, nu-i aşa? i-a spus Tim cam plouat, oferindu-i buchetul de flori aşezat pe bar, în faţa lui Nu le-am luat din cimitir, pe cuvânt — Nu, sunt foarte frumoase, a replicat Ellie, uitându-se la biata adunătură ofilită de garoafe albe şi trandafiri roşii, cu tulpinile învelite în hârtie maro Totuşi a apreciat gestul Tim a ridicat din sprâncene, ca şi cum n-ar fi crezut-o — Ei, sunt un pic jalnice, dar e drăguţ din partea ta că te-ai gândit la o atenţie, a zâmbit ea — Le-am cărat după mine toată ziua, de aia sunt aşa jumulite Le-am cumpărat de dimineaţă, în caz că nu mai găseam altă florărie Ellie era mişcată de naivitatea lui de a crede că în Londra ar putea fi un singur vânzător de flori O aştepta deja în restaurant când a ajuns şi ea, cu câteva minute întârziere Împotriva voinţei lui Andrei, şeful dispozitivului de pază, luase singură un taxi, în ciuda protestelor acestuia că acum, cu un criminal în serie aflat în libertate în oraş, nevoia de a o escorta era mai importantă ca oricând Locul pentru a doua întâlnire a lor, de data aceasta o străduţă liniştită aproape de Notting Hill, fusese ales de Tim: o braserie ţinută de o familie franceză, unde pereţii nu mai văzuseră niciun strop de vopsea din timpul guvernării Thatcher Tim stătea pe un scaun la bar, cojind eticheta de pe sticla lui de bere de import şi aşteptând-o să sosească Ellie i-a remarcat costumul negru încă dinainte de a intra, când l-a văzut de pe trotuar Îşi dăduse părul cu gel şi îl pieptănase cu cărare pe-o parte; acum îşi rodea unghiile Părea că de data asta s-a străduit mult mai tare şi arăta mai emoţionat Aparenta lui teamă a făcut-o pe Ellie să se încordeze Se întreba dacă Tim descoperise cine era şi, în consecinţă, era sub presiunea de a face o impresie mai bună Nu era deloc ce voia de la el – de atâtea şi atâtea ori trăise pe propria piele extremele la care recurgeau unii bărbaţi în intenţia lor de a concura cu ea sau alţii, care presupuneau că dacă o copleşeau cu daruri scumpe îi vor cuceri inima Oricât de mult admira modelul femeii puternice reprezentat de Madonna, Ellie nu era materialistă — Îmi aduci şi mie un gin Hendrick’s tonic, te rog? i-a cerut Tim barmanului, în timp ce Ellie se aşeza lângă el Îi plăcea că şi-a amintit care era marca ei favorită — Arăţi foarte, foarte bine, i-a spus el, privindu-i bluza neagră, fusta până la genunchi şi cizmele negre de piele — Şi tu la fel, a replicat ea Costumul este nou? — Da, cum ţi-ai dat seama? — Ai rămas cu asta pe buzunar A zâmbit larg şi a tras de eticheta cu preţul Cumva, atunci când a scos-o, a rupt şi cusătura buzunarului — Ah, nu se poate, îmi pare rău! Şi-a acoperit gura cu mâna, panicată — Este în regulă, a spus el, încercând să aşeze buzunarul la loc — Mă simt groaznic ai făcut tot efortul ăsta — Nu, serios, n-am făcut nimic — Flori, un costum nou, aftershave dar nu pari la fel de relaxat ca prima dată când ne-am întâlnit la bar Este totul în regulă? — Îmi pare rău, a oftat Tim Dar trebuie să-ţi mărturisesc ceva Fir-ar, şi-a spus Ellie, simţind cum i se strânge stomacul Asta a fost S-a apucat să sape după informaţii şi acum crede că nu sunt în liga lui — I-am spus prietenului meu Michael despre prima noastră întâlnire şi a sărit la mine, a continuat Tim — Nu prea înţeleg — A spus că şi dacă am fost Potriviţi, ar fi trebuit să-ţi aduc flori şi să te duc într-un loc frumos, nu în cârciuma mea din sat Şi că ar fi trebuit să mă aranjez şi eu un pic, de aici şi ţoalele astea noi A trecut ceva vreme de când n-am mai ieşit la întâlnire, Ellie Ultimele partenere au fost culese de pe Tinder şi Plenty of Fish şi eu am fost singurul care părea să se deranjeze să facă un mic efort Aşa că în ceea ce te priveşte am făcut exact pe dos Apoi ai apărut, arătând uluitor, şi mi-am dat seama că am greşit Cu celelalte, în rarele ocazii în care am întâlnit pe cineva de care să mă simt atras cu adevărat, sentimentul nu a fost niciodată reciproc şi am sfârşit mereu într-o zonă de prietenie, destul de repede Dar când ne-am întâlnit noi doi, categoric am simţit mai mult decât că aş fi un gagiu ieşit la vânătoare de puicuţe – şi ceva îmi spune că tu şi cu mine n-o să sfârşim fiind doar amici Iar acum sunt un pic emoţionat în legătură cu asta, pentru că nu ştiu ce ar trebui să se întâmple în continuare Nu vreau să te sperii, nici măcar nu ştiu dacă e posibil să-ţi sperii Potrivirea Apropo, întrerupe-mă oricând simţi nevoia, înainte să par un cretin notoriu — Sinceră să fiu, Tim, îmi plăcea când erai tu însuţi, a zis Ellie, fără să poată spune când se întâlnise ultima dată cu cineva care să-şi deschidă inima aşa de tare şi să i-o pună pe tavă — Dar când te învârteşti printre toţi tipii ăia, londonezi neaoşi, în costumele lor Hugo Boss şi cu ceasurile lor Rolex, încercând să fie cu tine, şi apoi afli că Potrivirea ta este un ţăran provincial — Crede-mă, l-a întrerupt Ellie, m-am simţit mult mai bine cu tine în cârciuma ta decât m-am simţit vreodată cu tipii ăştia din liga mare Pe chipul lui Tim a trecut o undă de uşurare — Putem să începem seara asta de la capăt? a întrebat-o el — Nu, m-am amuzat în secret de toată ciudăţenia — Atunci hai să vedem dacă masa noastră e pregătită Aşa o să pot să-mi vărs nişte supă pe cămaşă sau să-mi răstorn vinul în poală, ca să facem seara cu adevărat memorabilă — Păi, cel puţin n-o să mai ai un alt moment din ăla de-al tău, „dragoste la prima băşină” — Nu vrei să ştii ce mi se întâmplă la momentul „dragoste la a doua băşină” Ellie a râs Erau mai multe lucruri la Tim pe care le găsea fermecătoare: felul în care i se curbau colţurile gurii, cu o secundă înainte de a izbucni în râs, micile petice de păr sur care i se vedeau în barbă, felul în care urechea stângă era un pic mai depărtată de cap decât cea dreaptă, modul în care tot chipul i se colora într-o nuanţă stacojie atunci când se simţea stânjenit Poate că pentru ea nu era nici dragoste la prima vedere, nici la a doua vedere, dar era sigură de un lucru Că exista ceva la Tim care o atrăgea mult Capitolul 31 MANDY Mandy asculta cu atenţie cum mama lui Richard, Pat, îşi amintea poveste după poveste despre fiul ei, umplând goluri în înţelegerea limitată a lui Mandy despre Potrivirea ei şi viaţa acestuia Era a doua oară când se întâlneau într-o săptămână, de data aceasta în cafeneaua unui centru pentru grădinărit dintr-un sătuc aflat la jumătatea distanţei între oraşele lor — Femeile pe care le antrena la sală îl iubeau, a chicotit Pat Era un flăcău arătos, dar exista ceva anume în personalitatea lui, adorat de toate Cred că era faptul că le acorda atenţie şi le asculta Poate că nu aveau parte de asta din partea soţilor lor Şi, bineînţeles, unele dintre ele interpretau lucrul ăsta ca şi când el ar fi fost mai interesat de ele decât era, de fapt Mandy înţelegea ce anume le atrăgea pe aceste femei la Richard; cu cât auzea mai multe lucruri despre el de la cele care îl cunoşteau cel mai bine, cu atât se îndrăgostea mai tare, în ciuda raţiunii şi a logicii ei Se agăţa de fiecare vorbă a lui Pat, atunci când aceasta descria copilăria lui Richard la cercetaşi, felul în care moştenise simţul aventurii de la tatăl lui şi felul în care, indiferent unde se afla în lumea asta, rămânea mereu în legătură neîntreruptă cu familia, prin e-mail sau telefon I-a vorbit despre cum, pe când avea doar nouă ani, Richard îşi pierduse tatăl, mort după un atac de cord, şi cum imediat preluase rolul de bărbat în casă — Cred că ţi-a spus Chloe despre cancer, nu? Boala care l-a inspirat să călătorească? — A pomenit de asta, da — Ei bine, avea 17 ani când a descoperit o umflătură la testicule şi la început nu a spus nimic ultimul lucru pe care şi l-ar dori un adolescent ar fi ca maică-sa să afle că e ceva în neregulă acolo, jos Dar când, într-un final, a trebuit să recunoască, l-am târât la doctor şi în câteva zile a fost internat în spital şi i-au îndepărtat nodulul Era malign şi a trebuit să facă şi câteva şedinţe de chimioterapie, dar în şase luni era ca nou — Trebuie să fi fost îngrozitor pentru tine — Nu a fost o perioadă prea grozavă, într-adevăr Dar a declanşat o schimbare uriaşă în Richard Cred că ceva din el a ştiut că timpul său pe pământ ar putea fi limitat şi a vrut să obţină cât mai mult din el Şi cine ar putea să-l condamne pentru asta? S-a dovedit până la urmă că a avut dreptate şi că a reuşit să înghesuie în anii pe care i-a trăit mai mult decât fac alţii într-o viaţă întreagă — În mod sigur mai mult decât am făcut eu, a spus Mandy Simţul aventurii pe care îl avea Richard o făcea să se ruşineze de lipsa totală a acestuia în ceea ce o privea Nu se putea abţine să nu se minuneze de câte privelişti ale acestei lumi s-ar fi putut bucura împreună dacă nu intervenea soarta — Dar tu, Mandy? a întrebat-o Pat dintr-odată Ia uite cum pălăvrăgesc încontinuu despre Richard şi despre cum era el şi nu te-am întrebat nici măcar o dată cum te simţi tu ascultându-mi poveştile? Mandy şi-a desprins degetele de pe cana de cafea şi s-a uitat spre clienţii din jur care ridicau ghivecele cu plante şi le cântăreau din privire Privirea i-a fost atrasă de un cuplu în vârstă, doi bătrâni care stăteau unul lângă altul pe o bancă, ţinându-se de mână şi privind în tăcere peştii în culori vii care înotau în iaz Ea şi Richard nu vor avea niciodată şansa de a îmbătrâni împreună — Când vorbeşti despre el, mă faci să simt că am pierdut atât de multe lucruri, a răspuns ea Un bărbat familist care voia o familie a lui asta este imaginea mea despre Potrivirea perfectă Mă simt ruptă în două – sunt atât de bucuroasă că am fost Potrivită cu el şi totuşi mă simt atât de tristă că nu ni s-a permis să ne cunoaştem sau să fim împreună Se spune că nu-ţi poate lipsi ce n-ai avut niciodată, dar nu-i adevărat Îmi lipseşte foarte mult şi nu l-am cunoscut niciodată Pat şi-a aşezat palma pe mâna lui Mandy — Dacă are vreo importanţă pentru tine, să ştii că aş fi fost mândră să fii nora mea Mandy şi-a mutat privirea şi a trebuit să-şi muşte buzele ca să le oprească din tremurat, dar nu a fost suficient ca să oprească lacrimile care i-au inundat obrajii Capitolul 32 CHRISTOPHER Doza în plus pe care Christopher o adăugase espresso-ului său îl făcea să păşească mai energic Încă era incitat de uciderea uşoară, fără complicaţii, a Numărului Zece, în zorile acelei zile, şi nu se simţea destul de obosit ca să meargă la culcare Erau multe planuri de făcut care i se învârteau prin cap Aşa că şi-a pus o pereche de pantaloni scurţi şi o vestă strâmtă, fără mâneci; apoi şi-a strecurat picioarele în pantofii de antrenament – legând şireturile cu funde de mărime identică – şi a ieşit din casă, pentru o alergare de dimineaţă Când i se încâlceau gândurile, exerciţiul fizic îl ajuta să-şi echilibreze mintea Pe Christopher îl încânta nespus să fie în centrul atenţiei şi nu-i păsa care e sursa acestei atenţii Crimele sale erau anonime, aşa că încerca să atragă atenţia din alte părţi, cum ar fi să poarte cel mai bun costum al lui, făcut pe comandă pe Savile Row, şi să testeze maşini pe care n-avea nicio intenţie să le cumpere sau să fixeze întâlniri ca să vizioneze proprietăţi-investiţie de multe milioane de lire pe care nu şi le putea permite Adeseori se plimba gol prin vestiarul de la sală, mai mult decât era nevoie, etalându-şi trupul tonifiat pe care era convins că toţi ceilalţi bărbaţi i-l invidiază Şi atunci când alerga evita intenţionat să poarte chiloţi, aşa încât trecătorii să-i vadă penisul bălăngănindu-se dintr-o parte în alta Pantofii Nike, cei mai buni de pe piaţă, se înfigeau în trotuarele aglomerate ale Londrei conducându-l spre verdeaţa din Hyde Park În timp ce alerga, se întreba ce era cu el de căuta această atenţie, cu toate provocările şi complicaţiile ei Viaţa i-ar fi fost mai simplă dacă, după crime, ar fi părăsit locuinţele victimelor şi ar fi aşteptat ca acestea să fie descoperite Dar el alesese să facă lucrurile mai interesante asumându-şi un risc şi întorcându-se la locul crimei ca să-şi lase semnătura: o fotografie a următoarei victime şi şablonul vopsit cu spray Considera că aceasta este o răsturnare interesantă de situaţie şi era sigur că va capta interesul presei şi al publicului, fiindcă atunci când venea vorba de criminali în serie oamenilor le plăcea să vadă o carte de vizită – filmele şi cărţile ridicaseră nivelul aşteptărilor şi el era bucuros să le împlinească şi să satisfacă publicul Poliţia se afla permanent în cursa spre descoperirea următoarei victime, în speranţa că, odată cu următoarea crimă, Christopher va deveni un pic mai neglijent şi va lăsa un indiciu Până acum, poliţiştii nu primiseră nimic Avea mereu obiectivul de a se întoarce în locuinţele acestor femei după două sau trei zile, ca să lase fotografia şi imaginea-şablon şi avusese noroc ca până acum victimele să nu fi fost deja descoperite Ca urmare a întoarcerii la scena crimei primea şi un bonus: şansa de a arunca o ultimă privire asupra operei sale Christopher a dat mai tare MP3 playerul prins pe braţ şi şi-a potrivit pasul de alergare cu ritmul pieselor din lista lui de pe Spotify Următorul artist era Adele şi s-a întrebat de ce toţi criminalii din filmele de la televizor ascultau doar muzică furioasă, zgomotoasă, heavy metal – la fel cum toţi infractorii de culoare din romane ascultau mereu rap Nimeni nu omora sau jefuia vreo bancă pe muzica Rihannei sau a lui Justin Bieber A traversat şi a trecut pe lângă un şir de magazine, recunoscând mai ales unul dintre ele, după uşa de la intrare Nu-şi alegea niciodată ţintele la întâmplare, ci doar pe baza unor criterii stricte Erau femei tinere, fără partener, aflate la vârsta întâlnirilor amoroase, care locuiau singure Stăteau în case vechi, fără alarme antifurt şi cu încuietori demodate Toate se aflau la distanţă de familiile lor şi, Londra fiind un oraş atât de mare în care te pierdeai în anonimat, nu-şi cunoşteau vecinii Mereu treceau câteva zile până ca cineva să remarce absenţa unei persoane, observată mai degrabă de un prieten sau un coleg de serviciu şi reclamată, într-un final, la poliţie S-a uitat spre uşă şi şi-a amintit de fata lituaniană care locuia aici – vorbise de câteva ori cu ea online şi o adăugase pe lista preliminară Apoi descoperise că fata anunţa online că îşi caută o colegă de apartament Christopher ştia ce emoţie plină de încântare l-ar cuprinde dacă ar reuşi două crime într-o noapte, dar a considerat că manevra nu merită un risc aşa de mare, aşa că a tăiat-o de pe listă N-o să ştie niciodată ce norocoasă a fost Să aşterni vina pentru crime multiple la uşa „unei persoane cu tendinţe psihopatice” era aproape singurul lucru în care aveau dreptate experţii din media Diagnosticul nu era ceva nou pentru Christopher; cu ani în urmă completase de bunăvoie chestionare de test, în dorinţa de a înţelege mai bine cine era „Ţicnit” era cuvântul cu care fusese numit pentru prima dată în şcoală, după ce se folosise intenţionat de un mult prea zelos blocaj de la rugby ca să rupă clavicula unui băiat; după ce aruncase mingea de hochei cu atâta elan, încât chiorâse o fată de-un ochi; şi când turnase înălbitor în heleşteul de la şcoală, ca să vadă cât timp le ia salamandrelor să se ridice la suprafaţă, cu burta în sus Porecla nu-l deranjase, pentru că nu era prea sigur ce înseamnă În orice caz, părea să-i aducă reputaţia unui băiat de care să te temi, ceea ce îl încânta Christopher îşi dădea seama acum că părinţii lui trebuie să fi înţeles că băiatul lor mai mic era oarecum diferit, fiindcă îl testaseră pentru autism şi sindromul Asperger Atunci când primiseră rezultate negative pentru ambele, ascunseseră sub covor ciudăţeniile lui Christopher şi se concentraseră să-l ajute să se integreze în societate cât de bine putea Atunci când le mărturisise că se străduieşte din răsputeri să simtă ceva, de la simpatie la iubire, îl învăţaseră cum să mimeze un comportament acceptabil Ajuns la adolescenţă, Christopher se concentrase asupra observării felului în care reacţionau oamenii la împrejurări pe care nu le puteau controla şi în special în scenarii create de el Odată, a luat copilaşul de câţiva ani al vecinilor din grădina unde se juca şi l-a dus în pădure, la trei kilometri depărtare, doar ca să vadă cum vor reacţiona părinţii după ce-i observau dispariţia Ca nişte demenţi, aşa cum s-a dovedit Se întreba de ce el nu poate simţi aceeaşi teroare sau de ce empatia îi este un sentiment cu totul străin Nu-i venea uşor nici să detecteze frica pe chipul cuiva; nu putea identifica sarcasmul şi nu simţea vină, ruşine sau remuşcare Chiar şi atunci când, pe la 15 ani, ai lui îl prinseseră călărind-o în seră pe fiica unui alt vecin, nu făcuse decât să-şi întoarcă privirea spre ei şi să-i ţintuiască insistent, până când aceştia plecaseră Ba, mai mult, voise să-şi vadă de treabă mai departe, spre oroarea fetei Când colegii de şcoală au început să iasă la întâlniri şi să-şi facă prietene, el s-a arătat interesat numai de ceea ce îi putea aduce un orgasm, nicidecum de preludiu sau de giugiuleala de după Iubirea părea o pierdere de timp şi de energie, pentru o răsplată minimă Abia când a făcut 20 de ani, Christopher a început să analizeze în detaliu ce înseamnă cuvântul psihopat Erau şi alţii ca el, ceea ce însemna că era normal, doar că avea o altfel de normalitate Şi cuvintele care fuseseră aruncate asupra lui de-a lungul timpului, ca nişte pietre, cuvinte precum „nesimţit insensibil” şi „nenorocit cu suflet de piatră” căpătau, în sfârşit, un sens Completase testul din 1996 al lui Robert Hare, pentru Identificarea Personalităţii Psihopatoide şi, din cele 20 de întrebări puse pentru a determina un comportament psihopat, el obţinuse un scor total de 32, mult peste medie Christopher aflase că unii oameni de ştiinţă consideră că mintea psihopatului nu este corect conectată; că psihopaţii au conexiuni slabe între componentele care formează sistemul emoţional, iar acele întreruperi de conexiune erau responsabile pentru incapacitatea lui Christopher de a simţi emoţii profunde Ceea ce-l mulţumea Îi plăcea că nu era el de vină pentru neputinţa de a-şi controla impulsurile şi, dacă ar fi fost prins vreodată pentru crimele pe care le săvârşise, ar fi invocat acest motiv drept scuză Ar fi căpătat o internare într-un spital de boli mentale de maximă siguranţă, împreună cu atenţia dedicată şi costisitoare a celor care şi-ar fi dorit să-l studieze şi să afle mai multe despre comportamentul său Existau modalităţi mai rele de a-ţi trăi viaţa decât să fii popular, se gândea el A tăiat-o prin Hyde Park şi, după o vreme, a lăsat iarba şi copacii pentru străzile şi somptuoasele case victoriene de pe Ladbroke Grove S-a oprit să-şi cumpere o băutură energizantă de la un comerciant de pe stradă şi a zâmbit unui cuplu gay, conştient de privirea care le rămăsese ţintuită pe mişcarea din şortul lui Câteva minute mai târziu s-a oprit lângă un magazin cu mâncare sănătoasă de pe Portobello Road şi s-a uitat în sus, spre etajul întâi, aflat chiar deasupra magazinului A verificat de două ori aplicaţia de pe telefonul mobil ca să se asigure că Numărul Unsprezece, care locuia acolo, este încă la serviciu, apoi şi-a folosit trusa de şperacle ca să deschidă uşa de la intrare şi să se obişnuiască un pic cu dispunerea obiectelor în locuinţă Se schimbaseră puţine lucruri de când fotografiile cu interiorul fuseseră postate pe Rightmove şi a presupus că următoarea crimă avea să fie destul de simplă În timp ce se foia de colo-colo şi îşi gândea poziţia, s-a trezit încruntându-se Ceva nu era în regulă De obicei, din momentul în care intra în locuinţa unuia dintre numele de pe listă simţea un tremur de entuziasm, un moment de anticipare a crimei ce urma să vină Dar astăzi îi lipsea starea obişnuită de incitare În schimb s-a gândit la cât de mult timp îi consumase acest proiect, timp pe care l-ar fi putut petrece altfel, de exemplu în compania lui Amy Un rezultat nefericit al întâlnirii cu ea era că această femeie îl stimula într-un fel în care n-o mai făcuse nicio altă femeie – nici cele cu care se întâlnise, nici cele pe care le ucisese Dar niciuna dintre cercetările făcute de el nu-i explica şi de ce se întâmpla aşa Capitolul 33 JADE În total contrast cu reacţia lui Mark, fratele lui Kevin, restul familiei nici că ar fi putut să-i ofere un bun venit mai călduros vizitatoarei-surpriză sosite din cealaltă parte a lumii La întoarcerea din drumul făcut în oraş pentru aprovizionare, amândoi părinţii lui Kevin, Dan şi Susan, şi-au arătat fără rezerve bucuria de a o găsi acasă pe fata aceea britanică, cu piele albă, păr roşu-aprins şi personalitate puternică, despre care auziseră atât de multe în livingul lor Au recunoscut-o imediat din fotografiile arătate de Kevin şi, odată depăşit momentul surprizei de început, au început s-o bombardeze cu întrebări despre ea şi au insistat să rămână măcar peste noapte — Cât timp rămâi în Australia, drăguţo? a întrebat-o Dan Abia se aşezaseră la masă, să ia cina — Avem o casă de oaspeţi în spate, cu un mic apartament, aşa că nu trebuie să împărţi casa cu şnapanii ăştia împuţiţi, a glumit Susan, uitându-se spre fiii ei Deşi vorbea cu ei şi despre ei la fel cum o făcuse probabil dintotdeauna, Jade a simţit că în spatele aparentei ei jovialităţi stătea o tristeţe adâncă — Mulţumesc Încă nu ştiu cât o să stau, a replicat Jade şi chiar aşa era Povestea de iubire dintre ea şi Kevin nu era aşa cum îşi imaginase şi cel mai uşor ar fi fost să bată rapid în retragere, imediat ce i s-ar fi oferit ocazia Însă de fiecare dată când se uita la Kevin, expresia bleagă de pe chipul lui spunea ceea ce nu reuşeau să spună cuvintele El îşi dorea cu disperare ca ea să rămână — O săptămână sau pe-aici pe undeva, dacă e OK? Dan umplea ochi farfuriile cu felii de carne rece, cartofi şi salată, în timp ce Mark îl ajuta să le aducă la masă Kevin era singurul membru al familiei care mânca fără poftă, ciugulind din farfurie bucăţele mici de mâncare — E un chin să ţin mâncarea în stomac, i-a spus el mai târziu Cancerul a ajuns în sistemul digestiv, aşa că alimentele nu stau prea bine acolo Jade nu se obişnuise încă să audă cuvântul cu „C” şi îi era greu să-l asocieze cu Kevin Fusese nevoită să-şi controleze reţinerea când era menţionat, întrucât restul familiei nici nu clipea şi continua să se poarte firesc Înţelegea că ei avuseseră parte de o perioadă mai lungă de adaptare cu acest cuvânt decât avea ea — Datorită ţie l-am avut lângă noi mai mult decât au spus medicii, i-a spus Susan lui Jade în timp ce ştergeau împreună vasele — Cum aşa? — După ce ni s-a spus că este în stadiu terminal, a păţit şi el ce păţesc cei mai mulţi şi a intrat în depresie Şi cine ar putea să-l condamne pentru asta? — Eu aş fi fost furioasă ca naiba — Şi el a fost, la început Credea că are toată viaţa în faţă şi, dintr-odată, i se spune că n-o să trăiască atât cât se aştepta Susan s-a oprit şi şi-a ferit privirea, ca şi când ar fi trăit din nou momentul în care îi fusese dată îngrozitoarea veste Şi-a dres vocea şi a continuat — A fost rău de tot, Jade Niciunul dintre noi n-a ştiut cum să reacţioneze şi cum să-l ajute Apoi, în cel mai negru moment al vieţii, a descoperit că are o Potrivire ADN şi nu a mai contat că aceasta trăieşte într-o altă ţară şi că probabil n-o va întâlni niciodată în persoană Doar să ştie că eşti acolo, undeva, şi să fie în legătură cu tine a fost pentru el un motiv să trăiască mai departe — Habar n-am avut de toate astea — Iar el ar fi trebuit să-ţi spună I-am zis că meriţi să ştii, dar nu a ştiut cum să aducă vorba despre asta Pentru el ai fost o distragere bine-venită de la starea în care se afla Când vorbeaţi la telefon sau prin mesaje uita ce se întâmplă cu trupul lui Devenea o altă persoană Era din nou băieţelul meu Susan a strâns-o tare pe Jade de mână — Îţi mulţumesc, a şoptit ea Îţi mulţumesc că eşti prietena fiului meu şi că ai venit să-l vezi — Şi eu mă bucur că am venit, a zâmbit Jade Fusese o zi lungă şi ieşită din comun, iar Jade, copleşită de evenimente, simţea nevoia să plângă Nu prea era un sentiment obişnuit pentru ea – ura ca oamenii s-o considere slabă –, aşa că a înghiţit în sec şi şi-a reţinut lacrimile Considera că a vorbit serios când a spus că îi făcuse plăcere să-l cunoască pe Kevin şi că se simţea deja apropiată de el Numai că era o singură problemă – ştia că, deşi îşi întâlnise Potrivirea, nu era îndrăgostită de acest om Capitolul 34 NICK S-a dovedit că sentimentele împărtăşite de Nick şi Alex la clinică nu au fost un simplu accident În momentul în care l-a zărit pe Alex în barul acela fiţos din Birmingham, lui Nick i-a fost frică să nu i se taie picioarele înainte de a apuca să ajungă la masă Cei doi bărbaţi şi-au strâns mâinile politicos şi şi-au zâmbit stângaci — Îţi aduc ceva de băut? l-a întrebat Nick — Sigur, ia-mi încă una de-asta, omule, a replicat Alex, ridicând sticla de bere Nick a dat din cap şi s-a îndreptat spre bar În timp ce comanda băuturile, a văzut imaginea lui Alex reflectată în oglinda din spatele sticlelor cu spirtoase Sally avusese dreptate când făcuse comentariile acelea despre cât era Alex de arătos Chiar şi heterosexual fiind, Nick putea să-şi dea seama că Alex arăta foarte bine Era mult mai masculin decât el şi cu încredere în sine Tipul ăla pe care tăbărau femeile şi, dintr-un motiv sau altul, gândul ăsta l-a făcut să se simtă ciudat Şi-a verificat telefonul, să vadă dacă Sally a primit mesajul pe care i-l trimisese, că va întârzia acasă din cauza unei întâlniri cu un client Era o minciună plauzibilă, s-a gândit el, fiindcă era nevoit adeseori să bea şi să mănânce cu clienţii existenţi sau potenţiali „OK, iubitule, te iube”, a citit el răspunsul lui Sally Nu i-a răspuns nimic Nick s-a întors la masă cu sticlele de bere, s-a aşezat şi şi-a scos pardesiul Niciunul dintre ei nu ştia cum să înceapă — Şi cum îţi merge? a spus Nick în cele din urmă — Bine, mulţumesc E destul de aglomerat la muncă, ştii tu Ţie? — Da, la fel, la fel Au coborât amândoi privirea spre băuturi în acelaşi timp, incapabili să se privească mai mult în ochi şi să rişte să simtă din nou ceea ce simţiseră la prima lor întâlnire Înainte să deschidă iar vorba, teribil de jenaţi, în fundal s-a auzit de două ori refrenul unei vechi piese Oasis — De fapt, lucrurile nu merg deloc bine, a recunoscut Nick Nu mi-e deloc uşor s-o spun fără să par un idiot desăvârşit, dar trebuie să mi-o iau de pe inimă înainte de a da înapoi Cu cât încerc mai mult să nu mă gândesc la asta, cu atât mai tare devine singurul lucru la care mă pot gândi Este vorba despre ce s-a întâmplat când ne-am cunoscut Apoi s-a oprit, realizând cât de ridicol sunase S-a uitat la Alex, sperând într-o confirmare că şi el simţise acelaşi lucru, dar chipul lui nu lăsa să se vadă prea multe M-am băgat în horă, trebuie să joc, şi-a spus Nick, continuând fără să ţină cont de reacţia celuilalt — Sentimentul pe care l-am avut când m-am uitat la tine, la plecare; m-am gândit la el de o mie de ori de atunci încoace şi tot nu pot să mi-l explic ca lumea Nimic din starea aceea nu are sens Nu sunt gay — Nici eu nu sunt, a replicat Alex — Atunci de ce simţim legătura asta? — Nu ştiu — N-am sărutat niciodată un bărbat, nici măcar în glumă, nici măcar la beţie — Nici eu — Deci dacă niciunul dintre noi nu este cu bărbaţii, atunci despre ce e vorba? — E simplu Testul e buşit, ne-au combinat greşit, a spus Alex, hotărât — Aşa am zis şi eu Ba chiar le-am trimis un e-mail, să verifice, dar mi-au transmis răspunsul standard, spunând că testul nu este eronat şi că până acum nu au nici măcar o Potrivire greşită Dar, oricum, asta nu explică felul în care m-am simţit Felul în care cred că ne-am simţit Oare suntem într-o stare de negare sau ceva de genul ăsta? Alex s-a foit stingherit pe scaunul lui şi a luat câteva înghiţituri din sticla de bere, apoi s-a aplecat în faţă şi, cu voce scăzută, a spus: — Prietene, tot ce ştiu este că s-a întâmplat ceva inexplicabil după ce am terminat şedinţa ta de fizioterapie Nu am simţit nimic când ne-am cunoscut, nici când ţi-ai scos tricoul, nici când te-am atins sau când ne-am strâns mâinile, la final, dar pe urmă nuʼş ce s-a întâmplat ceva Nick a răsuflat uşurat, bucuros că Alex descrisese ceea ce simţise şi el — Pentru tine cum a fost? a întrebat el — Cinstit vorbind? Ca o mie de explozii mici invadându-mă dintr-odată, dar nu într-un fel nasol A fost ca şi cum m-ar fi trezit M-am simţit dintr-odată mai viu decât am fost vreodată şi ăsta e singurul fel în care aş putea descrie senzaţia, oricât de jalnic sună — Nu, nu, e foarte tare Ştiu ce vrei să spui Exact la fel a fost şi pentru mine — Dar de ce tu şi cu mine? Din conversaţia pe care am avut-o ultima dată reiese că am avea ceva în comun? Mie îmi place sportul, ţie jocurile pe calculator Eu mă întorc acasă în câteva luni, să-mi trăiesc viaţa în Noua Zeelandă, iar ţie îţi place viaţa de aici, din oraş — Şi avem amândoi iubite — Şi avem amândoi iubite, a confirmat Alex — Atunci de ce stau aici, cu fluturi cât vulturii forfotindu-mi în stomac şi abia dacă mă pot uita la tine, iar atunci când o fac, nu-mi mai pot lua ochii? Nick şi-a schimbat poziţia picioarelor şi a simţit cum atinge în trecere genunchiul lui Alex Pentru o fracţiune de secundă, s-a făcut piele de găină pe fiecare centimetru din corp O clipă mai târziu, Alex şi-a tras piciorul înapoi, astfel că au rămas atingându-se S-au privit drept în ochi, fără ca vreunul dintre ei să trebuiască să spună vreun cuvânt ca să-şi împărtăşească ce simţeau Capitolul 35 ELLIE La a doua întâlnire dintre Ellie şi Tim, timpul a trecut repede, parcă într-o clipită, în timp ce ei doi erau ocupaţi să mănânce Ellie cinase la yamʼTcha, Le Sergent Recruteur şi Tour d’Argent – trei dintre restaurantele pariziene cele mai lăudate de critici –, iar Jean-Christophe Novelli şi Hélène Darroze chiar gătiseră pentru ea, la ea acasă, dar nu-şi amintea vreo masă pe care s-o fi apreciat mai mult decât aceasta pe care o împărţea cu Tim, într-o braserie modestă În mod sigur nu meniul era cel pe care-l găsea atrăgător – tot ce comandase era fie ars, fie înecat în usturoi –, dar a mâncat fără să se plângă, ca să-şi arate aprecierea faţă de efortul lui de a organiza această seară Tim era tipul acela de bărbat blând şi sincer pe care nu-l mai întâlnise de foarte, foarte multă vreme Era oare atrasă de el? A decis că da, însă nu în felul în care se aşteptase să fie Ellie petrecuse destul timp în compania unor cupluri care se întâlniseră prin Potriveşte-ţi ADN-ul şi ştia cum arată doi oameni îndrăgostiţi până peste urechi unul de celălalt Ea şi Tim nu aveau parte de aşa ceva De-a lungul timpului ridicase prea multe bariere, aşa că relaţia lor era mai degrabă un foc ce ardea mocnit decât o pălălaie care să pârjolească totul în cale, cu pasiune După ce au terminat de mâncat şi şi-au băut cafelele, Ellie l-a lăsat pe Tim să plătească şi apoi să-i ţină pardesiul vintage de la Alexander McQueen, ca să se îmbrace Brusc s-a simţit vinovată să-l poarte când era cu el, fiindcă o costase, probabil, mai mult decât câştiga Tim într-o lună De fapt, ştia precis că aşa era, fiindcă detectivii particulari pe care-i angajase îi dezvăluiseră extrasele bancare ale bărbatului Însă, deşi regreta că făcuse cercetări pe ascuns, ştia că nu are de ce să se simtă vinovată fiindcă îşi cumpăra lucruri frumoase Erau banii ei, munciţi din greu, şi făcea cu ei orice dorea, şi, aşa cum îl încurajase pe Tim să fie el însuşi atunci când era în preajma ei, principiul trebuia să fie corect şi în ceea ce o privea Pe deasupra, era una dintre fetele care îşi iubeau hainele Tim i-a ţinut uşa la ieşire şi Ellie a cedat imboldului nestăpânit de a-şi încolăci braţul pe după al lui, simţindu-i imediat căldura radiantă a trupului Tim s-a oprit brusc, în drum, zâmbindu-i cu cel mai larg zâmbet, apoi s-a aplecat spre ea, s-o sărute Ellie a închis ochii şi, când buzele li s-au întâlnit, a simţit în corp acea eliberare neaşteptată de feromoni despre care auzise la alţii; nervii întinşi i s-au răsucit şi inima i-a luat-o la goană Pentru o secundă, s-a gândit că a reuşit chiar să vadă stele în faţa ochilor Însă momentul de exaltare s-a întrerupt brusc când a auzit un glas de femeie urlând în spatele lor: — Curvă nenorocită! S-au întors amândoi odată şi au văzut o femeie de vârsta a doua, înfuriată, aruncând ceva în direcţia lor Instinctiv, Tim a încercat să se aşeze între femeie şi Ellie, aşa că a fost lovit din plin de o cutie întreagă de vopsea roşie care i s-a împrăştiat pe faţă, pe cămaşă şi pe haină O cantitate generoasă a aterizat şi pe Ellie, împroşcând-o pe braţe, păr şi obraji şi murdărind şi vitrina restaurantului din spatele lor — Ţi-ai pătat mâinile cu sânge prin ce ai făcut, a strigat femeia spre Ellie, înainte de a azvârli cutia în rigolă, apoi a luat-o la fugă pe drum, dispărând în noapte Ellie a rămas încremenită pe loc, în timp ce Tim, uluit, îşi ştergea vopseaua de pe faţă — Ce ai făcut? a întrebat-o el, cu vocea plină de neîncredere Şocul o lăsase pe Ellie fără reacţie Nu era prima dată când era atacată, cu toate că multe dintre asalturile de până acum erau cibernetice sau verbale, cu excepţia nebunului religios care îl înjunghiase pe Andrei cu o sticlă spartă Exact din acest motiv îi angajase pe el şi echipa lui, ca s-o escorteze în ieşirile publice Numai că în seara aceea avusese nevoie să-şi reamintească ei însăşi cum era să te simţi o persoană obişnuită, la o întâlnire obişnuită Când a sărutat-o Tim, a coborât garda şi s-a pierdut pe de-a-ntregul în magia momentului Totuşi, tot ce simţea acum era vopseaua groasă şi lipicioasă scurgându-i-se pe obraji Îşi dădea seama că Tim tocmai o întrebase ceva, dar era prea şocată să înţeleagă ce anume Tot ce putea face era să se holbeze la trecătorii opriţi să savureze spectacolul Fiindcă mulţimea de gură-cască din jurul lor creştea, Tim a preluat controlul şi a tras-o de braţ spre un taxi din apropiere, care tocmai ce îşi terminase cursa Şoferul s-a uitat la cuplul stropit cu vopsea şi era cât pe ce să-i refuze, dar Tim a scos din portofel un pumn de bancnote de 50 de lire şi i le-a aruncat pe geam, pe locul pasagerului Bacşişul generos nu părea în firea unui om cu veniturile lui Tim, dar Ellie era prea îngrijorată de atac ca să mai pună sun semnul întrebării gestul — Asta o să-ţi acopere şi curăţatul, a spus el şi a deschis uşa grăbind-o înăuntru, ca să nu-i dea timp şoferului să se răzgândească — Unde stai? Ellie era încă prea şocată ca să răspundă — Ellie, a spus Tim cu asprime Trebuie să te duc acasă, unde stai? — 345 Fullerton Terrace, Belgravia, a şoptit ea şi Tim i-a repetat adresa şoferului, apoi a scos o batistă din buzunar şi i-a şters cu grijă câteva picături de vopsea roşie de pe buze — Eşti bine? a întrebat-o el blând — Vreau doar să ajung acasă, i-a răspuns ea, umilită şi ruşinată Nici nu putea să-l privească în ochi — O ştii pe femeia aia? — Nu — Trebuie să sunăm la poliţie — Nu, a repetat Ellie, mai fermă Tim a aşteptat o explicaţie ce nu a venit Îi simţea frustrarea A continuat să se uite pe fereastră, ca să nu trebuiască să-i vadă dezamăgirea de pe chip — Totuşi, cine eşti, Ellie? a insistat el De ce ar vrea cineva să-ţi facă aşa ceva? A rămas tăcută timp de 15 minute foarte stânjenitoare, cât a durat drumul Când taxiul trăgea în faţa casei ei mari, albe, cu patru etaje, a presupus că Tim se întreba cum ar putea o asistentă personală să-şi permită să locuiască la o adresă atât de exclusivistă Dar nu era în stare să accepte adevărul A coborât din taxi, iar Tim l-a plătit pe şofer Cât el a luat restul, Ellie a fugit spre scările care duceau la uşa de la intrare şi a scos cardul să deschidă Înăuntru a dat peste Andrei, care aştepta în picioare A aruncat o privire spre şefa lui, copleşită de situaţie şi era gata să se repeadă spre Tim, aflat încă în stradă, dar Ellie l-a oprit imediat ce a intrat în casă, iar Andrei a închis uşa dintr-o mişcare, lăsându-l de izbelişte pe Tim Capitolul 36 MANDY Mandy nu se sătura s-o privească pe nepoţica ei, Bella, care stătea la masă, într-un scăunel înalt, înconjurată de un grup de copilaşi incapabili să priceapă ce sărbătoreau cu toţii acolo Picioruşele ei grăsune loveau cu încântare în jur; apoi au stins lumina şi maică-sa a intrat în cameră cu un tort roz, decorat cu o lumânare uriaşă, în forma cifrei unu S-au adunat cu toţii în jurul ei şi i-au cântat „Mulţi ani trăiască”, iar Mandy s-a uitat drept în ochii soră-sii, Karen, care abia reuşea să-şi ţină lacrimile de fericire Mătuşa Paula a ajutat-o pe micuţa Bella să sufle în lumânare, iar fetiţa a făcut un balon uriaş de salivă şi s-a întins să înfigă mâna în tort Mandy îşi adora cei trei nepoţi şi era mereu amatoare să se joace cu ei Încă de când se născuseră cheltuise pe hăinuţele de designer cumpărate pentru ei mai mult decât cheltuise vreodată pentru ea Dar avea un secret de care era prea ruşinată ca să-l recunoască: de fiecare dată când le cumpăra ceva, lua o hăinuţă identică şi pentru copilaşul pe care spera să-l aibă ea Avea până acum, îndesate sub patul din dormitorul neocupat de la ea din apartament, două valize şi o geantă de voiaj pline cu ţinute mititele care nu vor fi purtate niciodată Mai mult, în ultima vreme îi era greu să se afle în preajma copiilor – gândul că nu va putea să aibă un copil cu Potrivirea ei ADN, aşa cum aveau surorile ei, îi făcea rău fizic Chiar dacă va întâlni destul de repede pe cineva alături de care să-şi întemeieze o familie, acela nu va fi niciodată Domnul Perfect, pentru că Domnul Perfect murise Îşi făcea griji că nu va putea iubi un copilaş făcut cu altcineva aşa cum ar fi iubit, poate, un copil făcut cu Richard Şi începuse, în taină, să le-o ia în nume de rău Paulei şi lui Karen că aveau toate lucrurile la care visase ea Dacă şi Kirstin ar fi găsit o fată drăguţă alături de care să se aşeze, urma şi ea la rând, iar fisura care le despărţea s-ar fi făcut şi mai mare — Aşa, domnişorico, ia vino cu mine, a spus Paula şi a apucat-o cu putere de braţ, târând-o în grădină, spre căsuţa de plastic a Bellei S-au ghemuit pe mobila micuţă dinăuntru şi, cu o licărire răutăcioasă în privire, Paula a scos din buzunar un pachet de ţigări — Ia spune, de-a ce te joci tu aici? Mandy a simulat nevinovăţia, cu toate că ştia exact ce voia soră-sa să afle — Richard, Potrivirea ta Ai promis că astăzi o să-l cunoaştem şi noi Apoi, în ultima clipă, ai spus că este „prins cu o rezervare urgentă pentru un antrenament privat” Cine are nevoie urgent de un antrenament privat? Serios acum Mandy a înghiţit în sec Le spusese celor din familie aproape tot despre Richard, cu o singură excepţie – că nu mai era în viaţă Se uita ţintă la Paula, neştiind ce să mai zică — Au trecut două luni de când ţi-ai întâlnit iubirea vieţii şi noi n-am văzut nici urmă de el Paula a suflat fumul pe fereastra deschisă — Deci ce nu-i în regulă cu omul ăsta? — Totul este în regulă, a spus Mandy, trăgând adânc aer în piept Nu şi-a dat seama câtă nevoie avea de o ţigară până când n-a simţit cum fumul îi ajunge în fundul gâtului — Are vreo aluniţă uriaşă pe frunte? E tatuat pe tot corpul? Îi lipseşte vreo mână sau vreun picior? E cu 30 de centimetri mai scund ca tine? Este negru? Ştii că până şi bunicul nostru bătrân şi rasist s-ar putea împăca până şi cu asta dacă ar şti că eşti fericită — Nu, nu, nu-i nimic din astea Mandy şi-ar fi dorit să fie atât de simplu — Te gândeşti că o să-l speriem de tot pe bietul băiat, nu? — Păi, fetelor, uneori puteţi să intimidaţi oamenii Mandy nu era încă pregătită să-i spună toată povestea, aşa că a continuat: — Este cam timid O să vi-l prezint atunci când o să cred eu că este pregătit — OK, mi se pare corect În mod ciudat, Paula a părut mulţumită de explicaţie — Dar să nu aştepţi până la a doua aniversare a Bellei ca să-mi cunosc şi eu posibilul cumnat — Nu, sigur că nu, a spus Mandy, conştientă că minciunile ei aveau un termen de expirare Capitolul 37 CHRISTOPHER Christopher nu a ştiut cum să reacţioneze atunci când Amy s-a repezit pe uşa de la intrare şi şi-a încolăcit braţele în jurul lui Nu putea să-i citească nimic pe chip, aşa că a răspuns imitându-i mişcările şi a luat-o şi el în braţe, în replică Se părea că este mişcarea corectă — A fost o zi oribilă, a început ea încetişor, slăbindu-şi strânsoarea şi pornind pe hol, spre living A desfăcut fermoarul ghetelor şi le-a abandonat într-un colţ, apoi a aruncat cheile pe măsuţa rotundă de lemn Profitând de un moment în care ea nu era atentă, Christopher a îndreptat fiecare cheie şi ghetele — Noaptea trecută au mai găsit o fată, a început Amy, turnându-şi o porţie mare de vodcă într-un pahar mare din dulapul lui cu băuturi Cantitatea de tonic nu a fost la fel de generoasă Paharul nu e bun, şi-a spus el, dar nu părea un moment potrivit pentru remarca asta — În sudul Londrei, de data asta — De ce te supără aşa de tare acum? a replicat el, încercând să-şi stăpânească anticiparea febrilă despre conversaţia pe care urmau s-o aibă — Pentru că de data asta a mărit miza Biata fată a fost bătută măr, i-a zdrobit dinţii, i-a rupt coastele şi i-a turnat înălbitor pe gât A înjunghiat-o în ochi N-am avut încotro, şi-a spus Christopher — Nu m-ar surprinde s-o fi şi violat, a adăugat Amy Christopher a fost ofensat de bănuiala ei — Dumnezeule, a replicat el, în schimb Cum de ştii toate astea? Nu credeam că eşti implicată în cazul ăsta, sau eşti? — Nu sunt, dar câtorva dintre noi ni s-a cerut astăzi să facem o anchetă din uşă în uşă, pentru că trebuie să punem cu toţii osul la treabă, până îl prindem Asta a fost a noua victimă Îţi vine să crezi, Christopher? Nouă fete, amărâtele O s-o găsească în curând şi pe Numărul Zece, s-a gândit Christopher, încrucişându-şi braţele la piept, cu satisfacţie — Înainte de a vorbi cu vecinii, Departamentul de Investigaţii care conduce ancheta ne-a arătat pozele fetelor N-am văzut niciodată atâtea cadavre legate de un singur caz Christopher şi-a reţinut un zâmbet la gândul că poliţia discuta despre roadele muncii sale Şi, chiar mai grozav de-atât, discuta cu cineva atât de apropiat de el — Toate celelalte au fost doar strangulate, a spus Amy Dar atacul ăsta a avut ceva personal, de parcă ar fi cunoscut-o de parcă ar fi vrut cu adevărat s-o facă să sufere Este o schimbare radicală faţă de felul cum l-am definit noi psihologic Nu aşa a fost planul, s-a gândit Christopher, dar este o mică diversiune utilă — Cum adică? a întrebat el — Păi nu-i niciun dubiu că tipul e un dement diabolic, a răspuns ea, făcându-l pe Christopher să se zbârlească Dar acum pare că e şi răzbunător Nu doar că ia în vizor numai femei, dar pare să aibă şi o ură profundă şi înrădăcinată faţă de ele, de unde şi atacurile lui atât de oribile Habar n-am, l-o fi abuzat maică-sa în copilărie sau ceva de genul ăsta Christopher s-a străduit să-şi păstreze expresia neutră – Amy nici nu putea fi mai departe de adevăr El însuşi se identificase ca fiind psihopat primar, unul născut cu această caracteristică – sau dar, după cum începuse să creadă –, spre deosebire de psihopatia secundară, ca produs al mediului Mediul lui fusese unul al suburbiei perfecte, cu doi părinţi care îi spuseseră des că-l iubesc, chiar dacă el nu reuşise să simtă asta cu adevărat Gestionase dispariţia lor prematură, din cauza cancerului şi a afecţiunilor cardiace, ca pe simplul fapt al pierderii unui iepure, a unui animal de companie Păstrase sporadic legătura cu fraţii lui, în special cu Oliver, cel mai mare Oricât a încercat, Christopher n-a reuşit niciodată să priceapă importanţa banilor, aşa că Oliver îl ajuta cu partea lui din moştenirea substanţială pe care o primise fiecare fiu Investind inteligent, îi oferea lui Christopher un venit lunar suficient pentru ca el să se ocupe cu designul grafic doar atunci când voia — Au găsit pe ea poza cu următoarea victimă? a chestionat-o el pe Amy Ura cuvântul „victimă”, fiindcă asta presupunea că fetele erau complet nevinovate în toată treaba asta Dar în ochii lui pur şi simplu se oferiseră voluntar, din moment ce îi dăduseră numărul de telefon în timp ce vorbeau cu el pe aplicaţiile pentru întâlniri; de asemenea, se dovediseră disponibile şi, atunci când faci una ca asta, există consecinţe Niciuna dintre ele nu avea Potrivire; toate erau văzute drept cetăţeni de mâna a doua, faţă de care cei ce-şi găsiseră adevărata dragoste nu simţeau decât milă Însă fusese o situaţie în care câştigau toate părţile implicate – când povestea asta se va sfârşi, el va fi fericit să rămână în continuare anonim, în timp ce „victimele”, aşa cum le numea Amy, vor fi răsplătite prin a deveni parte dintr-un caz care va rămâne în istoria criminalisticii britanice Vor deveni toate subiecte de carte, vor fi înfăţişate în documentare TV şi în filme pentru televiziune, iar cazul va fi teoretizat zeci de ani Vor realiza prin moartea lor mai mult decât ar fi putut spera vreodată să realizeze în vieţile lor banale — Da, a fost găsită o fotografie, a răspuns Amy şi s-a aşezat la masa din sufragerie, sprijinindu-şi capul în mâini Este aproape sigur că e moartă, bineînţeles, dar nu există niciun indiciu despre locul unde s-ar putea afla cadavrul Acum aşteptăm să vedem ce se întâmplă, sperând că o să vadă cineva şablonul vopsit pe trotuar — De ce nu distribuiţi poza prin presă? — Pentru că niciun ziar şi nicio televiziune nu va arăta faţa unei fete probabil moarte Din fericire, internetul nu are astfel de standarde morale şi toate victimele sunt acum online Am colaborat cu un artist pentru a trimite imaginea ultimei fete către ziare şi televiziuni, aşa că asta poate o să grăbească un pic lucrurile Şablonul desenat cu spray şi creat de Christopher captase cu certitudine imaginaţia publicului, după cum şi-a dat seama Ajunsese deja la Numărul Cinci până când poliţia a reuşit să facă legătura între ele, dar faptul că făcuseră publice aceste lucruri generase câteva cópii desenate prin oraş Anchetatorii încă nu făcuseră legătura între toate aceste femei şi una şi aceeaşi aplicaţie pentru întâlniri, UFlirt Era un produs derivat din Potriveşte-ţi ADN-ul, conceput pentru cei care nu-şi găsiseră încă Potrivirea şi voiau să întâlnească alţi oameni aflaţi în aceeaşi barcă singuratică Pe vremea când făcea liste mai scurte sau mai lungi, Christopher încercase şi alte aplicaţii şi descoperise că unele fete erau înregistrate şi acolo, aşa că poate era prea dificil pentru poliţie să reducă datele la o informaţie comună Chiar şi dacă le examinau telefoanele, n-ar fi putut găsi printre mesajele lor nicio legătură spre Christopher Crease mai mult de o sută de adrese de e-mail asociate cu zeci de telefoane mobile cu cartelă, imposibil de urmărit, ascunse într-un frigider nefolosit din subsolul casei sale Folosise software descărcat din dark web ca să stea cu ochii pe mesajele lor, pe fotografii, pe social media, dispozitive de stocare în cloud şi locaţii GPS, dar încetase să vorbească cu ele I se părea incredibil că oamenii erau atât de proşti încât să-şi stocheze întreaga viaţă pe zece centimetri de plastic, la dispoziţia oricui voia s-o invadeze — Pur şi simplu nu cred c-o să pricep vreodată, a spus Amy Nu cred că mintea mea o să înţeleagă vreodată de ce se poate simţi cineva obligat să ia atât de multe vieţi Care e scopul? De dragul provocării, i-a răspuns Christopher în gând Ca distracţie Pentru cărţile de istorie Ca să arăţi că ai ouăle şi ambiţia de a te decide să fii un criminal în serie, mai degrabă decât să te trezeşti aşa dintr-o întâmplare sau să fii obligat s-o faci Ca să alegi din proprie iniţiativă acest tip de existenţă şi tot din proprie iniţiativă să încetezi să trăieşti aşa Pentru că nimeni n-a mai făcut-o înaintea ta Şi pentru că nu există alt sentiment în afara celui pe care ţi-l oferă controlul absolut asupra vieţii cuiva — Nu ştiu, a replicat el cu voce tare, gândindu-se că ar fi bine s-o liniştească iar S-a aşezat în spatele ei şi şi-a trecut braţele pe după umerii femeii, trăgând-o spre el — O explicaţie ar fi pur şi simplu pentru că poate, a adăugat, sărutând-o pe creştet Aşa că o face Amy a rămas agăţată o secundă de siguranţa pe care o simţea în braţele puternice şi calde ale iubitului ei, iar el a rămas în spatele lui Amy, dorindu-şi să-i fi putut vedea expresia de pe faţă atunci când a privit prima poză cu lucrurile de care era capabil Chiar dacă, în felul ăsta, Christopher ar fi descoperit cum arată dezgustul Capitolul 38 JADE Jade a stat trează o mare parte din prima ei noapte în Australia, şi motivul nu era diferenţa de fus orar Aflarea veştii despre boala în fază terminală a lui Kevin şi conştientizarea faptului că nu-l iubea o lăsaseră năucită; furioasă pe el şi chiar mai furioasă pe ea însăşi În liniştea casei de oaspeţi de la fermă, a aprins veioza de pe noptieră şi s-a conectat la reţeaua Wi-Fi ca să afle dacă era normal aşa ceva – să nu simtă nimic pentru Potrivirea ei Ştia că există între ei un soi de iubire, dar nu trăise curcubeiele sau focurile de artificii ameţitoare, asurzitoare, pline de culoare pe care le văzuse descrise în filmele şi emisiunile de la televizor Cei din cuplurile fictive care aveau la bază o Potrivire ADN simţeau mereu că sunt conectaţi perfect unul cu celălalt chiar în momentul în care se cunoşteau De ce nu i se întâmplase la fel şi ei? A verificat pe website-ul oficial Potriveşte-ţi ADN-ul: „Sentimentele dintre parteneri Potriviţi pot varia de la cuplu la cuplu”, a citit ea „Pentru unii, se petrece într-o clipă; pentru alţii, poate dura câteva întâlniri sau câteva zile înainte de a se realiza conectarea Acest lucru este cauzat uneori fie de capacitatea mentală a unui cuplu sau a unui individ, fie de o boală care poate afecta producţia de feromoni şi receptori O schimbare în ceasul biologic al Potrivirii poate afecta totodată şi felul în care procesează sentimentele” Jade a început să se simtă un pic mai bine ştiind că situaţia delicată în care se afla nu era ceva neobişnuit Începea să o îngrijoreze faptul că starea lui Kevin şi doar vaga asemănare cu fotografiile pe care i le trimisese erau, de fapt, motivul pentru care sentimentele ei se lăsau aşteptate, şi faptul că ea era o vacă superficială şi meschină Acum, înarmată cu această informaţie, era mult mai uşurată Se va întâmpla, trebuia doar să aibă răbdare Cu toate că, pe termen lung, înţelesese că îi va fi greu să fie îndrăgostită până peste cap de un bărbat care nu va apuca sfârşitul verii Deodată, în uşă s-a auzit o bătaie uşoară — Intră, a spus ea proptindu-se în coate Uşa s-a deschis încet şi de după ea s-a ivit chipul zâmbitor al lui Kevin — Bună, a spus el Am văzut că ai lumina aprinsă Vrei să vii să vezi ceva? — Sigur Ceasul de pe perete arăta ora 3:56 dimineaţa — Ne întâlnim lângă maşina ta în 15 minute Ia-ţi un pulover Dimineaţa în zori este frig ca naiba afară Ah, şi cheile, desigur Când a coborât l-a găsit deja pe Kevin lângă maşină; o aştepta sprijinit în cadrul care-l ajuta la mers — Hai să mergem, a spus el, vioi A îndrumat-o în timp ce conducea pe drumul nepavat, plin de şleauri, apoi au ieşit iar în autostradă Au mers cam zece minute, până au dat de o suprafaţă plată, aflată la marginea drumului — Nu poţi veni până în Australia fără să vezi răsăritul, a spus Kevin Nu mai există aşa ceva pe lume S-au aşezat unul lângă altul, ascultând piese soul clasice, în timp ce întunericul s-a ridicat treptat, înlocuit de o dâră subţire violet şi portocaliu — Cât de des vii aici? l-a întrebat ea — Veneam destul de des înainte de a fi diagnosticat pentru prima dată, a răspuns Kevin Apoi am coborât pentru o vreme într-un loc întunecat Am fost furios pe orice, mai ales când mă gândeam că toţi ceilalţi vor avea o viaţă întreagă de răsărituri şi apusuri, în timp ce ale mele erau limitate Apoi am început să înţeleg că era o mare realizare să vin aici, să văd fiecare răsărit Însemna că am mai trăit încă o zi Fără să se gândească, Jade şi-a lăsat capul pe umărul lui Kevin şi au rămas aşa până s-a ridicat soarele şi pe Kevin l-a furat încet somnul Avea mâna rece şi pielea ca pergamentul, iar Jade s-a întrebat cum era oare atingerea lui înainte ca acel cancer să-l mănânce de viu Deşi, fără îndoială, iubirea intensă din Potriveşte-ţi ADN-ul lipsea încă, nu era niciun dubiu că se simţea relaxată lângă el Avuseseră atâtea discuţii intense la telefon, încât ajunsese să-l vadă ca pe cel mai bun prieten şi totodată Potrivirea ei Poate că lucrul ăsta era mai important ca orice altceva, şi-a spus ea Poate că, atunci când mergi până la lucrurile simple, asta este de fapt iubirea: să fii alături de cineva la răsăritul şi la apusul soarelui Jade s-a întors la fermă alături de partenerul ei adormit; fratele lui a întâmpinat-o şi a deschis portiera, apoi a desfăcut centura de siguranţă a lui Kevin L-a luat în braţe şi l-a cărat în casă în timp ce Jade îi privea, simţind dintr-odată primele împunsături a ceva ce nu putea identifica Capitolul 39 NICK Nick păzea cu grijă paharul de plastic aburind, plin cu ciocolată caldă cumpărată de la un chioşc aflat la distanţă sigură de gazon A stat pe gânduri dacă să-şi cumpere sau nu şi un burger, până când a văzut unghiile murdare ale celui care servea după tejghea Era primul meci de rugby la care asista vreodată – şcoala lui se arătase doritoare să-i înveţe mai degrabă hochei decât rugby – şi afară era frig ca naiba Şi-a strâns în jurul gâtului fularul gri de caşmir cumpărat de Sally de ziua lui şi şi-a tras gluga pe cap, ca să nu-i îngheţe urechile Ce naiba fac aici? s-a întrebat el, fără să aibă idee de regulile jocului sau care era situaţia de pe teren Tot ce ştia era că abia dacă putea să-şi ia ochii de la unul dintre jucătorii din faţa lui Privirea lui Nick s-a mutat de la gambele lui Alex la coapsele lui groase, ca trunchiul de copac, şi la torsul lui solid Aproape că voia să fie stârnit de înfăţişarea fizică a lui Alex, aşa încât Potrivirea lor să înceapă să aibă un sens Dacă fuseseră predestinaţi să fie împreună, în mod sigur ar fi trebuit să simtă măcar o oarecare excitare sexuală, nu? Dar nu simţea nimic Nick decisese dintr-o toană să-şi petreacă dimineaţa aceasta asistând la meci Îşi amintise fotografia înrămată de pe peretele din cabinetul lui Alex şi căutase online programul competiţional, ca să vadă când era următorul meci Se juca pe un stadion local de rugby din suburbiile din Birmingham, dar, conştient de cât de ciudat ar fi să-şi facă apariţia brusc, pe neanunţate, Nick a rămas deoparte, separat de ceilalţi suporteri, ca să-l privească pe Alex de la o oarecare distantă Trecuse o săptămână de când se întâlniseră în barul acela în care stătuseră cea mai mare parte a serii, ca să se cunoască mai bine Se îmbătaseră amândoi zdravăn, descoperind mai multe lucruri pe care le aveau în comun, de la artişti la arhitectură, de la călătorii la muzica rock Singurul subiect la care au fost amândoi rezervaţi era relaţia cu partenera Şi, pe măsură ce s-a închegat conversaţia, niciunul dintre ei nu a mai adus vorba de Potrivire, deşi subiectul era prezent acolo, în gândurile lor Timpul petrecut împreună s-a terminat brusc când Mary, prietena lui Alex, a sunat ca să-l întrebe când ajunge acasă Pentru o clipă, Nick s-a simţit gelos S-au despărţit cu o strângere de mână politicoasă, dar prelungită, fiecare temându-se în secret că această atingere ar putea fi ultima Niciunul nu a sugerat să se întâlnească din nou sau să rămână în legătură; în orice caz, până acum părea suficient să ştie unul de altul, cu toate că vieţile lor se derulau separat Între timp, Sally aranjase să plece cu Nick într-o excursie-surpriză în Bruges A aflat de asta abia într-o vineri după-amiază, când Sally s-a înfiinţat la el la birou cu două valize, cu bilete Eurostar şi confirmarea tipărită a rezervării de la hotel În relaţia lor se simţise o oarecare răceală în ultima vreme şi Nick şi-a dat seama că lăsase ca treaba cu Alex să intervină între ei Dar felul în care Sally aranjase escapada lor sexy l-a făcut să simtă că şi ea încerca să repare ceva Fusese mai distrasă decât de obicei şi nu putea să presupună decât că era ca urmare a faptului că el fusese Potrivit A încercat să-şi alunge din minte acest gând În Bruges, apetitul ei sexual a fost aproape insaţiabil şi, dacă nu vizitau oraşul, erau în pat O parte din el se întreba dacă nu cumva Sally bănuia că se văzuse iar cu Alex şi încerca să facă faţă competiţiei Dar niciunul dintre ei nu i-a menţionat numele La întoarcerea în Birmingham, Nick nu doar că a vrut să-l vadă iar pe Alex, ci a simţit că are nevoie de asta Trecuseră opt zile de când ieşiseră împreună Dintr-odată, gândurile i-au fost întrerupte de mingea de rugby care a zburat prin aer şi l-a izbit drept în umăr — Rahat, a strigat el, surprins Mulţimea din faţa lui s-a dat la o parte, lăsându-l expus la vedere — Ne arunci mingea, prietene? a strigat la el, prin gutiera de cauciuc, un bărbat îndesat, ras în cap Când Nick a aruncat neîndemânatic mingea în direcţia jucătorilor, Alex l-a zărit în tribune I-a întors privirea, jenat, regretând imediat decizia de a intra cu bocancii în lumea lui privată Dar când a văzut zâmbetul ce începea să-i lumineze chipul lui Alex, nici zâmbetul lui nu a întârziat să apară Capitolul 40 ELLIE Tim a deschis uşa de la intrare ţinând în mâini un castron cu cereale Ellie putea lesne să-şi imagineze cum trebuie să i se fi părut să descopere în prag un bărbat înalt şi masiv, ras în cap, stând înţepenit alături de o Ellie agitată Două maşini Range Rover cu ferestre negre erau parcate pe bordură, în faţa modestei case a lui Tim, construită în oglindă cu cea de alături Ellie nu-şi dădea seama dacă Tim reuşeşte măcar să distingă chipurile celor din maşini — Bună, a îngăimat Tim, înghiţind îmbucătura pe care o avea în gură Îşi suflecase mânecile cămăşii şi cravata galbenă pe care o purta la gât atârna lejer Părea luat prin surprindere de prezenţa ei neaşteptată, întrebându-se, probabil, de unde îi ştia adresa — Bună, a răspuns Ellie Scuze că am venit neanunţată Ai câteva minute, înainte de a pleca la serviciu? — Am încercat să vorbesc cu tine în ultimele zile, dar nu m-ai băgat în seamă — Ştiu şi îmi pare rău De-aia sunt aici, ca să-ţi explic Se poate, te rog? Tim s-a dat la o parte Andrei a intrat primul Şi-a scos ochelarii de soare şi, înainte de a o lăsa pe Ellie să intre, a cercetat holul şi celelalte camere Tim s-a încruntat spre muntele de om, apoi spre Potrivirea lui — Este garda mea de corp, a explicat ea, aproape scuzându-se — În cazul ăsta, trebuie să vă atenţionez în privinţa familiei ninja care locuieşte în bucătărie şi a butoaielor cu iperită pe care le-am pregătit în seră Deloc amuzat, Andrei l-a ţintuit cu o privire dezaprobatoare Lui Ellie îi luase patru zile ca să-şi găsească curajul de a-i vorbi lui Tim după evenimentele ce urmaseră celei de-a doua întâlniri a lor, care culminase cu vopseaua roşie aruncată spre ei De atunci rămăsese zăvorâtă în casa ei din Londra, jenată de situaţie şi umilită profund Dacă Tim ar fi fost doar un posibil partener banal, s-ar fi asigurat că nu-l va mai întâlni niciodată Doar că el era departe de aşa ceva În plus, îi plăcea să-şi petreacă timpul cunoscându-se mai bine cu acest bărbat, iar sărutul scurt de dinaintea atacului fusese nu doar scurt, ci şi minunat Ellie era obişnuită să vorbească oamenilor şi mii de persoane din lumea întreagă îi ascultaseră discursurile, însă, oricât de mult a încercat, oricât de multe repetiţii a făcut în faţa oglinzii de la baie, tot nu ştia cum să înceapă să-i explice lui Tim ce se întâmplase — Pot să-i ofer o cafea giganticului tău companion? a întrebat Tim, arătând cu ochii spre Andrei — Aşa îi zic şi eu, a râs Ellie, încercând să destindă atmosfera Andrei gigantul Ştii, cum era luptătorul ăla francez, celebru? Din File de poveste? Este unul dintre filmele mele favorite din toate timpurile Tim a dat din cap şi s-a îndreptat spre living, oprind din telecomandă sonorul emisiunii de dimineaţă, de la televizor A pus castronul cu cereale pe măsuţa de cafea şi a invitat-o pe Ellie să ia loc — Deci ce s-a întâmplat în noaptea aceea? a întrebat el De ce ar arunca o străină cu vopsea roşie în noi şi de ce ar striga că ai mâinile mânjite cu sânge? — Pentru că asta cred mulţi oameni, a răspuns Ellie Probabil că ţi-ai dat deja seama că nu am fost pe deplin sinceră cu tine când ţi-am spus cine sunt şi cu ce mă ocup — Îhî — Numele de familie pe care l-am folosit pentru profilul meu ADN este numele de fată al mamei Adevăratul meu nume de familie este Stanford şi nu lucrez ca asistentă personală a vreunul director general De fapt, lucrez pentru mine însămi Iar ceea ce fac este un pic controversat — De ce, eşti dealer de arme sau ceva de genul ăsta? — Nu, nu, a răspuns ea Nu e nimic de genul ăsta Ellie a făcut o pauză şi a tras adânc aer în piept — Tim, eu sunt cercetătoarea care a descoperit gena ce stă la baza aplicaţiei Potriveşte-ţi ADN-ul şi o grămadă de oameni mă urăsc din cauza asta Capitolul 41 MANDY Trecuseră multe aniversări în familie, zile de naştere, ieşiri seara cu fetele, petreceri de la job, prânzuri şi reuniuni, iar Mandy nu participase la niciuna De fiecare dată când primea o invitaţie inventa un motiv pentru care nu putea să vină, adeseori pomenind de planuri cu Richard undeva, la peste 100 de kilometri depărtare Spunea adevărul, cel puţin pe jumătate, fiindcă alegea să petreacă tot mai mult din timpul ei liber cu familia lui, nu cu a ei Din tonul pe care îl aveau în mesajele vocale, înţelegea că maică-sa şi surorile considerau lucrul acesta din ce în ce mai frustrant Avuseseră cândva o legătură extrem de strânsă, întărită şi de moartea tatălui, cu mai mult de zece ani în urmă, dar acum Mandy încerca să se rupă de ele şi nu înţelegeau de ce Bineînţeles, se gândeau că şi-a găsit Potrivirea şi se aşteptau de la ea să fie mai deschisă în privinţa asta, dar Mandy pur şi simplu nu le putea mărturisi adevărul Nu încă Nu era la fel de plăcut să-şi petreacă timpul cu ele cum era alături de Pat şi Chloe Se simţea tot mai înstrăinată de familia ei; două dintre surori erau prinse în relaţii fericite şi pline de iubire, de care Mandy nu putea să aibă parte şi se îndoia că ele ar putea înţelege prin ce trece Iar mama, deşi îşi pierduse şi ea iubirea vieţii, era prea de modă veche pentru a înţelege cu adevărat cât de puternică era, de fapt, legătura cu o Potrivire şi cum te simţi când îţi este luată Familia lui Richard umplea golul acela — Dacă vrei să bei ceva, de ce nu rămâi peste noapte la noi? îi scrisese Pat cu o seară înainte Aşa că îşi luase cu ea câteva haine şi petrecuse seara alături de Pat şi Chloe, uitându-se la DVD-uri, bând vin şi frunzărind albume cu poze ale lui Richard, de când era copil mic S-a întrebat, nu pentru prima dată, cum ar fi arătat copilul lor Într-un final, când s-au retras la culcare, Mandy s-a trezit singură în camera de oaspeţi; nu reuşea deloc să adoarmă A închis ochii şi, aşa cum se întâmpla în cele mai multe nopţi, şi-a imaginat un viitor pe care nu putea să-l aibă Şi-a imaginat cum trece pragul părinţilor ei în ziua de Crăciun, braţ la braţ cu Richard, şi felul în care el ar fi fost în centrul atenţiei în familia ei Şi-a încleştat degetele în pătură şi a strâns cu putere, plină de frustrare Pe drum spre baie, Mandy a tras cu ochiul spre uşa dormitorului lui Richard, care era uşor întredeschisă A deschis-o cu ezitare, dar încăperea era goală A intrat şi a închis uşa după ea, apoi a aprins o veioză Curiozitatea a pus stăpânire pe ea, aşa că a deschis sertarul noptierei de lângă pat şi i-a cercetat interiorul Se aflau acolo diferite cosmetice, creme, loţiuni pentru păr şi deodorante, alături de un pachet desfăcut cu zece prezervative A deschis capacul şi a numărat – înăuntru rămăseseră doar patru S-a întrebat imediat cine ar putea fi norocoasa – sau norocoasele – cu care folosise Richard prezervativele care lipseau Gândul ăsta i-a sfâşiat inima Era invidioasă pe o femeie căreia nici măcar nu-i putea asocia un chip S-a uitat sub patul lui şi a găsit rucsacul kaki tocit, din vremea când călătorea Avea încă lipite pe el etichete rupte de la avioane şi autobuze, dar înăuntru nu se afla nimic A scos din comodă nişte haine, la întâmplare, şi le-a lipit de piele sau şi-a trecut degetele peste ele, mirosindu-le; fiecare în parte îi gâdila terminaţiile nervoase Apoi, în ultimul sertar, îndesat în spate de tot, a găsit un telefon mobil plin de zgârieturi, deja învechit Presupunând că bateria este moartă, Mandy a încercat totuşi să-l pornească şi a constatat că mai rămăseseră două liniuţe şi aparatul era atât de vechi, încât nici măcar nu cerea o parolă Îşi dădea seama că invadează intimitatea lui Richard, dar nu-i păsa, fiindcă setea ei de a afla mai multe era de nestins Cu cât afla mai mult, cu atât avea nevoie să ştie şi mai mult Multe dintre mesajele lui vechi erau de la clienţii pe care îi antrena sau de la prietenii cu care ieşea seara Spuneau prea puţine despre Richard, în afara faptului că avea un cerc mare de prieteni şi de clienţi recunoscători Totuşi, cele mai multe din fotografii aveau în centru o anumită persoană: o femeie tânără, mai mult sau mai puţin îmbrăcată Era mai apropiată ca vârstă de Richard decât era Mandy şi era în mod sigur mai frumuşică, şi-a spus ea Mandy s-a luptat cu ghimpele de gelozie care o împungea S-a încruntat, întrebându-se cine era fata, şi a continuat să treacă repede prin poze, sperând că fotografiile cu fata asta vor înceta să apară Aşa a dat peste un selfie nud al lui Richard Şi-a ţinut respiraţia şi inima i-a luat-o la goană, nesigură de ce-ar fi trebuit să facă mai departe A navigat de la dreapta la stânga, ca să mai vadă încă vreo şase poze destul de explicite ale Potrivirii ei Era surprinsă de cât de bine dotat era şi, fără ruşine, a tras cu degetele de ecranul telefonului, ca să afişeze pozele mărite A simţit, brusc, o senzaţie pe care n-o mai simţise de ceva vreme – o excitare copleşitoare Apoi a găsit un filmuleţ de trei minute care a făcut-o să roşească Era Richard, masturbându-se exact în camera în care se afla ea acum, pe patul pe care stătea Mandy nu s-a mai putut abţine S-a asigurat că uşa camerei era închisă, a dat sunetul telefonului la minimum şi s-a întins pe spate, exact în poziţia în care era şi Richard Încet, în linişte, şi-a strecurat mâna în pantalonii de pijama şi a început să se mângâie, închizând ochii şi imaginându-şi cum l-ar fi simţit pe Richard în ea În scurt timp a simţit cum toţi muşchii din trup i se încordează şi a explodat în acelaşi timp cu Potrivirea ei, în filmare A pus telefonul mobil la loc în sertar şi s-a întins în pat, zâmbind şi aşteptând să-i treacă ameţeala Dar în loc să se întoarcă la ea în cameră, a alunecat într-un somn adânc din care s-a trezit abia câteva ore mai târziu, când a auzit uşa deschizându-se cu un scârţâit şi în prag a apărut chipul lui Pat — Oh, iartă-mă, s-a scuzat repede Nu puteam să dorm, aşa că am venit aici — Este în regulă, dragă, a replicat Pat, zâmbindu-i cu căldură Poţi să stai cu Richard cât vrei tu ••• — Ţi-ar fi plăcut să ai copiii tăi, nu-i aşa? Întrebarea lui Pat a luat-o pe Mandy pe nepregătite Se aflau în parcul din apropierea casei lui Pat, privind peisajul de ţară care le înconjura Mandy îi povestise despre căsătoria ei ratată şi despre felul în care aceasta o lăsase în pragul disperării, dar privirea îi rămăsese pironită asupra unei tinere mame cu doi copii mici şi conversaţia se stinsese de la sine Copiii, agitaţi, aruncau cu rândul bucăţele de pâine raţelor de pe iaz, chicotind de fiecare dată când păsările măcăneau — Da, mi-ar fi plăcut mult să am familia mea, a răspuns Mandy, cu un zâmbet resemnat — Ai spus că ai nepoate şi un nepot? Îi vezi des? — Da, foarte des De fapt, nu prea mult în ultima vreme Surorile mele mi-au spus că pot petrece cât timp vreau împreună cu ei, dar nu este acelaşi lucru ca atunci când ai copilul tău — Ai putea avea, dacă ai vrea — Nu-i de mine De fapt, am rămas însărcinată de două ori cu Sean, fostul meu soţ, dar am pierdut ambele sarcini, prima la câteva luni după ce ne-am căsătorit, şi a doua la câteva săptămâni după ce m-a părăsit pentru Potrivirea lui ADN Am crezut că asta a fost tot pentru mine, că nu voi mai avea şansa de a deveni mamă alături un bărbat pe care să-l iubesc cu adevărat, până când l-am descoperit pe Richard Apoi imaginaţia mea a luat-o razna Mandy a râs uşurel — Urma să ne luăm o căsuţă bătrânească într-un sătuc – un loc unde să fie nevoie s-o luăm de la zero şi să muncim amândoi – şi prima cameră pe care s-o ridicăm să fie a copiilor Iar perioada asta să fie la fix pentru ca eu să rămân însărcinată până când terminam construcţia şi să devin mama care mi-am dorit întotdeauna să fiu Acum, ocazia asta mi-a fost luată definitiv Înainte de a vorbi, Pat a făcut o mică pauză — Nu neapărat, a spus ea Vino cu mine, vreau să-ţi arăt ceva În timp ce o urma pe Pat pe cărarea abruptă, peste deal, Mandy se întreba ce a vrut să spună După zece minute s-au oprit şi au scrutat orizontul — De aici poţi vedea întreg oraşul, a început ea Vezi clopotniţa aia din depărtare? Acolo este satul unde ne-am căsătorit eu şi Richard senior – biserica Sfânta Maria Iar acolo, mai jos? Acolo este şcoala unde a mers Richard al meu în clasele primare Apoi, dacă te uiţi un pic mai la dreapta, chiar lângă hornurile alea mari, o să vezi barul Fox and Hounds, unde a primit Chloe primul ei job de weekend, când învăţa pentru examenele din liceu Foarte multe evenimente din familia noastră sunt prinse în această mică privelişte — Trebuie să fie un loc important pentru tine — Este pentru noi toţi Mai ales lui Richard îi plăcea să vină aici, sus; venea pe bicicleta lui de căţărări şi stătea o veşnicie De aici i-am împrăştiat cenuşa – ca să fie liberă să zboare peste oraşul unde a crescut Dar n-am împrăştiat-o chiar pe toată; restul l-am împrăştiat la căsuţa noastră din Lake District — Asta e minunat Pat s-a întors spre ea şi a privit-o drept în ochi — Însă doar pentru că Richard nu mai este alături de noi, nu înseamnă că ăsta e sfârşitul băiatului meu — Cum adică? — După cum ţi-am mai spus, Richard şi-a dorit mereu propriii copii Ca şi tine, se purta firesc în prezenţa copiilor, probabil pentru că în inima lui era un copil mare Mandy a dat din cap Suna perfect pentru ea Pat a continuat să se uite la priveliştea din faţa lor — Ei bine, când a aflat că are cancer testicular, n-am ştiut cât de grav va fi Aşa că s-a dus la o bancă de spermă, pentru cazul în care va dori să continue linia genealogică şi n-o va putea face pe cale naturală A trebuit să dea trei sau patru mostre – îmi amintesc că glumea despre faptul că vizitele acolo sunt mai plăcute decât cele de la o bancă obişnuită Mandy, mostrele sunt încă păstrate S-a întors s-o privească pe Pat, care continua să privească în zare — Cred că înţelegi oportunitatea pe care ţi-o ofer, a continuat ea Dacă vrei să-mi faci un nepot – copilul lui Richard –, îţi dau această şansă Capitolul 42 CHRISTOPHER Christopher se uita la Amy, care dormea în patul lui, şi vedea cum i se ridicau şi i se lăsau umerii în somn Nu-i plăcea deloc ca spaţiul personal să-i fie invadat de îmbrăţişări şi giugiuleli, aşa că în momentul în care fata a adormit şi-a mutat braţul cu care îi încolăcise talia, s-a tras spre marginea saltelei şi s-a întins pe spate, cu capul răsucit într-o parte Posibilitatea de-a o vedea dormind fusese una dintre cele mai îmbătătoare experienţe pe care le trăise vreodată alături de o altă persoană Putea să-i distingă, în lumina ştearsă, tatuajul strident înfăţişând un fluture care se odihnea în josul gâtului ei, pe care îl detesta aproape la fel de mult ca gustul ei pentru inele şi brăţări ieftine Dar, lăsând asta la o parte, erau puţine lucruri pe care le-ar fi schimbat la Amy În această etapă, în mod normal ar fi găsit o mulţime de motive să pună capăt relaţiei şi s-o părăsească Oricum, pentru Amy avea un alt plan Christopher a întins încetişor braţul spre marginea saltelei şi a băgat mâna sub pat Degetele au pipăit uşor în jur, până când s-au atins de mânerele de lemn ale sârmei pentru tăiat brânza, special lăsată aici exact pentru acest motiv A tras-o cu grijă peste perii moi ai covorului spre marginea saltelei şi apoi peste pătură Cu ambele mâini pe mânere, a ridicat firul deasupra lui şi l-a întins tare, cât de mult a putut S-a întors pe o parte, lipindu-se din nou de Amy, şi a lăsat uşor sârma, aşezând-o paralel cu gâtul ei Îşi simţea inima bătând tot mai tare cu fiecare centimetru cu care se apropia de pielea ei În cele din urmă, când firul a ajuns în poziţia pe care o cunoştea atât de bine, l-a lăsat să se slăbească Christopher căpătase plăceri nebănuite de când începuse să ucidă, dar alegea întotdeauna străine Cea mai mare apropiere la care ajunsese cu cele din lista lui erau mesajele generale de pe UFlirt „La mişto”, cum insistaseră ele să le numească, mesajele fuseseră pasate de la unul la altul până când el le amăgise să-i dea numărul de telefon Niciuna nu avusese prevederea de a pricepe că, oferind de bunăvoie cifrele acelea, îi ofereau şi o cheie care deschidea uşa spre identităţile lor complete Amy i-a întrerupt amintirile cu un oftat zgomotos, post-sex, iar Christopher s-a întrebat ce visa El nu visa niciodată sau, cel puţin, dacă visa, nu-şi amintea În mod sigur, nu-i lipseau, fiindcă visele sunt intangibile; care era sensul să faci un lucru dacă nu există nicio şansă de a izbândi? Sexul cu Amy era diferit de tot ce trăise până atunci Celor aproximativ 70 de femei cu care fusese de la 12 ani, când îşi pierduse virginitatea, nu avusese nicio dorinţă anume de a le produce plăcere; totul se rezumase – şi aşa fusese mereu – numai la propria satisfacţie Dar Amy reprezenta o excepţie şi se desfăta cu faptul că el era cel care o făcea să geamă de plăcere şi care putea s-o ducă până aproape de orgasm, doar ca s-o întoarcă din drum până când era şi el gata să termine odată cu ea Savura faptul că putea să-i controleze orgasmele, dar era gata şi să o lase să preia controlul şi să nu ajungă la capăt până când nu-i dădea ea voie Niciodată nu se abandonase aşa unei dominaţii în niciun aspect al vieţii sale, şi totuşi i se părea perfect normal s-o facă în cazul lui Amy Lucrul ăsta i-a stârnit un conflict – „normalul” nu era ceva la care să aspire; credea că legăturile din creierul lui erau create într-un fel mai puternic decât „normalul” Era un dar care îi permitea să facă orice voia fără frică şi – până acum – fără consecinţe S-a mutat mai aproape de ea, până când n-a mai rămas spaţiu aproape deloc între nasul lui şi ceafa lui Amy A tras adânc aer în piept şi a simţit mireasma de alge şi lămâie a şamponului pe care îl folosise cu o seară înainte Era preferatul lui – îi plăcea când o simţea mirosind a citrice Cu o singură manevră rapidă, firul ar fi fost încolăcit în jurul gâtului ei şi Amy s-ar fi agăţat de el, aşa cum făcuseră toate celelalte — Ce te tot foieşti atât? a bâiguit Amy, spre surprinderea lui — Iartă-mă, credeam că dormi — Dormeam, dar am simţit că tu nu Ce s-a întâmplat? — Nimic Pur şi simplu nu pot dormi şi mă tot gândesc la femeile alea despre care faceţi investigaţii — Victimele — Da A înghiţit în sec, găsind încă acest cuvânt cu totul dezgustător — Şi la ce te gândeai în legătură cu ele? Ar fi vrut să-i spună că-şi amintea fiecare parfum diferit şi fiecare marcă de şampon folosite de fete, pe care le adulmecase în timp ce le dădea capul pe spate, odată ce le înfăşura firul metalic în jurul gâtlejului Şi se mai gândea la faptul că, de când începuseră toate astea, înţelesese cât de trecătoare este frumuseţea, pentru că, în câteva zile de degradare biologică, toate ajungeau să arate la fel: umflate, decolorate şi mâncate din interior de propriile bacterii — Mă întrebam ce le-a trecut prin cap atunci când şi-au dat seama că sunt pe cale să moară, a răspuns el Tu la ce te-ai gândi? Amy a făcut o pauză înainte de a răspunde — Probabil că la toate lucrurile pe care aş fi vrut să le fac dacă aş fi avut ocazia Dar tu? — La fel, a minţit Christopher A ridicat firul de deasupra capului ei şi apoi l-a lăsat jos, unde îl găsise, sub pat Faptul că ştia că ar putea s-o sugrume oricând îi provoca mai multă plăcere decât actul în sine Dar, deşi Christopher ştia că face progrese importante în proiectul pe care îl începuse acum mai multe luni, simţea totuşi şi o undă de îndoială Întâlnise o femeie pe care o plăcea şi, pentru prima dată în viaţa lui, se îndrăgostise Iar asta nu făcea parte din plan Capitolul 43 JADE La doar o săptămână de când Jade se aventurase spre Australia, starea de sănătate a lui Kevin a început să se deterioreze rapid Şi-a pierdut pofta de mâncare şi a început să-şi petreacă tot mai mult timp dormitând la el în cameră În ciuda celor 35 de grade de afară, Kevin se plângea adeseori că îi este frig şi se înfofolea cu haine groase Înghiţea atât de multe pastile în fiecare zi, încât uneori, când asculta atent, Jade putea să jure că le aude zornăind în el Jade era revoltată de faptul că timpul pe care îl aveau la dispoziţie îi scăpa printre degete şi nu era deloc pregătită pentru final Aşa că, atunci când îl prindea treaz, făcea tot ce putea să-l atragă într-o discuţie şi să-şi petreacă timpul alături de el O mare parte a zilei le trecea povestind despre vieţile lor, dinainte ca ea să plece din Anglia şi dinainte ca el să fie diagnosticat cu cancer Orele treceau în timp ce ei stăteau lungiţi pe canapeaua din camera lui, uitându-se pe Netflix la filmele clasice din anii 1980 cu Brat Pack; treptat, au început să se simtă confortabil unul în prezenţa celuilalt şi existau momente când Jade uita că timpul ei alături de Kevin va ajunge curând la capăt Când i se reamintea, nu se putea abţine să nu-şi imagineze cum i se va schimba viaţa când el nu va mai fi în preajmă şi imediat devenea posacă La începutul relaţiei lor, când Jade trăia într-o binecuvântată ignoranţă cu privire la starea lui Kevin, discuţiile cu el deveniseră parte din rutina zilnică şi îşi planifica dimineţile şi serile în funcţie de asta Îşi fixa alarma astfel încât să se trezească mai devreme decât era necesar şi să stea de vorbă cu el cât timp mâncau împreună – ea, micul dejun, iar el, cina Şi mereu avea grijă să înregistreze tot ce se difuza la televizor după ora 22:00, ca să vadă mai târziu, astfel încât să le rămână mai mult timp seara Jade era obişnuită să-şi simtă inima bătând mai tare atunci când primea mesaje de la el sau când i se lumina telefonul, în semn că o sună Şi ştia că atunci când se va întâmpla inevitabilul, acest lucru o să-i lipsească mult Dar ceea ce avea nevoie să priceapă era dacă îi va lipsi Kevin sau faptul de a şti că există cineva în lumea asta făcut pentru ea Când Kevin dormea, Jade stătea lungită lângă el, cu capul pe stomacul lui, care se ridică şi se lăsa în timpul respiraţiilor aproape stinse Şi pe parcursul lungilor perioade în care Kevin era absent se oferise să-i ajute pe părinţii lui, Susan şi Dan, cu treburile de pe lângă casă, sau mergea în oraş cu diferite comisioane pentru ei O învăţaseră cum funcţionează lăptăria şi ferma de oi sau cum să cupleze echipamentele de muls la ugerele vacilor Era la o lume depărtare de inactivitatea în care zăcuse în Sunderland Însă acum vedea că nu oraşul era problema, ci chiar ea Ceva din viaţa liniştită de la fermă îi pria şi avea senzaţia că, în sfârşit, se simte bine în pielea ei Jade era uluită de cât de apropiată se simţea de nişte oameni pe care-i cunoscuse abia cu două săptămâni în urmă şi îşi dorea cu disperare să existe o cale de a-i elibera de durerea pe care o trăiau văzându-şi fiul suferind Cu cât petrecea mai mult timp alături de ei, cu atât simţea mai mult cum aceşti oameni îi şlefuiesc colţurile aspre ale fiinţei Experienţa a făcut-o să se gândească şi la părinţii ei, la tristeţea şi frustrarea la care îi supusese în ultimii ani Petrecuse atât de mult timp nutrind o ostilitate inutilă faţă de ei, doar pentru că o făcuseră să revină acasă la terminarea universităţii, şi abia acum înţelegea că a fost în avantajul ei Erau locuitori din nord, oameni buni, muncitori, puternici – tatăl, mecanic la o fabrică de asamblare de maşini şi mama, brutăreasă –, iar ea le răsplătise mândria şi valorile cu un comportament neobrăzat Se simţea ruşinată de ea însăşi Ca în cazul cancerului lui Kevin şi a durerii lui Susan şi Dan, exista şi în ea ceva ce ar fi vrut să îndepărteze, un ceva pe care nu-l putea împărtăşi vreodată cu noua familie adoptivă Oricum, cu fiecare zi care trecea, ataşamentul ei devenea tot mai mistuitor Capitolul 44 NICK — Cărui fapt îi datorez plăcerea? l-a întrebat Alex pe Nick în timp ce se întorceau, cu maşina lui, de la stadionul clubului de rugby Nick şi-a încleştat pumnii ca să-şi oprească furnicătura din palme, stârnită de mirosul din părul ud al lui Alex şi aftershave-ul cu care abia se dăduse — Sincer? Habar n-am, a răspuns el A fost un impuls de moment Mi-am amintit unde joci şi am citit ceva online despre echipă, apoi următorul lucru pe care mi-l amintesc este că o trimiteam pe Sally să se ducă să-şi petreacă weekendul cu maică-sa şi că am pornit să te văd practicând un sport pe care nici măcar nu-l înţeleg Am întrecut cumva limita? — Ar trebui să spun că da, dar nu, nu ai întrecut-o Nick s-a bucurat să-l audă A stat un pic să-şi cântărească următoarea întrebare, încercând s-o formuleze corect în minte, înainte de-a o spune cu voce tare — Asta o să sune de-a dreptul tragic, dar trebuie să te întreb: te-ai gândit la mine de când ne-am văzut ultima dată? A privit drept înainte, aşteptând răspunsul lui Alex şi sperând că va fi pozitiv — Adică vrei să ştii dacă m-am gândit la tine în ultimele opt zile, 11 ore şi, stai un pic să verific, 47 de minute? Păi da, s-ar putea zice că m-am gândit un pic Au zâmbit amândoi — Acum pot să te întreb şi eu ceva? a continuat Alex Când am vorbit prima dată la telefon, mi-ai spus că ai făcut testul Potriveşte-ţi ADN-ul, deşi nici măcar nu crezi în asta Atunci de ce ai făcut-o? — Iubita mea, mă rog, logodnica mea m-a pus să-l fac O să ne căsătorim curând şi voia să fie sigură că suntem cu adevărat potriviţi Nick a observat că Alex s-a îndepărtat uşor de el când l-a auzit, de parcă vestea era o surpriză neplăcută — Şi când a aflat că Potrivirea ta este un tip ? — I s-a părut foarte amuzant Dar tot ea a fost cea care a insistat să te cunosc şi de aia am făcut programarea aceea sub nume fals — Dar de ce nu i-ai spus pe şleau să-şi vadă de treabă? — Era important pentru ea Nu prea înţeleg de ce şi presupun, chiar dacă nu vreau să recunosc, că şi eu eram un pic curios în legătură cu tine — Cele mai multe femei nici măcar nu ne-ar fi lăsat unul în preajma celuilalt, darămite să ne mai şi încurajeze — Sally şi cu mine am avut mereu o relaţie sinceră, fără clişee de doi bani Ne spunem totul unul altuia — Deci presupun că ştie unde eşti acum? Nick şi-a ferit privirea — Cred că ştii deja răspunsul Mary unde crede că eşti? — Ieşit la o băută cu băieţii din echipă, după meci Nu mă aşteaptă acasă până diseară Străzile din suburbiile Birmingham-ului erau tăcute, ca într-o după-amiază de sâmbătă, iar Mini Cooper-ul lui Alex s-a îndreptat spre M6 — Deci, încotro mergem? a întrebat Nick — Omule, să dea naiba, n-am nici cea mai vagă idee Capitolul 45 ELLIE Tim a înălţat din sprâncene — Faci mişto de mine? S-a lăsat greoi în pernele moi ale canapelei, ca şi când ar fi vrut să digere dezvăluirile lui Ellie – anume că ea a fost cea care a descoperit gena ce ajunsese nucleul aplicaţiei Potriveşte-ţi ADN-ul şi că a folosit-o pentru a construi una dintre cele mai de succes afaceri Apoi, spre marea ei surpriză, Tim a început să chicotească, sfârşind într-un râs homeric A fost năucită de reacţia bărbatului şi a aruncat o privire spre Andrei, care stătea în colţul camerei, sperând ca acesta s-o liniştească, însă Andrei a ridicat pur şi simplu din umerii lui largi, a mirare — Stai să văd dacă am înţeles, a spus Tim, ştergându-se la ochi Vrei să zici că am fost de două ori la întâlnire cu persoana care este Potrivirea mea ADN şi care se dovedeşte a fi şi cea care a inventat toată povestea? — Păi, mai corect ar fi termenul „a descoperit”, dar da, a încuviinţat Ellie, clătinând din cap — Şi compania? Adică aia mai mare decât Facebook, Amazon şi Apple toată aia e a ta? — Cea mai mare parte, da Tim a scuturat din cap şi şi-a trecut degetele prin părul rărit — Nu puteai să inventezi aşa ceva — Îmi pare rău că nu ţi-am spus până acum adevărul, a zis Ellie, serioasă Îţi spun cinstit că n-am ştiut cum — Nu, te înţeleg, chiar te înţeleg Nu ai avut încredere în mine şi e OK, fiindcă, având în vedere situaţia, probabil şi eu mi-aş fi ţinut gura dacă aş fi fost în locul tău Ellie i-a zâmbit agitată, cam cu jumătate de gură, dar nu a părut convinsă că Tim n-avea nicio problemă cu situaţia Apoi el i-a luat mâinile într-ale sale şi a simţit imediat cum revine senzaţia aceea familiară care i s-a împrăştiat în tot corpul, ca atunci când o sărutase, la a doua întâlnire a lor, cea cu incidentul dezastruos — Uite, Ellie, ai putea să lucrezi şi la casele de marcat de la Lidl şi n-ar conta pentru mine nici cât o ceapă degerată Adică nici faptul că-ţi permiţi să cumperi Lidl şi tot să mai ai nişte mărunţiş ca să cumperi Morrisons şi Tesco nu contează pentru mine Dar trebuie să înţelegi şi perspectiva mea – prima întâlnire după atâta vreme este cu persoana care a reuşit, de una singură, să reinventeze conceptul de întâlnire romantică Este al dracului de caraghios — Deci nu eşti furios pe mine? — Nu, sigur că nu sunt Dar tot nu pricep de ce a aruncat cu vopsea roşie în tine nebuna aia, în faţa restaurantului? Arătam de parcă ne petrecuserăm seara omorând în bătaie foci Ellie a oftat Ura să se gândească la acel aspect al muncii ei — Pentru că nu toată lumea este mulţumită de toate consecinţele de la Potriveşte-ţi ADN-ul Deşi descoperirea mea a Potrivit milioane şi milioane de oameni din toată lumea, a şi destrămat îngrozitor de multe cupluri în care partenerii se considerau făcuţi unul pentru celălalt şi s-a dovedit că nu erau Şi sunt blamată pentru asta – mai des decât îţi poţi imagina S-a oprit, încercând să-i intuiască reacţia înainte de a continua — Iar faptul că am ajuns unde sunt azi nu înseamnă că a fost uşor Ca în cele mai multe dintre afacerile mari, a trebuit s-o iau pe nişte scurtături unde oamenii s-au simţit răniţi, dar totul a fost pentru binele general care ne-a adus unde suntem azi Nu vreau să te gândeşti la lucruri rele în legătură cu mine — Poţi să-mi acorzi puţină încredere că îmi voi face propria părere? Ellie a ezitat — Femeia cu vopseaua Nu am fost sinceră când am spus că nu o cunosc Îţi aminteşti incidentul de acum şapte ani, din Edinburgh, când un bărbat a început să înjunghie trecătorii din centru? — Nu a omorât atunci – câţi? – vreo şase oameni, până l-a prins poliţia? Ellie a dat din cap — Ucigaşul era fiul ei Avea probleme de sănătate mentală şi fusese ţinut sub observaţie, până când şi-a găsit Potrivirea Ea era deja căsătorită şi, ei bine, odată ce a aflat de problemele omului, l-a părăsit şi s-a întors la soţul ei Bărbatul a început s-o urmărească şi într-o zi a înjunghiat-o mortal în magazinul unde lucra, înainte de a începe să-i atace şi pe trecători, la întâmplare A fost oribil — Iar mama lui te consideră pe tine vinovată? — Da I-am spus – inclusiv la tribunal – că nu putem fi făcuţi responsabili pentru identitatea celor care fac testul, dar refuză să accepte Tim a dat din cap, părând s-o înţeleagă — Îmi pare rău că te-a supărat Hai să trecem la un subiect mai puţin complicat S-o luăm mai de la început: cum ai descoperit chestia asta, cu ADN-ul? — Mulţumesc, a spus Ellie, simţindu-se mai în largul ei Totul a început acum 12 ani, când abia terminasem facultatea Participam la o cercetare independentă, într-un laborator din Cambridge, examinând legătura dintre ADN şi depresie Într-o zi mi-a trecut prin cap discuţia pe care o avusesem cu sora mea, Maggie, despre motivul pentru care se căsătorise cu John, soţul ei Era foarte convinsă că fusese dragoste la prima vedere şi, chiar dacă nu aveau decât 14 ani când s-au cunoscut, ştiau că îşi vor petrece restul vieţii împreună Sunt om de ştiinţă, aşa că prin natura mea sunt sceptică în legătură cu genul ăsta de lucruri, dar mi-a dat de gândit – dacă avea dreptate? Dacă dragostea la prima vedere chiar există? Poate că există ceva tangibil în noi, confundat cu atracţia sexuală Fiindcă nu experimentasem acest lucru personal, nu-mi puteam imagina cum poţi doar să te uiţi sau să vorbeşti cu cineva şi să ştii imediat că el este alesul — Treaba asta n-o să devină prea ştiinţifică, nu? a râs Tim Am picat la toate examenele care au avut de-a face cu arzătoare Bunsen sau disecţie de broaşte — Nu, o să rămân la explicaţii simple, a spus Ellie Era obişnuită să explice totul în termeni uzuali — Atunci când vezi pentru prima dată pe cineva, ştii dacă îţi place sau nu Ei bine, am început prin a căuta ce anume ne place la diferiţi oameni, fie că este chipul lor, corpul, felul în care se poartă etc Şi apoi am încercat să văd dacă este mai mult decât o atracţie instantanee Dar acei oameni care sfârşesc prin a se cupla cu cineva care nu e absolut deloc genul lor? M-am întrebat dacă există vreun element sau vreo genă care face să ne reacţioneze întreg corpul, trecând peste ce spune creierul Putem fi oare legaţi intrinsec – ştiinţific – unul de celălalt? Tim a oftat dramatic — În timpul meu liber mă întreb cum a reuşit Imperiul Galactic să construiască Steaua Morţii fără ca restul universului să observe ceva În timpul ăsta, tu trebăluieşti găsind gene despre care nimeni nu a ştiut că există — Sunt sigură că şi întrebările tale sunt la fel de importante ca ale mele, a zâmbit Ellie Oricum, urmează o mică parte ştiinţifică, aşa că fii atent la ce-ţi spun Este important să-ţi faci o idee despre scara la care lucram În mare, avem în corp cam 100 de trilioane de celule şi fiecare dintre ele are doi metri de ADN – dacă l-ai desfăşura pe tot, lanţul s-ar întinde până la Soare şi înapoi de o sută de ori Tim a căscat ochii — Sunt atent — Iar Soarele se află la aproape 158 de milioane de kilometri depărtare de Pământ Ei bine, ştiam deja că femeile produc feromoni şi că bărbaţii au receptori care captează moleculele de feromoni, iar asta creează atracţia dintre cei doi Dar eu am descoperit că, atunci când anumiţi oameni sunt aduşi laolaltă, o genă variabilă din noi permite ambelor sexe să producă feromoni şi să aibă gene receptoare Două persoane heterosexuale, două persoane gay – nu contează Odată ce s-a făcut Potrivirea perfectă, este bătută în cuie Am examinat ADN-ul a sute de cupluri şi aceia care împărtăşesc aceeaşi genă sunt cei care spun că s-au îndrăgostit unul de celălalt în momentul în care s-au întâlnit Mi-am extins cercetările la nivel global şi am inclus în baza mea de date mii de voluntari; am continuat să găsesc acelaşi şi acelaşi lucru – doar o persoană pe lume împărtăşeşte acea genă cu tine Iar persoana aceea este Potrivirea ta ADN — Credeam că ideea cu toate animalele este să se împerecheze pe unde pot şi să asigure reproducerea speciei — Asta e ceea ce vor bărbaţii să creadă Dacă vrei s-o reduci la lucrurile elementare, da, aşa e — Dar să spunem că tu eşti o femeie de 80 de ani şi Potrivirea ta este un bărbat de 18 ani – nu prea o să se întâmple nicio reproducere — Ai dreptate Fiecare persoană produce propriii feromoni – ca o amprentă digitală unică, neschimbată pe tot parcursul vieţii Şi este o chestie de noroc dacă Potrivirea ta trăieşte în aceeaşi ţară cu tine sau în favelele braziliene La fel, poţi fi Potrivit cu cineva cam de vârsta ta sau cu cineva la zeci de ani diferenţă De fapt, Potrivirea la astfel de diferenţe de generaţii a contribuit la o scădere a ratei natalităţii în întreaga lume Iar gena este responsabilă în mare parte şi pentru scăderea numărului aventurilor de-o noapte şi a infecţiilor cu transmitere sexuală — Poate că este modul prin care natura ne restabileşte echilibrul Aproape că am reuşit să găsim leacul pentru cancer şi SIDA, aşa că acum natura încearcă să ne ţină sub control prin iubire — Au existat şi teorii mai ciudate de-atât — Deci tu nu crezi că poate exista iubire adevărată în cuplurile care nu sunt predestinate? — Nu, nu, sigur că poate exista Ceea ce spun eu este că descoperirea pe care am făcut-o te poate ajuta să găseşti acea persoană de care eşti legat Fie că alegi sau nu să fii cu ea, tot poţi să te îndrăgosteşti de altcineva Dar am descoperit că aceia care au fost Potriviţi simt adeseori ceva mai profund şi mai complet unul faţă de celălalt Cealaltă persoană este, efectiv, jumătatea ta — Şi cum ai transformat toate astea într-o afacere? — Odată ce am realizat implicaţiile a ceea ce ar putea însemna acest lucru, am fost suficient de speriată încât să las totul deoparte o vreme Era o responsabilitate uriaşă Nu voiam ca lucrurile să meargă prost Pentru că, odată ce se ducea vestea, urma să se schimbe şi modul în care oamenii se gândeau, de când lumea, la relaţiile dintre ei Era ca şi cum aş fi spus lumii întregi că pot dovedi că Dumnezeu nu există sau că extratereştrii există – oamenii nu m-ar fi crezut sau s-ar fi speriat Am rugat mulţi, mulţi oameni de ştiinţă – vorbesc de zeci – să-mi revizuiască cercetările, ca să nu existe bănuieli că aş fi vreo nebună Şi când fiecare verificare s-a întors cu un răspuns pozitiv, nu mai aveam cum să neg Unii dintre foştii colegi de facultate care lucrau deja în fonduri de investiţii m-au ajutat să înregistrez marca Potriveşte-ţi ADN-ul şi să obţin patente biologice în Australia, Europa, Japonia şi SUA Şi apoi, după un anunţ în Lancet, povestea a devenit virală — Cred că-mi amintesc când am citit despre asta undeva, dar nu am dat prea multă atenţie în acel moment — Mii şi mii de oameni i-au dat totuşi şi au luat legătura cu mine, ca să-mi trimită mostre de ADN Le-am trimis kituri de test pentru care nu au plătit nimic, dar s-a dovedit o afacere sustenabilă atunci când am început să percepem un tarif pentru rezultate Tim a dat din cap Ştia partea asta — Oamenii simt întotdeauna această dragoste la prima vedere? a întrebat el — Studiile arată că 92 de procente simt o atracţie subită, ca o săgeată în inimă, în primele 48 de ore de la întâlnire În cazul celorlalte 8 procente poate dura mai mult Dar lucrul ăsta poate fi pus pe seama unor probleme psihologice, orice, de la boli mentale, precum depresia, la probleme emoţionale, ca lipsa de încredere sau stabilirea unor bariere Mai sunt şi alţi factori de scădere a ratei Oamenii pot lupta împotriva acestor sentimente, dar odată ce se află în prezenţa Potrivirii lor natura va triumfa, în cele din urmă — Dar o persoană normală şi una cu deficienţă genetică, de exemplu Sindromul Down? Pot fi Potrivite? — Da — Dar nu este un pic ciudat? — Oare cei cu dificultăţi de învăţare nu ar trebui să aibă şansa de a se îndrăgosti? — Da, dar mă gândesc la ce vreau să spun e că — Că societatea nu este încă pregătită pentru asta şi da, din păcate este adevărat Dar n-am cum să controlez aşa ceva Ellie era surprinsă că Tim nu citise deloc ştiri despre toate astea Se vorbea foarte des despre asta şi organizaţiile pentru drepturile omului erau tot timpul pe urmele ei — Noi locuim doar la vreo 70 de kilometri unul de celălalt În mod sigur, şansele ca noi doi să fi fost Potriviţi erau infime, nu? — Nu erau chiar atât de mici pe cât crezi Am descoperit că 68 la sută dintre oameni sunt Potriviţi mai degrabă în ţara lor Nu ştim dacă lucrul ăsta are de-a face cu faptul că în urmă cu sute de generaţii eram cu toţii rude apropiate – micile diferenţe din ADN-ul nostru ne pot spune chiar de pe ce continent provenim Poate fi faptul că genele noastre sunt probabil mai atrase de altele cu un mediu înconjurător similar sau poate fi doar o simplă coincidenţă Ellie a aşteptat următoarea întrebare a lui Tim Anticipase că va reacţiona aşa, ca mulţi alţii înaintea lui Aproape că se simţea ca la un interviu, dar era obişnuită cu curiozitatea oamenilor şi era bucuroasă să o tolereze şi pe a lui Tim — Ai zis că descoperirea ta a afectat vieţile multor oameni, în bine sau în rău, a continuat Tim Cum faci faţă situaţiei? În locul tău, nu ştiu cum m-aş fi descurcat cu responsabilitatea asta — Uneori e foarte dificil, a recunoscut Ellie Am primit mesaje pline de ură şi ameninţări cu moartea de la oameni ai căror parteneri îi părăsiseră ca să fie cu Potrivirea lor şi de la oameni care nu au deloc o Potrivire şi consideră că e vina mea La fiecare zece Potriviri pe care le facem, se despart trei cupluri obişnuite Am scos din business mii de website-uri pentru întâlniri, dar pe de altă parte am dat mult de lucru avocaţilor pentru divorţuri şi consilierilor maritali; am dat un imbold industriei pentru nunţi, fiindcă oamenii sunt mai dornici să-şi ia angajamente ştiind că sunt făcuţi unul pentru celălalt, a spus ea aproape maşinal — Deci nu simţi niciun fel de vină sau responsabilitate? — Nu De ce aş simţi? Tim a ignorat-o — Cum îi împiedici pe copii să facă testul ăsta sau pe pedofili să fie Potriviţi cu ei? — Fiecare ţară are propriile legi bazate pe vârsta de consimţământ care aici, în Marea Britanie, este de 16 ani Totodată, serverele noastre execută o căutare prin Baza de date Internaţională a Criminalităţii, ca să-i avertizeze pe cei care primesc o Potrivire care are cazier Legile privind viaţa privată ne împiedică să spunem pentru ce faptă anume, dar avem voie să evaluăm gravitatea situaţiei pe o scară de la 1 la 5 Însă câteodată oamenii se strecoară prin ochiurile plasei – dacă n-au fost niciodată acuzaţi de vreo infracţiune nu putem face nimic, de aceea pe site-ul nostru există vreo 40 de pagini de avertismente legale Recunosc, asta e o zonă gri şi am o echipă uriaşă de avocaţi care să gestioneze procesele, dar până acum niciun caz nu a mers mai departe de primele înfăţişări la tribunal Nu noi suntem de vină pentru rezultatele obţinute de oameni Este ca atunci când dai în judecată fabricanţii de arme în numele tuturor celor care au fost împuşcaţi vreodată Nu este vina armei, ci a utilizatorului ei Eu am furnizat un instrument pentru a-ţi schimba viaţa, dar nu pot fi responsabilă dacă abuzezi de el De obicei îmi iau cu mine gărzile de corp, ca să evit situaţii de genul incidentului cu vopsea A gesticulat spre Andrei, care stătea tăcut în colţul camerei — Dar în seara în care am ieşit noi doi la cină am insistat să merg singură Pur şi simplu voiam să mă simt din nou ca o persoană obişnuită — Şi, până să fii atacată, a spus Tim, te-ai simţit aşa alături de mine? Ellie a roşit — Da, aşa m-am simţit — Ştiu că faci parte din cele opt procente care nu simt de la început fulgerul acela copleşitor, dar aşa, ca idee, eu am ajuns deja la destinaţie Obrajii lui Ellie s-au aprins şi mai tare şi a încercat să-şi împiedice zâmbetul uriaş ce era pe cale să i se ivească pe chip — Andrei, dacă nu te superi, poţi să te uiţi în altă parte? a întrebat Tim, întorcându-se s-o sărute pe Ellie Pentru prima dată de când se întâlniseră, un val copleşitor de euforie a început să-şi croiască drum prin venele ei, ca un curent electric Capitolul 46 MANDY După trei nopţi în care abia dacă a închis ochii, Mandy s-a oprit după serviciu la un Tesco, în drum spre casă, cumpărându-şi nişte pastile pentru somn vândute fără prescripţie Spera ca o noapte de somn să-i ofere o mai bună perspectivă asupra ofertei neaşteptate şi remarcabile pe care i-o făcuse Pat, ca ea să nască pruncul lui Richard Dar pastilele n-au făcut decât s-o lase cu totul năucă şi incapabilă să gândească limpede a doua zi de dimineaţă Cu toate astea, a făcut ce avea de făcut La 7:00, când a sunat alarma, s-a târât jos din pat şi şi-a târşâit sub duş oasele chinuite Apoi, folosind o cantitate generoasă de fond de ten şi mult anticearcăn, a reuşit să arate ceva mai bine decât un zombie şi mai mult decât un funcţionar, aşa că a pornit la treabă Acum patru ani, Mandy se angajase ca şef de echipă pentru divizia de vânzări TV a unui distribuitor de energie şi nu tratase munca asta decât strict ca pe un job, şi în mod sigur nu ca pe o carieră Ceva mai târziu a început să-i fie tot mai dificil să-şi găsească motivarea de a se duce la serviciu în fiecare zi De fapt, după ce îl „întâlnise” pe Richard se chinuia nespus să-şi adune inima zdrobită pentru orice ar fi avut de făcut Munca ei, familia ei şi viaţa ei socială sufereau toate şi azi, în loc să treacă prin tabelele cu date, se uita în gol la peretele care îi despărţea biroul de celelalte staţii de lucru Abia dacă treceau două ore fără ca Mandy să simtă nevoia să se uite la fotografiile lui Richard pe care le avea în telefon, imaginându-se într-o altă viaţă, călătorind prin lume alături de el, căsătorindu-se cu el şi întemeindu-şi împreună familia atât de mult dorită Ba chiar îşi trimisese pe propriul telefon clipul cu el masturbându-se Acum era în posesia ei, aşa că se putea preface că îl filmase special pentru ea Se întrebase ce ar fi făcut Richard dacă ar fi fost în locul ei, angajat într-un job pe care să-l urască, fără nicio luminiţă la capătul tunelului Ar fi plecat, pur şi simplu, şi-a spus ea Şi-ar fi făcut bagajele şi ar fi plecat în călătorie în căutarea unei aventuri mai mari şi mai interesante Dar Mandy nu avea curajul să demisioneze pur şi simplu, cu toate că, bineînţeles, mama lui îi oferise posibilitatea de a porni într-o aventură de cu totul alt tip Vestea pe care i-o dăduse despre sperma congelată a lui Richard venise din senin şi îi deschisese o cale cu totul nouă – dacă avea curaj — Nu-mi răspunde acum, o sfătuise Pat pe când se aflau încă pe culmea dealului Stai şi gândeşte-te la asta şi la ce ar însemna pentru tine să faci acest copil cu el Vorbeşte şi cu familia ta despre asta, dar, indiferent ce vor spune, aminteşte-ţi că ne vei avea mereu de partea ta, pe Chloe şi pe mine Acum şi noi suntem familia ta Să aibă un copil cu un bărbat care ar fi iubit-o cu adevărat era tot ce-şi dorise Mandy vreodată şi, până de curând, lucrul ăsta păruse imposibil Chiar şi dacă nu avuseseră niciodată ocazia să se întâlnească, ştia ce simte pentru el doar fiind în preajma rămăşiţelor din viaţa lui Oare era suficient să facă acest copil? Sigur că nu era Partea raţională din ea ştia ce ar trebui să facă Oare cum ar putea vreodată să le explice mamei şi surorilor ei că este însărcinată cu copilul unui bărbat mort, pe care nu l-a întâlnit niciodată? Oare ăsta este cu adevărat felul în care îşi dorea să devină mamă? Ce va spune copilul ei când va fi destul de mare ca să înţeleagă? Va putea s-o facă de una singură? Va putea s-o facă? În mod sigur era tentată — Mandy, putem vorbi puţin? Vocea a făcut-o să tresară S-a întors şi l-a văzut pe managerul ei direct, Charlie, un bărbat tânăr pe care îl bănuia că abia a ieşit din adolescenţă, dar care avea capacitatea de a trata lumea de sus, ca orice alt bărbat de două ori mai în vârstă L-a urmat într-un cub mare de plexiglas, unde se aflau un birou şi trei scaune aşezate lângă o tablă albă A invitat-o să ia loc şi a frunzărit nişte hârtii pe care le ţinea în mână — M-am uitat la cifrele făcute de echipă, Mandy, şi, sincer să fiu, sunt cam scăpate de sub control Pentru a-şi sublinia dezamăgirea, şi-a mângâiat tuleiele din barbişon — În ultimele două luni am observat o scădere consistentă a potenţialilor clienţi găsiţi de echipa ta şi, ca efect, au stagnat şi vânzările Ai să-mi spui ceva? Cam ce? s-a întrebat Mandy De exemplu că iubirea vieţii mele nu mai este şi că mă gândesc să-i port copilul? — Nu, a răspuns ea Am nişte probleme personale pe care încerc să le rezolv Îmi pare rău dacă mi-au afectat munca — Ţi-au afectat-o, ţi-au afectat-o, a spus Charlie Mandy, chestia e că m-am uitat la dosarul tău şi am văzut că ai putea avea o carieră destul de lungă aici Dacă îţi vezi de treabă şi munceşti mai mult, dacă aduci din nou cifrele unde ar trebui să fie, nu există niciun motiv pentru care treaba asta să te tragă înapoi De ce nu, ai putea fi chiar promovată la anul pe vremea asta Mă rog, eşti un pic mai în vârstă decât celelalte fete de aici şi actele tale spun că nu ai soţ sau familie, lucruri care contează În felul ăsta ai putea avea şi tu un scop al tău în viaţă, nu? Charlie a privit-o cu o expresie încurajatoare Era limpede că se aştepta ca ea să fie încurajată de vorbele lui şi nu-şi dădea seama cât de nepotrivite fuseseră aceste comentarii La rândul ei, Mandy l-a privit cu neîncredere Ce nu ştia Charlie era faptul că, fără să-şi dea seama, tocmai o făcuse pe Mandy să ia o hotărâre în ceea ce o privea şi, totodată, să găsească o cale de evadare — Îţi mulţumesc, nenorocit arogant ce eşti, i-a spus ea ridicându-se de pe scaun Acum chiar mi-ai dat un scop al meu Şi n-o să fie prea ieftin — Ce ziceam, ce voiam eu să zic era Charlie a încercat să retracteze, dar Mandy nu era dispusă să-l asculte În schimb a ieşit valvârtej din încăpere şi s-a îndreptat pe coridor drept spre departamentul de Resurse Umane În următoarele două ore şi-a negociat un pachet generos de plecare din firmă, inclusiv un bonus ca asigurare că nu se va duce să reclame la vreun tribunal pentru conflicte de muncă sexismul lui Charlie şi intruziunea lui în viaţa ei privată Apoi, după ce a coborât pe scări cinci etaje, a ţâşnit printre uşile rotative ale clădirii, s-a îndreptat spre maşină şi, odată instalată la volan, şi-a scos mobilul din buzunar — Bună, Pat, sunt Mandy, a început ea, încercând să-şi tempereze entuziasmul Da, vreau s-o fac Vreau să nasc copilul lui Richard Capitolul 47 CHRISTOPHER — Eşti gata? a strigat Amy la el din capul scărilor — Da, aşteaptă un pic, a răspuns Christopher de la el din birou, unde se uita la harta de pe ecranul computerului, ca să mai verifice o dată unde era Numărul Treisprezece A fost bucuros să afle că se ţinea de program şi era exact unde trebuia să fie Îi plăcea când dădea peste creaturi cu obiceiuri, fiindcă îi făceau treaba mai uşoară Date de contact fără chip, programe şi software ce puteau fi descărcate din adâncurile insondabile ale dark-net-ului îi furnizau mijloacele pentru a afla tot ce avea nevoie să ştie despre femeile vizate şi chiar mai mult de-atât, şi totul pornea de la un număr de telefon mobil Acesta îl conducea la un nume, la o vârstă, o adresă, o ocupaţie, la istoricul medical şi locurile de muncă Putea găsi aproape orice, de la grupa lor de sânge până la ce cumpăraseră ultima dată pe eBay Vieţile lor nu le mai aparţineau şi Christopher era cel care stabilea cât de mult le mai rămăsese de trăit din ele Încă de la început fusese conştient că discreţia şi anonimatul erau cheia succesului lui Şi dacă, la o adică, Amy i-ar fi folosit computerul fără să-i ceară voie, ar fi avut acces numai la profilul de vizitator pe care i-l făcuse pe numele ei Propriul lui profil avea un program de încifrare a parolei despre care se asigurase că ar fi durat luni de zile ca să fie spart până şi de cei mai experimentaţi specialişti O reţea virtuală privată făcea posibil ca IP-ul lui Christopher, numărul unic de identificare al computerului său, să fie ascuns permanent Rula toate informaţiile sale din online printr-un canal virtual încriptat care împiedica toate website-urile să-i urmărească activitatea online Fiecare e-mail pe care îl trimitea era primit printr-un program care îl cifra şi îl decripta folosind nenumărate pseudonime şi adrese de unică folosinţă ca să se înregistreze în aplicaţia UFlirt, singura instalată pe toate cele câteva zeci de telefoane utilizate Reţeaua Tor era cea care îi permisese să acceseze deep web-ul, unde se creau anonim milioane de website-uri şi pagini şi utilizatorii comunicau în privat Chiar şi pentru Christopher era şocant să vadă că puteai cumpăra orice, de la droguri la arme de foc sau pornografie infantilă, toate disponibile pentru preţul potrivit De aici îşi luase o grămadă de telefoane inteligente la preţuri mult mai mici decât cele din Marea Britanie, folosind darkcoin, o variantă mai discretă de bitcoin Apoi telefoanele îi fuseseră trimise prin curier de undeva din Europa de Est într-o căsuţă poştală pe care o închiriase în Londra — Chris! a strigat din nou Amy Hai odată, o să întârziem! Bărbatul a mijit ochii; detesta să i se prescurteze numele, iar ea folosea prescurtarea asta din ce în ce mai des ••• Până când au reuşit să găsească un loc de parcare la două străzi depărtare de restaurantul din Bow, întârziaseră deja zece minute Şi, cu toate că întârzierea la o întâlnire clar stabilită îl irita adeseori pe Christopher, parcă atunci când era cu Amy nu mai conta aşa de mult — Meniul ăsta arată excelent, a spus ea, frunzărind paginile cărţuliei legate în piele I-a zâmbit lui Christopher şi el a simţit cum stomacul îi face tumbe I-a zâmbit, la rându-i, cu sinceritate — A avut o recenzie superbă în revista Guardian’s Weekend, a răspuns Christopher De aceea ţi l-am propus A simţit cum îl cuprinde anxietatea şi cum i se încordează muşchii, dar a reuşit să ascundă asta de Amy Seara aceasta era cea mai importantă dintre toate pentru relaţia lor şi reuşise să păstreze neobservate toate pregătirile Rezervase masa perfectă, exact în locul perfect, iar acum tot ce trebuia să facă era să aştepte momentul special În timp ce parcurgeau lista felurilor tradiţionale cu tentă modernă, s-a apropiat chelneriţa cu o sticlă de apă şi pahare — Ce ne-aţi recomanda? a întrebat politicos Christopher I se uscase gura, aşa că a luat o înghiţitură mare de apă Nu a ascultat-o când a povestit despre specialităţile pe care le aveau, dar a prins totuşi ceva despre cârnaţi cu chilii în aluat şi supă cu şuncă Era mai interesat să se concentreze la inelul de argint pe care-l avea în nas şi la cât de tare ar durea-o dacă i l-ar smulge I-a plăcut gropiţa care i-a apărut când a râs la gluma lui Amy despre un fel cu zucchini, al cărui nume conţinea o oarecare insinuare, şi felul în care şi-a dat după ureche părul scurt, negru, şi şi-a aplecat capul într-o parte, ca un căţel, ascultându-i Era pentru prima dată când Christopher a permis ca ambele lumi ale sale să se ciocnească Lumina şi întunericul, soarele şi umbra, iubita lui şi Numărul Treisprezece Capitolul 48 JADE Jade putea spune cu precizie care a fost momentul în care i s-a aprins fitilul şi artificiile au început să-i explodeze în tot corpul Tocmai se îndrepta spre maşina ei închiriată ca să meargă în oraş să cumpere ceva de mâncare, când, prin fereastra de la dormitor, l-a zărit pe Kevin, care era ajutat să se îmbrace Fără nicio avertizare, de parcă pământul i s-ar fi despicat la picioare, a simţit cum se prăbuşeşte S-a străduit să-şi recapete suflul şi trupul îi era uşor ca o pană Nici nu şi-a dat seama când a aterizat pe pământ şi singura certitudine era că timpul încremenise şi că ei doi erau singurii oameni de pe lume care contau Mai fuseseră momente în care, pe când se aflau împreună, simţise împunsături şi spasme trecătoare, dar nu ştiuse exact ce înseamnă Acum, când a simţit întreaga explozie a acestei stări, şi-a dat seama exact ce era şi, privind înapoi, a înţeles ce se întâmplă Părea că imediat ce a lăsat garda jos şi a început să trăiască momentul, senzaţiile au devenit mai frecvente Totodată, a început să simtă în preajma lui şi alte reacţii neobişnuite Dar asta Ei bine, asta era ceva despre care doar citise În timp ce îi privea părăsind camera lui Kevin, trecând prin casă şi ieşind apoi în curte, privirile li s-au întâlnit şi a înţeles că fusese lovită de fulger Îi luase mai mult decât anticipase, dar, încă o dată, se aflau în împrejurări excepţionale Însă acum între ei se crease o legătură mai profundă Nu era doar o toană de îndrăgostit, nu era pentru că-i părea rău de el şi nici nu era doar boala lui Kevin Era mult mai mult de-atât şi nu avea să se ducă după moartea lui Era iubire în forma cea mai pură – iar asta o speria de moarte — Eşti bine? a întrebat-o Kevin — Sigur că da, i-a răspuns ea De ce? — Pari un pic îmbujorată Jade i-a zâmbit, dar i-a fost dificil să-l privească în ochi Pentru că de Kevin ar fi trebuit să se îndrăgostească ea, şi nu de bărbatul care îl însoţea: Mark Capitolul 49 NICK Tot ce presupunea Nick că ştie despre dragoste, de la prima pasiune de şcolar pentru Britney Spears şi până la Sally, singura femeie pe care o ceruse vreodată în căsătorie, era greşit Ce simţise pentru ele şi pentru numeroasele iubite pe care le avusese de-a lungul timpului nu însemna nimic în comparaţie cu ce simţea în prezenţa lui Alex Nick avea o viaţă poate de invidiat pentru unii Locuia împreună cu o femeie pe care o adora, într-un apartament cu valoare tot mai mare de piaţă, avea un job care-i plăcea foarte tare, compatibil cu talentul lui creator Avea prieteni alături de care îi plăcea să-şi petreacă timpul, părinţi şi un frate cu care, deşi nu se vedea prea des, ţinea legătura constant; o familie care îl susţinea Una peste alta, avea motive să fie recunoscător Numai că acum, cu Alex planând undeva, la periferia vieţii lui – cu toate că asta era discutabil, fiindcă se afla deopotrivă şi în centrul ei –, ştia că era pur şi simplu mulţumit Şi, cu fiecare moment petrecut în compania lui Alex, Nick îşi dădea seama că acea mulţumire nu mai era suficientă ca să se simtă satisfăcut În zilele şi săptămânile ce urmaseră primei lor întâlniri, prietenia dintre ei se intensificase şi se treziseră îmbătaţi unul de prezenţa celuilalt Prindeau fiecare ocazie disponibilă ca să-şi petreacă timpul împreună, de la ieşiri la prânz până la plimbarea umăr lângă umăr spre staţia de tramvai, după serviciu Vorbeau ca nişte vechi prieteni despre zilele de şcoală petrecute în părţi opuse ale planetei şi despre ambiţiile pe care nu şi le atinseseră încă Şi, din când în când, era pur şi simplu suficient să fie împreună, fără să aibă nevoie să scoată vreun cuvânt Alex vorbea fără ocolişuri despre lupta tatălui său cu demenţa şi despre cum îl ţineau medicamentele pe linia de plutire Oricum, maică-sa fusese avertizată că era doar o măsură temporară şi că nu va trece mult până când boala va pune stăpânire pe el Şi exact acesta era motivul pentru care relaţia lor avea să rămână temporară, fiindcă Alex şi iubita lui aveau bilete de avion spre Noua Zeelandă peste şase săptămâni Alături de subiectul iubitelor, plecarea iminentă a lui Alex era a doua chestiune la care nu se refereau prea des De fiecare dată când elefantul încerca să năvălească în încăpere, mai puneau un drug la uşă Şi amândoi simţeau cum scârţâie balamalele sub greutatea elefantului ••• — Ce mama dracului? Cum poţi să fii dintr-odată gay? a exclamat Deepak — Nu sunt — Bine, atunci bisexual — Din nou, nu sunt şi din cauza asta am capul vraişte Nick a oftat şi şi-a prins faţa în mâni, apoi a mai desfăcut capacul de la o sticlă de bere şi i-a întins-o — Apropo, să nu-i spui nimic Sumairei de toate astea; ştii cum e ea O să se ducă direct la Sally şi nu sunt pregătit încă să am conversaţia asta — Sigur că nu, l-a liniştit Deepak Nu-i spun chiar tot Dar când zici „încă”, înseamnă că te gândeşti să o părăseşti pe Sal? — Ce? Nu, sigur că nu Ne căsătorim în câteva luni, cum aş putea s-o părăsesc? — Omule, nu poţi să te căsătoreşti cu ea dacă nu eşti cu inima acolo N-aveţi nicio şansă împreună — Dar sunt Îţi jur pe Dumnezeu, o iubesc pe femeia aia Doar că, faţă de ce avem eu şi Alex este diferit — În ce sens diferit? — Tu trebuie să ştii ce vreau să zic: tu şi Sumaira aţi fost Potriviţi, nu-i aşa? Deepak a încuviinţat din cap, cu toate că în expresia lui era ceva care nu-i lumina ochii — Este sentimentul ăla pe care nu-l mai ai alături de nimeni altcineva, ca şi când nimic nu contează pe lume atunci când eşti lângă omul ăla Ca şi când tu şi cu el aţi fi acel unic lucru Şi nu contează cu ce mizerii aruncă lumea asupra ta, poţi să treci prin asta pentru că îl ai alături Nick a luat o înghiţitură mare din sticla lui şi a aşezat-o pe un suport de pahar de pe masă — Eşti blocat într-un mare rahat, prietene, i-a spus Deepak Nu ştiu totuşi de ce te opui Dacă el este Potrivirea ta, nu-ţi datorezi ţie însuţi să mergi pe calea asta? — Nu vreau să-mi înşel iubita — O înşeli deja, omule Şi nu e un lucru atât de rău pe cât crezi tu Câteodată trebuie să te pui pe tine pe primul plan şi să te laşi dus de curent Ştii că şi ea ar fi făcut la fel dacă şi-ar fi găsit Potrivirea — Aşa crezi? — Bineînţeles Este înrădăcinat în noi toţi, nu-i aşa? Toată lumea vrea să înşele, dar e vorba dacă ai găsit un motiv destul de bun ca s-o faci Nick bănuise de mai multe ori că prietenul lui nu fusese întotdeauna cel mai monogam dintre soţi, dar a lăsat-o cum a căzut — Oricum, am vorbit destul despre mine, tu despre ce voiai să-mi zici? Spuneai că ai nişte veşti — Oh, pot aştepta până data viitoare — Nu, spune-mi Mi-ar prinde bine ceva să-mi iau gândul de la problemele mele, a insistat Nick — OK Ei bine, se pare că voi fi tată Sumaira este însărcinată — Oh, Deeps, e formidabil! a spus Nick cu un entuziasm sincer S-a aplecat peste masă să-i strângă mâna, bucuros pentru prietenul lui — În câte luni este? — Abia a trecut de primele trei luni şi sunt bine cu toţii — Cu toţii? — E însărcinată cu gemeni În familia ei au gemeni — E incredibil! Abia aştept să te văd jonglând cu un scutec murdar, darămite cu două, a glumit Nick Deci pentru tine s-a zis cu meciurile de fotbal în echipă de cinci, cu beţiile din timpul săptămânii, cu strecuratul pentru nişte iarbă fumată pe balcon, când crezi că nu se uită — Nu-mi mai spune Deja a început să pună pe ea şi viaţa noastră sexuală a murit de tot Dacă ăsta e viitorul, o să scot dracii din Tinder Nick a aşteptat ca Deepak să râdă, ca să arate că glumeşte, dar nici vorbă de aşa ceva — Ei, o să fie o reajustare a naibii pentru voi amândoi, dar sunt sigur că veţi depăşi momentul, a adăugat el — Îmi dau seama că de aici înainte viaţa mea a intrat pe un traseu cam accidentat — Nu-mi spune tu mie, a replicat Nick, dând pe gât restul de bere Capitolul 50 ELLIE Aşezată pe locul din spatele şoferului şi cu mintea aiurea, Ellie lovea neîncetat cu piciorul în podeaua Range Rover-ului Chiar şi în împrejurări obişnuite, prima ei vizită acasă la ai ei, după aproape un an, ar fi fost un motiv suficient să se simtă agitată Dar de data asta îl aducea cu ea şi pe Tim Simţindu-i frământarea, bărbatul şi-a aşezat palma peste mâinile ei, a strâns-o uşor şi i-a zâmbit liniştitor — Ştii că am fost deja certificat ca alegere sigură pentru a fi prezentat părinţilor? a început el Serios, am fost testat şi examinat şi este foarte puţin probabil să şutesc ceva sau să-i zic bunică-tii că e curvă — Bunica mea a murit — Atunci n-o să-i pese cum îi zic, nu? Hai, zâmbeşte-mi — Îmi pare rău, pur şi simplu nu i-am mai văzut de ceva vreme şi, cu cât este mai mare distanţa dintre vizite, cu atât îmi este mai greu — Dar cât de dureros poate să fie? E vorba de familia ta Ellie a oftat — Acum nu prea mai avem multe în comun şi nu e vina lor – ci a mea Când afacerea a început să crească, am avut tot mai puţin timp pentru viaţa personală Începusem să cred că, dacă vreau să fiu o femeie de afaceri de succes, trebuie să renunţ la viaţa privată Presupuneam că pentru a fi luată în serios trebuie să acţionez într-un anume fel sau să fiu văzută în locurile potrivite, cu oamenii potriviţi, şi am făcut asta pe socoteala familiei mele Apoi, cu timpul, mi-am dat seama că fusesem o tâmpită, că pierdusem prea multe nunţi, botezuri şi Crăciunuri Le-am cumpărat maşini, le-am plătit ipotecile şi am constituit fonduri de investiţii pentru nepoatele şi nepoţii mei, dar n-am reuşit să compensez — Fiindcă tot ce voiau ei, de fapt, era să le fii alături, nu? — Presupun că da — Păi atunci hai să facem din seara asta începutul unui nou capitol Eşti norocoasă să ai o familie Eu n-am fost decât cu mama, toată viaţa mea, până la moartea ei, iar acum am rămas singur Tim i-a zâmbit cu blândeţe — Nu, mă ai şi pe mine, a spus Ellie, lăsându-şi capul pe umărul lui ••• Trecuseră aproape patru luni de când se ivise la uşa lui şi îi dezvăluise că ea era cercetătoarea care descoperise gena din Potriveşte-ţi ADN-ul El o iertase că l-a minţit şi acum, cu miza jocului crescută, se urcaseră amândoi, cel puţin provizoriu, în barca acestei relaţii Tim era oarecum neşlefuit pe alocuri şi, categoric, nu era genul ei Dar odată ce şi-a dat voie să se deschidă în faţa lui şi să lase legătura lor genetică să o conducă, n-a mai contat nicio diferenţă, oricât de contrastantă Era atrasă spre el ca de un câmp magnetic şi se simţea grozav Petreceau mult din timpul liber de după serviciu, trăind o viaţă confortabilă, obişnuită, în casa lui Tim din Leighton Buzzard De două ori pe săptămână trimitea o maşină să-l ia, ca să rămână amândoi în casa din Londra a lui Ellie Totuşi, adeseori se simţea jenată să-şi petreacă timpul în casa pe care o crease special pentru sine Cele 5 000 de lire cheltuite pe o singură rolă de tapet, podeaua din marmură importată din Italia, cinematograful de la subsol pe care rareori îl folosise, toate îi aminteau de vremurile în care credea că o casă minunată era echivalentul unui sens în viaţă Pe lângă reducerea programului de muncă – îşi impusese o nouă regulă, aceea de a pleca de la birou la ora 18:00 –, Ellie renunţase şi la ieşirile în restaurantele pretenţioase pe care le frecventa înainte, în favoarea localurilor mici, provinciale, unde urmărea meciurile de fotbal de duminică, iar serile le petrecea cuibărită pe canapea, uitându-se la seriale Doar prezenţa lui Andrei şi a colegilor lui care, stăteau de pază în maşini, lângă casa lui Tim, îi mai aminteau că relaţia lor nu era ceva banal • — Aproape am ajuns, l-a anunţat Ellie, în timp ce intrau pe strada unde copilărise În suburbia Sandiacre din Derbyshire, unde îşi petrecuse primii 18 ani din viaţă, se schimbaseră puţine lucruri; aparent, casele construite în anii 1950 rămăseseră neatinse de progresul tehnologic, cu excepţia înlocuirii ramelor de lemn de la ferestre cu unele de PVC şi a pavării cu dale a peluzelor, ca să se facă loc pentru maşini Pentru ea fusese un mediu sigur şi propice şi îi era ruşine că întorsese spatele tuturor lucrurilor care o făcuseră ce era — Oh, Dumnezeule, faceţi loc pentru sosirea reginei! a strigat din prag sora ei, Maggie, deschizând larg braţele şi strângându-şi în braţe sora mai mică Şi a adus şi pe cineva cu ea! Din livingul casei în care locuia mama lui Ellie s-a auzit un strigăt de bucurie, iar familia şi vecinii au ieşit să întâmpine oaspeţii Greatest Hits ale lui Take That răsunau dintr-un sistem hi-fi şi în încăpere fusese atârnat şi un panou pe care scria „La mulţi ani la a 70-a aniversare, mamă!” Masa fusese împinsă lângă perete şi era acoperită cu şerveţele, mâncare pentru petrecere, pahare de plastic, tacâmuri şi farfurii de carton — Ooh, stai să mă uit niţel la tine, a continuat Maggie, apucându-l pe Tim şi răsucindu-l ca pe un panou rotativ, astfel încât să-l poată cântări toată lumea — Ai făcut treabă bună aici, i-a spus ea lui Ellie, prinzând-o de braţ — Vino-ncoa’, fetiţo! Mama zâmbea larg, îndreptându-se spre ea şi cercetând-o din priviri de sus până jos — Ai nevoie să bagi în tine o mâncare ca lumea, ce dracu’; eşti doar piele şi os Şi cine e flăcăul ăsta chipeş? — E iubitul meu, Tim, a spus Ellie — Mă bucur să vă cunosc, doamnă Stanford, a început el, strângându-i mâna — Spune-mi Pam, a replicat ea Acum hai să ne punem ceva de băut şi să-mi zici câte ceva despre tine Cel puţin arăţi normal, trebuia să-l fi văzut pe ultimul pe care l-a adus acasă – a petrecut toată ziua scrutând proprietatea şi încercând să-şi dea seama cam cât l-ar costa s-o cumpere Ticălos neobrăzat În următoarea oră, Tim a fost plimbat prin casă, din cameră în cameră, tot felul de străini i-au tot îndesat în mână pahare cu băutură şi a fost prezentat membrilor familiei ale căror nume cel mai probabil urma să nu şi le mai amintească a doua zi A dansat cu cele mai mici nepoate ale lui Ellie, a vorbit despre fotbal cu cumnaţii ei şi a primit un tur ghidat prin magazia nou ridicată a tatălui Ellie îl privea mândră de pe margine, de parcă şi-ar fi reamintit că poate avea ce-i mai bun din ambele lumi — Îmi pare rău, te-a interogat cum se cuvine? l-a întrebat Ellie obraznic, în timp ce maică-sa îi conducea spre bucătărie — Chiar deloc, a zâmbit Tim Am prins toate bârfele despre cum erai în copilărie – şi ai fost tocilara perfectă, cu tot ce înseamnă asta Şi n-ai avut ţâţe până la 17 ani? — Mamă! — Nu încerca să negi, Ells, a spus ea, întorcându-se apoi spre Tim Plată ca masa de călcat până când şi-a luat permisul Dar chiar şi când era mică, stătea mereu cu nasul în carte Apoi a descoperit ştiinţele şi aia a fost Odată a dat foc perdelelor din camera ei, cu nişte magneziu şi o eprubetă furată de la şcoală Ellie a dat din cap şi a simţit cum roşeşte, iar asta l-a amuzat şi mai tare pe Tim — Mă duc puţin până la baie şi după aia poţi să-mi mai povesteşti, a spus Tim şi i-a făcut lui Ellie cu ochiul înainte de a ieşi — Deci? a întrebat Pam plină de speranţă — Deci ? a repetat Ellie cu încăpăţânare — Deci femeia care repară viaţa amoroasă a tuturor şi-a găsit-o şi ea pe a ei? — Poate, a zâmbit Ellie — Ei bine, dacă asta are vreo importanţă, să ştii că îmi place mult de el! s-a băgat în vorbă Maggie, abia întoarsă de la fumat, din grădină Ne face faţă foarte bine, e cu picioarele pe pământ, e amuzant şi nu e intimidat de tine După mine, e titular — Îl iubeşti? a întrebat Pam Dacă este Potrivirea ta ADN, ar trebui să-l iubeşti Aşa funcţionează, nu? — Da A zâmbit — Îl iubesc — Ei, e foarte bine să aud asta, s-a auzit din spatele ei vocea lui Tim Pentru că şi mie mi s-au cam aprins călcâiele după tine Capitolul 51 MANDY Mandy se uita fix la imaginea tridimensională, în culori sepia, a copilului pe care îl purta în pântec Sonografista îi dăduse două poze, să le păstreze – una pentru ea şi una pentru bunica bebeluşului, care intrase cu ea în cabinet, pentru screeningul de la 12 săptămâni — Arată ca o bobiţă de fasole, dar cu chip de extraterestru, glumise ea arătând din nou pozele, odată întoarse acasă la Pat — Nu este extraterestru, e nepotul meu, a spus Pat, părând rănită pentru o secundă — Glumeşte, mamă, a spus Chloe Ia uită-te la el, e aşa de drăgălaş! Aţi întrebat dacă e băiat sau fată? — Nu, îmi place să aştept să văd ce e — Este băiat, a adăugat Pat O simt cu toată fiinţa Richard o să aibă un fiu ••• Cu şase luni în urmă, spre bucuria înlăcrimată a lui Pat şi Chloe, Mandy acceptase oferta lui Pat Nu investigase aspectele legale ale felului în care ajunsese Pat să aibă acces la ADN-ul lui Richard, deşi angajase un avocat care să se ocupe de toată afacerea şi semnase diferite formulare doldora de termeni juridici, scrise într-un jargon pe care nu-l înţelegea Era prea zăpăcită din cauza agitaţiei şi a freamătului cauzate de perspectiva a ce avea să vină, ca să se mai gândească şi la legalitatea situaţiei Pat plătise pentru testele preliminarii inseminării lui Mandy la o clinică privată de fertilitate de pe Harley Street, unde a trecut prin nenumărate analize: i s-a realizat un profil hormonal, i s-au făcut analize de sânge, ultrasunete şi verificări pentru infecţii cu transmitere sexuală, plus măsurători cărora abia dacă putea să le pronunţe numele, precum histerosalpingografie şi histeroscopie Două săptămâni mai târziu, când se afla la ovulaţie, un medic a plasat o mică mostră din sperma lui Richard în cervixul ei şi a trimis-o acasă, să lase natura să-şi urmeze cursul Când i-a venit ciclul, trei săptămâni mai târziu, a plâns cu sughiţuri Gândul că nu este însărcinată cu copilul lui Richard după ce luase această decizie a fost prea greu de îndurat S-a blestemat în sinea ei fiindcă îşi permisese să spere atât de mult În luna următoare s-a întors la clinică pentru o a doua încercare Şi, înainte de a face pipi pe testul de sarcină, înainte de a vedea cum se formează cruciuliţa albastră, a ştiut Era însărcinată Simptomele erau identice cu acelea din primele două sarcini: încă din prima dimineaţă se trezise cu o senzaţie de greaţă şi apoi cu nevoia presantă de a vomita În timp ce stătea pe plăcile reci de gresie din baie, strângând în mână testul de sarcină, s-a gândit la sarcinile pierdute pe când era cu Sean şi s-a rugat să nu se repete istoria, s-a rugat ca a treia oară să fie cu noroc Adevărul era că Mandy nu prea ştia, de fapt, ce ar trebui să simtă Îşi dădea seama că normal ar fi fost să se simtă încântată şi emoţionată, şi cu toate astea singura senzaţie pe care o simţea trecându-i prin vene era teama şi, oricât de tare s-ar fi străduit, nu reuşea să se oprească din plâns Prima persoană pe care a sunat-o a fost Chloe, care îi ajunsese apropiată ca o soră O voia alături de ea când urma să-i spună lui Pat — Din moment ce voi fi bunică, poţi să-mi spui „mamă” dacă vrei, i-a sugerat Pat printre lacrimi Mandy a zâmbit politicoasă, dar propunerea n-o făcea să se simtă în largul ei Erau apropiate, dar nu ştia încă dacă a ajuns chiar până acolo Acum, că rămăsese fără uzura de zi cu zi a unui job pe care ajunsese să-l urască, Mandy petrecea mai mult timp alături de Pat şi de Chloe Pat era încă în concediu de doliu şi nu-şi reluase deocamdată serviciul de contabilă de supermarket, iar Chloe locuia doar la câteva străzi depărtare de maică-sa, aşa că toate cele trei femei îşi petreceau împreună multe zile şi seri Mandy rămânea adesea peste noapte acasă la Pat şi nu i se mai oferea camera de oaspeţi, ci dormitorul lui Richard Abia în patul lui, înconjurată de mirosurile lui şi de prezenţa lui invizibilă, reuşea să doarmă toată noaptea Acesta era, totodată, şi un loc unde visurile ei despre Richard rămâneau neruinate de realitatea situaţiei în care se afla După ce a trecut cu bine de primul trimestru, Mandy a început să prindă încredere şi să le spună prietenilor că este însărcinată Dar habar n-avea cum să dea vestea propriei familii Din vina ei se înstrăinaseră atât de mult, încât nu ştia cum să umple această fisură În orice caz, într-o zi a fost prinsă cu garda jos când s-a trezit că sună cineva la uşă şi le-a văzut în prag pe Paula şi pe Karen — Ce se întâmplă? a început Paula chiar înainte de a-i trece pragul Nu ne răspunzi niciodată la telefon, primim câte un mesaj de la tine odată la nu ştiu cât timp şi n-ai mai stat cu nepoţii tăi de săptămâni întregi — Richard ăsta te bate cumva? a întrebat-o Karen fără menajamente Nouă poţi să ne spui dacă se poartă aşa şi o să te ajutăm Nu trebuie să stai cu el doar pentru că este Potrivirea ta — Nu, nu, uite, îmi pare rău, ştiu că în ultima vreme n-am fost o soră şi o mătuşă bună, doar că au fost câteva luni cam ciudate Mandy le-a grăbit să intre şi le-a condus în living S-au aşezat una lângă alta pe canapea, cu expresii bulversate pe chip, privind ţintă spre înstrăinata lor soră, care măsura camera în lung şi-n lat — Cum adică ciudate? a întrebat-o Karen Ce se întâmplă? Mama este îngrijorată în legătură cu tine Toate suntem Rămasă fără cuvinte pentru a descrie ce se întâmpla, Mandy şi-a ridicat puloverul şi a lăsat la vedere mica, dar observabila burtă de gravidă Karen şi Paula au reacţionat exact cum s-a aşteptat: au scos nişte ţipete ascuţite şi au sărit s-o îmbrăţişeze şi s-o strângă la piept — De ce nu ne-ai spus? a ţipat Paula — Totul e OK cu bebeluşul? a întrebat Karen — După ultimele două pierderi de sarcină am vrut să mă asigur că trec cu bine de primele trei luni Şi da, Karen, copilul este bine Creşte în parametrii corecţi şi totul pare în regulă — Şi Richard ce zice? O să ne întâlnim şi noi, în sfârşit, cu viitorul tată? — El unde este? Paula a întors capul ca să se uite în bucătărie şi în living — Cred că trebuie să ne aşezăm, a început Mandy, calmă — Nu-mi spune că răhăţelul ăla a dat bir cu fugiţii? Kaz, n-am zis eu că de aia nu am apucat să-l cunoaştem? A părăsit-o Cum e posibil aşa ceva? Nu credeam că te poate lăsa chiar Potrivirea ta — Nu, nu, nu m-a părăsit Richard nu ştie de copil pentru că pentru că Richard nu mai este printre noi Surorile s-au încruntat una la cealaltă, fără să-şi dea seama dacă au înţeles bine — Deci te-a părăsit, totuşi? a întrebat Paula — Nu, vreau să spun că ne-a părăsit într-un alt mod — Care alt mod ar putea să existe, în afară de situaţia în care ar fi murit? a întrebat Karen Mandy nu a răspuns nimic — Ah! Lui Karen i-a căzut faţa — Iubitul tău a murit şi tu n-ai zis nimic? a spus Paula încetişor Dar n-are niciun sens Mandy a tras adânc aer în piept înainte de a le explica situaţia — Richard nu a fost niciodată iubitul meu , a început ea să vorbească rar, prudent pentru că noi doi nu ne-am întâlnit niciodată La puţin timp după ce am aflat că am o Potrivire am aflat şi că murise lovit de un şofer care a fugit de la locul accidentului Karen s-a uitat la ea cu o expresie îngrijorată, apoi a luat-o de mână — Şi atunci cum de eşti însărcinată, scumpo? — Nu sunt nebună, Kaz, iar asta nu este o plăsmuire a imaginaţiei mele Când era adolescent, Richard a avut cancer, aşa că şi-a conservat sperma în banca unei clinici de fertilitate În ultimele luni i-am cunoscut bine familia şi mama lui m-a întrebat dacă iau în considerare să fac un copil utilizând mostrele de spermă În timp ce vorbea, Mandy îşi dădea seama cât de ridicol sună Numai de-ar putea înţelege, şi-a spus ea Karen şi-a retras repede mâna Atmosfera din cameră s-a modificat dramatic — Ce-ai făcut? Femeia aia a dat pur şi simplu sămânţa lui fiu-său unei străine, unei necunoscute? Şi tu ai acceptat? — Nu, nu aşa a fost — Dar cum a fost? Eşti însărcinată cu copilul unui mort! Este este greşit Mandy a dat din cap şi şi-a trecut degetele prin păr Voia să le poată face pe surorile ei să înţeleagă cum era să simţi că iubeşti pe cineva care nu se află fizic alături de tine, cum era să ai sentimentul acela profund de conectare, indiferent de obstacole, dar îşi dădea seama, după expresia dezaprobatoare de pe chipurile lor, că nu le va putea convinge de alegerea pe care o făcuse — Îmi pare rău, Mandy, ştii că te iubesc, dar cred că lucrul ăsta este foarte, foarte nepotrivit, a început Paula, în timp ce Karen dădea din cap, în semn de susţinere Să ai copilul unui tip mort, pe care nu l-ai întâlnit niciodată, cu permisiunea unei femei pe care abia dacă o cunoşti? Este al naibii de ridicol — Care este diferenţa faţă de femeile care se duc singure să fie inseminate cu sperma unui donator anonim? — Sigur că este o diferenţă! Donatorul lor nu e mort, nu? — Dar este Potrivirea mea şi îl iubesc În secunda următoare, Mandy şi-a dorit să retragă ultima parte — Nu poţi fi îndrăgostită de un bărbat pe care nu l-ai întâlnit niciodată, Mandy Eşti îndrăgostită de ideea de a fi îndrăgostită şi familia lui ţi-a băgat în cap ideea asta tâmpiţică Nu faci şi nu vei face parte niciodată din familia lor Eşti doar incubatorul lor un pântec închiriat un surogat Mandy se enerva tot mai tare şi s-a străduit să-şi ţină furia în frâu — Cum îndrăzneşti să spui aşa ceva? În primul rând că habar n-ai prin ce am trecut în ultimele câteva luni Doar pentru că nu am o relaţie convenţională, ca a voastră, nu înseamnă că a mea este greşită Nu poate toată lumea să fie ca voi nu toată lumea îşi găseşte Potrivirea alături de care să trăiască apoi fericită, până la adânci bătrâneţi — Eu nu mi-am găsit Potrivirea, a spus Karen încet, iar Mandy şi Paula au privit-o surprinse Gary şi cu mine am făcut testul şi nu suntem Potriviţi, dar am spus tuturor că suntem — De ce? a întrebat-o Mandy — Pentru că atunci când nu te căsătoreşti cu Potrivirea ta oamenii te pândesc, aşteptând ca lucrurile să nu meargă bine Nu că vor asta, pur şi simplu aşa fac; aşa e natura umană Aşadar a fost mai simplu să minţim Dar ne iubim şi nimic nu te împiedică şi pe tine să întâlneşti bărbatul potrivit şi să ai ce avem şi noi — Dar eu nu vreau aşa ceva O să fie mereu doar pe locul al doilea! Nu va însemna niciodată totul pentru tine, nu vei putea niciodată să faci un copil cu alesul O să trăieşti mereu într-un compromis — Să nu îndrăzneşti să spui aşa ceva despre copiii mei, a spus Karen cu tărie, ridicându-se repede în picioare Paula a încercat s-o tragă înapoi — Copiii mei nu vor fi niciodată cel mai bun număr doi! — Nu, nu asta am vrut să spun, a ieşit aiurea, a spus Mandy, cu ochii plini de lacrimi Nu pricepeţi ce vă spun — Trebuie să vii cu noi acasă la mama, a spus Karen pe un ton ferm Paula, du-te şi adu-i nişte haine şi eu o să iau nişte cosmetice — Încetaţi! a ţipat Mandy Încetaţi să mă mai judecaţi şi încetaţi să-mi mai spuneţi că tot ce fac cu viaţa mea este greşit Nu e treaba voastră — Suntem surorile tale şi bineînţeles că este treaba noastră, mai ales că nu gândeşti limpede Nu poţi să fii îndrăgostită de un om mort ai nevoie de ajutor — Am nevoie să ieşiţi dracului din casa mea, a izbucnit Mandy şi a prins-o pe Karen de braţ ca s-o tragă spre uşă Paula a privit-o cu neîncredere şi le-a urmat — Ieşiţi, acum! a strigat ea; surorile au plecat destul de reticente, uluite de izbucnirea ei Când, două ore mai târziu, Mandy a ajuns acasă la Pat, a ştiut că se află în compania unei familii care o înţelegea cu adevărat Pat a îmbrăţişat-o ca s-o liniştească atunci când a aflat ce se întâmplase — Mulţumesc, mamă, s-a trezit Mandy spunându-i Capitolul 52 CHRISTOPHER Treizeci Un număr reprezentând o imensitate de lucruri inofensive şi paşnice, importante pentru diferiţi oameni Nişte cifre care servesc drept bornă numerică atunci când vine vorba despre vârsta cuiva, de limita de viteză într-o zonă pietonală, de numărul atomic al zincului, de numărul de piese de pe White Album al trupei Beatles, vârsta lui Iisus când a fost botezat şi numărul pietrelor de la Stonehenge rămase în picioare Dar pentru Christopher numărul 30 urma să semnifice înfăptuirea operei sale în orchestrarea celui mai mare număr de crime rămase nerezolvate în istoria Marii Britanii Dacă totul mergea conform planului, cadavrele a 30 de femei strangulate aveau să fie găsite în locuri foarte diferite din Londra şi nimeni nu va avea nici cea mai vagă idee cine era vinovatul sau de ce a făcut-o Apoi, la fel de spontan cum începuseră, crimele urmau să înceteze Amy era la serviciu, aşa că a profitat cât a putut de momentele de singurătate pentru a reflecta la această idee care îi venise pentru prima dată în urmă cu un an şi jumătate Fiind singur şi având un apetit sexual de-a dreptul feroce, se plictisise să plătească pentru serviciile escortelor, să agaţe fete prin baruri sau să frecventeze petrecerile pentru sex ale diferitelor cluburi private Devenise în schimb curios în ceea ce priveşte aplicaţiile pentru întâlniri, descărcase câteva dintre acestea şi rămăsese uluit de cât de repede, doar cu o atingere de ecran, putea fi făcută o combinaţie pentru sex Aflase destul de repede că utilizatorii erau oameni care nu-şi găsiseră încă Potrivirea şi alegeau aplicaţiile pentru că tânjeau după compania cuiva sau voiau să treacă mai repede timpul cu o legătură ocazională, până când se ivea propria Potrivire Şi a fost la fel de surprins de cât de repede dădeau femeile numărul de telefon – şi, în unele cazuri, chiar şi adresa de acasă – unui străin din mediul virtual Li se poate întâmpla orice dacă datele de contact cad în mâinile cui nu trebuie, se gândea el Ceea ce i-a dat o idee Dacă mâinile „cui nu trebuie” ar fi fost ale lui? Oare putea Christopher să scape nepedepsit într-o vreme în care tot ce făceai, fiecare loc în care mergeai şi fiecare om cu care vorbeai erau lucruri ce puteau fi monitorizate doar prin intermediul telefonului pe care îl aveai la tine? Cu cât se gândea mai mult la asta, cu atât devenea mai entuziast Un timp fusese fascinat de motivaţia pe care o au criminalii în serie şi de felul în care aceia care nu au ca stimulent o boală mentală par să se muleze frecvent pe reţeta psihopatului Experţii sugerau că aceste persoane ucid pentru a scăpa de ceva stresant pentru ei din viaţa de zi cu zi şi, pentru că a comite o crimă este un act atât de intens, funcţionează ca un blocant al problemelor lor reale Dar Christopher nu avea astfel de probleme care să-l tragă înapoi Fără niciun fel de motivaţie, era oare posibil ca el să vrea să ucidă doar ca să vadă dacă va scăpa neprins? Cu cât se gândea mai mult, cu atât devenea mai obsedat de dorinţa de a afla el însuşi răspunsul Cel mai mult îl inspiraseră crimele lui Jack Spintecătorul Şi nu neapărat metoda lui Jack sau alegerea victimelor, nici măcar ura lui evidentă faţă de femei Ci faptul că, la aproape 130 de ani după ce înstăpânise teroarea în Londra, lumea încă era fascinată de felul în care evitase să fie identificat după cele cinci crime Christopher se hotărâse că vrea şi el să atingă acelaşi tip de notorietate, doar că la o scară mai mare Voia ca omorurile săvârşite de el să fie studiate şi teoretizate ani la rând, fără să se ştie cine le înfăptuise, care fusese motivaţia sau ce însemna faptul că încetaseră brusc Cea mai mare provocare nu era să aleagă femeile sau actul criminal în sine, ci să evite să lase vreun indiciu la locul crimei şi să ocolească şi autorităţile Dacă i-ar fi fost dezvăluită vreodată identitatea, s-ar fi dus tot misterul şi crimele lui ar fi fost uitate după o generaţie Ăsta era ultimul lucru pe care şi-l dorea Şi chiar dacă nu avea nicio experienţă anterioară în uciderea unui om, Christopher nu se îndoia că unul ca el, cu totul lipsit de conştiinţă, n-avea de ce să se lase tulburat că ia viaţa unui străin Era un tip competitiv chiar cu sine, aşa că, pentru a face lucrurile să meargă, avea nevoie să-şi stabilească un obiectiv ambiţios pe care să-l urmărească, altminteri şi-ar fi pierdut interesul N-avea să atingă niciodată numărul incredibil de 260 de victime cunoscute ale lui Harold Shipman şi nici nu-şi dorea asta, dacă nu din alt motiv, măcar pentru faptul că omorurile comise de Shipman nu cereau niciun fel de pricepere şi puneau prea puţine probleme Victimele lui, bolnave şi bătrâne, îi erau practic oferite pe tavă Christopher alesese în schimb numărul 30, problematic, dar posibil Un an mai târziu şi odată cu a 12-a lui crimă, Christopher egalase bilanţul lui Fred şi Rosemary West Apoi, la Numărul Cincisprezece, urma să se afle la două vieţi distanţă de Criminalul din Yorkshire şi la acelaşi nivel cu Dennis Nilsen Cu toate că se străduia să le bată recordurile, Christopher se simţea jignit să fie pus în aceeaşi categorie cu ei – fiindcă nu aveau nici inteligenţa, nici ambiţia lui Nu planificaseră lucrurile cu la fel de multă grijă; le lipsea înţelegerea profundă şi, în loc să-şi urmeze mintea, îşi urmaseră instinctele primare Nu simţise niciodată o mândrie mai mare ca atunci când acţiunile lui deveniseră ştiri la nivel naţional, iar capitala începuse să trăiască sub un nor însângerat Christopher îi adusese pe poliţişti în starea în care şi-i dorea – neştiutori şi neputincioşi Şi pentru că nu era nici lacom, nici neglijent, ci de-a dreptul meticulos în uneltirile lui, va fi întotdeauna cu un pas înaintea lor Îşi promisese că îşi va încheia misiunea odată ce va săvârşi cea de-a 30-a crimă şi, fiindcă nu-i mai rămânea nimic de demonstrat, se va opri, pur şi simplu Ancheta poliţiei va continua în forţă luni întregi, înainte de a-şi încetini ritmul, treptat Apoi, după câţiva ani fără alte noutăţi, dosarul se va adăuga celorlalte cazuri învechite, pe care poliţia va neglija să le mai investigheze Între timp, Amy îi va da prilejul să găsească un lucru nou în care să-şi investească timpul şi energia S-a aşezat turceşte pe podea şi a pus cu grijă fotografia polaroid a Numărului Treisprezece sub hârtia transparentă, pe una din paginile albumului alb ţinut în biblioteca din living, cel pe care Amy fusese aproape să-l deschidă Ţine totul la vedere şi nimeni nu va şti nimic, şi-a spus el Nu aflase răspunsul la întrebarea cât de mult o va durea pe chelneriţă dacă îi va smulge inelul din nas, căci aceasta îşi pierduse cunoştinţa înainte să i-l poată scoate Dar Numărul Treisprezece era specială, fiindcă fusese prima pe care i-o prezentase lui Amy, aşa că a pus sub coala transparentă şi inelul, cu tot cu resturile de cartilaj, alături de poza fetei A închis albumul, s-a întors la birou şi a continuat să lucreze la planurile pe care le avea, şi anume s-o viziteze pe Numărul Paisprezece mai târziu, în seara aceea Capitolul 53 JADE Cum s-a putut întâmpla aşa ceva? s-a întrebat Jade de atâtea ori, încât şi-a dat seama că începe să semene cu un disc stricat Avea nevoie să-şi limpezească gândurile, aşa că şi-a făcut drum până în oraşul cel mai apropiat, aflat cam la 30 de kilometri Traversase lumea ca să-l cunoască pe bărbatul cu care fusese Potrivită, sufletul ei pereche de care crezuse că s-a îndrăgostit înainte chiar de a se vedea faţă în faţă Abia după ce au petrecut un timp împreună şi-a dat seama că între ei nu-i nicio scânteie, cel puţin nu din partea ei Se ţinuseră de mână, râseseră, vorbiseră despre viaţă şi moarte şi despre tot ce era între ele, se bucuraseră unul de compania celuilalt Dar între ei nu fusese nici măcar un sărut Iar acum, din senin, simţea pentru Mark, fratele lui, tot ce ar fi trebuit să simtă pentru Kevin, scânteia despre care citise atâtea Nu, asta nu e bine, îşi spunea Jade Abia dacă ai vorbit cu tipul ăla De fiecare dată când te vede arată de parcă ar vrea să fie oriunde altundeva, numai cu tine nu Brusc însă Abia atunci atitudinea lui Mark faţă de ea a început să capete un sens Şi el simţea la fel Ceea ce până acum pusese pe seama unei uri sau a unei animozităţi ciudate era, de fapt, încercarea lui de a-şi ascunde sentimentele Acum totul avea sens Adeseori era cu limba legată în preajma ei sau o ignora complet, pentru că trăia şi el aceleaşi sentimente intense de iubire şi dorinţă pe care le simţea şi ea, doar că pe el îl loviseră mai devreme Şi, precum Jade, ştia şi el cât de nepotrivit era lucrul ăsta Jade şi-a amintit de filmul pe care îl văzuse împreună cu prietenele ei la cinema Crăciunul trecut, Rebel Heart; Jennifer Lawrence şi Bradley Cooper jucau un cuplu care fusese Potrivit prin ADN, dar care nu mergea, iar Jennifer se minţise pe ea însăşi că s-a îndrăgostit, în schimb, de cel mai bun prieten al lui Jade şi-a amintit că numiseră acest lucru „transfer”, aşa că a apucat telefonul să caute cuvântul pe Google „Transferul este un fenomen caracterizat printr-o redirecţionare inconştientă a sentimentelor dinspre o persoană spre alta” „Da!”, a spus ea cu voce tare Undeva, în mintea ei, îi era teamă să se îndrăgostească de Kevin, pentru că acesta era bolnav în stadiu terminal Nu putea exista decât un singur deznodământ Şi cum în ultima vreme starea lui de sănătate se deteriorase foarte tare, poate că nu le mai rămăsese aproape deloc timp Avea deci sens ca mintea ei sau inima ei – sau poate chiar ADN-ul ei – să se fi fixat asupra lui Mark, într-un fel de mecanism de adaptare S-a lăsat pe spate, sprijinindu-şi capul de tetieră Ştiind aceste lucruri, se simţea mult mai puţin dezgustată de ea însăşi Nu era nenorocita cu inimă de piatră în care se temea că o să se transforme, ci mai degrabă o persoană nevoită să treacă prin chinurile iadului, al cărei subconştient găsise o modalitate de a face faţă situaţiei Jade ştia ce are de făcut – să facă tot ce făcea şi Mark şi să păstreze distanţa Ori de câte ori li se încrucişau paşii, el se uita mereu în altă parte Va înceta să încerce să-l mai atragă în vreo conversaţie şi o să stea departe de el, în general Spera că aşa sentimentele acelea nedorite să dispară la fel de repede cum apăruseră ••• După ce s-a întors de la cumpărături din oraş şi a despachetat alimentele, Jade s-a îndreptat direct spre camera lui Kevin — Ce crezi că s-ar fi întâmplat între noi dacă nu aş fi fost bolnav? a întrebat-o Kevin în timp ce ea căuta prin filmele de pe Netflix Întrebarea a făcut-o să tresară — Nu ştiu — Ai spus odată, la telefon, că din moment ce am fost destinaţi să fim împreună probabil că ne-am căsători, am face copii şi lucruri din astea — Da, dacă totul ar fi fost normal, atunci poate că asta s-ar fi întâmplat — Îmi pare rău că nu pot fi bărbatul acela pentru tine — Nu fi fraier — Ştiu că nu-ţi pot oferi o fericire până la adânci bătrâneţi sau o familie, dar pot să-ţi ofer asta Kevin a scos din pantalonii de trening rămaşi prea mari o cutiuţă mică, învelită în catifea — Uite, a spus el, întinzându-i-o Deschide-o! Înăuntru, Jade a descoperit un inel de argint încrustat cu un mic şir de diamante L-a privit năucă — Jade, ştiu că niciunul dintre noi nu a plănuit să se întâmple aşa, dar ultimele câteva săptămâni au fost cele mai bune din viaţa mea Te iubesc şi vreau să mă căsătoresc cu tine Ea a înghiţit cu greu şi s-a uitat la tânărul emoţionat din faţa ei Când i-a întins cutiuţa, i-au tremurat degetele Voia cu disperare să-l iubească, dar acum, în cel mai vulnerabil moment al lui, a ştiut că nu-l iubeşte — Adică nu trebuie să spui „da” sau altceva doar pentru că te simţi obligată , a continuat Kevin Dar Jade luase deja o decizie şi a afişat cel mai frumos zâmbet al ei — Da, a răspuns ea Mi-ar plăcea să mă mărit cu tine Capitolul 54 NICK Oaspeţii aşezaţi în jurul mesei râdeau din inimă în timp ce John-Paul le spunea o poantă despre o tânără vedetă de reality-show reprezentată de agenţia lui de PR şi rezultatele consumului excesiv de cocaină John-Paul şi soţia lui, Lucienne, jurnalist la un tabloid, erau mereu musafiri de mare valoare la cină şi la petreceri, delectându-i cu bârfe suculente despre celebrităţi, mai mult spre amuzamentul lui Sally, Sumaira şi Deepak Nick era singurul care nu râdea, ci stătea la masă holbându-se la ferestrele mari cât peretele, aşa cum făcea adeseori, dorindu-şi să fie oriunde altundeva Atitudinea lui ambivalenţă fată de musafiri şi mâncarea malaysiană cu a cărei pregătire Sally se ocupase aproape toată ziua nu au trecut neobservate De câteva ori Sally l-a atins cu mâna pe braţ şi, deşi de obicei gestul acesta îl făcea să zâmbească, acum atingerea ei nu i-a stârnit decât repulsie A şi băut mai mult decât de obicei, dând pe gât pahar după pahar de chardonnay, fără să se descurajeze din cauza mahmurelii pe care inevitabil avea să o simtă a doua zi — Cum merg planurile de nuntă? a întrebat Lucienne Nick era încă destul de treaz încât să nu lase să-i scape un geamăt sonor — De-acum n-au mai rămas prea multe de făcut, a spus Sally, cu o nuanţă ascuţită apărută brusc în voce Probabil că era enervată de felul în care se purta Nick — N-o să fim decât noi doi în New York Tot ce trebuie să facem este să găsim un fotograf şi probabil vom da o petrecere când revenim acasă — Mi-aş fi dorit să fi făcut şi noi la fel, a spus Sumaira, uitându-se spre Deepak Ai mei ar fi economisit o avere Şi nu v-aţi mai gândit să vă faceţi mai întâi testul Potriveşte-ţi ADN-ul? — Ah, nu începe iar cu asta, a întrerupt-o Deepak Sunt fericiţi aşa Lasă-i în pace — Doar întrebam Nick a aruncat o uitătură rapidă spre Sally, dar ea nu i-a întors privirea Era prea ocupată să-i umple paharul lui Deepak, vizibil îmbujorată de întrebarea Sumairei Nick a fost surprins că nu-i spusese celei mai bune prietene nici că făcuseră testul, şi nici despre rezultatul lui I-a fost recunoscător lui Deepak că păstrase informaţia între ei Dar în comportamentul Sumairei din seara aceea exista ceva ce-l întorcea pe dos Sarcina îi dăduse o îngâmfare iritantă, de parcă i-ar fi aruncat mereu în faţă mariajul ei perfect cu Deepak şi iminentul lor statut de părinţi Nick simţea cum lumea lui este pe cale să se prăbuşească şi nu suporta să vadă expresia satisfăcută de pe chipul Sumairei De câteva ori şi-a muşcat limba ca să se abţină şi să nu spună ceva nepotrivit A continuat să se uite în gol pe fereastră, refuzând să participe la conversaţie În jurul mesei era o atmosferă apăsătoare şi bieţii Lucienne şi John Paul au amuţit — Până la urmă am hotărât să nu facem testul, a minţit Sally Ştim tot ce trebuie să ştim unul despre celălalt, nu? S-a uitat spre Nick, parcă implorându-l să-i ofere o confirmare, dar el nu i-a dat-o De fapt, în ultimele două săptămâni îi oferise prea puţine lucruri Nu-i lăsase mesaje pline de afecţiune prinse cu litere magnetice pe frigider, mesajele din timpul zilei erau lipsite de umor şi la obiect şi îi dăduse chiar impresia că petrece din ce în ce mai mult timp la birou, dincolo de programul de lucru obligatoriu Ori de câte ori îl acuzase în legătură cu acest comportament distant, Nick dăduse vina, pur şi simplu, pe nişte clienţi stresanţi, o scuză pe care Sally o acceptase la început Dar nu era proastă şi Nick ştia că a înţeles că era mai mult de-atât — Ei bine, hai să vedem dacă puteţi să ieşiţi din tendinţa crescătoare a divorţurilor dintre ne-Potriviţi, a adăugat Sumaira Vă ţin pumnii, dragilor — Aminteşte-mi, te rog, cum v-aţi întâlnit tu şi Deepak prima dată, a întrebat brusc Nick, primele cuvinte pe care le scotea de mai bine de o jumătate de oră — V-am mai spus, a replicat ea repezit Eram la nunta vărului meu, în Mumbai — Nu, a întrerupt-o Nick Spune-mi cum te-ai simţit când v-aţi zărit prima dată sau când aţi stat prima dată de vorbă Cum ai ştiut că Deepak era alesul? — S-a întâmplat treptat, nu? a spus Sumaira, roşind sub interogatoriul lui Nick Câteva întâlniri şi am simţit că el era persoana alături de care să-mi petrec tot restul vieţii Apoi, testul ADN a confirmat asta Deepak a dat din cap, încuviinţând, dar ceva din Nick ştia că bărbatul avea inima îndoită; în ultima vreme, devenise maestru în inimi îndoite — Doar că nu a fost aşa, nu? a spus Nick, aplecându-se peste masă ca să apuce sticla cu vin şi să-şi umple paharul — Ce vrei să spui? l-a întrebat Sumaira — Vreau să spun că nu au existat focurile de artificii sau exploziile, sau tunetele, sau fulgerele despre care vorbesc alte cupluri Potrivite — Nu este la fel pentru toată lumea — Nu, Sumaira, n-ai simţit nimic din toate astea pentru că nu este nicio Potrivire între tine şi Deepak — Nick, ce naiba faci? l-a întrebat Sally, aruncând o privire înspăimântată către musafirii aflaţi de cealaltă parte a mesei Voi doi, îmi pare rău John-Paul şi Lucienne s-au uitat şi ei unul la celălalt, simţindu-se în mod evident deopotrivă stânjeniţi, dar şi fascinaţi în secret — Nici măcar n-aţi făcut testul, pentru că aţi fost prea speriaţi să aflaţi rezultatele sau l-aţi făcut şi aţi descoperit că nu sunteţi compatibili, a continuat Nick cu o grimasă pe chip Aţi minţit încă de atunci în legătură cu asta, pentru că vreţi ca toată lumea să ştie că sunteţi cuplul perfect, că sunteţi destinaţi să fiţi împreună Am văzut cupluri Potrivite şi felul în care se poartă ele n-are nicio legătură cu felul în care vă purtaţi voi Serios, n-aveţi nicio idee despre cum este să-ţi întâlneşti alesul, nu-i aşa? Despre cum, atunci când eşti cu el, toată lumea dispare şi te simţi de parcă te-ar fi lovit forţa unui tsunami Şi despre cum nu mai există nimeni pe lume în momentul acela, în afară de tine şi el La cuvântul „el”, Sally a tras adânc aer în piept — Nu cunoaşteţi niciunul dintre sentimentele astea pentru că nu le-aţi trăit niciodată Aşa că nu mai încercaţi să-mi ziceţi mie sau oricui altcuiva cum ar trebui să ne trăim noi vieţile, când ale voastre sunt aşa de distruse Şi, cu asta, Nick a apucat sticla de vin cu ce mai era în ea, şi-a împins scaunul în spate şi s-a repezit pe scări, spre dormitor, trântind uşa după el Capitolul 55 ELLIE Ellie a trântit în urma ei uşa cabinei şi a scăpat un oftat prelung, de uşurare Era petrecerea de Crăciun a firmei şi, de fiecare dată când încercase să-şi croiască drum spre toaletă, fusese trasă în toate direcţiile de angajaţii care voiau să-i atragă atenţia Până să intre Tim în viaţa ei, nu fusese atât rezervată, cât îngrijorată în privinţa oamenilor, şi participa foarte rar la astfel de evenimente I se părea penibil să se relaxeze în public – discursurile sau conferinţele erau cu totul altceva şi la acestea participa cu un anumit scop –, dar o stânjenea să se amestece printre oameni şi să pălăvrăgească vrute şi nevrute Totuşi, încurajată de Tim, a început să participe din când în când, să-şi înfrunte slăbiciunile şi, în ciuda faptului că angajaţii se luptau pentru atenţia ei, chiar se simţea bine Şi-a amintit cum Crăciunul trecut se spetise muncind şi cam atât Cifra de afaceri explodase, dar nu avea pe nimeni cu care să împartă trofeele Şi, cum se apropia 25 decembrie, nici nu se gândise măcar la faptul că, din neatenţie, îşi transferase viaţa lipsită de bucurie şi asupra angajaţilor, aprobând o cină foarte impersonală în sala de bal a unui hotel banal, unde stătuseră cu toţii la mese, plictisiţi E adevărat că plătise factura, dar în acelaşi timp drenase din ei toată distracţia de Crăciun „Am fost Grinch”, îşi tot spunea de atunci, promiţând că anul acesta va face lucrurile diferit Aşa că acum dăduse un cec în alb comitetului de organizare din companie, precum şi permisiunea de a închiria istorica Old Billingsgate din Londra, o fostă-piaţă-de-peşte-transformată-în-sală-de-evenimente, aflată pe malul Tamisei Au fost aduse decoruri cu teme de Crăciun, inclusiv jucării gigantice înfăţişând urşi polari, brazi acoperiţi cu zăpadă, sculpturi în gheaţă şi sănii, care să dea senzaţia unei lumi de basm în plină iarnă, iar angajaţii ei s-au bucurat de un meniu de lux cu cinci feluri După aceea au avut parte de ruletă, jocuri de cărţi, jocuri mecanice şi o trupă swing care să-i distreze până spre dimineaţă Din când în când, Ellie se uita prin sală ca să se asigure că Tim se distrează şi el Însă de fiecare dată când îl vedea, el stătea de vorbă cu altcineva Îi plăcea că era genul sociabil şi că-l putea lăsa de capul lui, fără să-şi facă griji Ca dar de Crăciun, Ellie îl trimisese la Savile Row ca să i se ia măsuri pentru primul lui costum pe comandă După ce i-l croiseră şi livraseră în regim de urgenţă, Tim refuzase să mai iasă din el Nu o deranja, pentru că arăta foarte sexy în costumul acela şi ar fi plătit cu bucurie pentru o întreagă garderobă, dacă asta îl făcea fericit Dar, pe baza lecţiilor învăţate în trecut, Ellie ştia cât de uşor era pentru cineva cu bani să sufoce pe cineva fără bani Pauza de la baie i se terminase, aşa că a tras apa şi s-a îndreptat spre chiuvetă, ca să se spele pe mâini — Bună, Ellie, ce seară extraordinară! a spus Kat, şefa de la personal, una dintre cele mai vechi angajate ale ei Ochii ei cât nişte semiluni erau dovada limpede că se îmbătase criţă — Pare să meargă bine, într-adevăr, a zâmbit Ellie — Cred că mâine o să vedem târându-se pe coridoare câteva capete mahmure rău Mai ales al meu — Ei bine, pentru aşa ceva e noaptea asta — Noul tău tip pare să se descurce bine printre oameni — Apropo de asta, mă simt cam prost Nu prea am stat cu el în seara asta — Păi cred că se descurcă şi de unul singur Cel puţin aşa-mi amintesc eu despre el — Scuză-mă, îl cunoşti? a întrebat-o Ellie — Bineînţeles, a răspuns Kat, surprinsă de întrebare Dar trebuie să recunosc, nu-mi amintesc să-l fi chemat pentru a doua tură de interviuri — Nu cred că înţeleg ce-mi zici — L-am intervievat pentru un job acum vreun an sau doi – Matthew, nu? –, pentru un post de programator, ştii tu, cam când a plecat Miriam în concediu de maternitate A fost foarte drăguţ şi relativ experimentat, dar erau candidaţi mai buni, aşa că nu l-am recomandat să meargă mai departe Aşa v-aţi întâlnit, nu? La un al doilea interviu? — Cred că îl confunzi cu altcineva — Ah, păi poate mă înşel E un om foarte drăguţ, oricum Bine, sper să aveţi un Crăciun minunat împreună — Şi tu la fel, a replicat Ellie cu un vag sentiment de disconfort Capitolul 56 MANDY — Nu mai e mult, bobiţa mea de fasole, vorbea Mandy cu burta ei gogonată, în timp ce se ungea cu cremă emolientă pe pielea tot mai întinsă de pe pântec şi sâni Toată lumea abia aşteaptă să te cunoască şi, în câteva săptămâni, o să-mi dai nopţi nedormite pentru tot restul vieţii Dar nu-mi pasă Poţi să mă încerci cu orice, o să fiu mereu alături de tine S-a privit în oglinda din dormitor ca să verifice vergeturile şi s-a bucurat să vadă că nu se întinseseră prea mult Acum se mutase de tot la Pat, trăind din compensaţia primită la plecarea de la job Cu toate marile schimbări din viaţa ei, era recunoscătoare pentru ajutorul pe care i-l dădea Pat O înscrisese chiar pe Mandy la medicul ei, la cursuri prenatale la propriul centru de sănătate, o asista cu planul de naştere şi se oferise să-i fie partener când va veni momentul De asemenea, umpluse dulapurile cu tot ce avea nevoie: vitamine, minerale şi acid folie Câteodată, Mandy şi-ar fi dorit ca Pat să facă un pas sau doi în spate, dar având-o de partea ei doar pe Chloe, se baza şi pe sprijinul mamei ei Trecuseră cinci luni de la altercaţia cu Paula şi Karen şi încă nu voia să le vorbească surorilor ei Le ignorase toate mesajele şi apelurile telefonice, chiar şi pe cele venite de la maică-sa şi de la Kirstin Încă era furioasă şi dezamăgită că nu încercaseră să-i înţeleagă punctul de vedere şi să-i priceapă nevoia de a avea acest copil Dar alături de această furie mai simţea şi tristeţea că nu-i erau şi ele alături în perioada de sarcină, aşa cum le fusese ea — Faci ce trebuie, o asigurase Pat Cu istoria ta în pierderi de sarcină, trebuie să stai departe de orice sau oricine ţi-ar putea provoca stres Mandy era de acord, dar asta n-o împiedica să fie tristă Prezenţa aproape constantă a lui Pat şi Chloe au ajutat-o pe Mandy să-şi depăşească singurătatea; au fost alături de ea când a trecut prin toate: crizele de plâns cauzate de hormoni, schimbările de dispoziţie şi greţurile de dimineaţă Şi-a dat seama că acum ele erau familia ei; o celulă închisă ermetic, unită de un bărbat care nu mai exista fizic Se mutase cu totul în dormitorul lui Richard, hainele ei atârnau în dulap alături de ale lui şi parfumurile ei stăteau alături de aftershave-urile lui Dormea doar pe o parte a patului, lăsând liber locul unde ar fi trebuit să stea Richard, şi se ghemuia noaptea cu hanoracul lui preferat în braţe, lipindu-şi-l de obraz în speranţa că pruncul ar putea să-i simtă mirosul Într-o după-amiază, Pat şi Chloe au asamblat un pătuţ de lemn aşezat acum într-un capăt al camerei lui Richard Alături era un maldăr de hăinuţe de bebeluş cumpărate de Pat, albastre şi albe, fiindcă ea era convinsă ca Mandy avea băieţel Mandy a înşurubat capacul tubului de cremă şi şi-a tras tricoul pe ea Şi-a dat seama că nu discutase niciodată cu cele două despre cât va rămâne să locuiască aici după naşterea copilului, dar ştia deja că nu voia să plece În camera asta se simţea în siguranţă, ca şi când spiritul lui Richard era încă acolo, alături de ele, asigurându-le confortul şi protejându-le de cei din afară Toate trei fuseseră îngrijorate că presa ar putea afla de poveste şi, bazându-se pe felul în care reacţionase familia ei, Mandy ştia că lumea ar fi privit-o ca pe ciudată S-a întins pe o parte încercând să-şi găsească o poziţie confortabilă şi s-a uitat, aşa cum făcea deseori, spre colajul de fotografii pe care Richard le lipise pe perete În fiecare seară le cerceta cu atenţie, ca şi pe cele aşezate în albume, ca să afle mai multe despre el Erau poze de când fuseseră la Disneyland şi de la cabana familiei, din Lake District Într-una din poze, Richard şi Chloe stăteau lângă biciclete sub un mic indicator de ceramică pe care scria Mount Pleasant Părea un loc foarte liniştitor şi Mandy s-a întrebat dacă, în cazul în care ar fi avut această posibilitate, Richard ar fi dus-o şi pe ea în acea casă de vacanţă a familiei lor; dacă ar fi împărţit cu ea acel loc special Mandy văzuse atât de multe poze, cu atâta constanţă, încât simţea că-i ştie fiecare expresie a feţei şi fiecare grimasă, la fel cum le ştia pe ale sale Alte trei fotografii îl înfăţişau pe Richard adolescent, pe un pat de spital, înconjurat de prieteni A presupus că fuseseră făcute în timpul chimioterapiei Atenţia i-a fost atrasă de două imagini parcă familiare ale unei tinere femei Mandy a încercat să-şi amintească de unde i se părea cunoscută şi deodată s-a luminat – era fata care îi trimisese lui Richard poze cu ea goală, cele pe care le găsise în vechiul lui telefon A apucat iar telefonul, ca să verifice, şi da, era absolut limpede că era aceeaşi fată, în toată goliciunea ei Avea cam vârsta lui Richard, deci cu aproape zece ani mai tânără ca Mandy, şi lucrul ăsta se vedea Avea sâni obraznici, abdomen plat ca scândura şi îşi ţuguiase buzele aşa cum numai fetelor tinere le stă bine Mandy a simţit un dezgust spontan faţă de fata aceea fără nume, mai ales într-un moment în care ea însăşi era atât de şleampătă şi foarte însărcinată Dar mai bine cu trupul ăsta umflat, plin de colăcei şi de vergeturi, decât o insectă injectată peste tot cu colagen, s-a gândit ea cu amărăciune Totuşi, acest lucru n-a oprit-o să se întrebe cât de apropiaţi fuseseră fata asta şi Richard; în mod sigur erau destul de intimi încât să-şi trimită unul altuia selfie-uri în pielea goală şi ea să se găsească pe un perete din camera lui, dar fusese oare ceva mai mult între ei decât nişte mesaje sexy, ca să se amuze? Oare era fata cu care folosise mai mult de jumătate din pachetul de prezervative? Mandy a simţit o nevoie iraţională, stringentă, de a şti cine era Şi-a deschis iPad-ul şi a accesat pagina de Facebook a lui Richard Nu a durat mult s-o găsească – Michelle Nicholls A descoperit că locuia într-un orăşel cam la 15 kilometri depărtare de casa lui Pat Michelle nu îşi ţinea profilul privat, aşa că Mandy a putut să-i vadă postările Cu cât citea mai mult, cu atât devenea mai invidioasă A reuşit să-şi dea seama că Richard şi Michelle fuseseră împreună cam zece luni, relaţie terminată probabil cu puţin înainte de moartea lui Mandy se întreba dacă se întâmplase cam la momentul în care el îşi trimisese mostra la Potriveşte-ţi ADN-ul Însă, în timp ce Michelle păstrase pe pagina ei de Facebook multe dintre pozele lor, Richard le ştersese pe ale ei Era un triumf anemic pentru Mandy, dar s-a întrebat totuşi de ce Chloe sau Pat nu pomeniseră de ea În următoarele zile nu s-a putut abţine să nu se întoarcă iar la profilul lui Michelle şi să-i frunzărească şi cele mai recente postări Ea şi Richard păreau să se potrivească bine unul cu celălalt; în poze ea apărea mereu zâmbind în ieşirile de seară prin baruri, alături de prieteni în restaurante sau în vacanţă Mandy s-a întrebat ce a văzut Richard la ea, dincolo de ceea ce era evident Era inteligentă? Îl făcea să râdă? Putea să susţină o conversaţie? Sau pur şi simplu era bună în pat? De ce nu a fost fata asta superbă suficientă pentru el? Se vedea clar că era nebună după Richard De ce a simţit nevoia să-şi facă testul ADN, ca să afle care era adevărata lui Potrivire? La început, Mandy a pus această curiozitate pe seama hormonilor, dar treptat a acceptat că era mai mult de-atât Pat şi Chloe îi povestiseră foarte multe despre Richard, dar exista o parte a lui pe care numai o iubită i-ar fi putut-o şti Mandy voia să ştie ce fel de partener era Richard şi cum era să fii iubită de el Trebuia să se întâlnească cu Michelle, aşa că a deschis Messengerul de la Facebook şi a început să scrie Capitolul 57 CHRISTOPHER — Pe unde ai umblat? De azi-dimineaţă încerc să dau de tine Când a răspuns în sfârşit la telefon, Christopher a simţit frustrarea din vocea lui Amy S-a uitat la ecran şi a văzut 11 apeluri ratate de la ea în ziua aceea Şi-a dat la o parte masca de plastic, pentru ca vocea să nu-i sune înfundat; îşi simţea pielea cleioasă şi unsuroasă la atingere — Îmi pare rău, am adormit la birou, i-a răspuns el Adormise, dar pe canapeaua din locuinţa Numărului Cincisprezece Ameţit, s-a frecat la ochi ca să alunge somnul şi s-a uitat prin camera inundată de lumina soarelui, apoi la ceas Era 10:47 I-a stat inima Nu mai fusese niciodată atât de neglijent la locul unei crime, dar jonglând cu cele două feţe ale vieţii sale – Amy şi planul celor 30 de crime – ajunsese să fie extenuat fizic Se baza pe o dietă cu batoane proteice, băuturi energizante şi cafea, ca să-l ţină treaz şi funcţional, dar în acelaşi timp toate aceste stimulente îl agitau şi-i dădeau dureri de stomac Viaţa dublă a lui Christopher îl solicita şi mental Făcea atâtea eforturi să se ascundă de Amy şi totuşi existau atâtea lucruri din proiectul lui pe care tânjea să i le împărtăşească Treaba asta îi separa; ba chiar existaseră momente în care se gândise să-şi dezvăluie planurile în încercarea de a se convinge că, dacă îl iubeşte cu adevărat, va înţelege Dar, când venea vremea s-o facă, nu era pe deplin sigur că o citise bine şi că l-ar ierta Iar Amy devenea cam prea rapid parte integrantă a vieţii lui ca să rişte să se dispenseze de ea — Au găsit al 13-lea cadavru, i-a şoptit Amy la telefon Ziarele n-au aflat încă şi n-ar trebui să spun nimănui, dar n-o să ghiceşti niciodată cine e fata Chelneriţa care ne-a servit la restaurant săptămâna trecută, ar fi vrut el să spună Fata aia drăguţă cu inel în nas Aş fi ucis-o oricum, dar îmi place să mă gândesc că am omorât-o pentru ca noi doi să împărtăşim ceva Acum ai şi tu mâinile mânjite cu sânge — Habar n-am, a răspuns el şi s-a ridicat în picioare, ca să-şi îndrepte spatele şi gâtul înţepenit — Este chelneriţa de la restaurantul la care am mers săptămâna trecută, ţi-o aminteşti? — Nu, nu prea — Fata aia drăguţă, brunetă, cu inel în nas — Ahh, da, ştiu Rahat, ce i-a făcut? — Acelaşi lucru ca şi celorlalte A fost sugrumată şi întinsă pe jos în bucătărie I-a smuls şi inelul din nas, nemernicul ăla dement Christopher s-a îndreptat spre bucătărie şi s-a uitat la Numărul Cincisprezece, întinsă pe podea în aceeaşi poziţie pe care o lăsase La şapte ore după moarte, chipul i se scofâlcise, pielea era cenuşie şi, dintr-un motiv pe care nu-l înţelegea, începuse deja să atragă muştele S-a căutat în buzunar ca să fie sigur că-i făcuse fetei cele două fotografii şi, spre uşurarea lui, le făcuse O poză cu felul în care arăta acum i-ar fi distrus estetica albumului — Biata fată, a spus Christopher, aruncând o privire spre rucsac, ca să se asigure că a împachetat tot ce adusese cu el A scos o rolă pentru scame şi a început să perie fiecare centimetru de pe canapeaua unde dormise — Am recunoscut-o imediat ce am văzut poza, măcar asta o să grăbească un pic procesul de identificare — Tu eşti OK? — Cred că da; tocmai m-am implicat un pic mai tare în investigaţia asta N-ai nicio idee cât de implicată eşti deja Capitolul 58 JADE — Nu-i rău deloc, nu? a întrebat Dan, dându-se înapoi ca să-şi admire creaţia Nu aşa mi-am imaginat că o să fie petrecerea de nuntă a copilului meu, dar nimic nu mai este aşa cum mi-am imaginat S-a uitat spre Jade ca şi când ar fi sperat ca ea să spună ceva care va face ca totul să fie bine Dar tot ce a putut să-i ofere a fost să-l ia pe după umeri într-o tăcută demonstraţie de solidaritate Îşi petrecuse cea mai mare parte a zilei precedente ajutându-i pe Susan, pe Dan şi pe lucrătorii de la fermă să ridice o prelată albă pe unul dintre peticele de iarbă din grădină Înfipseseră nişte boxe într-un sistem de sunet, ca să pună muzică, desfăcuseră scaune şi mese de lemn, aşternuseră feţe de masă şi aranjaseră deasupra borcane cu bucheţele de flori roz şi albe, aşezate în grămăjoare În dimineaţa următoare – la o lună şi un pic de când picase pe nepusă masă la ei la fermă –, Jade urma să devină doamna Kevin Williamson Locul de desfăşurare a ceremoniei ales de Kevin era vechea biserică de cărămidă dintr-un orăşel aflat în vecinătatea fermei Aceasta era diferită de orice alt locaş de cult vizitat vreodată de Jade şi, fără crucifixul de lemn înfipt în pământ lângă drumul marcat cu un indicator pe care scria „Biserica baptistă”, mulţi trecători ar fi presupus că acolo era doar un depozit dărăpănat În interior, altarul era făcut dintr-o uşă veche de verandă fixată în cărămizi, stranele erau scaune de grădină decolorate şi singura fereastră existentă fusese decorată cu şerveţele de hârtie colorate, ca să semene cu un vitraliu Dar, pe cât de abandonat şi dărăpănat părea locul, avea în mod sigur un farmec straniu, al lui Nimic din viaţa ei din ultimele câteva săptămâni nu fusese banal, aşa că de ce ar fi trebuit locul nunţii să fie altfel? Ceremonia a fost ţinută în fata unei mici adunări formate doar din rudele apropiate ale lui Kevin, bunicii care mai trăiau, doi veri şi o parte din personalul de la fermă Oarecum egoist, Jade nici măcar nu-şi anunţase părinţii, dar totul se întâmplase atât de repede, încât n-ar fi reuşit oricum să ajungă la timp Ceremonia a fost la fel de scurtă ca timpul de care avusese nevoie Jade ca să-şi aleagă o rochie din puţinele lucruri pe care le conţinea bagajul ei În timp ce bătrânul şi afabilul reverend a început să citească pasaje dintr-o Biblie jerpelită, Jade s-a asigurat că se uită numai în ochii viitorului ei soţ, chiar şi atunci când a simţit privirea lui Mark aţintită asupra ei Ştia că dacă îl privea şi ea ar fi pus în pericol întreaga şaradă În calitate de cavaler de onoare al lui Kevin, Mark stătea lângă el, în cazul în care îi oboseau braţele într-atât încât să nu se poată sprijini în cârje Totuşi, Kevin avea un suflet încăpăţânat şi a refuzat să se aşeze Nu se putea abţine să nu rânjească încontinuu spre Jade Părinţii îi dăduseră multe mesaje în timpul călătoriei, vrând să ştie ce naiba se întâmplă, ce face Dacă ar fi putut-o vedea acum, se gândea Jade, stând în faţa unui altar într-o biserică încropită, gata să se mărite cu un bărbat în stadiul terminal al bolii, deşi ea era de fapt îndrăgostită de fratele acestuia, ar fi încercat să-i bage minţile în cap Nu i-ar fi ascultat, dar a simţit un ghimpe de regret că nu erau aici Deşi era doar o formalitate din cadrul ceremoniei, când reverendul a întrebat dacă există vreun motiv pentru care n-ar trebui să aibă loc căsătoria, o mică parte din ea a sperat că Mark va folosi ocazia ca pe o încurajare de a-şi declara dragostea eternă Însă asta se întâmplă numai în comedii romantice şi ştia că nu i-ar fi adus fericirea până la adânci bătrâneţi Odată ce au fost declaraţi soţ şi soţie, Jade şi-a făcut curaj să-şi sărute soţul sub ochiul vigilent al lui Mark Venise în Australia urmându-şi inima Dar căsătorindu-se cu Kevin îşi urmase mintea – sau, mai exact, conştiinţa Pusese nevoile altcuiva înaintea nevoilor ei şi, pentru o clipă, şi-a permis să se simtă mândră de acest gest generos Totuşi, întâmplarea n-a amuţit vocea aceea mică de undeva, din străfundurile minţii ei, care îi spunea că a făcut o greşeală Se căsătorise cu fratele greşit Dar acum nu mai putea face mare lucru Capitolul 59 NICK Reţeaua de beculeţe din jurul ferestrei dădea dormitorului o strălucire caldă, lăptoasă, însă aceasta nu-l ajuta deloc pe Nick să se relaxeze sau să se calmeze Se simţea mai încordat decât îşi amintea să fi fost vreodată Câteva clipe mai devreme făcuse o scenă şi plecase valvârtej de la cina cu prietenii unde el şi Sally erau gazde, asta după ce le stricase reputaţia Sumairei şi lui Deepak Acum stătea întins, sprijinit de tăblia patului, şi mai lua câte o duşcă direct din sticla cu vin pe care o adusese cu el Îşi verificase telefonul să vadă dacă i-a scris Alex ceva, iar la vederea ecranului gol a aruncat înfuriat telefonul în pat — Ai spus „el” Nick s-a speriat când Sally a apărut brusc în uşă N-o auzise intrând în dormitor S-a întrebat dacă musafirii mai erau încă jos sau plecaseră — Poftim? — Adineauri, când ai şters pe jos cu cei mai buni prieteni ai noştri Dumnezeu ştie de ce ai făcut aşa ceva A slobozit scurt un hohot de râs isteric — Ai spus „Nu mai există nimeni pe lume în momentul acela, în afară de tine şi el” La Alexander te refereai, nu-i aşa? Când ai mers la programarea aia ai simţit-o, nu? Ai simţit toate lucrurile alea pe care le-ai spus, despre iubirea ca un tsunami Te-ai îndrăgostit de el Nick a tăcut Nu reuşea să ridice capul ca s-o privească pe Sally în ochi O minţise deja prea mult în ultimul timp — Sunt o cretină, a râs ea Te-ai mai văzut cu el? Din nou, Nick nu i-a răspuns — Sigur că te-ai văzut, a continuat ea Toate serile alea târzii la serviciu, weekendurile în care tu şi şeful tău se presupunea că puneţi la cale campanii noi şi strategii Erai cu el, nu-i aşa? Nick a dat din cap fără tragere de inimă — Deci chiar eşti gay — Nu ştiu ce sunt sau ce înseamnă toată treaba asta, Sally — Dar simţi ceva pentru el Nick a făcut o pauză înainte de a răspunde: — Da — Şi el simte ceva pentru tine? — Aşa cred — Vrei să spui că nu eşti sigur? — N-am vorbit despre asta Sally a râs din nou, cu o sclipire periculoasă în ochi Tonul vocii se ridica tot mai mult, pe măsură ce îl chestiona — Cum aşa, v-o trageţi tot timpul, fără să vorbiţi? — Nu ne-o tragem — Chiar te aştepţi să te cred? — Nu, dar îţi spun că nu s-a întâmplat nimic între noi de genul ăla — Dar ţi-ar plăcea să se întâmple — Nu ştiu ce mi-ar plăcea Nick spunea adevărul Linia între ce simţea emoţional şi fizic pentru Alex începea să se estompeze şi existau, într-adevăr, momente când îşi imagina cum ar fi să aibă relaţii intime cu el Ba chiar se uitase pe laptopul lui la câteva clipuri porno ca să vadă cum funcţionează treaba între parteneri de acelaşi sex şi, cu toate că nu fusese excitat, nici repulsie nu simţise — Chiar dacă nu aveţi o relaţie fizică, aveţi una emoţională şi asta este echivalent cu o aventură — Îmi pare rău, a murmurat Nick, cu capul în palme — Cum ai putut să-mi faci aşa ceva? a strigat Sally şi s-a aşezat la capătul patului, uitându-se ţintă la peretele de cărămidă din faţa ei Ştii că am crescut într-o familie în care ai mei n-au făcut decât să se mintă unul pe celălalt în legătură cu infidelităţile lor şi ştii cât înseamnă sinceritatea pentru mine Şi după aia faci asta — Nu eu am început, a întrerupt-o Nick Tu ai fost aia care nu era fericită de cum mergea treaba Tu ai fost aia care a tot zgândărit şi a zgândărit până când ai făcut rană şi acum eu rup coaja de pe ea şi uite ce se întâmplă Ar fi trebuit să laşi lucrurile aşa cum erau — Dar am avut dreptate să nu le las aşa, pentru că nu eram Potriviţi! Ne iubeam, dar undeva, în sufletul nostru, ştiam amândoi că nu era nimic din acel „foc de artificii” despre care ai vorbit mai devreme Nu avem parte de „explozii” cum ai cu el — Am fi putut fi fericiţi dacă ai fi lăsat lucrurile aşa cum erau şi nu am fi făcut testul, în primul rând, a spus Nick, resemnat în faţa furiei ei — Atunci ar fi trebuit să nu-l mai vezi în viaţa ta! a urlat ea — Habar n-ai cum este să întâlneşti pe cineva cu care eşti Potrivit, pentru că tu nu ai aşa ceva! Furia lui Sally era gata să ţâşnească la suprafaţă şi femeia a deschis gura să riposteze, dar s-a abţinut S-a aruncat pe podea şi a început să plângă, chircindu-şi trupul într-un cocon protector Sally era coloana vertebrală a relaţiei lor şi n-o văzuse niciodată aşa Nick era speriat că o strivise I-a pus mâna pe umăr, dar femeia s-a scuturat de atingerea lui, exact cum îi făcuse şi el ei mai devreme — Îmi pare rău, n-ar fi trebuit să-ţi spun asta N-am vorbit serios — Ba da, ai vorbit, a replicat ea Şi ai dreptate: eu te-am împins în povestea asta şi acum nu ştiu cum s-o opresc — Nici eu nu ştiu Sally şi-a şters o lacrimă de pe obraz şi a tras aer în piept, cutremurându-se — Nu există decât o cale pe care se poate merge, Nick, şi cu toate că mă omoară să-ţi spun asta, pentru propria mea sănătate mintală, trebuie să te las să pleci Dacă ar fi fost altcineva, cu care să nu fii Potrivit, atunci aş fi ieşit la luptă Dar nu mă pot bate cu genetica Este un război pe care nu-l pot câştiga Nick a simţit cum îi curg lacrimile pe obraji — Ce spui acolo? Sally a tras adânc aer în piept înainte de a vorbi — Ar trebui să fii cu Alex, nu cu mine Capitolul 60 ELLIE Tim sugerase să petreacă ziua de Crăciun împreună, alături de familia lui Ellie, în Derbyshire O înspăimânta gândul de a sta blocată în traficul greoi de sărbători într-o călătorie de peste 200 de kilometri, astfel încât, ca tratament special, l-a pus pe Andrei să-i conducă la un aeroport privat din Elstree, unde îi aştepta un elicopter care i-a dus până pe terenul de sport al şcolii din apropiere de casa părinţilor ei Timp de cel puţin cinci ani, Ellie inventase o mulţime de scuze ca să nu petreacă în familie această perioadă festivă, îngrijorată fiind că, după entuziasmul iniţial provocat de venirea ei, va rămâne fără subiecte de conversaţie Dar Tim o ajutase să înţeleagă că pentru a te simţi parte din ceva trebuie chiar să fii parte din lucrul acela După ce şi-au desfăcut bagajele în fosta cameră a lui Ellie, s-au alăturat restului familiei în barul local, pentru un pahar în Ajunul Crăciunului, iar în ziua următoare au sărbătorit Crăciunul acasă Semăna mult cu sărbătorile de care se bucurase pe când era copil, doar că acum familia era extinsă, cuprinzând partenerii celorlalţi, dar şi nepoate şi nepoţi neastâmpăraţi Era cu totul altceva faţă de ultimul Crăciun al lui Ellie, petrecut în mare parte la birou, lucrând la rapoartele de dezvoltare strategică pentru anul următor Când s-a sfârşit prânzul tradiţional, copiii au fost absorbiţi de un joc de luptă pe o consolă cumpărată de Ellie în dar, iar părinţii ei au adormit destul de repede pe canapea Ellie a strâns de pe masă şi a plecat cu vasele murdare spre bucătărie S-a oprit pentru un moment sub tocul uşii, privindu-i pe Tim şi pe sora ei, Maggie, cum spălau vasele la chiuvetă fredonând pe rând bucăţi din piesa Fairytale of New York a lui Kirsty McColl şi Shane McGowan, difuzată în acel moment la radio Îi tot răsuna în minte conversaţia cu şefa ei de la Resurse Umane, care îi spusese că, la un moment dat, l-a intervievat pe Tim pentru un job Dar în timp ce-l privea integrându-se cu atâta uşurinţă şi încredere în familia ei, ştia că ar fi o greşeală să se îndoiască de el Nu îşi mai dorea să se îndrăgostească de Potrivirea ei – se îndrăgostise deja Ar fi vrut să nu-i fi dat la o parte pe ai ei atâta timp, mai ales că Tim nu mai avea propria familie de când îşi pierduse mama, singura rudă care-i mai rămăsese, răpită de cancer Ellie nu-şi dădea seama dacă era din cauza sistemului central de încălzire sau a farfuriilor pline ochi de mâncare pe care le ingurgitase, dar se simţea strălucind şi nu avea niciun chef să se întrebe de ce Atât de multă vreme se întrebase dacă era posibil să le aibă pe toate sau dacă merită aşa ceva Acum, privindu-i pe oamenii pe care-i iubea cel mai mult, ştia răspunsul ••• În dimineaţa celei de-a doua zile de Crăciun Tim şi Ellie erau deja prinşi în centurile de siguranţă din elicopterul care îi aducea înapoi în Londra Tim insistase să mai rămână câteva zile în casa ei din oraş, în loc să stea acasă la el, în Leighton Buzzard, dar nu spusese de ce — Hristoase, dacă locul ăsta ar fi doar un pic mai steril, ai putea face operaţii aici, a tachinat-o el când au ajuns — Ce vrei să zici? a replicat Ellie, în defensivă Prima dată când venise în vizită la ea, Tim spusese tot ceva în genul ăsta Ellie nu avea poze pe pereţi sau nimicuri decorative pe pervaz Tim numise locul „absolut imaculat, dar lipsit de suflet”, aşa că, de Crăciun, Ellie se străduise mai mult decât de obicei — Nu ţi se pare că decoraţiunile de Crăciun arată drăguţ? — Ells, când ţi-am sugerat să punem ceva pe pereţi, voiam să zic să mergem împreună să cumpărăm lucrurile alea Nu să plăteşti un designer de interior să meargă la Liberty şi să vină acasă cu un brad artificial uriaş şi o tonă de globuri şi zdrăngănele pe care să le atârne pentru noi — Ah, îmi pare rău Nu mi-am dat seama că asta vrei — Fac prinsoare că nici măcar n-ai citit cărţile din biblioteca aia, nu-i aşa? a continuat el, îndreptându-se ţintă spre unul dintre cele opt rafturi înalte până în tavan, îndesate cu cărţi — Ăă, pe unele dintre ele le-am citit — Nu te cred Ellie s-a postat în faţa bibliotecii, cu mâinile înfipte sfidător în şolduri Ochii i-au alergat încolo şi încoace, citind fiecare titlu, încercând cu disperare să găsească o carte cunoscută, ca să-i demonstreze că se înşală Deodată, un cotor necunoscut i-a reţinut atenţia – pe el era titlul „Ellie & Tim” S-a uitat la el, confuză, iar Tim a invitat-o să arunce o privire mai îndeaproape A scos cartea din raft şi a citit cu voce tare: — „Nouăzeci şi cinci de lucruri care îmi plac la Ellie Stanford” — Vino, hai să stăm aici, a sugerat Tim, iar Ellie a venit cu cartea lângă el, pe canapea — Ce e asta? — Deschide-o şi uită-te Înăuntru, scrise de mână, fiecare pe câte o pagină colorată, erau motivele pentru care o iubea Tim, împreună cu câte o fotografie legată de subiect — „Numărul 1 – îmi place felul în care îţi dregi vocea prefăcându-te că nu plângi la The Notebook sau The Fault in Our Stars”, a citit ea Asta chiar nu-i adevărat! „Numărul 2 – îmi place felul în care singura formă desenată vreodată de tine este o spirală dublă de ADN” De unde ai asta? l-a întrebat ea, arătând cu degetul spre desenul scanat de el de pe o pagină din carnetele ei Cât ţi-a luat s-o faci? — M-am chinuit să găsesc zece chestii, ce să mai vorbim de 95, a glumit el, ignorând întrebarea Oricum, dă-i înainte Ellie a devorat fiecare pagină, râzând adeseori la pozele alese de Tim şi întrebându-se cum de îi observase atât de multe dintre ticurile, ciudăţeniile, obiceiurile şi fobiile pe care alţii nu le văzuseră Şi-a dat seama că el chiar o înţelesese A dat mai departe, spre ultima pagină — „Şi pentru toate aceste motive, aş vrea să te întreb ” Ellie a suspinat — „Vrei să te căsătoreşti cu mine?” Şi-a dus mâinile la gură şi s-a uitat la Tim Nu a observat când el a strecurat mâna în buzunar, a scos de acolo o cutiuţă mică, neagră, şi a deschis-o Înăuntru, pe un pat de mătase, stătea un inel de logodnă cu diamant în mijloc — I-am cerut tatălui tău permisiunea în Ajunul Crăciunului şi mi-a acordat-o, dar chestia aia cu aşezatul în genunchi n-o fac Tim i-a zâmbit — Totuşi, mi-ar plăcea mult ca Potrivirea mea să-mi facă onoarea de a-mi fi soţie Ellie şi-a aruncat braţele de gâtul lui şi i-a suspinat pe umăr — Să iau asta drept un „da”? a întrebat el — Da! a strigat ea, strecurându-şi inelul pe deget Da, da, da! Capitolul 61 MANDY De cum s-a deschis uşa cafenelei, Mandy a recunoscut-o pe Michelle din fotografii – şi, bineînţeles, din selfie-urile nud A fost imediat iritată de faptul că fosta iubită a lui Richard era chiar mai frumuşică în realitate; acum avea părul mai scurt şi mai blond şi purta blugi mulaţi şi bluză cambrată Avea o aură de sănătate şi etala nişte dinţi albi, superbi „Paraşută”, a mormăit Mandy pentru ea Reflex, şi-a strâns pardesiul mai tare peste burta de gravidă Cu cât contempla mai mult perspectiva unei maternităţi iminente, cu atât o enerva mai tare sacrificarea tendinţelor din modă pentru haine elastice şi confortabile Tânjea să-şi strecoare tălpile într-o pereche de pantofi cu toc sau să găsească nişte blugi mulaţi în care să-i încapă gleznele umflate I-a făcut cu mâna lui Michelle şi a simulat un zâmbet, invitând-o la masa din fundul cafenelei Îi luase o săptămână de trimis mesaje ca s-o convingă pe Michelle să vină să se întâlnească Şi nici chiar acum nu ştia de ce dorise asta, dar o forţă invizibilă din ea îi spusese că trebuie s-o convingă — Să-ţi comand o cafea? a început Mandy — Nu, nu pot sta mult Sunt în pauza de prânz, a replicat Michelle, politicoasă dar expeditivă Tot nu prea înţeleg de ce ai vrut să ne vedem — Păi, aşa cum ţi-am spus şi în mesaje, am fost Potrivită cu Richard şi vreau să ştiu cât mai multe despre el N-am avut şansa să ne cunoaştem şi ştiu că voi doi aţi fost apropiaţi Michelle a privit-o precaută pe Mandy înainte de a se apleca spre ea, peste masă — În regulă atunci, ce vrei să ştii? — Cum era relaţia voastră? Vă iubeaţi? La auzul acestor cuvinte, Michelle a zâmbit — Rich şi cu mine am avut o relaţie sporadică Eram în ultimul an la facultate când ne-am cuplat prima dată, pe când el lucra la sală A făcut o pauză, în mod sigur gândindu-se cât de mult ar trebui să spună — Eu am cam fost îndrăgostită de el, dar Rich? Ei bine, cred că poate a fost, la început, dar pe urmă a început să dea înapoi Până la final, m-am simţit de parcă mă folosea doar pentru sex — Serios? a spus Mandy Era surprinsă, dar undeva, în sinea ei, era mulţumită că până şi fetele frumoase sunt uneori folosite — Da, şi am avut sentimentul că eram vreo câteva în acelaşi timp, de exemplu unele dintre femeile acelea mai în vârstă pe care le antrena la sală Mereu flirtau cu el, mai ales cele măritate Pur şi simplu nu mi se părea că era tipul care să se aşeze şi să aibă o prietenă stabilă — Oh! Mandy s-a simţit brusc dezumflată — Poate că s-a întâmplat când a făcut testul Potriveşte-ţi ADN-ul Ştia că nu eşti tu aleasa şi nu a mai văzut niciun rost să continue Când a zărit sclipirea de durere din ochii lui Michelle, a regretat felul în care formulase — Poate, a cedat Michelle Doar că am fost surprinsă când ai spus că aţi fost Potriviţi Rich era foarte sigur că nu va face niciodată testul — Serios? — Spunea ceva de genul că i-ar lua tot suspansul vânătorii şi că viaţa fără riscuri nu mai era viaţă Aşa că nici dracu’ nu-i putea spune de cine ar fi trebuit să se îndrăgostească — Poate că s-a răzgândit — Se poate, dar eu mă îndoiesc Mandy s-a lăsat pe spate în scaun şi s-a uitat ţintă la masă, în timp ce imaginea mentală pe care i-o zugrăvise lui Richard în ultimele luni, cu ajutorul lui Pat şi Chloe, începea să pălească — Cred că în sufletul meu ştiam că nu este el alesul, a continuat Michelle Citisem despre ce simţi când îţi întâlneşti Potrivirea, dar nu avusesem niciuna dintre senzaţiile alea Dar era un băiat drăguţ şi ne distram grozav Şi pot să fiu sinceră cu tine? — Te rog — Nu-ţi spun asta din gelozie că aţi fost Potriviţi sau ceva de genul ăsta, dar dacă lucrurile ar fi stat diferit, indiferent cât de mult aţi fi fost voi de îndrăgostiţi, tot nu cred că Rich era genul de bărbat care să-şi pună toate ouăle într-un singur coş Şi-ar fi făcut de cap pe la spatele tău — Serios, a spus Mandy pe un ton egal Acum chiar pari ofticată — Pe bune, nu sunt Era un spirit prea liber Voia să plece din nou în călătorie prin lume şi ultimul lucru pe care-l avea în minte era să se aşeze la casa lui şi să aibă copii Nici măcar nu-i prea plăceau — Ce nu-i plăceau? Copiii? — Îhî Îl călcau pe nervi Odată, într-o vineri, chiar a trebuit să plecăm de la restaurant imediat după apetitive, fiindcă la masa alăturată era o petrecere pentru copii L-au înnebunit de cap Ba chiar a zis – cu toate că a recunoscut după aia că se simte ruşinat – că era fericit că soră-sa nu avea copii, ca să nu fie nevoit să pretindă că-i place să stea în preajma lor — Dar atunci de ce şi-a conservat sperma? Pat şi Chloe mi-au spus că voia o familie a lui Michelle a făcut brusc ochii mari — Le ştii pe Pat şi Chloe? Mandy a dat din cap, încuviinţând — Atunci ascultă-mi sfatul şi fugi undeva departe de ele Alea două sunt nişte nebune ciudate Nu-i de mirare că Rich n-a vrut niciodată să mă întâlnesc cu ele — Nebune ciudate? De ce, ce ţi-au făcut? Michelle a venit mai aproape de Mandy, a coborât vocea şi a luat o expresie gravă — Aşa, n-o să crezi asta La câteva săptămâni după accidentul lui Rich au aflat cine sunt şi că mă întâlneam cu el, aşa că s-au prezentat la mine acasă Discuţia cu ele a început cam ca asta de acum – voiau să afle mai multe despre Richard, lucruri pe care poate nu le ştiau –, dar la finalul întâlnirii mi-au oferit sperma lui, ca să fac un copil Ce mama dracului mai e şi asta? Mandy a simţit cum i se ridică părul de pe ceafă — Voiau să faci copilul lui? a întrebat ea încet — Voiau? Au devenit al dracului de insistente A fost cea mai ciudată conversaţie pe care am avut-o în viaţa mea Mandy şi-a încleştat pumnii Nu-şi putea crede urechilor A încercat să-şi controleze respiraţia, ca să nu facă vreun atac de panică — Când le-am refuzat, au devenit un pic cam nu ştiu cam insistente, ba chiar mi-au oferit nişte bani şi au spus că acoperă ele toate costurile, a continuat Michelle Chiar se gândiseră serios la asta şi mi-au spus că puteam să mă mut cu ele până se întâmpla treaba Au continuat săptămâni întregi – telefoane, mesaje, e-mailuri până la urmă le-am ameninţat că mă duc la poliţie dacă nu mă lasă în pace şi, în fine, s-au oprit Totuşi m-au cam speriat şi de aia am fost la început reţinută şi faţă de întâlnirea cu tine — Cred că e de înţeles, a spus Mandy, încercând cu disperare să le găsească o scuză Probabil că nu mai gândeau limpede şi încă jeleau moartea lui Richard — Moartea? întrebă Michelle, părând confuză Cine ţi-a zis că Rich a murit? Trăieşte bine mersi Capitolul 62 CHRISTOPHER — Isuse Hristoase, câte kile ai? a gâfâit Christopher, târând-o pe Numărul Douăzeci pe podeaua holului, spre bucătărie Era într-o formă fizică bună, dar simţea cum i se impregnează în cagulă picăturile de sudoare de deasupra sprâncenelor Pozele de profil ale fetei nu reflectau mărimea adevărată a hainelor Chiar şi când o urmărise într-o după-amiază pe la Top Shop, Zara şi H&M, în misiune de recunoaştere, presupusese că era înfofolită într-o mie de cojoace din cauza valului de aer rece venit pe neaşteptate, însă în confortul propriei case se dovedise fără dubiu că era o fată foarte corpolentă Planul neobişnuit al apartamentului cu două etaje însemna că bucătăria se afla la etajul de deasupra dormitoarelor, aşa încât Christopher s-a adaptat şi şi-a schimbat tiparul crimei Odată ce a dat drumul bilei de biliard pe podeaua de linoleum din faţa dormitorului, iar ea a ieşit să vadă ce se întâmplă, i-a înfăşurat firul de sârmă în jurul gâtului, cum făcea de obicei Dar când acesta s-a înfundat în straturile de piele în exces, a înhăţat-o şi mai tare, dezechilibrând-o Greutatea fetei l-a împins în perete, unde a dărâmat două tablouri înrămate Acolo a rămas ţintuit în spatele ei, folosindu-şi fiecare dram de energie ca să rămână amândoi în picioare, altminteri risca să sfârşească pe jos, ca în cazul Numărul Nouă, cea care-l muşcase de deget Din fericire, Numărul Douăzeci îşi pierduse cunoştinţa într-un minut, deoarece Christopher îi comprimase ambele artere carotide care irigă creierul Însă tot i-au mai trebuit trei minute până să înceteze complet să respire Îi storsese lui Christopher toată energia, lăsându-i bicepşii şi antebraţele încordate şi fără vlagă După ce şi-a acordat un pic de timp ca să se odihnească şi să-şi recapete puterile, i-a tras o pungă de plastic pe cap şi în jurul gâtului, a prins-o bine cu elastice, apoi a apucat-o de încheieturi cu mâinile înmănuşate şi a început s-o târască pe coridor, pe lângă camera de zi şi în sus, pe scări, spre bucătărie S-a oprit la o treime din drum ca să-şi recapete suflul înainte de a-i aşeza în sfârşit trupul, simetric, pe podeaua din bucătărie Nevoia de ordine a lui Christopher îi cerea ca fiecare femeie să fie lăsată în exact aceeaşi poziţie şi în exact aceeaşi încăpere Nu aşa începuse, ci doar se întâmplase ca primele trei fete să aibă bucătărie cu nişă care-i furniza locul perfect pentru a se ascunde în întuneric, în aşteptare Numărul Patru fusese ucisă în sufragerie şi iniţial a vrut s-o lase acolo, dar s-a răzgândit chiar înainte să iasă din locuinţa ei Ştia că, dacă n-ar fi făcut-o, tot restul nopţii, apoi şi zilele următoare şi de-a lungul tuturor celorlalte crime avea să-l irite faptul că poziţionarea diferită o făcea pe fata asta o excepţie Şi nu era – le trata pe toate cu aceeaşi lipsă de consideraţie Odată ce a îndepărtat punga de plastic ce adunase fiecare picătură de sânge din rana de la gât, i-a îndreptat hainele, astfel încât să nu existe pliuri sau gâlme mototolite care să arate că fusese târâtă până în poziţia aceea A scos rola pentru scame şi a trecut-o peste hainele fetei, ca să adune orice fir de păr scăpat de sub cagulă, din sprâncene sau gene Apoi, înarmat cu spray-ul cu luminol meşterit dintr-o sticlă de plastic, şi-a refăcut drumul În contact cu fierul din sânge, compuşii chimici emiteau o strălucire albastră care îi permitea lui Christopher să localizeze picăturile de sânge împrăştiate poate pe drum În cele din urmă a curăţat toată zona cu şerveţele dezinfectante şi a pus la loc tablourile căzute pe hol, după care a făcut o ultimă recapitulare în minte Cu cele două fotografii polaroid deja făcute şi depuse cu grijă într-un plic, Christopher era gata să plece, când s-a oprit brusc în loc Şi-a dat seama că nu mirosise părul Numărului Douăzeci Era un alt ritual al lui, indiferent de cum era sau arăta fata respectivă Mirosise părul lui Amy chiar în dimineaţa aceea, când îl surprinsese, alăturându-i-se la duş Trecuse în spatele ei şi îi masase scalpul cu şampon, privind cum se scurge spuma între omoplaţi şi i se prelinge pe spatele arcuit Apoi se ghemuise şi îşi trecuse limba pe trupul ei, de la fese până la gât Nimeni şi nimic pe lumea asta nu avea un gust şi un miros care să-l satisfacă la fel de mult ca mirosul şi gustul lui Amy Oare de aceea n-o mai mirosise pe Numărul Douăzeci? Nu, nu-i singurul motiv, şi-a spus Christopher Ştia că mai era ceva în moartea Numărului Douăzeci greu de acceptat pentru el Nu era vorba doar de locul crimei şi de faptul că nu-şi dăduse seama de greutatea fetei, era faptul că, pentru prima dată, nu-i făcuse plăcere nimic din această crimă Obişnuia să savureze anticiparea momentului în care se va întoarce, câteva zile mai târziu, să aşeze fotografia următoarei victime pe pieptul acesteia şi să-i vadă gradul de descompunere, dar nici măcar lucrul ăsta nu mai era la fel de atrăgător ca altă dată Inima lui nu mai era aici; era în altă parte, cu altcineva Amy îl schimba Dar în ce, habar n-avea Capitolul 63 JADE Jade începea să se simtă copleşită de câţi oameni se adunaseră în grădină în ziua nunţii şi, judecând după expresia epuizată de pe chipul lui Kevin, şi el simţea acelaşi lucru — Hai să mergem înăuntru să ne răcorim un pic, i-a spus ea şi au pornit amândoi, încetişor, spre camera lui Mai mult de o sută de persoane, prieteni de-ai lui Kevin, rude şi vecini, îşi făcuseră apariţia la recepţia organizată în pripă, aducând tăvi cu mâncare şi sticle cu bere care au fost depozitate în butoaie cu gheaţă Grătarul sfârâia, readus la viaţă lângă garajele unde proaspătul ei socru, Dan, întorcea burgeri şi perpelea cârnaţi Jade simţea mirosul cărnii fripte şi asculta discuţia ce răzbătea de dincolo de fereastra lui Kevin — Mulţumesc, a îngăimat el, cu ochii închişi şi respiraţia îngreunată — Pentru ce? — Pentru că te-ai căsătorit cu mine Ştiu cât de greu ţi-a fost – şi ştiu şi de ce Jade a făcut ochii mari şi a încercat să-şi păstreze cumpătul Ultimul lucru pe care şi-l dorea era să-l rănească pe Kevin, dar oare ghicise că era îndrăgostită de fratele lui şi nu de el? — Ce vrei să spui? a întrebat, prudentă — Ştiind că sunt Potrivirea ta şi că n-o să mai fiu prea multă vreme pe lumea asta ai fi putut, pur şi simplu, să-mi întorci spatele şi să pleci acasă Dar n-ai făcut-o, aşa că îţi mulţumesc Jade şi-a muşcat buzele şi l-a strâns de mâna rece Ştia că făcuse ce trebuie şi a aşteptat până când a adormit Kevin, apoi a revenit în curte ca să-i cunoască pe invitaţi Era limpede că, în ciuda poziţionării izolate a fermei, Kevin şi familia lui se aveau bine cu vecinii A fost prezentată multor oameni entuziaşti, care-l iubeau pe Kevin şi care auziseră totul despre ea Îi strângeau imediat mâna, o îmbrăţişau şi o sărutau fără ezitare pe obraz, felicitând-o Însă, în spatele zâmbetelor, ştia că toţi ascundeau un sentiment profund de milă faţă de tânăra văduvă ce avea să fie Mark a fost singura persoană care a evitat s-o abordeze şi totuşi persoana cu care voia cel mai mult să vorbească Stăteau la distanţă unul de celălalt şi, cu cât erau mai îndepărtaţi din punct de vedere fizic, cu atât se simţea mai frustrată din cauza sentimentelor pe care le avea pentru el — Kevin e norocos să te aibă, scumpo, a început Dan, punând o mână pe umărul lui Jade Nu, lasă-mă să rectific – noi suntem norocoşi să te avem Nu l-am mai văzut niciodată aşa de fericit cum a fost în ultimele săptămâni Şi ştiu că următoarele nu vor fi simple pentru niciunul dintre noi, dar vor fi mai uşoare pentru Kevin, ştiind că eşti alături de el Jade a zâmbit de complezenţă şi i-a mulţumit lui Dan pentru cuvintele frumoase, dar în sinea ei începuse să simtă presiunea enormă a propriilor fapte apăsându-i pe umeri şi strivind-o sub greutatea lor S-a scuzat şi şi-a croit drum prin cort, departe de toată lumea, unde putea fi singură Şi-a reamintit felul în care, doar cu o lună în urmă, posibilitatea de a-şi cunoaşte Potrivirea în carne şi oase părea un vis irealizabil Îl făcuse să se întâmple, dar undeva, pe drum, lucrurile o luaseră razna Acum încerca disperată să preia controlul trenului deraiat în care se trezise pasageră, dar nu avea idee cum să facă lucrul ăsta Aşa că nu i-a rămas decât să încerce să supravieţuiască S-a apropiat în tăcere de curtea interioară, bucuroasă să aibă timp pentru ea însăşi Dar nu era singură Înainte de a-l putea vedea în lumina amurgului, i-a simţit prezenţa Pulsul i s-a accelerat şi i s-a ridicat tot puful de pe mâini — Bună, a început Jade, timidă — Salut, i-a răspuns Mark — Ce faci aici? — Aveam nevoie de un pic de timp singur — Şi eu la fel — Vrei să plec? — Nu, nu, a spus ea, un pic cam pătimaş Jade s-a aşezat pe cel mai îndepărtat scaun şi a privit în zare, spre amurg Niciunul dintre ei nu ştia cum să continue, ce să spună mai departe sau cum să alunge încordarea dintre ei — A fost o ceremonie frumoasă, a început Mark Uitasem cum e să-l văd pe Kevin zâmbind atât de mult — Da, a fost minunat Îşi ţinea la spate mâna cu verigheta, departe de privirea lui — Ştiu că la venirea ta aici nu ai găsit ce aşteptai, dar Kevin şi mama şi tata sunt bucuroşi că ai venit — Dar tu? l-a întrebat Jade, susţinându-i privirea Tu eşti bucuros că am venit? — Mai bine mă întorc, a spus Mark brusc şi s-a ridicat de pe scaun — Mark, l-a strigat Jade cu voce pătimaşă când l-a văzut îndepărtându-se Ce-o să facem? El a întors capul şi a privit-o cu atâta dorinţă în ochi, încât lui Jade i-a venit să plângă pentru amândoi — N-o să facem nimic, a spus el blând, înainte de a se întoarce încet cu spatele, dispărând din ochii ei Capitolul 64 NICK Nick stătea chircit pe podeaua camerei închiriate într-un hotel ieftin din centrul oraşului, sprijinit de dulap şi mirosind a băutură; reuşise să lichideze de unul singur toate sticluţele cu tărie din minibar A ignorat semnul care interzicea fumatul şi a scuturat scrumul ţigării aprinse în capacul rupt de la pachetul lui de Marlboro Lights Hainele pe care le purtase în ultimele trei zile zăceau aruncate grămadă în colţul camerei Televizorul era pornit, dar cu sonorul la minimum De când o întâlnise pe Sally, cu aproape patru ani în urmă, aceasta era cea mai lungă perioadă în care nu vorbiseră Chiar şi atunci când îşi luase o vacanţă de detoxifiere pe coasta thailandeză, alături de vechile ei prietene din facultate, tot găsise o cale să-i scrie câte un e-mail Însă de când deciseseră de comun acord ca Nick să plece din apartament, rupseseră orice legătură Alex s-a aplecat spre el şi i-a întins o sticlă de bere Fosters din pachetul de şase pe care îl adusese Scosese capacul folosindu-se de muchia noptierei — Cum te simţi acum? l-a întrebat el — Nu ştiu, a răspuns Nick În urmă cu o lună îmi planificam nunta şi acum stau într-o cameră de hotel Nu mă gândesc decât la ce i-am făcut lui Sally şi la cât de mult aş vrea să fiu cu tine Cum a reacţionat Mary când i-ai spus? — A fost destul de agresivă Tot îmi zicea la câte renunţă ca să meargă cu mine în Noua Zeelandă şi cum i-am frânt inima şi m-am căcat pe ea de sus Şi îi tot dădea înainte cu banii despre orice M-a şi plesnit peste faţă de vreo două ori, mi-a zis că sunt un nemernic şi că mă urăşte Dar cred că undeva, în sinea ei, îşi dădea seama că n-are sens să lupte Amândoi am citit deja destul despre Potrivirile ADN ca să ştim că, odată ce s-au realizat, sunt prea puternice pentru a fi învinse — Cred că şi Sally simte la fel, cu toate că la final m-a susţinut Dar asta nu înseamnă că nu mă simt ca un rahat — Te înţeleg Au ciocnit sticlele cu bere Alex s-a aşezat alături de Nick pe podea Cei doi bărbaţi au rămas cu privirea ţintă în faţă, la reproducerea după Andy Warhol atârnată pe perete Interpretarea artistică a cutiei de supă marca Campbell l-a făcut pe Nick să-şi audă stomacul ghiorţăind — Este un lucru despre care cred că ar trebui să discutăm, a început Alex prudent — Sunt probabil multe lucruri despre care trebuie să discutăm — Vrei să începi tu? — Nu — Nici eu, dar o s-o fac, a spus Alex Şi tu, şi eu, ştim că în momentul ăsta, această orice-o fi ea — relaţie Atipică — Că această relaţie atipică are un timp limitat Mi-am cumpărat bilet de avion spre casă cam în două luni şi, până când nu se duce tata, nu ştiu când voi reveni Dacă voi reveni Acest lucru nu era o noutate pentru Nick, dar, cu toate astea, a simţit cum i se scufundă corăbiile — Şi dacă revin, a continuat Alex, sau dacă vii tu să mă vezi, asta mă duce spre următoarea dilemă Este oare îndeajuns pentru noi să fim împreună aşa cum suntem acum sau suntem pregătiţi să mai facem un pas înainte? — Vrei să spui, fizic vorbind? — Cred că la asta mă refeream Alex s-a înroşit la faţă şi s-a lăsat o tăcere stânjenitoare — Tu asta vrei? l-a întrebat Nick Nu ar trebui să fim cum să zic, atraşi sexual unul de celălalt? — Aşa funcţionează de obicei, da — Şi tu eşti? — N-o să te mint – nu ştiu dacă sunt sau nu, omule Pentru mine e un teritoriu complet necunoscut, mă rog, pentru amândoi Vreau să spun că-mi place sexul, mă rog, ca să fiu sincer, îmi place al dracului şi consider că e o parte extrem de importantă într-o relaţie Şi dacă tu şi cu mine nu facem asta, atunci putem cu adevărat să fim împreună? Ceea ce avem acum împreună este oare destul pentru ca sexul să nu conteze? Va trebui să trăim ca nişte călugări tot restul vieţii noastre sau o să ne facem poftele prin alte părţi, cu femei? — O grămadă de întrebări — Imaginează-ţi cum ar fi să te afli acum în capul meu — Am o întrebare directă, a spus Nick Ce se întâmplă dacă noi doi, ştii tu, încercăm s-o facem şi unuia dintre noi îi place, dar celuilalt nu? Atunci ce se întâmplă? Alex s-a frecat la ochi, a întors capul şi a dat din umeri — E o tâmpenie absolută — Poţi s-o mai spui o dată Alex a expirat lung şi apoi şi-a trecut mâinile prin păr — Nu, a spus el ferm N-o „s-o mai spun o dată” Am vorbit deja cât să ne ajungă o viaţă întreagă Nick s-a uitat cum Alex şi-a înclinat capul şi s-a apropiat încet de el A închis ochii şi a răspuns mişcării lui Buzele lui Alex erau mai moi şi mai calde decât îşi imagina Nick că ar putea fi buzele unui bărbat, dar barba era mai degrabă ţepoasă Instinctiv, Nick i-a pus mâna lui Alex pe obraz, în timp ce au continuat să se sărute în tăcere A simţit mâna lui Alex pe coapsa lui şi s-a împins mai aproape de el, până când piepturile li s-au atins, lipindu-se şi potrivindu-se de parcă aşa ar fi fost concepute Iar în acel moment, în timp ce-şi simţeau unul altuia inima luând-o la goană, bătând totuşi în acelaşi ritm, şi-au dat seama că erau două jumătăţi ale aceluiaşi întreg Capitolul 65 ELLIE Tim a părut nedumerit când Ellie i-a cerut să păstreze o vreme secretul asupra logodnei lor — Te rog să nu te gândeşti că n-aş vrea să ştie lumea, a ţinut ea neapărat să sublinieze, dar, crede-mă, atunci când creatoarea aplicaţiei Potriveşte-ţi ADN-ul anunţă că şi-a găsit ea însăşi Potrivirea, lucrurile o cam iau razna pentru bărbatul cu pricina — Cum adică o iau razna? a întrebat Tim Naivitatea lui o făcea să-şi dorească să-l protejeze şi mai mult — Presa o să încerce să găsească tot ce există pe lumea asta despre tine O să-ţi identifice fostele iubite şi aventurile de-o noapte — Cât timp vor spune că o am mare şi că dau ca trenul, nu-mi pasă — Vorbesc serios, Tim! O să scrie despre răposata de maică-ta, o să-l găsească pe taică-tău – dacă mai trăieşte – şi vor oferi bani oricui te-a cunoscut vreodată, sperând că dau de vreo sămânţă de scandal Crede-mă, nu exagerez Am mai trecut prin asta şi nu-i deloc plăcut — Rahat, a spus Tim, frecându-se la ochi O să găsească şi filmul ăla porno pe care l-am făcut când eram în facultate? — Ce film porno? a întrebat Ellie cu o expresie de dezamăgire pe chip El a râs — Ştii ceva, pentru o femeie deşteaptă eşti uşor de păcălit Ellie a răsuflat uşurată şi l-a lovit în glumă peste braţ — Nu-ţi face griji, singurele schelete pe care le am în dulap sunt ale şoarecilor mei Când l-a informat pe Andrei, acesta abia dacă a schiţat un zâmbet Le-a spus şi celor din familie că vor căpăta un al treilea ginere, dar le-a cerut să-i promită că nu vor împărtăşi vestea decât în cercul apropiaţilor — Credeam că Tim o să fie mai de modă veche, i-a spus sora ei, Maggie — În ce sens? — Credeam că o să-i ceară mai întâi tatii permisiunea de a se căsători cu tine — I-a cerut-o când am venit la Crăciun — Tata zice că nu Nu-i mare chestie sau vreun capăt de ţară, doar că am fost un pic dezamăgiţi — Cred că tata începe să fie cam confuz, a spus Ellie Tim n-avea niciun motiv să mintă, şi-a spus în sinea ei Până atunci reuşise cu succes să-l ferească pe logodnicul ei de ochii nedoriţi ai paparazzilor, prin retragerea ei din viaţa publică În rarele lor ieşiri intrau în restaurante sau teatre în momente diferite şi chiar pe uşi diferite Se bucura să-l aibă pe Tim numai pentru ea şi a fost plăcut surprinsă că presa nu le descoperise relaţia, mai ales după ce-l luase cu ea la petrecerea de Crăciun de la serviciu Ellie adora inelul de logodnă pe care Tim i-l pusese pe deget, un diamant neostentativ montat pe o fâşie de aur alb Presupunea că nu fusese o avere, dar pentru ea însemna mai mult decât oricare dintre bijuteriile pe care le ţinea într-o cutie de valori la bancă La serviciu şi în public păstra inelul de la Tim pe un lanţ de aur, la gât, strecurat sub bluză Din când în când se surprindea jucându-se cu el Şi în fiecare seară, imediat ce se urca în maşină şi pornea pe drum spre casă, şi-l punea iar pe deget şi îl cerceta din toate unghiurile Într-una dintre puţinele seri pe care nu le petreceau împreună, când se întoarse în casa din Londra, Ellie o simţi îndată pustie fără Tim Vorbiseră pe FaceTime înainte ca el să plece la meciul de fotbal în echipe de cinci şi el pufnise când Ellie răsucea telefonul ca să-i arate muntele de hârtii pe care trebuia să se uite Dar înainte de a trece la treabă şi-a încălzit mâncarea lăsată de menajeră în cuptor, s-a aşezat în bucătărie şi asculta pe Spotify o listă de piese ale unor trupe indie din anii 1990, alcătuită de Tim special pentru ea Cartea logodnei, creată tot de el, stătea pe blatul de la bucătărie Nu se putea abţine şi o tot recitea „Numărul 42: îmi place cum am avut amândoi aceeaşi tunsoare când eram copii”, a citit ea şi s-a mai uitat o dată la poza de pe pagină Pe partea stângă era o fotografie de şcoală împrumutată de Tim de la maică-sa, cu o Ellie la şapte ani, etalând o nefericită tunsoare castron La dreapta era Tim, cu o freză aproape identică Arăta adorabil în uniforma lui de şcoală Felul în care o ceruse Tim, prin intermediul acestei cărţi, era atât de personal, atât de grijuliu şi atât de romantic, încât valora mai mult decât orice dar primit vreodată de ea De fapt, pe parcursul relaţiei lor, Tim fusese mereu cel cu sufletul la vedere, în timp ce ea avea grijă să pară un pic mai detaşată Nu aşa simţea, iar uneori se temea ca Tim să nu o simtă ca pe o lipsă de interes Brusc, i-a venit o idee Dacă Tim putea face o carte despre cât o iubea, putea face şi ea ceva pentru el Putea pune laolaltă poze şi înregistrări video din telefonul mobil, ca să creeze un filmuleţ cu ei doi A găsit un website care să-i permită să creeze un proiect şi a început să lucreze, adunând imagini din telefonul ei şi de pe iPad Când a vrut să se autentifice în contul ei din cloud, a observat că iPad-ul ei era deja conectat la contul lui Tim Probabil că îl împrumutase el de curând pentru ceva Se întreba dacă ar putea fura ceva imagini şi de acolo Avea poze de la sărbătoarea de Crăciun petrecută alături de familia ei, un weekend spontan, pe fugă, la Berlin şi câteva poze ale lui de când era elev A zâmbit când a trecut prin diferite variante ale lui Tim şi s-a întrebat dacă sau când vor avea copii împreună şi cum vor arăta aceştia A dat peste nişte poze ale tânărului Tim alături de o femeie şi, după diversitatea locurilor şi a momentelor în care fuseseră făcute, a presupus că era maică-sa Asta a cam bulversat-o – când îi ceruse să vadă o poză cu ea, Tim pretinsese că n-are niciuna şi că toate arseseră într-un incendiu Într-una dintre acestea, ea îngenunchease cu spatele la cameră, ţinând în mâini un tort aniversar cu cinci lumânări înfipte în el În alta îi ţinea mâna pe umeri, dar nu i se vedea bine faţa Ellie a căutat mai departe printre fotografii, încercând să găsească una în care faţa femeii să nu fie estompată Parcă cineva îi făcea intenţionat poze neclare În cele din urmă, când a reuşit să vadă chipul femeii, a lăsat să-i scape un oftat zgomotos Ştia exact cine era mama lui Tim Capitolul 66 MANDY Mandy stătea în maşina parcată în faţa cafenelei unde se întâlnise cu fosta iubită a lui Richard, Michelle; a lăsat geamul, sperând ca aerul rece s-o răcorească un pic Nu mai suferise până atunci un atac de panică, dar palpitaţiile cardiace ivite din senin şi ameţeala, plus sentimentul intens de teamă, o făceau să se simtă de parcă aşa ceva i se întâmpla A încercat să se liniştească reamintindu-şi exerciţiile de respiraţie prenatală Şi, dacă ar fi vrut vreodată să se reapuce de băut, ăsta era momentul — Richard trăieşte bine mersi, îi spusese Michelle Richard trăieşte bine mersi — Eşti bine? o întrebase Michelle când văzuse cum îi piere culoarea din obraji Mandy dăduse din cap, dar era clar că nu-i e bine — Cum adică Richard trăieşte? o întrebase ea în cele din urmă A fost lovit de o maşină, nu? Am fost la slujba de comemorare — Dar accidentul ăla nu l-a omorât, a replicat Michelle Este într-un centru privat de îngrijire, undeva în Wellingborough Mă rog, bietul băiat e ca şi mort Are leziuni cerebrale grave — Atunci de ce i-au făcut slujbă de pomenire? — Din câte am înţeles eu, când maică-sa şi soră-sa au priceput că nu-l vor primi înapoi pe Richard al lor cel perfect, l-au trimis de acasă Le-au spus prietenilor să nu-l viziteze, pentru că i-ar întrista foarte tare să-l vadă, dar că vor face ele în schimb o slujbă de rugăciune pentru speranţă, unde se puteau aduna cu toţii ca să-şi amintească de el Numai că, atunci când a avut loc toată treaba, nici n-a venit vorba de cuvântul „speranţă” Mandy şi-a frământat creierul ca să-şi amintească de mesajele de pe Facebook lăsate după accidentul lui Richard, precum şi de discursurile de pomenire de la slujbă Fusese atât de speriată, încât nici nu-şi amintea ce se spusese acolo Era foarte posibil să nu fi amintit nimeni de moartea lui Richard Singurele care folosiseră în mod cert cuvântul „moarte” şi care o lăsaseră categoric să creadă că Richard nu mai era printre ei erau Pat şi Chloe — Nu înţeleg De ce ai organiza aşa ceva pentru un om care n-a murit? — Nici pentru noi n-a avut niciun sens, dar cine se apucă să ia la întrebări o familie aflată în suferinţa doliului? Prietenilor nu li se permitea să meargă să-l vadă, aşa că presupun că a fost felul lor de a se aduna şi de a se gândi la el Când familia lui a venit la mine a fost ca şi când ar fi vrut să uite de el şi doar să găsească vreo amărâtă de vită de prăsilă care să le dea un copil drept înlocuitor Pe dracu’ dacă o să fiu eu aia Mandy nu va uita niciodată expresia de pe chipul lui Michelle când, la finalul întâlnirii lor, s-a ridicat în picioare şi a lăsat pardesiul să se deschidă, ca să-i lase la vedere burta de gravidă — Rahat, a îngăimat Michelle Mandy nu voia decât să iasă din cafenea cât mai repede posibil Odată ajunsă în maşină, după ce a reuşit în sfârşit să se adune, a băgat mâna în geantă, după telefonul mobil, şi a căutat pe Google cuvintele „centru privat de îngrijire” şi „Wellingborough” Erau cinci aşezăminte în rezultatele căutării, dar al treilea la care a sunat i-a confirmat ce ştia deja că este adevărat A tastat codul poştal în sistemul de navigaţie al maşinii, a pus cheia în contact şi a pornit Era pe cale să-l cunoască pe bărbatul pentru care fusese făcută Capitolul 67 CHRISTOPHER „Psihopaţii nu prea se îndrăgostesc în felul în care o fac persoanele normale”, a citit Christopher cu voce tare, ca pentru el însuşi, în biroul gol, „dar se pot îndrăgosti totuşi” Prea vanitos ca să poarte ochelari şi rămas fără lentile de contact, Christopher s-a apropiat la câţiva centimetri de ecranul computerului, ca să vadă mai bine ce scrie „Psihopaţii preferă să se implice în relaţii sexuale pe termen scurt, cu condiţia ca ei să fie cei care deţin controlul”, a continuat el „Aceste scurte momente de satisfacţie nu conduc de obicei spre legături ulterioare, pentru că psihopaţii văd dorinţa sexuală a partenerului ca pe promiscuitate Şi, totuşi, ei justifică destul de uşor acţiuni similare proprii În mintea lor, pot înşela şi se pot implica în relaţii sexuale cu mulţi alţii, dar dacă partenerul lor face la fel se consideră pe o treaptă superioară şi atunci reacţionează pe baza unor principii profund morale” Christopher a dat din cap; nu vedea care e problema S-a gândit la Holly, o fată cu care se întâlnea pe când abia făcuse 20 de ani A avut îndrăzneala să se răzbune pe infidelitatea lui făcând şi ea la fel şi nu a înţeles de ce Christopher a rupt toate legăturile, asta după ce i-a spart nasul A luat o înghiţitură dintr-una din cele 12 cutii de Red Bull pe care le cumpărase de la o gheretă de ziare la întoarcere, după ce lăsase poza pe pieptul numărului Douăzeci şi Doi În ultima vreme era cam furios pe el însuşi că nu mai era la fel de atent şi intra în magazine care ar fi putut avea camere pentru supraveghere video „Singurul mod în care poţi dezvolta cu succes o relaţie cu un psihopat este să găseşti echilibrul între putere şi control”, a citit el în continuare „Psihopaţii sunt amanţi pasionaţi, talentaţi şi neobosiţi, dar dacă încep ca partener dominant, vor continua pe acelaşi model Când înţeleg că îşi pot domina partenerul sau că acesta pierde controlul, adeseori îşi pierd şi ei interesul şi caută în altă parte contactul sexual Există totuşi sociopaţi cărora le face plăcere să-şi împartă partenerul cu alţii Pentru ei, un partener este o achiziţie pe care o pot împrumuta după cum cred de cuviinţă” Aşa s-a întâmplat cu Tori, şi-a amintit Christopher La insistenţele lui, fata mersese cam fără tragere de inimă la un club de swingeri unde el o privise făcând sex, pe rând, cu şapte bărbaţi într-o seară El o implorase s-o facă, spunându-i că asta o să-l excite şi o să le întărească relaţia Tori era atât de tânără şi de naivă, încât îl crezuse După aceea, în maşina parcată în faţa casei ei, o făcuse rapandulă împuţită şi încheiase relaţia Rând pe rând, Christopher a frunzărit caleidoscopul mental cu femei despre care îşi amintea că se culcaseră cu el şi pe care le tratase cam în aceeaşi manieră înjositoare Mărşăluia prin viaţă dominator în aventurile lui şi manipulându-şi partenerele să ducă la îndeplinire orice deviaţie îl excita pe el Dar singura persoană pe care n-o degradase şi de care nu abuzase în niciun fel era Amy În afara dormitorului îşi păstrase un uşor avantaj, căci avea secretul lui pe care nu era încă pregătit să i-l împărtăşească, dar în dormitor erau egali Iar conştientizarea acestui fapt îl făcuse să-şi dorească să afle mai multe despre relaţia cu psihopaţii Găsise lămuriri complete pe o pagină web denumită „Deci crezi că te-ai îndrăgostit de un psihopat?” A dat mai jos, ca să citească mai departe „Odată ce unui psihopat îi este permis să aibă standarde duble, atunci cel mai probabil relaţia va eşua Partenerul nu este egalul lui şi nu se poate aştepta să fie tratat ca un egal Încercarea de a-i recâştiga interesul este neproductivă Singurul mod în care poate prospera o relaţie romantică este ca partenerul să nu permită să fie manipulat şi să-şi păstreze respectul de sine” Christopher s-a foit încolo şi încoace, incapabil să stea liniştit, fiindcă se recunoscuse din plin pe sine şi o recunoscuse şi pe Amy „Pentru că studiile despre Potriveşte-ţi ADN-ul nu există decât de zece ani, încă nu avem concluzii pentru determinarea unei scale până la care un psihopat se poate îndrăgosti de Potrivirea lui Dar indicatorii de până acum arată că atracţia existentă poate însemna că un psihopat este capabil să iubească pe altcineva la fel de mult ca un non-psihopat” Christopher a expirat lung şi s-a lăsat pe spate în scaun, frecându-se la ochi Deci era capabil să se îndrăgostească Era dovada faptului că, îngropată printre nevoile lui stringente, răutatea lui diabolică şi cruzimea lui, în el exista totuşi o urmă de normalitate Capitolul 68 JADE Ca şi când Kevin şi-ar fi păstrat ultimele rezerve de vervă şi de putere pentru nuntă, la 15 zile după ce a spus „Da”, Jade şi-a îngropat soţul Declinul lui fusese observat de toată lumea, cu toate că nimeni din familie n-a vorbit despre asta În schimb s-au ocupat în continuare de treburile de zi cu zi de la fermă şi l-au ajutat să se simtă cât de confortabil se putea, în condiţiile date Jade l-a ajutat cu medicamentaţia stufoasă şi doctorul din oraş l-a vizitat de două ori pe zi ca să-i administreze calmante, dacă era nevoie Când, într-un final, lui Kevin i-au cedat picioarele subţiri ca beţele de chibrit, lăsându-l complet imobil, Jade a rămas să-i ţină companie în camera lui, indiferent dacă era sau nu conştient, mângâindu-l pe braţ şi fiind răsplătită când şi când cu o strângere blândă de mână Citise că auzul este ultimul lucru care dispare, aşa că vorbea cu el, dar nu despre ceva anume Nu voia să-l lase să părăsească această lume având în urechi doar liniştea, ca ultimă coloană sonoră În cea mai mare parte a timpului se simţea neputincioasă, privindu-şi cel mai bun prieten cum dispare În ultimele sale zile, în care trupul nu mai reacţiona aproape deloc, Jade i-a tamponat cerul gurii cu un beţişor de urechi umezit, lăsându-i şi pe limbă o picătură de apă, şi i-a uns buzele crăpate Şi-a asistat socrul când schimba lenjeria plină de scârnă şi îl curăţa cu şerveţele umede Nu s-a putut abţine să nu se întrebe: dacă inevitabilul i s-ar fi întâmplat chiar ei, cine ar fi iubit-o în aceeaşi manieră lipsită de egoism de care avea parte Kevin? Şi-a dat seama că nimeni, în afara familiei ei Cel mai mult, pe Jade a speriat-o horcăitul de moarte al lui Kevin: un hârâit îngrozitor, un zgomot gâjâit venit din gât şi din piept, în timp ce plămânii au adus la suprafaţă un lichid puturos, greu mirositor, care îi făcea respiraţia de nesuportat În ultimele ore rămase, toată familia s-a adunat lângă patul lui, aşteptând ca pieptul să i se lase pentru ultima dată Când a venit momentul, Jade aproape că a simţit cum sufletul lui Kevin părăseşte trupul în linişte şi pleacă spre următoarea lui călătorie Soarele de dimineaţă începea să se ridice pe cer Era prima dată, în 25 de ani, fără Kevin sub lumina lui Susan şi Dan s-au îmbrăţişat jelindu-şi încet fiul şi, fără să se gândească, Jade s-a îndreptat instinctiv spre Mark, ca să-l consoleze Spre surpriza ei, bărbatul a răspuns cuprinzând-o cu braţele lui puternice În acel moment, când trupul şi mintea lui se predaseră în faţa suferinţei, a simţit şi ea tot ce simţea el, absorbindu-i lunile de frustrare înăbuşită Îl simţea cum tânjeşte după ea Aşa simţea şi ea Incapabil să intervină împotriva acestei porniri, s-a agăţat de ea cu toate puterile, speriat să nu piardă a doua persoană pe care o iubea, atât de repede după ce-o pierduse pe prima Funeraliile au fost oficiate de acelaşi preot care îi căsătorise pe Jade şi Kevin Însă în loc să se înghesuie cu toţii în micuţa catedrală de circumstanţă, s-au adunat la fermă, după cum fusese dorinţa lui Kevin Mark şi tatăl lui au săpat ei înşişi mormântul la umbra copacilor, alături de pietrele funerare ale bunicilor, cam la un kilometru şi jumătate de casă, spre nord Reverendul le-a atras atenţia îndoliaţilor că se aflau acolo ca să celebreze viaţa lui Kevin şi nu ca să se lamenteze pentru cât de scurtă a fost A povestit ce tânăr minunat fusese Kevin şi câte vieţi influenţase Dar când şi-a auzit numele, Jade s-a simţit ca o impostoare Nu regreta deloc că fusese prietenă cu Kevin, dar n-ar fi putut să-l iubească niciodată aşa cum o iubise el Abia când sicriul soţului ei a fost coborât încet în pământ, Jade a putut recunoaşte faţă de ea însăşi cât de tare se îndrăgostise de Mark Nici măcar nu transferase asupra lui afecţiunea pentru Kevin; tot ce simţea pentru Mark era absolut autentic Chiar şi în cele mai rele împrejurări, când stăteau unul lângă altul la mormântul fratelui lui, prezenţa lui Mark îi producea un gol în stomac Îşi dădea seama că este complet nepotrivit, dar, din felul în care el nu putea s-o privească în ochi, ştia că împărtăşesc acelaşi sentiment Oricum, cu excepţia momentului de după trecerea în nefiinţă a lui Kevin, când şi-a dezvăluit sentimentele, Mark a început iar să-şi ţină emoţiile în frâu, ferindu-se să se dea de gol Toate comunicările dintre ei s-au reîntors în limitele zâmbetelor şi mulţumirilor politicoase – iar Jade a început să-l urască din cauza asta — Este aşa bine să-i avem aici, deşi sunt atât de departe, a explicat Susan când cortegiul funerar a început să se împrăştie Lui Kevin i-a plăcut mereu să stea cu bunicii lui, aşa că mă bucur că sunt împreună, să-şi poarte de grijă unii altora Aşa cum a spus şi preotul, hai să celebrăm viaţa lui Kevin, nu să-l jelim Jade a zâmbit şi a luat-o pe Susan de mână cât au parcurs, pe jos, drumul rămas până acasă Dar înainte de a li se alătura celorlalţi în sufragerie, pentru gustări şi ceva de băut, s-a îndreptat spre camera lui Kevin Se simţea recunoscătoare pe veci că l-a cunoscut şi că i-a cerut să-i fie soţie, dar cu atât mai mult era recunoscătoare acum, pentru că nu trebuia să-i frângă inima spunându-i că nu era el alesul S-a întins la el în pat şi şi-a amintit de prietenul care o făcuse să se simtă atât de specială Relaţia lor fusese singura din viaţa ei în care se simţise cu adevărat iubită şi o durea faptul că nu a putut răspunde în acelaşi fel Se străduise cât de tare putuse ea, dar în momentul în care simţise exploziile acelea nu mai avusese nicio îndoială asupra persoanei cu care îşi doreşte să fie Singurul fel în care îşi putea gestiona emoţiile suprimate era fie să lovească furioasă perna, până când ieşeau fulgii din ea, fie, pentru prima dată în viaţa ei de adult, pur şi simplu să plângă A ales a doua variantă Capitolul 69 NICK Ultima săptămână a lui Nick la agenţia de publicitate a trecut înfricoşător de încet Stătea la biroul lui uitându-se la un tabel de pe monitor care îi arăta ce-i rămăsese de făcut atât la serviciu, cât şi în afara lui, înainte de a-şi încerca norocul în altă parte Adeseori era distras şi începea să caute pe Google imagini ale oraşului din Noua Zeelandă, unde urma să trăiască Cu excepţia zilelor de muncă rămase, toate lucrurile din lumea lui Nick păreau să se mişte cu viteza luminii, iar el era agitat de entuziasmul încercării de a ţine pasul Depăşise cea mai dificilă şi mai neplăcută parte – niciun moment nu se îndoise că luase deciziile corecte – şi acum putea să aştepte cu nerăbdare viitorul alături de Alex La doar câteva zile după separarea de Sally, Nick şi Alex îşi consumaseră fizic relaţia Îşi cunoşteau unul altuia personalitatea ca pe a lui însuşi, dar explorarea fizică reciprocă fusese o cu totul altă poveste – aproape literal Existaseră pipăieli bâjbâite, ciudate, gusturi noi şi feluri stranii de a se descoperi unul pe altul, dar existaseră deopotrivă şi senzaţii incredibile de încântare – în timp ce de altele nu era prea sigur Şi şi-a dat seama că, doar pentru că erau de acelaşi sex, nu însemna neapărat că ştiau cum funcţionează trupul altui bărbat Oricum, căzuseră amândoi de acord că era un lucru asupra căruia puteau şi urmau să lucreze Nick a fost cel care a sugerat, reţinut, că ar putea să i se alăture lui Alex la întoarcerea acasă, în Noua Zeelandă Bineînţeles că Alex a fost încântat de propunere, cu toate că i-a mărturisit că-l cam speria gândul de a le prezenta celor din familie un bărbat pe nume Nick, deşi ei îl aşteptau cu o fată pe nume Mary Dar vor vedea ce vor face când va veni momentul Şeful lui Nick fusese de acord să-i acorde şase luni de vacanţă sabatică Nick nu explicase adevăratul motiv din spatele acestei plecări, spusese doar că, de la despărţirea de Sally, avea nevoie să plece în călătorie ca să „se regăsească” Cu toate astea, alături de Alex ştia exact cine era Spre dezamăgirea familiei sale, Nick anunţase despărţirea de Sally, dar alesese să nu spună că fusese provocată de Potrivirea lui cu un bărbat Odată ce avea să treacă perioada de probă de o jumătate de an pe care o stabilise împreună cu Alex, urma să le spună adevărul Cea mai dificilă parte a planului lui Nick era să-i dea chiar lui Sally vestea că pleacă Nu a părut atât de îndurerată cum crezuse el că va fi, dar era convins că afişa o mască În mod sigur ea jelea încă relaţia lor pierdută Îi era recunoscător că nu căutase să-l facă să se simtă vinovat pentru decizia luată; se comporta de parcă ar fi ştiut cum este să fii Potrivit şi de parcă ar fi înţeles că uneori n-ai de ales decât să-ţi urmezi calea pe care te duce inima Avuseseră o abordare pragmatică a separării din viaţa avută împreună Au împărţit economiile pe jumătate, iar Nick s-a oferit s-o lase să stea în apartament până când era pregătită să-l vândă Tot ce i-a trebuit au fost hainele, cărţile şi portofoliul cu lucrările lui – a decis că putea înlocui orice altceva Îşi petrecuse ultimele şase săptămâni locuind temporar în apartamentul lui Alex şi de atunci nu mai vorbise cu Sally După ce monotona zi de muncă s-a sfârşit, într-un final, s-a pregătit să ia trenul pentru care îşi cumpărase bilet, din Birmingham New Street spre Londra, pentru a-şi actualiza actele de călătorie la Biroul de Paşapoarte A ajuns mai devreme decât era programată plecarea trenului, aşa că şi-a omorât timpul într-un Starbucks, cu o ciocolată caldă şi o gustare A ciugulit capacul brioşei cu afine şi a rânjit în sinea lui Într-un interval de doar câteva luni toată existenţa lui fusese dată peste cap şi supravieţuise Şi habar n-avusese dinainte câtă bucurie o să-i aducă lucrul ăsta Se apropia cu rapiditate un nou capitol din viaţa lui, aşa că abia aştepta să vadă ce va urma Telefonul din buzunar a început să-i vibreze şi, când l-a scos, a văzut numele lui Sally şi un mesaj „Trebuie să ne vedem”, i-a scris ea Nick şi-a dat ochii peste cap Nu voia să fie crud, dar nu mai avea nimic să-i spună „Nu cred că-i o idee bună”, a răspuns „Te rog” „Despre ce e vorba?” Răspunsul ei a venit sub formă de poză şi Nick a simţit cum i se prăbuşeşte lumea în cap Era o ecografie Capitolul 70 ELLIE O Ellie agitată bătea darabana cu unghiile în blatul de sticlă al biroului, uitându-se ţintă spre pictura de pe peretele din faţa ei Cu doi ani în urmă cheltuise pe acest tablou 40 000 de lire, cumpărându-l dintr-un impuls atunci când îl zărise aşezat pe şevalet, în vitrina galeriei Knightsbridge Înfăţişa o fetiţă cu ochi verzi, enormi, îmbrăcată într-un palton albastru; privea spre lume de dincolo de hotarele ramelor Era înconjurată de un grup de adulţi care stăteau cu spatele la ea, de parcă nici n-ar fi observat-o acolo Era foarte slabă, aproape ca o vagabondă, şi prin despărţitura paltonului, sub bluză, i se întrezărea conturul inimii Îl puteai vedea numai dacă te uitai de aproape Era ceva în expresia abandonată de pe chipul copilei şi în adâncimea ochilor ei care o făcea uneori pe Ellie să rămână pierdută momente în şir Aproape nimeni nu observa inima acelui copil şi Ellie nu simţise niciodată nevoia să le atragă celorlalţi atenţia Cu excepţia lui Tim – de fapt, acesta fusese primul lucru pe care îl văzuse când venise prima dată la ea la birou Acum, când se uita la pictură, s-a gândit şi la Tim şi mai precis la motivul pentru care, ca şi fata din tablou, şi el alesese să ascundă ceva În momentul în care o văzuse pe maică-sa în pozele pe care le ţinea ascunse de ea, o recunoscuse Era o persoană alături de care lucrase îndeaproape, cu 15 ani în urmă Samantha Ward Cu toate că arăta mult mai tânără în pozele cu fiul ei, a recunoscut-o ca fiind o asistentă de laborator din echipa pe care o formase ea când descoperise gena Potriveşte-ţi ADN-ul Ellie era sigură că Samantha fusese unul dintre membrii grupului pe care îl poreclise „răsadul” – o mână de colegi pe care îşi testase teoria Numai că pe atunci, când avea mare nevoie de cobai, nu respectase în mod obligatoriu regulile Ellie şi-o aducea aminte pe Samantha ca fiind o femeie de vârstă mijlocie, cu păr cărunt şi voce blândă Vorbea puţin şi, atunci când Ellie a lăsat în urmă laboratorul şi echipa, Samantha, ca mare parte din angajaţii de atunci, a dispărut de pe radar după ce nu a mai fost nevoie de ea Salvase pe iPad-ul ei pozele cu Tim şi maică-sa, aşa că le-a deschis încă o dată Era o asemănare izbitoare între mamă şi fiu, aveau acelaşi zâmbet cald şi aceiaşi ochi căprui, migdalaţi Tim nu prea vorbea despre ea, dar când o făcea folosea mereu cuvinte extraordinare Îi era recunoscător pentru că muncise enorm şi avusese mai multe joburi, ca să-şi poată permite să-l trimită în excursii cu şcoala şi să-l ţină în facultate Ştia că Tim simte încă durerea pierderii ei în urma unui subit atac de inimă Ellie era absolut sigură că intrarea în viaţa ei a fiului unei foste angajate nu era o simplă coincidenţă şi era disperată să afle motivul Oare chiar îl cunoştea pe Tim? Soluţia cea mai simplă era să aibă o discuţie faţă în faţă, dar Ellie voia să găsească ea însăşi răspunsurile ••• — S-a întâmplat ceva? a întrebat-o Kat când a văzut-o intrând neanunţată în biroul ei, de şefă a departamentului de Resurse Umane — Am nevoie de ajutorul tău şi vreau să rămână între noi, a început ea S-au aşezat amândouă pe canapea Ellie s-a apropiat mai mult de Kat şi a spus încet: — Mi-ai spus la un moment dat că te mândreşti cu faptul că nu uiţi niciodată un chip, nu-i aşa? — Ăăă, da, a răspuns Kat agitată — În seara petrecerii de Crăciun mi-ai spus că l-ai recunoscut pe partenerul meu de la un interviu de job pe care l-a avut aici, doar că sub alt nume – parcă Matthew ai spus? Kat a dat din cap — Cât de sigură eşti? — Te rog să nu te superi pe mine, a spus Kat cu vocea tremurând — Nu mă supăr, de ce? — În ziua de după petrecere m-am uitat prin dosarul lui Matthew şi am revăzut notiţele de la interviu şi CV-ul lui Pur şi simplu mă irita faptul că l-am confundat cu altcineva Lui Ellie a început să-i bată inima şi mai tare — Şi ce-ai descoperit? Kat a traversat repede biroul, iar tocurile ei înalte au ţăcănit pe podeaua de marmură ca nişte pantofi de step A frunzărit dosarele dintr-un dulap, apoi i-a pus lui Ellie în faţă unul cu etichetă albă A simţit că-i stă inima când a citit cuvintele „Matthew Ward” Categoric, era fiul Samanthei — Îmi pare rău, ar fi trebuit să vin mai demult la tine, dar n-am ştiut cum să abordez această situaţie Dosarul lui online a fost şters din evidenţele noastre, dar păstrez mereu şi un exemplar pe hârtie Totuşi, nu avem nicio poză De fiecare dată când am încercat să-l fotografiez cu aparatul nostru digital, poza ieşea albă Am încercat şi cu iPhone-ul meu, dar tot albă a ieşit Îmi amintesc că am şi glumit cu el pe tema asta — Ai spus cuiva despre asta? — Oh, Dumnezeule, nu, sigur că nu — Mulţumesc, a spus Ellie şi a plecat în grabă, îndreptându-se către biroul ei Ula i-a aruncat o privire din spatele laptopului şi era gata s-o întrebe ceva, dar s-a abţinut când a văzut că Ellie a închis uşa ferm în urma ei S-a aşezat la birou şi a deschis dosarul cu teamă A trecut repede prin copia CV-ului lui Matthew Ward şi l-a comparat cu informaţiile obţinute despre Tim de investigatorii ei, când aflase de Potrivirea ei Amândoi lucraseră în IT, dar asemănările se opreau aici Totul, de la locul unde făcuseră şcoala şi până la data naşterii, oraşul natal, notele de la examene, adresele de e-mail şi numărul de asigurare, totul era diferit Apoi a vrut să vadă poze doveditoare ale prezenţei lui Matthew Ward în clădirea ei, cu un an şi jumătate în urmă S-a conectat la sistemul online de înregistrare, unde vizitatorii treceau pe la recepţie şi erau consemnate electronic intrările şi ieşirile A verificat numele acestora din ziua în care fusese interviul, dar n-a găsit pe nimeni cu numele respectiv I-a cerut Ulei să-l contacteze pe şeful pazei clădirii şi să-i ceară filmările din ziua vizitei lui Matthew În timp ce aştepta a bătut biroul în lung şi-n lat, privind cerul Londrei şi încercând să înăbuşe furia crescândă din ea Odată ce filmările de la pază i-au ajuns în inbox, a derulat fişierele în ordine Camerele acopereau intrarea de la parterul clădirii, lifturile, recepţia şi coridoarele principale, dar nu era nicio înregistrare cu o persoană care să semene cu Tim sau cu Matthew A derulat înapoi şi apoi pe repede-înainte încă aproape o oră, disperată să găsească ceva când, deodată, a surprins o discordanţă în filmarea de la recepţie Cifrele din partea de sus a ecranului, care indicau timpul scurs, au clipit uşor, indicând că dispăruse un minut întreg de filmare Ellie a simţit cum i se strânge stomacul Cineva accesase şi editase filmul la care se uita La fel se întâmplase şi cu imaginile luate în lifturi şi la parter; din toate lipseau cam 60 de secunde Ultimul fişier pe care l-a deschis conţinea o filmare de pe coridorul care ducea spre sala de interviuri S-a uitat cu amărăciune cum, cu câteva clipe înainte de interviul planificat de Kat cu Matthew, bărbatul pe care ea îl ştia drept Tim a apărut îmbrăcat într-un costum de calitate, croit la comandă Păşea încrezător pe culoar, cu o geantă aruncată pe umăr, iar când s-a apropiat de ultima cameră dinainte de sala de interviu s-a oprit puţin şi s-a uitat direct spre ea Ellie a simţit cum îi îngheaţă sângele în vine când l-a văzut rostind clar cuvintele: „Bună, Ellie” Capitolul 71 MANDY — Nu prea are vizitatori, i-a spus lui Mandy o asistentă tânără, în timp ce o conducea pe culoar Centrul privat unde era îngrijit Richard mirosea a antiseptic şi a parfum de cameră Linoleumul de pe culoare era curat şi în stare foarte bună, iar pe pereţi atârnau reproduceri în acuarelă ale peisajelor tradiţionale britanice La capătul coridorului se afla o încăpere spaţioasă, deschisă, scăldată în lumină naturală, unde Mandy putea spiona rezidenţii aşezaţi în scaunele lor cu rotile şi aflaţi în diferite stadii de conştienţă — De când este aici? a întrebat Mandy — Cred că deja de vreo zece luni La început familia îl vizita destul de des, dar în ultima vreme nu prea au mai venit E mare păcat — Au spus de ce nu mai vin? — Nu, dar ai fi surprinsă câţi dintre pacienţii noştri nu mai sunt vizitaţi de nimeni Unii dintre ei, odată ce sunt lăsaţi la poartă, nu-i mai văd niciodată pe cei din familie — Mi-a spus cineva că familia lui Richard le-a interzis prietenilor lui să vină să-l vadă, aşa e? Asistenta a dat din cap afirmativ — Nu a fost o solicitare oficială, dar ni s-a cerut să nu încurajăm vizitele — Atunci îţi mulţumesc că m-ai lăsat să intru — Sunt sigură de faptul că fiind Potrivirea lui îţi dă anumite drepturi Mandy a presupus că nervii o făceau să-şi simtă stomacul agitat, dar atunci a simţit o lovitură puternică din interior S-a frecat pe burtă ca să-l asigure pe bebeluş că totul va fi în regulă, dar, în secret, era terifiată de felul în care se va simţi când îl va vedea pe Richard — Bun, am ajuns, a spus asistenta şi i-a deschis uşa E un scaun lângă pat; încearcă să-i vorbeşti normal, cum faci cu oricine altcineva Mandy s-a pregătit mental înainte de a intra şi a întârziat până în ultimul moment să-şi îndrepte privirea spre patul în care zăcea Richard Semăna prea puţin cu pozele de pe peretele din camera lui sau cu cele păstrate de ea în telefon; bărbatul arătos, tonifiat şi zvelt la care era obişnuită să se uite, subiectul fanteziilor ei, rămăsese acum o umbră din ce fusese – mai mult piele şi os, ţinute laolaltă de tuburi de plastic şi aparate de respirat Avea braţele ca nişte rămurele de copac şi pe bărbie i se vedea o zgârietură, acolo unde cineva trecuse prea tare cu lama Părul lung fusese pieptănat cu neîndemânare, cu o cărare demodată Avea pielea cenuşie şi pijamaua atârna pe el Dar, în ciuda acestei înfăţişări şi a zgomotelor teribile care-i ieşeau din gât atunci când ventilatorul pompa oxigen în trupul şubrezit, Mandy a ştiut cu certitudine că era îndrăgostită până peste cap de Potrivirea ei A tras un fotoliu şi s-a aşezat; cu cât era mai mică distanţa dintre ei, cu atât îi bătea mai tare inima Şi atunci când – instinctiv – s-a întins spre el, să-l ia de mână, a simţit cum un arc electric i se descarcă în vene — Bună, Richard, a început ea cu voce tremurătoare, neştiind ce să spună Eu sunt Mandy Nu mă cunoşti, dar eu ştiu o mulţime de lucruri despre tine Mandy nu-şi dădea seama ce aştepta să se întâmple; ultimele câteva luni îi demonstraseră că imposibilul poate deveni posibil şi undeva, în sinea ei, spera că s-ar putea întâmpla un miracol – că el va reacţiona la auzul vocii ei, la mirosul ei sau doar la simpla ei prezenţă Dar Richard nu s-a clintit — Pare drăguţ aici, a continuat, uitându-se pe fereastră, spre grădina care înconjura clădirea Şi asistentele par să fie foarte prietenoase Sper că au grijă de tine Fără niciun avertisment a simţit cum i se umplu ochii de lacrimi şi, odată rupt zăgazul, când primele lacrimi i-au curs pe obraz, nu le-a mai putut opri — Îmi pare rău, a spus ea Nu aşa trebuia să fie Trebuia să ne îndrăgostim, aşa cum se întâmplă în filme şi în poveştile acelea adevărate pe care le citeşti prin revistele de rahat din sala de aşteptare de la doctor Şi chiar dacă ştiu că nouă nu ni se va întâmpla niciodată asta, tot nu pot să nu mă gândesc la cum ar fi putut fi Am petrecut Dumnezeu ştie câte ore uitându-mă la poze vechi de-ale tale sau la filmări cu tine copil Simt că te cunosc, chiar dacă am crezut că ai murit Şi acum suntem împreună, tu eşti totuşi în viaţă, iar eu îţi port copilul Ar fi trebuit să fie cea mai fericită perioadă a vieţii mele, dar nu e Pentru că habar n-ai cine sunt sau măcar că sunt aici Mandy şi-a aşezat pe obraz palma lui Richard Era rece şi a ţinut-o strâns, în încercarea de a o încălzi Atingerea lui nu semăna cu nimic din ce simţise până atunci Era ca şi când pielea lui s-ar fi contopit cu a ei şi ar fi simţit în trupul ei bătăile inimii lui, ale ei şi ale copilului Apoi, pentru o fracţiune de secundă, trupul lui Richard a tresărit de parcă ar fi fost lovit de fulger Mandy l-a privit fix, sigură că ochii i-au jucat o festă, dar, încă o dată, trupul lui s-a scuturat ca şi când inima i-ar fi fost repornită cu defibrilatorul Nu-şi putea lua ochii de la chipul lui, holbându-se la felul în care pleoapele au început să clipească, mai întâi moale, dar apoi din ce în ce mai rapid Colţurile gurii, prinse sub aparatul de respirat, s-au ridicat, arcuindu-se uşor Mandy şi-a ţinut respiraţia şi a aşteptat ca pupilele să i se stabilizeze şi să o vadă pentru prima dată Asta era Momentul pe care îl aşteptase Apoi a zbughit-o pe coridor, căutând disperată ajutor medical — Richard Taylor tocmai a mişcat! a izbucnit ea în faţa asistentei confuze Are nevoie de ajutor — A mişcat? a repetat asistenta — Da, i-am pus mâna pe faţa mea şi s-a mişcat, apoi a mişcat şi mâna şi a deschis ochii Te rog, poţi să chemi un medic? Cred că se trezeşte Capitolul 72 CHRISTOPHER Timp de exact 82 de zile, Christopher a jonglat cu misiunea lui de a ucide 30 de femei, menţinând în acelaşi timp relaţia abia înmugurită cu Amy Nu fusese uşor să acorde timp niciuneia dintre ele, mai ales atunci când petrecea cu Amy aproape toate serile şi weekendurile Iar asta îl lăsa fără prea multe posibilităţi de a-şi vedea de treburile obişnuite în urmărirea ultimelor cinci femei rămase Îşi verificase computerele ori de câte ori fusese posibil şi uneori apelase chiar la varianta extremă de a o seda pe Amy – îi punea în băutură o cantitate mică de propofol cumpărat de pe dark-web, lăsând-o inconştientă câte şapte ore odată Asta îi permitea să-şi continue netulburat cercetarea de acasă până spre dimineaţă sau, în cazul numerelor Douăzeci şi Patru şi Douăzeci şi Cinci, să le sufoce înainte ca Amy să se trezească, ameţită din cauza drogului Amy fusese prima care folosise, ezitant, cuvântul cu „I”, surprinzându-l într-o dimineaţă, când luaseră câinele surorii ei la o plimbare pe Hampstead Heath Oscar, un border terrier roşcat şi zburlit, stătuse cu ea de o săptămână, cât fusese soră-sa în vacanţă şi, cu toate că Christopher nu înţelegea de ce ţi-ai lua un animal de companie, îi plăcea totuşi când făceau toţi trei lungi plimbări împreună, el la braţ cu Amy Îi spusese că şi el o iubea şi, deşi mai spusese asta altor câteva partenere până la ea, fusese doar ca să obţină ceva de la ele În cazul lui Amy, era pentru prima dată când chiar credea S-a lăsat în voia imaginaţiei, închipuindu-şi cum ar fi ca ei să rămână pe acest drum pentru tot restul vieţii lor Poate că într-o zi ar putea chiar să-şi cumpere un câine al lor, s-a gândit Christopher, sau poate o casă într-un sătuc, la ţară? Ar putea urma o căsătorie şi o familie a lor Tot ce presupusese că nu-şi va dori şi nu-i va trebui părea acum destul de probabil, iar toate astea se datorau Potrivirii sale ADN Când Amy nu era în preajmă, se trezea gândindu-se la ea, iar când îi era alături simţea ceva ce putea compara doar cu tensiunea emoţionantă a crimei Sau cel puţin cu felul în care se simţea actul criminal la început, cu luni în urmă, fiindcă acum era diferit; Amy făcuse ca totul să fie diferit Îi făcuse pielea sensibilă la atingere chiar şi atunci când nu-l atingea; ochii i se îmblânziseră atunci când o urmărea prin încăpere şi tânjea după nopţile ce aveau să urmeze după ce-şi va fi încheiat, în fine, proiectul, ca să le poată petrece alături de ea, fără să-l mai distragă nimic Nici chiar actul uciderii nu-l mai încânta ca la început Până şi icnetele finale, altă dată muzică pentru urechile lui, erau acum simple dovezi ale trecerii în nefiinţă Revenirea în locuinţele femeilor, câteva zile mai târziu, pentru a lăsa fotografia următoarei victime, era acum o corvoadă Tot ce n-o implica pe Amy era de-a dreptul apăsător Viaţa lor împreună era mai degrabă retrasă – niciunul nu spusese nimănui despre relaţia lor Christopher nu avea pe nimeni care să poată fi numit prieten, dar minţise spunându-i că amicii lui de la facultate erau acum cu toţii împrăştiaţi prin lume şi că era dificil pentru ei să se întâlnească periodic De fapt, nu fusese niciodată la facultate şi singurele persoane cu care mai lua legătura din când în când erau cei doi fraţi mai mari Şi, dacă i s-ar fi cerut, n-ar fi fost în stare să-şi amintească numele tuturor celor cinci nepoţi şi nepoate sau al cui era fiecare dintre ei Tot aşa, nici Amy nu pomenise nimănui din familie despre Christopher Îi explicase că, fiind singura fată şi cea mai mică din cei cinci copii, părinţii şi fraţii ei protectori nu fuseseră de acord să-şi aleagă o meserie aşa de periculoasă ca aceea de poliţistă Şi că nu puteau înţelege de ce, chiar şi acum, nu avea niciun chef să se mărite, să se aşeze la casa ei şi să-şi facă o familie — Aş vrea să-mi văd de carieră cel puţin trei ani de-acum înainte, îi explicase ea Părinţii mei sunt dintr-o altă generaţie şi nu au făcut testul, dar cred în el şi, dacă le spun că mi-am găsit Potrivirea, o să mă bată la cap neîncetat O să le zic, până la urmă — Colegii tăi de serviciu ştiu că eşti cu mine? a întrebat Christopher, sperând că Amy bătuse toba încolo şi-ncoace despre iubitul ei bogat şi arătos – care se întâmpla să fie şi omul cel mai căutat de poliţie — Ştiu că am pe cineva, dar nu le-am spus că e ceva serios Îmi place să te păstrez ca pe micul meu secret pervers Christopher a zâmbit, ca să-şi mascheze dezamăgirea Partea diabolică din el ar fi vrut să-i întâlnească pe colegii lui Amy, mai ales pe cei care anchetau cazul lui Se imagina strângându-le mâinile cu entuziasm, fără ca ei să ştie cât de aproape erau de criminalul atât de vânat — Este în regulă, a replicat el Cu toţii avem micile noastre secrete perverse, nu-i aşa? Capitolul 73 JADE Trecuseră aproape două săptămâni de la funeraliile lui Kevin şi Jade simţea cum graniţele fermei o apăsau tot mai tare Să vezi murind pe cineva atât de tânăr este deopotrivă copleşitor de dureros şi însufleţitor Kevin dorise cu disperare să trăiască, dar i se furase această posibilitate şi cel mai bun mod de a-i aduce un omagiu era să înceapă următorul capitol din viaţa ei acceptând cu braţele deschise ceea ce avea să-i ofere viaţa Kevin nu lăsase niciun testament şi, oricum, avea prea puţine lucruri de dat, însă, la sugestia părinţilor lui, Jade a decis să returneze maşina închiriată şi să ia vechiul 4x4 al lui Kevin pentru călătoria pe care plănuia s-o facă pe coasta de est a Australiei „O să fie ca şi când s-ar afla cu tine”, îi spusese Dan Plănuia să stea mai degrabă în hosteluri ieftine, pentru drumeţi, decât în hoteluri costisitoare, astfel încât să întâlnească oameni de seama ei şi să experimenteze stilul de călătorie pe care-l ratase când prietenele ei de facultate plecaseră în America Jade estimase că cinci săptămâni vor fi suficiente pentru a vedea ce voia să vadă, apoi urma să se întoarcă în Victoria, să lase camioneta lui Kevin şi să-şi ia un ultim bun-rămas de la familia lui, înainte să se întoarcă în Anglia Doar că, odată ce ajungea acasă, nu avea de gând să se întoarcă pur şi simplu la viaţa ei de dinainte – n-ar mai fi putut face niciodată asta –, ci urma să înceapă o viaţă cu totul nouă Dacă moartea lui Kevin o învăţase ceva, era că viaţa trebuie trăită, nu privită din exterior Refuzul lui Mark de a o băga în seamă de la înmormântare încoace o rănise Le oferise părinţilor lui toată susţinerea şi un umăr pe care să plângă ori de câte ori au avut nevoie, dar ea şi Mark nu petrecuseră nici măcar un moment împreună după acele câteva minute de după moartea lui Kevin Să se afle în preajma lui era o sarcină de Hercule De fiecare dată când îl vedea sau chiar când îl simţea în apropiere, trebuia să-şi înăbuşe pornirea de a-l confrunta – sau de a se arunca de gâtul lui Focurile de artificii se înteţeau la fel ca la început ori de câte ori îl privea În anumite momente, când Mark ridica pe umeri baloţii de fân pentru vite sau când îşi sfârşea ziua cu vreo bălăceală în bazin, ea trăgea cu coada ochiului, sperând să n-o vadă, şi-i zărea pe fugă trupul bine făcut şi muşchii puternici Şi Jade se obişnuise să înoate în apa rece înainte de a merge la culcare – un răsfăţ despre care ştia că îi va lipsi când va pleca de la fermă, în călătorie Şi a trebuit să recunoască măcar în sinea ei că îşi făcea turele de înot pe înserat în speranţa că va da peste Mark, deşi nu se întâmplase până acum Dar în acea noapte, când s-a întors în apă ca să-şi înceapă a cincea lungime de bazin, i-a atras atenţia silueta lui, aflată în celălalt capăt Mark stătea sub o umbrelă deschisă, pândindu-i fiecare mişcare de braţ S-a oprit şi şi-a şters clorul din ochi, ca să se asigure că privirile lui nu sunt doar în imaginaţie S-a ridicat pe vârfuri, în mijlocul piscinei, şi s-au privit amândoi în tăcere până când Jade nu s-a mai putut controla — Ce e? a strigat ea Ce vrei de la mine? — Nimic, a răspuns Mark cu o expresie surprinsă — Atunci de ce te holbezi la mine? — Nu mă holbez — Abia dacă ai vorbit cu mine zile întregi, treci pe lângă mine şi mă ignori, pleci din cameră cum mă vezi intrând E limpede că te deranjez şi acum stai acolo şi te uiţi la mine cum înot Mă înnebuneşti de cap, omule! Aşa că te întreb din nou, ce vrei de la mine? Mark a tăcut şi s-a uitat la ea cu mare atenţie, apoi a deschis gura să spună ceva, dar s-a răzgândit S-a întors să plece, dar s-a răzgândit iar Jade s-a uitat cum îşi trage tricoul peste cap şi-l aruncă pe jos A sărit în apă, a înotat spre ea şi s-a oprit la câţiva centimetri de talia ei A lăsat capul într-o parte şi a sărutat-o, la început reţinut, dar apoi tot mai pasional Jade a simţit că ameţeşte când Mark i-a atins buzele şi, oricât a încercat, nu a putut închide ochii pentru că voia să-i vadă dorinţa I-a răspuns la sărut cu o pasiune egală, strângându-l puternic în braţe, în timp ce simţea cum o furnică vârfurile degetelor ca pişcate de scântei, când şi le plimba în sus şi-n jos pe spatele lui Când, într-un final, s-au desprins unul de celălalt, Jade a făcut un pas mic în spate şi l-a privit în ochi — De ce acum? l-a întrebat ea De ce acum, după toate săptămânile astea? — Pentru că mi-au spus ai mei că pleci Mark şi-a trecut degetele prin părul ei ud — Şi nu puteam să te las să pleci fără să ştii că o să-mi petrec tot restul vieţii fiindu-mi dor de tine Înainte ca Jade să-i poată răspunde, Mark s-a întors şi a înotat înapoi spre marginea piscinei, a ieşit şi apoi s-a întors în casă, lăsând-o singură Fără să-şi dea seama ce se întâmplase, Jade a închis ochii şi s-a lăsat încet pe fundul apei Capitolul 74 NICK — De când ştiai că eşti însărcinată? a întrebat-o Nick, încercând să-şi controleze tonul vocii Măsura cu piciorul în lung şi-n lat fostul lor apartament, cu braţele încrucişate la piept, în timp ce Sally rămăsese aşezată pe canapea, îmbrăcată cu un hanorac de lână prea mare pentru ea; îşi acoperise burta cu palmele — Am aflat acum vreo două săptămâni, a răspuns ea repede — De ce n-ai zis nimic până acum? Ai avut o grămadă de ocazii ca s-o faci — Ce aş fi putut spune? „Ah, Nick, apropo, ştiu că ai un iubit acum, dar eu sunt însărcinată cu copilul tău”? — Dar de ce ai aşteptat să-mi spui chiar înainte să plec în Noua Zeelandă? Aproape că pare că ai vrea să mă ţii aici Sally s-a uitat ţintă spre fostul ei logodnic — Ia mai du-te dracului, Nick! Că lumea nu se învârteşte în jurul tău sau în jurul rahatului tău de viaţă amoroasă Aici nu-i vorba de tine; este vorba despre chestia asta care creşte în mine Ştiam eu că nu trebuie să-ţi zic nimic — Atunci de ce mi-ai zis? — Pentru că nu ştiu dacă mă pot descurca de una singură Pentru că aş vrea să fiu o persoană mai puternică, dar nu sunt Pentru că, înainte de a lua o decizie, m-am gândit că ai dreptul să ştii — Ce decizie să iei? — Ah, haide, Nick, că doar nu eşti aşa de prost Ştii ce vreau să zic Nu ştiu nici dacă vreau, nici dacă pot să mă descurc cu naşterea şi creşterea unui copil de una singură — Nu poţi să scapi aşa de el — Nu pot? — Nu — Ia să vedem A fost surprins de veninul din vocea ei În mod sigur singurătatea fusese dificilă pentru Sally — Ce vrei să spui? — Vreau să spun că nu poţi tu să-mi zici ce să fac Tu ţi-ai făcut alegerile când m-ai părăsit pentru altcineva — Ai fost de acord că n-aveam de ales! Tu mi-ai zis să plec! — Asta a fost înainte de a-mi da seama că sunt însărcinată Înainte să ştiu că m-ai lăsat tu însărcinată — Să te las însărcinată? E nevoie de doi pentru treaba asta, îţi aminteşti? — Nu te-am văzut dându-mă jos de pe tine când eram la Bruges — Atunci s-a întâmplat? Dumnezeule, Sally, asta a fost în vremuri imemoriale Cum de nu ţi-ai dat seama mai de mult? — Am făcut socoteala şi atunci trebuie să fi fost, a pufnit ea Ştiam eu că trebuie să-mi ascult intuiţia şi să-mi ţin gura Exista şi în Nick o parte egoistă care îşi dorea ca ea să nu fi spus nimic În felul ăsta ar fi putut pleca în cealaltă parte a lumii într-o ignoranţă binecuvântată — Ce vrei să fac, Sal? a întrebat-o el — Nu vreau să faci nimic Am vrut doar să ştii L-a privit — Am crezut că o să vrei să faci ce trebuie, dar este evident că m-am înşelat Pot să mă îngrijesc singură de treaba asta Dar Nick ştia că n-avea cum să decidă să nu facă nimic şi să rămână cu conştiinţa curată — Nu vreau să faci avort — Nici eu nu vreau, dar nu poţi să le ai pe toate, Nick Fie stai prin preajmă şi găsim o cale să dregem lucrurile, fie pleci şi-ţi vezi de ale tale, în timp ce eu fac ce am de făcut Tu alegi Capitolul 75 ELLIE Ellie şi Tim şi-au urmat rutina zilnică obişnuită, ca şi când totul în lumea lor era absolut normal Erau, din toate punctele de vedere, un cuplu tipic, împăcat – cu o singură diferenţă: Ellie ştia că relaţia cu Potrivirea ei era o prefăcătorie În fiecare zi, la ora 5:30, Andrei o lua pe Ellie de acasă de la Tim şi o ducea la birou, în Londra, şi în fiecare seară Tim pregătea cina Apoi se aşezau împreună să se uite la vreun film înregistrat de Tim pe Digibox sau se retrăgeau în propriile lumi digitale, fiecare pe tableta lui Ellie ura faptul că se îndrăgostise de un bărbat cu intenţii ascunse Înainte de a găsi filmarea cu el mimând în faţa camerei cuvintele „Bună, Ellie”, o parte infimă din ea se agăţase de speranţa că ar putea exista o explicaţie nevinovată pentru toate minciunile acelea despre maică-sa, poate aflase că ea lucrase cu Ellie după ce începuseră ei să se vadă sau poate nici nu ştia lucrul ăsta Dar filmarea îi confirmase ceea ce-i spunea instinctul Nu era nimic nevinovat la Tim sau în motivele lui Tot ce făcuse era deliberat şi bine planificat Iar întrebarea arzătoare care îi ocupa gândurile lui Elbe era „de ce?” Ştia că Tim abia se înregistrase la Potriveşte-ţi ADN-ul, altminteri ar fi fost notificată mai devreme despre Potrivirea ei Şi, cu toate astea, fusese la un interviu pentru un job cu mai mult de un an înainte Era oare jurnalist sub acoperire? Sau fusese angajat de o companie rivală ca să încerce să se infiltreze în organizaţia ei? Fusese doar un noroc să fie Potrivit cu ea? Era o teorie prea exagerată ca să aibă sens, dar se lupta din răsputeri să găsească o altă explicaţie Ceea ce ştia până acum era că, la un moment dat, cu mult înainte de întâlnirea lor, Tim anticipase că ea va descoperi filmarea cu el, la finalul unui joc încă necunoscut Şi până când nu afla exact ce ascunde, şarada lor neplăcută trebuia să continue ••• Apartamentul din hotelul londonez Soho era pregătit pentru întâlnire Ellie şi-a făcut apariţia, a trecut de uşile de sticlă şi a fost escortată până la etajul a treilea S-a grăbit să intre înainte s-o poată recunoaşte paparazzi Andrei mergea înainte, iar Ellie era flancată de doi dintre membrii echipei lui, avertizaţi despre situaţia neplăcută cu Tim Declinase oferta lui Andrei de a obţine informaţii cu forţa de la Tim şi respinsese toate cererile lui de a rupe relaţiile cu el Pentru ea era o prioritate să dea de cap acestei situaţii fără violenţă şi şi-a urmărit obiectivul cu o încăpăţânare de catâr Totuşi, a acceptat să aibă mereu asupra ei, când era cu Tim, o alarmă pentru cazul în care ar fi fost în pericol Odată ce a intrat în apartamentul modern şi confortabil, Ula a salutat-o şi i-a luat haina O femeie şi trei bărbaţi pe care nu i-a recunoscut stăteau la o masă din mijlocul camerei Ellie şi-a scos ochelarii de soare şi li s-a alăturat — Ellie, ea este Tracy Fenton şi aceasta este echipa ei: Jason, Ben şi Jack, a spus Ula Ei au cercetat trecutul lui Tim, pentru tine Ellie nu se întâlnise niciodată cu echipa de detectivi particulari la care apela compania ei Serviciile lor încălcau multe legi de confidenţialitate şi securitate a informaţiilor, dar asta n-o îngrijorase vreodată, iar această investigaţie, în particular, era mai importantă decât orice — Începem? a spus Tracy imperturbabilă, deschizând dosarele colorate întinse pe masă Ellie era surprinsă de înfăţişarea ei – având în vedere ce metode avea, la limita cu legea, femeia arăta ca o mamaie absolut neştiutoare Dar vorbea direct şi eficient — Mai întâi, aş vrea să-ţi cer scuze din toată inima, în numele echipei mele, că am dat-o în bară prima dată Timpul avut la dispoziţie ca să ne terminăm treaba nu ne-a permis să mergem până la capăt cu ce aveam de făcut, dar asta-i nu-i o scuză Te asigur personal că nu se va mai întâmpla Ellie a dat uşor din cap, dar nu a lăsat să se vadă că le-ar ierta eroarea — Există foarte puţine informaţii despre logodnicul tău şi părerea noastră este că le-a îngropat foarte bine, a continuat Tracy Ellie simţea deja cum i se strânge stomacul Şi-a înfipt călcâiele în covor, ca să-şi menţină stăpânirea de sine — Dar hai să-ţi spunem ce ştim până acum despre el Timothy Hunt, cu numele real Matthew Ward, s-a născut în localitatea St Neots, Cambridge, din părinţii Samantha şi Michael Ward — Mi-a spus că nu şi-a cunoscut tatăl Părinţii lui au fost căsătoriţi? — Au fost, a spus Tracy, întinzându-i lui Ellie, peste masă, copiile certificatelor de căsătorie şi de naştere Cei doi n-au mai avut alţi copii Matthew a învăţat în Cambridge cel puţin până la vârsta de 16 ani: un elev obişnuit, cu rezultate mediocre la examenele GCSE Dar nu putem stabili dacă a mers mai departe, la facultate sau să urmeze o altă şcoală Între timp, părinţii lui au divorţat după 26 de ani de căsătorie, acum opt ani S-au recăsătorit amândoi, iar maică-sa a murit acum trei ani într-un incendiu din Oundle, Northants Legistul a stabilit drept cauză a morţii inhalarea de fum CV-ul pe care l-a adus la voi include nişte firme fictive, niciuna verificabilă Şi nu am putut găsi niciun istoric de angajare — Cu alte cuvinte, pentru aproape 20 de ani, Tim adică Matthew, nu a existat? a întrebat Ellie — Aşa pare Şi-a şters toate urmele Tracy a deschis un al doilea dosar şi i-a întins lui Ellie mai multe materiale tipărite şi fotocopii — Se pare că Timothy şi-a făcut apariţia pentru prima dată în viaţa ta la acest interviu pentru job – nu am putut găsi nicio înregistrare a lui înainte de acea dată Tot ce am aflat la prima noastră investigaţie a fost inventat, falsificat sau manipulat Am vorbit cu colegii lui din echipa de fotbal, care ne-au spus că li s-a alăturat cam acum un an, dar participă rar la evenimentele sociale Nimeni nu ştie prea multe despre el — Dar dacă ar fi primit jobul la noi, probabil ştia că vom descoperi că CV-ul şi recomandările sunt falsificate? — Sunt sigură că ştia — Ceea ce mă face să cred că singurul lui scop a fost să capete acces în clădire, să se uite în camera aia şi să-mi spună numele în speranţa că într-o zi îl voi vedea — Face un joc cu bătaie lungă, dar cu ce scop n-aş putea spune Ellie a dat din cap — Şi dacă nu-i poţi găsi angajatorul actual, atunci ce face în fiecare zi, când zice că se duce la serviciu? — Pot să aranjez să-l urmărească o echipă, dacă vrei — Putem să dăm de tatăl lui? Mai trăieşte? — Trăieşte, dar locuieşte într-un centru de îngrijire pentru pacienţi cu atac cerebral, în Galbraith, Scoţia A rămas văduv de curând Potrivit managerului, nu poate purta nicio conversaţie — Şi nu aţi mai reuşit să descoperiţi nimic despre Tim, nici măcar din ADN-ul lui? — Nimic, nici măcar atunci când i-am trecut poza prin programul de recunoaştere facială Informaţiile despre ADN-ul lui nu mai sunt în baza de date a companiei, dar am verificat amprentele obţinute de la tine de-acasă Nu am obţinut nimic interesant Este ca şi când a lăsat o dâră de firimituri, însă numai ca să te conducă în direcţia pe care vrea el s-o urmezi — Fir-ar, a şoptit ea, lăsându-se pe spate pe scaun Spatele şi subţiorile îi erau ude de transpiraţie şi şi-a înfundat încheieturile în cotierele de piele ale scaunului, ca să se răcorească Toate lucrurile de care se temuse în ceea ce-l priveşte pe logodnicul ei se adeveriseră, doar că erau mai rele decât îşi imaginase Tim nu era doar Potrivirea ei; era şi duşmanul ei Brusc şi-a dat seama de liniştea din încăpere şi de faptul că toţi cei prezenţi evitau s-o privească în ochi S-a simţit proastă şi umilită şi s-a întrebat dacă nu cumva râdeau cu toţii pe la spate de credula fată bogată S-a ridicat în picioare, şi-a pus haina şi ochelarii de soare, le-a mulţumit lui Tracy şi echipei ei şi a plecat în viteză, urmată de Ula şi Andrei În timp ce era condusă înapoi la birou, în încercarea de a răzbi prin traficul londonez dinaintea prânzului, Ellie a simţit cum tristeţea ei lasă loc furiei Se simţea de parcă ar fi fost trădată şi jefuită de un viitor, iar asta o înfuria Îl pierduse pe iubitorul ei Tim, înlocuit de un străin cu planuri ascunse Pe când maşina se strecura prin aglomeraţia de pe London Bridge, reuşind în cele din urmă să oprească în faţa biroului ei din The Shard, Ellie începuse deja să-i dea Ulei ordine repezite, pe care aceasta le nota tastând cu furie pe iPad: schimbarea tuturor cheilor şi a codurilor de securitate de acasă de la Ellie, obţinerea unui nou număr de telefon mobil şi a unei adrese private de e-mail, ştergerea tuturor mesajelor de la Tim şi ale fotografiilor pe care le făcuseră împreună şi distrugerea oricărui contact existent vreodată între ei Când liftul a ajuns la înălţimea respectabilă a etajului 71, Ellie cugeta deja la cum şi când îl va confrunta pe Tim În cele din urmă, s-a hotărât că în seara aceea va fi cel mai bine; se va întoarce acasă şi, asistată de Andrei şi de echipa lui, va afla adevărul, indiferent ce mijloace vor fi folosite ca să-l smulgă de la el Doar că i-a fost furat şi elementul-surpriză Când a închis uşa de la birou, l-a văzut pe Tim stând la masa ei, cu picioarele pe blatul de sticlă — Bună, Ells, cred că e momentul să stăm de vorbă, nu-i aşa? a spus el zâmbind larg Capitolul 76 MANDY Mandy a trebuit să facă faţă unei îngrozitoare aşteptări de o jumătate de oră, în timp ce Richard era consultat la el în salon Nu-şi putea reţine imaginaţia să nu o ia la goană, convingându-se singură că prezenţa ei şi a copilului îl trezise pe Richard din inconştienţă După o întârziere insuportabilă, doctorul a chemat-o, în sfârşit, înăuntru — Îmi pare rău, a început el grijuliu Dar nu văd niciun semn consistent de activitate cerebrală — Am auzit că uneori oamenii pot ieşi din comă atunci când aud un cântec care le plăcea sau o voce cunoscută Poate că asta i s-a întâmplat şi lui? — Acest lucru li s-ar putea întâmpla, desigur, pacienţilor aflaţi în comă, a spus doctorul Dar prietenul dumneavoastră nu e în comă Vă rog, luaţi loc Mandy s-a aşezat în fotoliu, iar doctorul Jenkins s-a sprijinit de marginea patului lui Richard — Daţi-mi voie să vă explic Pacienţii în comă sunt complet inerţi; nu se mişcă, nu reacţionează la sunete şi nu simt durerea Creierul lor pur şi simplu a încetat activitatea pentru a putea gestiona trauma prin care au trecut, dar cercetările au arătat că au totuşi idee de mediul înconjurător Leziunile craniene severe pe care le-a suferit domnul Taylor în timpul accidentului l-au împins dincolo de comă, spre o stare vegetativă prelungită, ceea ce e oarecum diferit Este inconştient şi nu are idee de mediul înconjurător Totuşi, părţi din corpul lui pot încă să se mişte, aşa cum aţi văzut şi dumneavoastră; braţele şi ochii; poate să caşte şi poate chiar să bâiguie cuvinte stranii, doar că nu el controlează toate astea Este vorba despre un reflex natural Dacă va mai dura multă vreme – ceea ce ne aşteptăm să se întâmple –, şansele să-şi revină sunt practic nule Îmi pare rău, domnişoară Griffiths Mandy şi-a şters ochii cu mâneca bluzei — A fost mai mult de-atât, a spus ea Spuneţi că nu are idee de nimeni din jur, dar sunt sigură că a avut – are – idee de prezenţa mea S-a întâmplat abia atunci când i-am pus mâna pe obrazul meu Doctorul Jenkins a făcut o pauză şi s-a încruntat — Înţeleg că sunteţi partenera domnului Taylor Presupun că aţi fost Potriviţi? — Dar, dar nu ne-am întâlnit până astăzi Mandy aproape că se simţea stânjenită Însă îşi dorea mult să-l facă pe doctorul Jenkins să priceapă unicitatea situaţiei — Şi sunt însărcinată cu copilul lui Doctorul Jenkins s-a uitat nedumerit la Mandy, de parcă ar fi crezut-o nebună — E poveste lungă, a adăugat ea repede — Ei bine, am citit despre unii pacienţi care au răspuns Potrivirii lor şi în mod sigur legătura devine şi mai puternică atunci când la mijloc este şi un copil Cercetătorii cred că acest lucru se datorează faptului că hormonii femeii însărcinate au anumite proprietăţi care stimulează simţurile din subconştient Totuşi, este probabil o exagerare să spunem că ar contribui la refacere sau la vindecare Nu este imposibil, dar e vorba mai degrabă despre o reacţie chimică involuntară, decât de una cerebrală — Nu înţeleg — Nu Richard, în sine, este cel care reacţionează la atingerea dumneavoastră Ci corpul lui – receptorii lui, feromonii, nervii, muşchii – e cel care recunoaşte sentimentul şi prezenţa Potrivirii lui, mai degrabă decât creierul Mandy s-a scufundat la loc în fotoliu, dezumflată Pentru un moment îşi îngăduise să creadă că imposibilul s-a întâmplat; că puterea Potrivirii dintre ei l-a trezit pe bărbatul alături de care îi fusese destinat să-şi petreacă restul vieţii Dar se pare că potrivirea lor chimică era cea care îi juca feste După ce doctorul Jenkins a ieşit din salon, ea a mai rămas să petreacă încă o oră în tăcere alături de Richard, ţinându-i mâinile într-ale ei, rugându-se ca trupul lui să reacţioneze iar la atingerea cu al ei Dar nu a mai existat nici măcar o tresărire Apoi, renunţând să mai lupte, l-a sărutat pe frunte şi a promis să revină — Îmi pare rău, a spus ea către burta de gravidă în timp ce ieşea din clădire şi se îndrepta spre maşină A simţit o împunsătură înăuntru, ca şi cum copilul şi-ar fi schimbat poziţia Mandy ştia că stresul acestei zile îi făcea mai degrabă rău decât bine După ce îşi va împacheta hainele şi celelalte lucruri avea să le confrunte pe Pat şi pe Chloe, apoi avea să dispară pentru totdeauna din lumea lor de escrocherii Capitolul 77 CHRISTOPHER Amy şi-a trecut braţul pe după al lui Christopher în timp ce se plimbau alene pe plaja pustie, pietroasă Cerul cenuşiu, vâjâitul vântului, burniţa şi mareea în creştere nu o opriseră să-i sugereze o plimbare lungă de-a lungul plajei Southwold către Aldeburgh, aşa că se blindaseră cu hanorace groase, peste care puseseră pelerinele de ploaie albastre, asortate, cumpărate de la un magazin din oraş Au trecut pe lângă un padoc aflat pe o parte a aleii, care găzduia dincolo de poartă, sub un copac, trei cai negri, mari Christopher şi-a amintit cum, în adolescenţă, deschisese poarta unui astfel de padoc aflat lângă un drum aglomerat, doar ca să vadă ce se întâmplă A stat pe marginea unui şanţ, pe cealaltă parte a drumului, şi n-a trebuit să aştepte mult până când caii au îndrăznit să se elibereze Cel de-al doilea dintre evadaţi s-a ciocnit violent cu un VW Beetle, crăpându-şi ţeasta în parbriz, pe partea şoferului; şi calul, şi şoferul au murit amândoi pe loc De atunci a rămas cu o slăbiciune pentru cai — Intrăm undeva să bem o cafea şi să ne încălzim un pic? l-a întrebat Amy, iar Christopher a dat repede din cap în semn de aprobare Îi displăcea să-i fie frig şi ura plimbările lungi Dacă nu aveau un câine cu ei sau nu se îndreptau spre o anumită destinaţie, nu vedea motivul pentru care ar merge pur şi simplu la plimbare Dar îi plăcea să-şi petreacă timpul alături de Amy şi faptul că ea se bucura să stea în aer liber îi dădea şi lui aceeaşi satisfacţie S-au îndreptat spre drumul de lângă plajă, au trecut pe lângă cabanele vopsite în culori vii, au urcat o rampă de ciment şi au luat-o de-a lungul unui bulevard mărginit de magazine cu haine, galerii, prăvălii cu mâncare tradiţională, peşte şi cartofi, pentru ca, în cele din urmă, să aleagă o cafenea cochetă şi primitoare O tânără cu părul ud şi o expresie iritată pe faţă pedala furioasă pe o bicicletă enormă, sperând să scape de burniţă; pentru o fracţiune de secundă, Christopher s-a întrebat cum ar fi fost dacă ar fi împins-o în faţa uneia dintre maşinile care treceau pe stradă Obişnuia să fantazeze des despre astfel de lucruri în timp ce se afla pe scările rulante din metroul londonez Se uita pe sensul celălalt al scărilor în mişcare şi se juca „ucis” sau „futut” cu chipurile femeilor anonime; aproape întotdeauna obţinea un scor mai mare pentru „ucis” decât pentru „futut” Totuşi, Christopher nu se mai simţise motivat de jocul ăsta de când o întâlnise pe Amy Odată intraţi în cafenea, s-au aşezat aproape de calorifer, scoţându-şi pelerinele ude şi aşteptând să vină cineva să le ia comanda — Ştiu că în sufletul tău eşti un băiat fin de oraş, dar nici aici nu-i rău, nu? a spus Amy uitându-se pe fereastră la burniţa care se transforma în rafale de ploaie biciuind geamul Mă rog, în afară de vreme — Nu, e drăguţ, a replicat Christopher şi chiar vorbea serios Nu dădea doi bani pe orăşelul ăsta, dar aprecia compania ei — E bine să mai ieşi din Londra câteodată, să-ţi mai aduni gândurile Christopher ştia exact la ce se referea ea, în ciuda faptului că simţise un fel de strângere de inimă atunci când Amy îi sugerase să-şi petreacă primul lor weekend undeva în afara oraşului, în casa de vacanţă a părinţilor ei aflată pe coastă Îi rămăseseră numai patru femei pe listă ca să-şi atingă obiectivul şi nu mai avea nevoie de alte distrageri Distragerile însemnau greşeli şi, implicându-se într-o relaţie, risca deja să piardă din vedere finalul jocului Însă dorinţa lui de a petrece cu Amy un weekend fără distrageri, undeva departe, a fost mai puternică decât nevoia de a-şi atinge obiectivul După Numărul Douăzeci şi Şase, Christopher luase în calcul varianta de a încheia mai devreme proiectul La acel moment, reuşise deja să facă tot ce-şi propusese: să panicheze un oraş cu şapte milioane de locuitori şi să genereze titluri de ziar în lumea întreagă Crimele şi dementul fără chip din spatele lor fascinau pe toată lumea „Ce motiv are?” se întreba lumea „Cum le alege?” „Există un tipar după zona în care locuiesc?” „Ce semnificaţie are şablonul?” Christopher era singura persoană capabilă să răspundă la toate acele întrebări şi uneori îl bloca faptul că nu putea s-o facă sau să-şi asume vreun merit Totuşi, acesta era sacrificiul pe care trebuia să-l facă pentru ca seria lui de crime să devină legendă — Pot să te întreb ceva, Chris? a spus Amy după ce le-au fost puse pe masă cafelele cu lapte şi frişcă Părea un pic agitată — Dă-i drumul, a răspuns el, aranjând cănile simetric Abrevierea propriului nume nu mai părea să-l deranjeze — La ce te gândeşti? — Nu e mare lucru, a spus ea, aşezându-şi mâna peste a lui, liniştitor Uite, voiam doar să ştiu – şi îmi displace profund să fiu eu aia care aduce vorba despre asta –, dar încotro crezi că mergem noi doi? Sunt eu aleasa? Vrei să te aşezi la locul tău alături de mine şi să facem ce fac şi celelalte cupluri? Se îmbujorase, iar asta l-a făcut pe Christopher să zâmbească Amy a continuat, vorbind din ce în ce mai repede — Ştiu că am fost Potriviţi, dar oare asta e destul pentru tine? Pentru că, dacă asta e ce vrei, nu prea mi-ai spus-o răspicat Ştiu că eşti oarecum diferit de ceilalţi tipi cu care am fost, am priceput lucrul ăsta, dar câteodată mi-e foarte greu să te citesc Christopher s-a încruntat — Cum adică sunt „diferit”? — Păi îţi păzeşti destul de bine cărţile, nu? E ca şi cum ar exista dincolo de suprafaţă lucruri pe care le ţii ascunse de mine şi, la un moment dat, în cazul altor iubiţi, ăsta ar fi fost un motiv suficient pentru mine să-mi văd de drum Adică sunt ofiţer de poliţie, pentru numele lui Dumnezeu E treaba mea să fiu bănuitoare chiar şi cu cei mai dragi şi mai apropiaţi, dar cu tine este este diferit Ca şi cum ce nu-mi spui n-ar avea de fapt nicio importanţă S-a oprit pentru o secundă şi Christopher chiar a sperat că e adevărat, că secretul lui chiar n-avea nicio importanţă — Ăsta nu-i un lucru care să-mi schimbe părerea despre tine E greu de explicat, dar nu mă face să mă simt în nesiguranţă, ci mai degrabă are efect opus – mă face să am şi mai mare încredere în tine Am încredere că secretele tale nu-mi vor face rău Christopher a simţit brusc nevoia de a sfâşia straturile construite în ani întregi şi să-i explice totul despre cine era şi ce făcea Voia ca ea să ştie că mai fuseseră în trecut oameni care îl iubiseră, dar nu ştiuse până acum cum să le accepte iubirea; să ştie cum, înainte de apariţia ei, abia dacă întruchipase un personaj, dar acum partea întunecată a firii lui, care însemna atât de mult din ce era el, se diluase Şi pentru prima dată în viaţă voia să fie complet sincer şi vulnerabil în fata cuiva Christopher a făcut o pauză şi a închis ochii, deschizând gura pentru marea mărturisire Dar instinctul de supravieţuire l-a oprit să spună ceva Şi-a amintit că, dacă ar fi renunţat tocmai acum la misiune, această renunţare ar fi devenit singurul său regret pentru tot restul vieţii O parte infimă din el ar fi repudiat-o pe Amy pentru că a intervenit între el şi crimele lui şi, treptat, ranchiuna aceasta ar fi crescut dintr-o sămânţă mică într-un copac ce ar fi blocat, în cele din urmă, lumina care radia din ea Şi îl speria ce i-ar putea face dacă ar simţi vreodată că o urăşte — Vreau ce vrei şi tu, a spus el încet, crezând în ceea ce spune Apoi s-a uitat ţintă spre masă, prea speriat ca să o privească în ochi, ca nu cumva Amy să vadă direct prin el şi să-şi dea seama că omul pe care-l iubea era lipsit de inimă Capitolul 78 JADE Cu doar două zile înainte de a începe cea de-a doua etapă a aventurii ei în Australia, Jade parcă nu mai era la fel de nerăbdătoare ca până atunci să părăsească ferma familiei lui Kevin Sărutul lui Mark schimbase totul Loialitatea şi decenţa îi ţinuseră iniţial la distanţă, dar după momentul din piscină, când cedaseră emoţiilor, încercau acum să recupereze timpul pierdut, furând cât de multe momente puteau când nu-i vedea nimeni Jade îl însoţea pe Mark în oraş pentru aprovizionare şi îşi punea palma peste mâna lui de pe schimbătorul de viteze; braţele li se atingeau când stăteau la masă şi ea îl ajuta când strângea vitele în staul, ca să le monteze pe uger instalaţia de muls Fiecare minut petrecut alături de Mark îi făcea inima aproape să-i sară din piept Era o dependenţă de care nu-şi dorea să fie vindecată Şi, cu cât avea mai mult din el, cu atât îşi dorea mai mult În timp ce-şi făcea bagajul şi se pregătea de apropiata călătorie solitară în jurul Australiei, nevoia de a fi cu el devenea tot mai puternică Simţea că i se taie respiraţia la gândul că următoarele cinci săptămâni le va petrece fără el şi o parte din ce în ce mai mare din ea voia să rămână la fermă Apoi, în ultima noapte dinaintea plecării, Jade a decis că sărutările, mâinile împreunate şi rarele înfiorări nu mai erau de ajuns A scos cerculeţul de argint de pe inelar şi l-a lăsat pe noptieră, apoi a închis uşa casei de oaspeţi şi a bătut încet la uşa camerei lui Mark, din casa cea mare Palma i-a transpirat pe clanţă şi s-a rugat la Dumnezeu ca el să nu-i respingă avansurile Dar uşa era deja întredeschisă şi, când a împins-o, l-a văzut întins în pat, treaz, privind direct spre ea, ca şi când ar fi aşteptat-o Mark a tras pătura la o parte, invitând-o alături de el ••• — Hai cu mine mâine, a şoptit Jade după aceea, cu trupul extenuat şi plămânii aproape rămaşi fără aer — Ştii bine că nu pot, este prea complicat — Crezi că eu nu ştiu? Eu sunt aia care s-a măritat cu frate-tău — Iar eu sunt ăla care tocmai i-a regulat nevasta — Ce-ai zis? l-a întrebat ea, împingându-l la o parte Asta sunt eu pentru tine, un futai? — Îmi pare rău, nu asta voiam să zic — Dar asta ai zis, totuşi Nu-s vreo paraşută ieftină care sare în pat cu orice mascul — Ştiu, ştiu, n-ar fi trebuit să zic aşa Mark s-a întins spre ea, s-o ia de mână — Ştim amândoi că aici e ceva mai important decât noi doi la un loc Mark a dat din cap — Aşa că hai cu mine Nu trebuie să vii mâine, poţi veni într-o săptămână sau în două Spune-le alor tăi că ai nevoie să pleci undeva, departe, ca să-ţi limpezeşti gândurile Dă-ne nişte timp împreună ca să înţelegem ce e cu treaba asta Ne datorezi această şansă — Jade, este nevoie de mine aici — Şi eu am nevoie de tine — Nu pot să fac aşa ceva familiei mele sau amintirii lui Kevin Cum aş putea să le spun oamenilor oamenilor care au venit acum două săptămâni la înmormântarea lui că sunt îndrăgostit de cumnata mea? Auzindu-l pe Mark că rosteşte cuvântul „îndrăgostit”, Jade s-a îmbujorat şi a simţit cum îi ia foc tot trupul — Dar dacă şi eu simt acelaşi lucru, ce poate fi în neregulă? l-a întrebat ea Mark a dat din cap în semn de scuză, s-a întins pe spate în pat şi s-a uitat ţintă înspre tavan, ca şi când ar fi aşteptat ca vreo voce divină să-i spună ce să facă Dintr-odată, Jade s-a simţit de-a dreptul ciudat şi foarte goală Respinsă şi frustrată, şi-a tras pe ea tricoul şi chiloţii şi a deschis uşa, ca să se întoarcă în camera ei — Merit mai mult de-atât, Mark, i-a aruncat ea Şi dacă asta nu-ţi intră dracului mai repede în capul ăla, să ştii că o să fie prea târziu Când s-a întors spre uşă a fost şocată s-o vadă pe hol pe mama lui Mark, Susan, uitându-se la ei amândoi cu un amestec de furie şi dezamăgire Capitolul 79 NICK Lui Nick îi pierise cu totul pofta de mâncare De fiecare dată când încerca să-şi umple stomacul gol şi chiorăitor simţea că-i vine totul înapoi Aşa că s-a mulţumit să rămână la dieta cu ţigări, gumă de mestecat şi sticle cu apă aromată Prima lui reacţie atunci când a descoperit că va fi tată a fost să se retragă pentru o vreme, aşa că şi-a luat o cameră la hotelul din centrul Birminghamului, unde stătuse şi după despărţirea de Sally Spre deosebire de apartamentul lui Alex, înţesat de lucrurile acestuia, camera impersonală de hotel îl ajuta să gândească fără ca judecata să-i fie umbrită de ceva Au urmat ore întregi de solitudine în faţa ferestrei de la etajul nouă, cu ochii spre conturul proiectat de clădirile atât de diferite ale oraşului A descoperit că dacă scoate cele patru şuruburi din rama geamului poate demonta siguranţele care nu lăsau fereastra să se deschidă complet Cu primele două şuruburi în palmă, i-a venit o idee A îndepărtat-o imediat, dar a continuat totuşi să le scoată şi pe următoarele două, ajutându-se de o linguriţă Se gândea că aceasta ar fi fost o soluţie pentru ca el să înceteze să mai fie o problemă pentru toţi Nick a preferat să nu răspundă niciunuia dintre mesajele lui Alex din seara aceea Nu ştia cum să-i spună că, în loc să se ducă la Londra ca să-şi reînnoiască paşaportul, îşi petrecuse seara cu fosta lui iubită, încercând să se obişnuiască cu ideea că ar putea avea un copil până la sfârşitul anului Fiindcă tonul mesajelor lui Alex, rămase fără răspuns, devenea din ce în ce mai îngrijorat, iar apelurile şi mesajele vocale tot mai dese, Nick a decis să-şi închidă telefonul O adiere blândă a trecut prin fereastra întredeschisă şi i-a mângâiat faţa lui Nick, dar el nici n-a observat-o Şi-a amintit în schimb cum el îşi dorise dintotdeauna copii, dar Sally fusese cea nehotărâtă Ajunseseră la un compromis, anume că vor aştepta câţiva ani după căsătorie şi apoi vor lăsa natura să-şi urmeze cursul Dar excursia la Bruges pusese punct acestor planuri şi acum suportau consecinţele — Poţi face să se întâmple sau poţi să-i pui capăt, ţinuse Sally să sublinieze, iar el o credea Eu doar îţi prezint faptele Poţi fi sau nu tată Eu ştiu doar că nu pot trece de una singură prin asta Nu te ameninţ şi nici nu-ţi dau un ultimatum Nick era de altă părere Avea o abordare pragmatică şi analizase fiecare posibilitate de a face parte din viaţa copilului lui, rămânând totuşi cu Alex S-a gândit că ar putea emigra în Noua Zeelandă şi, având în vedere scăderea de la an la an a preţurilor la biletele de avion, era posibil să-şi permită să se întoarcă în Marea Britanie măcar o dată pe an, ba chiar de două ori dacă făcea economii În restul timpului putea să-şi vadă copilul crescând, prin intermediul FaceTime şi Skype Nu era varianta ideală, dar aşa făcea o armată de mii de părinţi aflaţi în alte ţări decât copiii lor Şi nu exista niciun motiv pentru care Sally să nu-l poată aduce în vizită Asta presupunând că ea ar vedea această idee drept „a nu fi singură” Era speriată de perspectiva de a creşte singură un copil, iar el voia să-i fie alături cât de mult putea N-ar fi reuşit să facă faţă celeilalte opţiuni despre care îi vorbise Sally Era prea mult să-i ceară lui Alex să rămână la Londra Trebuia să fie alături de tatăl lui suferind Starea lui se deteriora pe zi ce trecea şi ştia că Alex era nerăbdător să se întoarcă acasă, să fie cu el când îşi trăia ultimele săptămâni de viaţă Dacă ar fi fost în locul lui, Nick ştia bine că şi el ar fi pus nevoile familiei înaintea nevoilor proprii Mai erau şi alte abordări ale acestei probleme, dar toate duceau în acelaşi punct: Nick ar fi fost un pion prea puţin important în viaţa copilului său, iar asta nu-i era suficient Dacă era să fie tată, voia să aibă un rol activ în creşterea copilului Însă în minte i s-a iţit o îngrijorare care l-a înspăimântat Dacă va începe să deteste copilul fiindcă intervenise între el şi Potrivirea lui? Dacă, de fiecare dată când îl va privi în ochi, n-ar vedea decât pustietatea din propria privire? Nick s-a cutremurat Gândul că nu va reuşi să-şi vadă sufletul pereche pentru o perioadă de timp nedefinită îi făcea trupul să se chircească de durere Să nu poată să râdă cu el, să nu fie el motivul zâmbetului larg pe care îl afişa Alex când intra pe uşă, să nu audă cum i se ridică şi i se lasă pieptul când respiră în somn, perspectivele acestea îi făceau rău fizic Şi dacă se simţea aşa când erau în acelaşi oraş, cum avea să fie când între ei va sta o lume? Nick ştia până în măduva oaselor că aşa ceva era insuportabil Încercarea lui de a găsi un răspuns care să-i mulţumească pe toţi era ca şi când ar fi încercat să împingă mareea înapoi în ocean, doar cu o mătură A înghiţit greu, s-a uitat la ultimele două şuruburi ale siguranţei şi a închis ochii Luase decizia şi nu exista cale de întoarcere Capitolul 80 ELLIE — Bună, Ells, cred că e momentul să stăm de vorbă, nu-i aşa? a spus el zâmbind larg Avea vocea relaxată şi melodioasă, dar zâmbetul acela artificial îl trăda S-a lăsat pe spate în scaunul ei de la biroul de sticlă şi a sorbit ceva dintr-un pahar înalt, apoi a rotit gheaţa dinăuntru Decantorul de cristal cu scotch de foarte bună calitate stătea pe dulapul cu băuturi, lăsat intenţionat afară şi descoperit, pentru ca Ellie să-l vadă Ăsta nu era acel Tim de care fusese îndrăgostită până peste cap; ăsta era Matthew, o entitate necunoscută, un bărbat pe care nu-l cunoscuse încă, dar pe care îl ura deja A scotocit în buzunarul jachetei după alarma de pericol dată de Andrei — Ştiu de alarmă şi n-ai decât să-ţi alertezi gigantul despre venirea mea, dacă asta vrei N-o să te opresc Ellie i-a întors spatele să iasă şi a dat să apese pe buton, dar l-a auzit din nou: — Dar, dacă o faci, n-o să afli niciodată de ce tot deranjul ăsta doar ca să ţi-o trag Ellie s-a oprit din drum şi a rămas cu spatele la el — Şi ca om de ştiinţă, care şi-a petrecut o viaţă rezolvând diverse probleme, fac pariu că mori să ştii motivul Ellie s-a îndreptat spre dulapul cu băuturi şi şi-a pus un gin tonic Şi-a netezit fusta, s-a aşezat pe una din cele două canapele, a pus picior peste picior şi a aşteptat ca Tim să i se alăture pe cealaltă canapea Uluirea ei iniţială, când l-a găsit în biroul ei, fusese înlocuită de o hotărâre bruscă, oţelită Dacă voia să vorbească, trebuia să vină la ea N-avea să dea satisfacţie niciunui bărbat — Cum a mers întâlnirea de la hotelul Soho? a întrebat-o el, în timp ce se îndrepta spre canapea Faptul că ştia tot ce făcea ea a luat-o prin surprindere, dar nu a lăsat să se vadă — Ar trebui să foloseşti o parolă mai bună pentru contul tău de cloud Ştiu întotdeauna unde eşti şi unde erai cu adevărat atunci când îmi spuneai că ai fost la serviciu — Nici tu n-ar fi trebuit să-ţi laşi contul deschis pe iPad-ul meu — Crezi că ăla a fost un accident? Nu există accidente, Ellie Numai planuri foarte bine puse la punct — Vrei să treci la subiect, Matthew? l-a întrebat ea calm — Ahh, e prima dată când îmi zici aşa Cred că-mi place, Ells Apropo, ştii de ce am ales numele Timothy? Se pare că e biblic Înseamnă „slăvindu-l pe Domnul” Şi cam asta te crezi tu, nu-i aşa? Vreun personaj ceresc care trebuie să fie slăvit, nu? Ellie a ridicat din sprâncene, iar el s-a oprit aşteptând o reacţie, înainte de a continua — Să descoperi gena aia micuţă a ta, să le spui oamenilor cu cine ar trebui să-şi petreacă ei tot restul vieţii s-ar părea că ai un complex divin — Tipul ăsta de acuzaţii nu e deloc nou, a suspinat Ellie dramatic Aşa că hai să nu mai pierdem vremea Ce vrei de la mine? Trebuie să existe un punct final pentru toate astea şi banii sunt motivul evident Probabil că te aştepţi să te plătesc sau o să mă ameninţi că vinzi povestea ziarelor Matthew a mai luat o înghiţitură din băutura lui — Nu Nu sunt genul care bate toba Mai încearcă — Habar n-am ce „gen” eşti — Nu, habar n-ai, aşa că hai să-ţi spun eu Eu, draga mea posibilă-mireasă, sunt genul de persoană pe cale să-ţi schimbe viaţa într-un fel în care n-ai visat niciodată că ar fi posibil I-a zâmbit larg şi a ridicat paharul în aer, ca şi când s-ar fi pregătit să ţină un toast — Şi cum o să faci asta? — O să ajungem şi acolo la momentul potrivit Dar mai întâi aş vrea să-ţi spun că mi-aş fi dorit să fiu prezent când ai recunoscut chipul mamei în fotografia aia — De fapt, nu prea mi-o mai amintesc bine, a minţit Ellie A fost un membru neînsemnat al echipei Destul de nesemnificativă şi fără nimic remarcabil, ca să fiu sinceră — A fost una dintre primii care au făcut testul tău, nu-i aşa? Mă gândeam că asta trebuia s-o fi făcut ceva mai demnă de ţinut minte, mai ales că nu a ştiut de test Ellie l-a fulgerat cu privirea Ştia exact la ce se referă — Văd că nu te repezi să mă contrazici, a continuat el — Au existat câteva persoane de la care am împrumutat ADN-ul ca să fac o bază de date în acele vremuri de început, a admis ea — Câteva? Unul dintre foştii tăi colegi mi-a zis că te porecliseră „Oscar the Grouch”, pentru că scormoneai nonstop prin coşurile de gunoi după pahare şi furculiţe de plastic folosite După cum zic toţi, le şuteai şi extrăgeai de pe ele informaţiile ADN ale oamenilor, ca să le adaugi în colecţia ta fără să le ceri permisiunea În sinea ei, Ellie fierbea Se asigurase că toţi cei din cercul ei apropiat fuseseră bine plătiţi ca să păstreze tăcerea în legătură cu vremurile acelea tulburi de la început — Şi? a întrebat ea Cu greu poate fi asta numită infracţiunea secolului, nu-i aşa? — Nu doar că este ilegal, dar încalcă şi etica Ellie a izbucnit în râs — Tu vii să-mi ţie mie o predică despre etică? Hai, lasă-mă, Matthew, că poţi mai mult de-atât — OK, să vorbim despre cum, ceva mai târziu, odată ce-ai avut nişte bănuţi în spate, ai angajat o echipă ca să mituiască angajaţi guvernamentali să-ţi permită accesul la registrele Bazei de date ADN la nivel naţional? Sau cum au plătit oamenii tăi personalul din clinici, spitale şi morgi, pentru mostre? — Nu sunt eu responsabilă pentru metodele terţilor — Ai luat ADN-ul morţilor, al muribunzilor, al bolnavilor şi al criminalilor ca să creşti cifrele şi să obţii susţinere financiară mai mare şi să-ţi extinzi businessul Am găsit îngropate bine în dosarele tale informaţii despre pedofili recunoscuţi, agresori sexuali şi criminali, dintre care unii chiar şi-au găsit Potrivirea Şi când am săpat mai adânc am găsit şi ADN-ul unora cu handicap mental sever şi chiar al unor copii morţi Copii morţi, Ellie! Cum mama dracului poţi să justifici asta? — Arată-mi o singură companie mondială de succes care nu a depăşit nişte limite în primii ani ca să aibă de unde porni Ellie şi-a ferit privirea, refuzând să se simtă ruşinată pentru lucrurile pe care se făcuse că nu le vede — Scopul scuză mijloacele, a replicat ea Descoperirea mea a schimbat lumea, aşa că ce rău a făcut? — Îţi aminteşti care au fost rezultatele mamei la testul tău Potriveşte-ţi ADN-ul? — Sigur că nu – era încă devreme pe atunci, aşa că pot doar să presupun că în momentul ăla nu a avut o Potrivire confirmată — Dar rezultatele tatii? — Ale lui taică-tău? Nici n-am ştiut că există, până acum două ore — Tata a fost şi el unul dintre primii tăi subiecţi de test Lucra în administraţie atunci când i-ai furat datele Apoi, când ai făcut public testul, l-a contactat o femeie care descoperise că era Potrivirea lui La vremea când ai mei începuseră să se gândească la pensionare, el şi-a făcut bagajele şi s-a mutat în Scoţia cu o străină — Matthew, nu sunt eu responsabilă pentru — Nu mă interesează să te-aud livrându-mi poezia ta corporatistă sau rahatul obişnuit despre cum nu eşti tu vinovată de distrugerea vieţilor oamenilor Eu sunt aici ca să-ţi spun cum o s-o distrug eu pe a ta Acum, te superi dacă îmi mai iau ceva de băut? Capitolul 81 MANDY Mandy a fost uşurată să nu găsească pe nimeni acasă, când s-a întors după vizita la Richard Avea nevoie de puţin timp ca să-şi facă un plan înainte de fi nevoită să le pună pe Pat şi pe Chloe în faţa minciunii lor despre moartea lui Richard Dar mai întâi trebuia să-şi ia tălpăşiţa de aici A urcat spre camera ei – camera lui – şi a luptat cu impulsul de a izbucni iar în plâns Era îngrijorată de efectul pe care l-ar putea avea asupra copilului stresul acestei după-amiezi Ceea ce începuse ca o zi obişnuită, cu atât de multe lucruri de aflat, luase în cele din urmă mai multe întorsături şi schimbări de direcţie decât un roman al lui James Patterson Era epuizată şi abia aştepta să se întoarcă în mediul sigur şi confortabil de la ea de-acasă Odată ajunsă acolo, avea să încuie uşa şi să se scufunde într-o baie plină ochi cu spumă, ca să se acomodeze cu tot ce aflase până acum Şi apoi, în câteva zile, după ce lucrurile aveau să se mai liniştească, urma să-şi viziteze mama şi surorile, în speranţa că-şi va lua revanşa Trecuse aproape un an de când nu le mai văzuse şi, acum, mai mult decât îşi imaginase vreodată, avea nevoie de adevărata ei familie A apucat hainele împrăştiate prin cameră şi le-a aruncat în două valize Toate lucruşoarele de copil le-a lăsat pe unde le atârnase Pat, alături de sacoşe cu jucării, scutece şi un căruţ Putea să cumpere ea însăşi lucrurile astea, mai încolo Zgomotul uşii de la intrare deschizându-se i-a dat o senzaţie de greaţă; a trântit repede capacul valizelor şi a tras fermoarele — Bună! Eşti sus, Mandy? a strigat Chloe Am cumpărat nişte peşte cu cartofi la pachet, pentru că mama n-are chef de gătit Vocea i s-a stins când Mandy a apărut în capul scărilor, târând valizele după ea — E totul în regulă? a întrebat-o Pat — Mă duc acasă pentru câteva zile, a răspuns Mandy Am nevoie de un puţin timp cu mine însămi Pat şi Chloe s-au privit una pe cealaltă, cu o expresie nedumerită pe faţă — S-a întâmplat ceva? E vorba despre copil? Este OK? a întrebat Chloe — Da, copilul este bine — Atunci de ce pleci? Credeam că eşti fericită aici Mandy s-a oprit şi s-a uitat ţintă la cele două străine de jos, realizând că nu le cunoaşte, de fapt, absolut deloc O minţiseră din ziua în care o cunoscuseră şi le detesta pentru fiecare neadevăr pe care i-l vânduseră şi pentru fiecare promisiune falsă pe care i-o făcuseră — Ştiu de Richard, a spus Mandy încet dar ferm — Ce ştii? a întrebat-o Pat — Astăzi m-am întâlnit cu Michelle Nicholls, fosta iubită a lui Richard Mi-a spus multe lucruri interesante despre el, ca de exemplu că era cam afemeiat şi că nu voia deloc copii Dar asta nu-i nimic faţă de restul poveştii, nu? — Orice ţi-ar fi spus, a minţit, a spus Pat imediat Michelle este o curvuliţă ofuscată, furioasă că Richard n-a mai vrut-o — Deci nu-i adevărat că v-aţi rugat de ea ca să-i poarte copilul lui Richard şi că aţi început s-o hărţuiţi după ce v-a refuzat? a ţintuit-o Mandy cu privirea pe Pat — Nu, sigur că nu, draga mea Înainte de-a muri, Richard mi-a spus că n-a iubit-o niciodată — Înainte de-a muri! Pat, încetează Ştiu adevărul Mi-am petrecut după-amiaza alături de el, la centrul de îngrijire Surprinsă, Pat şi-a dus mâna la gură, iar Chloe s-a uitat în altă parte — De ce m-aţi minţit? a continuat Mandy De ce mi-aţi spus că a murit? — Nu am vrut, a întrerupt-o Chloe cu voce tremurătoare Când ai apărut la slujba de pomenire, am presupus că ştii că trăieşte Apoi ai venit la noi acasă şi ne-am dat seama că tu crezi că a murit şi S-a uitat spre Pat — Mama a zis că-i mai bine să nu te supărăm şi mai tare Eu am vrut să-ţi spun adevărul, dar lucrurile ajunseseră deja prea departe A schimbat iar priviri stânjenite cu Pat — Mi-ai arătat chiar şi locul în care i-ai împrăştiat cenuşa, Pat Ce fel de mamă ar face aşa ceva? Când fiul ei încă trăieşte? Chiar şi Chloe a părut surprinsă — Mamă? a spus ea încet, dar Pat a ignorat-o — Din toate punctele de vedere, este mort, a spus Pat Mi-am pierdut băieţelul şi-l vreau înapoi Iar tu, tu voiai un copil Îmi pare rău că te-am minţit, dar minciuna asta a funcţionat pentru toate trei, nu-i aşa? — Deci ăsta era planul, să-l înlocuieşti pe Richard cu copilul meu? — Nu, pe el nu-l vom putea înlocui niciodată, a repezit-o Pat — Atunci cum? Pentru că, din ce mi-a spus asistenta, nu vă duceţi niciodată să-l vizitaţi Plătiţi pentru îngrijirea lui, dar nu aveţi nimic de-a face cu el, şi asta dinainte să mă cunoaşteţi pe mine — E prea dureros, a spus Chloe Să vezi pe cineva altă dată atât de plin de viaţă, stors acum de tot ce-l făcea să existe Este al dracului de greu — Ah, bietele de voi Dar cum o fi pentru fratele tău? El este ăla rămas singur acolo Le-aţi interzis până şi prietenilor să se ducă să-l vadă — Să nu îndrăzneşti tu să ne judeci, a spus Pat, pornind spre Mandy, pe scări Eşti norocoasă că nu l-ai văzut decât cum este acum – un corp într-un pat, având nevoie de un ventilator ca să respire, cu o ţeavă băgată pe gât ca să fie hrănit şi cu un cateter prin care să facă pipi Habar n-ai cât de norocoasă eşti că nu l-ai cunoscut înainte, pentru că nu ai nimic de comparat cu ce e acum Băiatul ăla nu mai este fiul meu Trupul acela nu este el, aşa că să nu-mi spui tu mie ce ar trebui şi ce n-ar trebui să fac, fiindcă n-ai nici cea mai vagă idee — Mamă, Mandy, vă rog, calmaţi-vă, a spus Chloe, dar a fost din nou ignorată — Atunci, eu ce sunt pentru tine? Doar un recipient care să-i poarte copilul? — Nu, sigur că nu Dacă am fi vrut doar asta, am fi găsit o mamă-surogat — Dar asta voiaţi de la Michelle, nu-i aşa? Pe ea aţi întrebat-o mai întâi — Nu gândeam limpede atunci, a adăugat Chloe Sufeream şi eram încă în stare de şoc Acum înţelegem, nu-i aşa, mamă? De aceea am trimis mostra de ADN a lui Rich, ca să-i aflăm Potrivirea corectă, să găsim acea persoană care să facă un copil cu el Şi acea persoană eşti tu — Poftim? Mandy a scăpat valiza din mână, iar aceasta s-a prăbuşit pe podea — Voi aţi făcut testul în locul lui? Chloe a ezitat — Faci să sune mai rău decât este, a spus ea coborând privirea Mama a făcut ce-a crezut ea că este mai bine Te rog, Mandy, lasă valizele acolo şi coboară să stăm de vorbă Faci parte din familia noastră, aşa cum va face parte şi copilul Mandy a dat din cap şi a râs — Greşeşti amarnic Nu fac parte din această familie şi să fie al naibii dacă bebeluşul meu o să facă parte din ea M-aţi minţit cu fiecare cuvânt, aşa încât cum aş mai putea avea vreodată încredere în voi? Trebuie să merg acasă şi să-mi reiau viaţa, fără voi două alături Mandy a apucat valizele şi le-a tras pe scări în jos — Pe dracu’ o să mergi! a urlat Pat şi a urcat ultimele trepte până a ajuns faţă în faţă cu ea N-o să-mi iei nepotul A tras-o de braţ, dezechilibrând-o Mandy a căzut în faţă A reuşit să se prindă de balustradă chiar înainte să-i cedeze picioarele, dar forţa trupului său uriaş în cădere nu i-a permis să se ţină aşa încât să nu se dea cu fruntea de baluştri A simţit un firicel cald de sânge curgându-i pe faţă S-a proptit bine într-o mână, iar pe cealaltă şi-a dus-o la rană Când şi-a dat seama că tăietura era adâncă, a simţit c-o ia cu leşin — Chem o ambulanţă, a strigat Chloe fugind spre living, ca să-şi ia telefonul — Nu te mişca, proasto ce eşti, i-a spus Pat A scos din mânecă un şerveţel şi l-a aşezat pe fruntea rănită a lui Mandy — Cum poţi să-mi pui nepotul în pericol în halul ăsta? — Tu şi minciunile tale l-au pus în pericol, a plâns Mandy — Am fi putut fi fericiţi, doar noi patru Chiar ai fost pentru mine ca o fiică, dar n-ar fi trebuit să-ţi bagi nasul în treburi care nu te privesc Îţi place sau nu, o să fac parte din viaţa copilului tău Nimeni – nici tu şi nicio instanţă de pe pământ – n-o să mă ţină departe de nepotul meu Speriată şi dezorientată, Mandy voia să fugă cât mai departe posibil de Pat I-a dat la o parte braţul cu care o susţinea şi a mai încercat o dată să se întindă după valiză Dar când a vrut să coboare scările, picioarele i s-au împleticit şi s-a rostogolit, izbindu-şi ţeasta deja rănită de balustradă şi de baluştri, apoi a căzut pe ultimele trepte şi a aterizat într-un morman mototolit şi inconştient, cu faţa la podea Capitolul 82 CHRISTOPHER Moleculele de parfum din părul arămiu al numărului Douăzeci şi Nouă i-au umplut nările lui Christopher şi s-au dizolvat în mucus, trimiţând un semnal către creierul lui Dar în ingredientele fructate ale şamponului ei banal exista şi ceva respingător şi, din câte îşi aducea aminte, era pentru prima dată când un miros avea efect negativ asupra lui Christopher voia să treacă prin asta pe cât de rapid şi de eficient putea, dar fata avea pielea de pe gât extrem de subţire, iar el înfăşurase sârma prea strâns, tăind-o A slăbit un pic strânsoarea, îngrijorat că ar putea spinteca jugulara şi jetul de sânge ar ţâşni pe pereţi I-ar fi luat prea mult să cureţe fiecare picătură microscopică şi n-avea chef de asta Lărgirea laţului a însemnat o aşteptare de opt minute de agonie – le-a numărat – după care, în fine, femeia şi-a pierdut cunoştinţa şi a alunecat pe podea A admis că fata dusese o luptă curajoasă, în încercarea ei inutilă de a-l lovi, zgâria şi muşca Însă Christopher învăţase din incidentul cu Numărul Nouă că nu trebuie să mai fie vreodată neglijent Şi, până la urmă, experienţa şi elementul-surpriză erau de partea lui, iar duelul înclina tot în favoarea lui Christopher s-a lăsat pe podea lângă fata inconştientă şi i-a înfăşurat iar sârma în jurul gâtului, presând doar atât cât să-i golească total creierul de oxigen Pentru o clipă a zărit, în reflexia uşilor duble, vânătorul care îşi doboară prada într-un tango fatal, înainte de a-i întoarce spatele I se părea că nici nu mai seamănă cu el şi nici nu şi-a mai recunoscut vechiul eu Plescăitul venit din gâtlejul Numărului Douăzeci şi Nouă, semn al unei morţi lente, a fost la fel de neplăcut ca şi mirosul părului ei; Christopher a ales să ignore mucusul care-i curgea din nas şi spuma albă cu băşici care i se aduna la colţurile gurii Odată ce a stors toată viaţa din ea, Christopher a eliberat-o din strânsoare şi s-a întins alături, zdrobit, uitându-se ţintă la tavan, în timp ce imaginea altei femei din lista lui i-a inundat mintea Numărul Douăzeci şi Şapte îl bântuise zile în şir şi fusese un punct de cotitură; între ea şi Amy, psihopatul dezvolta empatie şi o conştiinţă Douăzeci şi Şapte era moartă de trei zile când s-a întors în bucătăria ei ca să lase poza Numărului Douăzeci şi Opt Şi a fost pentru prima şi singura dată în viaţa lui Christopher când a rămas cu adevărat şocat şi hipnotizat de ce a văzut Întins între picioarele ei umflate şi decolorate era un făt micuţ, perfect format, nu mai mare decât un măr Tot ce-a putut face Christopher la început a fost să se holbeze la el, transpus, întrebându-se dacă nu cumva presiunea pe care o exercita asupra sa pentru atingerea obiectivului îl făcea să aibă halucinaţii Dar de fiecare dată când închidea ochii şi îi deschidea iar, fătul rămânea acolo Pe Numărul Douăzeci şi Şapte o chema Dominika Bosko şi n-avea s-o uite vreodată, pentru că ea şi copilul ei erau singurele două persoane pe care Christopher le considera victime S-a simţit dator să învelească fătul într-un prosop de bucătărie şi să-l aşeze cu grijă în îndoitura braţului mamei sale Christopher şi-a imaginat cum s-ar simţi dacă s-ar uita la Amy şi la copilul lor întinşi în faţa lui, reci şi fără viaţă, cu toate posibilităţile de viitor distruse din cauza acţiunilor altuia Şi, pentru prima dată în viaţa lui de adult, a simţit cum i se adună lacrimile în colţurile ochilor N-a mai reuşit să oprească primele picături; s-au revărsat peste mamă şi copilul ei Abia când s-a întors acasă şi a căutat pe internet a descoperit că pruncul nenăscut al femeii a căzut victimă unei cazuistici foarte rare, denumite „naştere în sicriu” Presiunea gazelor abdominale din trupul Dominikăi a crescut pe măsură ce se descompunea, împingându-i copilul afară din trup Christopher a petrecut restul zilei recapitulând toate informaţiile pe care le avea despre ea, săpând prin e-mailuri, SMS-uri şi interacţiuni din social media Aşa a descoperit că în patru e-mailuri trimise către prietenii de acasă, din Siria, dezvăluia că este însărcinată A confruntat datele – fuseseră trimise în weekendul în care mersese cu Amy în Aldeburgh Relaţia lor îl făcuse autosuficient Investea mai mult timp în ea decât în actualizarea informaţiilor despre vieţile acelor femei; dacă ar fi ştiut despre sarcina Dominikăi, ar fi tăiat-o de pe lista scurtă Mai rămăsese o singură femeie pentru ca proiectul lui Christopher să ajungă la capăt, dar era de văzut dacă pe el îl mai ţineau curelele Capitolul 83 JADE Jade nu se simţise niciodată mai lipsită de inimă decât în clipa în care s-a trezit pe jumătate dezbrăcată în faţa soacrei ei, încă roşie ca racul fiindcă fusese prinsă că a făcut dragoste cu fiul acesteia, altul decât cel cu care era căsătorită Lumina venită din dormitorul lui Susan îi arăta suferinţa de pe chip, iar umbrele îi accentuau prezenţa spectrală S-a uitat la amândoi, dezgustată de ce vedea, apoi s-a întors şi a plecat spre living Mark a scotocit după chiloţii pe care Jade îi smulsese de pe el şi-i aruncase în cealaltă parte a camerei Şi i-a tras pe el, a înşfăcat un tricou şi s-a repezit după maică-sa — Mamă, l-a auzit Jade spunând, în timp ce se întindea după halatul de baie atârnat pe uşa dormitorului lui Mark Cu picioarele tremurând, a plecat după el Trebuia să treacă amândoi prin asta — Cum aţi putut? a exclamat Susan, cu lacrimile curgându-i deja pe obraji Kevin este fratele tău, Mark, şi soţul tău, Jade Cum aţi putut să-i faceţi una ca asta? Abia l-am îngropat; nici nu s-a răcit în pământ — Îmi pare rău, a spus Mark disperat N-ar fi trebuit să ne vezi — A, nu, sigur că n-ar fi trebuit, e destul de clar că voiaţi să vă vedeţi de ale voastre pe la spatele nostru — Nu, nu aşa a fost — Iar tu! a continuat Susan, arătând cu degetul spre Jade Te-am primit în casa noastră şi te-am tratat ca pe o fiică Şi aşa ne răsplăteşti? Culcându-te cu cumnatul tău, în tot acest timp? — Nu a fost în tot acest timp, a început Jade A fost prima dată — Şi vrei să te cred? — Da, fiindcă ăsta e adevărul — Voi doi habar n-aveţi care dracului e adevărul Mark, credeam că te-am crescut mai bine de-atât — Aşa ai făcut m-ai crescut bine, a încercat Mark să explice — Se vede treaba că nu Sunteţi dezgustători! — Între mine şi Kevin n-a fost niciodată nimic fizic, a spus Jade cu hotărâre, sperând să detensioneze situaţia N-aveam chimie şi nu ştiu de ce Susan a privit-o cu sprâncenele unite în încruntare — Ba da, aveaţi, era Potrivirea ta! Am văzut cum se purta când erai în preajmă Te iubea — Şi eu l-am iubit pe el, dar nu eram îndrăgostită de el Ştiu că eram Potriviţi, dar nu era nicio urmă de romantism acolo, cel puţin nu din partea mea Presupun că se mai întâmplă — Vrei să zici că imediat ce-ai aflat că e bolnav, ţi-ai pierdut interesul — Nu, n-a fost aşa, serios, Susan Dacă nu mi-ar fi păsat de el, n-aş fi rămas — Era înnebunit după tine, Jade Se vedea în ochii lui Tu erai Potrivirea lui, deci de ce nu ai simţit la fel? Trebuia să simţi la fel! — Nu ştiu, te rog să mă crezi Am încercat din răsputeri să mă îndrăgostesc de el am vrut să-l iubesc aşa cum mă iubea el, dar dar n-am putut — Cred că nu ai încercat de — Spune adevărul, mamă, a întrerupt-o Mark Jade n-avea cum să se îndrăgostească de el Nu era Potrivirea lui Au întors amândouă capul spre Mark, ca la comandă Înainte de a începe, el a înghiţit cu greu — Şi ştiu că nici Kev nu era Potrivirea ei ADN pentru că pentru că a fost Potrivită cu mine Capitolul 84 ALEX Alex a fost cel care a găsit biletul lăsat de Nick în camera de hotel, acum goală Când a văzut că nici a doua zi de dimineaţă nu a primit un semn de la el, în ciuda faptului că îi trimisese atât de multe mesaje scrise şi vocale, Alex şi-a anulat toate programările cu clienţii şi a luat un taxi spre hotelul unde stătea Nick Ştia că trenul de întoarcere de la Londra era programat pentru dimineaţa aceea, aşa că l-a aşteptat o vreme, dar câteva ore mai târziu, când a văzut că Nick nu se întorsese încă, Alex i-a cerut recepţionerului, foarte îngrijorat, să-l lase să intre în cameră După ce au deschis uşa cu cartela electronică, Alex şi-a ţinut respiraţia, speriat de ce-ar putea găsi înăuntru Încăperea era goală şi curată, dar coşul de gunoi era plin Pe lângă pachete de ţigări şi sticluţe din minibar, erau înghesuite acolo fâşii şi fâşii de hârtie încolăcite în biluţe mici care fuseseră aruncate la coş Bărbatul de la pază stătea nedumerit lângă fereastra larg deschisă Deşi vântul flutura violent perdelele înainte şi înapoi, nu prea reuşea să alunge fumul stătut care impregnase materialul — O să-şi ia amendă pentru astʼ, bombănit bărbatul într-o engleză stricată Alex a privit roată prin cameră şi în cele din urmă a zărit plicul sigilat aşezat pe pernă, în patul aranjat A simţit brusc răcoarea vântului şi, când a recunoscut scrisul de mână şi şi-a văzut numele, şi-a ţinut respiraţia şi s-a repezit la fereastră ca să se uite pe acoperişul de beton al clădirii aflate cu nouă etaje mai jos Capitolul 85 ELLIE Matthew a adus cu el, lângă canapeaua pe care stătea Ellie, decantorul de whisky aflat pe dulapul de băuturi Cât timp el şi-a turnat încă un pahar, Ellie a încercat să mascheze faptul că devenea tot mai agitată din cauza acuzaţiilor şi ameninţărilor lui Dar ştiau amândoi că el o cunoaşte destul de bine încât să vadă direct prin platoşa ei de titan S-a aşezat în faţa ei şi a tras exagerat de mult aer în piept — După ce tata a părăsit-o pe mama – mulţumită testului tău –, în vreo câteva luni a obligat-o să vândă casă, aşa că tot ce şi-a putut permite a fost un apartament la nişte kilometri depărtare de casă şi de prieteni, a continuat el Era singură, umilită şi izolată şi, în timp, a început să bea, ca să uite tot A fost doar o chestiune de timp până când şi-a pierdut jobul din cauza dependenţei de alcool Ai cea mai vagă idee cum este pentru un fiu să-i schimbe chiloţii mamei lui pentru că s-a căcat pe ea, beată moartă? Sau s-o ridice de la secţia de poliţie, unde stătea în arest fiindcă a intrat beată în supermarket şi a făcut scandal? Ellie voia să-l aprobe dând din cap, dar a refuzat să-i dea satisfacţie — Sigur că nu ştii, a spus el Apoi, când a atins nivelul cel mai de jos, a fost Potrivită cu cineva Ellie s-a oprit şi a pus paharul pe masă — Ei bine, atunci de ce te plângi? Totul s-a rezolvat până la urmă — Aşa crezi tu, nu? Pe individul ăsta îl chema Bobby Hughes, a spus Matthew La început a părut un tip OK şi s-a îndrăgostit de el până peste urechi, aşa cum trebuie să facă Potrivirile Dar el era un nenorocit manipulator, iar ea s-a dovedit atât de disperată să nu rămână singură, încât a fost de acord cu tot ce i-a cerut el, inclusiv să închidă ochii la slăbiciunea lui pentru fetele tinere Foarte tinere, judecând după cele vreo 3 000 de imagini pe care le-a găsit poliţia când i-a ridicat laptopul A încercat să susţină că pozele erau deja în computer când l-a cumpărat de pe eBay şi mama a fost destul de proastă încât să-l creadă – i-a plătit taxele juridice şi a făcut credit pentru cheltuielile de la tribunal cu procesul lui Dar când l-au aruncat după gratii, ei nu i-a mai rămas nimic altceva decât somaţiile de plată pe care nu le putea onora Şi toate astea, tot ce a mers prost în viaţa ei, au fost din cauza unui test pe care ea şi tata habar n-aveau că l-au făcut, pentru că tu ai decis să te joci de-a Dumnezeu Tu, stând aici în turnul tău de fildeş înalt până la nori, nu ai fost nevoită niciodată să vezi cum cineva pe care-l iubeşti se transformă în cu totul altcineva chiar sub ochii tăi Ellie i-a aruncat o privire sfâşietoare: — Aşa crezi? — Nu vorbesc despre mine; asta-i cu totul altceva, a continuat el fără să-i dea atenţie Vorbesc despre cum e să vezi o femeie puternică şi inteligentă că se prăbuşeşte şi devine o ruină fizică şi emoţională Ştii că a murit beată, când a incendiat casa de la o ţigară aprinsă? A ars de vie Era atât de desfigurată, încât nici n-am putut să-i identific cadavrul Şi-a încrucişat braţele la piept, sfidător, în timp ce Ellie a luat o înghiţitură din ginul ei tonic Părea să conteze pe faptul că-i va stârni mila faţă de nefericita lui mamă Dar cu cât devenea mai acuzator, cu atât se înteţea furia ei mută O subestimase Nu o cunoscuse pe când era o tânără ambiţioasă încercând să convingă cu descoperirea ei despre ADN o comunitate ştiinţifică arogantă şi dispreţuitoare; nu-i spusese despre sacrificiile pe care le făcuse ca să se facă auzită şi despre cât de multe fusese nevoită să sacrifice ea, cea care fusese cândva, pentru a deveni forţa care era acum Deşi Tim o înmuiase categoric, Matthew era un nebun dacă îşi imagina că nu poate să sară înapoi, în forma ei de dinainte, doar într-o clipită — Există milioane de cupluri în lumea întreagă care au făcut testul şi au descoperit că nu sunt Potrivite, a început ea cu hotărâre, dar oamenii au rămas împreună pentru că se iubeau Poate că am luat-o pe nişte scurtături la începuturi, dar nu pot fi făcută responsabilă pentru deciziile pe care le iau, în cele din urmă, cei care sunt Potriviţi Nu l-am obligat eu pe taică-tău s-o părăsească pe maică-ta aia slabă de înger şi nu i-am pus eu sticla în mână şi nici nu i-am turnat băutura pe gât La un moment dat, oamenii trebuie să-şi asume responsabilitatea propriilor fapte — Şi la ce moment o să-ţi asumi responsabilitatea pentru propriile tale fapte, Ellie? — Faptele mele au dus homofobia, rasismul şi ura religioasă aproape în punctul de dispariţie – Potrivirea nu ţine cont de orientare sexuală, culoare sau Dumnezeul pe care alegi să-l venerezi A unit oameni de toate credinţele şi convingerile într-un fel în care n-am crezut vreodată că ar fi posibil Arată-mi ce ai făcut tu ca să transformi lumea asta într-un loc mai puţin ostil — Dar ai divizat tot atât de mulţi oameni, creând un „ei” şi un „noi”: cei care sunt concepuţi pentru a fi iubiţi şi restul, care au fost făcuţi să se simtă de parcă relaţiile lor ar fi mai puţin valoroase Nu vezi o paralelă între ce ai făcut tu şi ce le-a făcut Hitler evreilor? Naziştii i-au distrus puţin câte puţin, unul câte unul, până când n-au mai rămas decât o minoritate ruinată, tratată ca parazită Asta intenţionezi cu cei ne-Potriviţi? Să-i distrugi treptat? Ellie a râs — Eşti mai dement decât am crezut — Potrivirile o duc mai bine financiar decât ne-Potrivirile Cuplurile Potrivite primesc scutiri de taxe mai mari, asigurări de viaţă mai bune, cei potriviţi sunt mai productivi la serviciu pentru că sunt mai fericiţi acasă, aşa că primesc oferte mai bune de job Pentru ne-Potriviţi ratele de sinucidere sunt mai mari, iar divorţurile şi depresia — De fapt, ambele au scăzut anul trecut, pentru că tot mai mulţi oameni îşi găsesc fericirea alături de cei cărora le sunt destinaţi A scăzut şi violenţa domestică îndreptată deopotrivă asupra bărbaţilor şi femeilor — Doar pentru că oamenii sunt prea speriaţi să mai raporteze acele tipuri de infracţiuni ale unei Potriviri abuzive din punct de vedere fizic şi emoţional Nu vor să rişte o relaţie mai bună cu un ne-Potrivit — Imigraţia şi emigraţia nu mai sunt probleme atât de spinoase, a continuat Ellie, prinsă în vârtejul propriei argumentaţii Era pornită să-l doboare pe Matthew — Oamenii sunt trecuţi mai repede prin toate formalităţile şi li se permite să călătorească prin întreaga lume şi să se stabilească alături de Potrivirile lor, în alte ţări — Iar asta a prejudiciat aproape o cincime din businessurile din întreaga lume care şi-au pierdut oameni-cheie, pentru că aceştia s-au mutat în alt oraş sau în altă ţară — Poţi să arunci în mine cu orice cifre vrei, Matthew, dar nu poţi nega un lucru Potriveşte-ţi ADN-ul există, indiferent dacă-ţi place sau nu El i-a aruncat o privire expertă — Nu neg asta, dar prezic că n-o să mai existe pentru multă vreme — Asta nu-i o decizie pe care s-o iei tu — Hotărârea asta aparţine oamenilor, a continuat el Iar oamenii vor triumfa întotdeauna — Despre ce vorbeşti? El s-a ridicat şi şi-a întins mâinile la spate — Mai vrei un pahar? Ellie a dat din cap L-a privit cum îşi toarnă al treilea whisky, incapabilă să recunoască în bărbatul din faţa ei pe cel pe care-l iubise Totul la Matthew era diferit faţă de Tim, începând cu aroganţa lui şi până la manierismele pe care le avea şi chiar şi felul în care se aşeza S-a întrebat cât de greu trebuie să-i fi fost să păstreze faţada aceea în prezenţa ei — Chiar şi acum, când ştii ce fel de persoană sunt, tot mă iubeşti, nu-i aşa? a spus Matthew, în timp ce cuburile de gheaţă plesneau de la whisky-ul turnat peste ele Ellie nu i-a răspuns — Aşa mă gândeam şi eu Nu prea e amuzant să se joace cineva de-a Dumnezeu cu viaţa ta, nu? — Nu te amăgi, nu te joci de-a Dumnezeu Eşti tot atât de manipulator ca bărbatul ăla care a terminat-o pe credula de maică-ta Doar că eu nu-s aşa de jalnică şi n-o să las această mică sincopă să-mi definească tot restul vieţii O să te iubesc pentru totdeauna, fiindcă este în ADN-ul meu s-o fac, dar n-o să te plac niciodată şi, după ziua de azi, n-o să ne mai vedem în veci — Cu tot dispreţul pe care-l ai pentru mine, crezi în continuare că sunt Potrivirea ta, nu-i aşa? a întrebat-o el scârbit — Da, bineînţeles că eşti, şi Dumnezeu ştie că mi-aş fi dorit să nu fii — Vezi tu, ăsta-i lucrul caraghios rău, Ells Pentru că nu suntem Potriviţi şi nu am fost niciodată Ellie a mijit ochii — Ce vrei să zici? — Eşti om de ştiinţă şi cu toate astea atât de disperată să te cuplezi, încât nu te-ai îndoit nici măcar o secundă de rezultatele tale — Nu eram „disperată să mă cuplez” Aveam o viaţă foarte fericită înainte de-a apărea tu — Erai, şi eşti încă, o curvă corporatistă, rece ca gheaţa, care s-a întâlnit cu o grămadă de idioţi bogaţi Ai inventat scuze ca să nu-ţi vezi familia şi singurul lucru pe care-l ai să-ţi ţină companie e munca ta Cu mine ai avut totul, ceea ce este ironic, pentru că, în realitate, eu nu însemn nimic pentru tine — Din cei 1,7 miliarde de oameni testaţi nu a fost raportată nici măcar o Potrivire greşită — Până acum Tu şi cu mine suntem o Potrivire greşită, Ellie, pentru că ţi-am atacat serverele ca să manipulez rezultatele — Mari tâmpenii, a spus Ellie îngrozindu-se în secret la auzul informaţiei Şi-a încrucişat braţele la piept, indignată — Serverele noastre sunt mai sigure decât ale majorităţii companiilor internaţionale Avem foarte multe tentative de hacking şi totuşi până acum n-a reuşit nimeni să intre Avem cel mai bun software şi cel mai bine plătită echipă care să ne protejeze împotriva unor oameni ca tine — Ai dreptate cu unele chestii Dar lucrul de care nu se ocupă sistemul ăsta este propria ta vanitate Îţi aminteşti când ai primit un e-mail, acum ceva timp, cu subiectul „Premiul Femeia de afaceri a anului”? Nu te-ai putut abţine şi l-ai deschis Ellie îşi amintea vag că citise acest e-mail trimis pe adresa ei privată, pe care o ştiau doar câţiva oameni — Era ataşat acolo un link pe care ai apăsat şi care nu a deschis nimic, nu-i aşa? a continuat Matthew Ei bine, pentru mine n-a fost chiar un nimic, pentru că acea apăsare a ta a eliberat un fragment minuscul, nedetectabil, de virus special creat care mi-a permis să-ţi accesez computerul de la distanţă şi să-mi fac de lucru cu documentele tale Aveam acces la ce aveai şi tu acces Apoi mi-am reprodus secvenţa ADN astfel încât s-o oglindească pe a ta, am stat liniştit şi am aşteptat să mă contactezi De aia am venit la interviul pentru job, ca să mai aflu câte ceva despre programele şi sistemele pe care le folosiţi Te rog să-i mulţumeşti şefei tale de la personal că m-a lăsat singur în birou pentru câteva momente, împreună cu laptopul ei, în timp ce căuta un aparat foto care să funcţioneze şi să-mi poată face o poză Mi-a fost de mare, mare ajutor în accesarea reţelei voastre Oh, şi spune-i ca data viitoare să percheziţioneze candidaţii, poate au deflectoare de lentile – sunt nişte dispozitive de buzunar care fac inutile aparatele foto digitale Ellie voia să se deschidă pământul şi s-o înghită chiar în momentul ăla A simţit cum îi ard obrajii din cauza unui sentiment combinat de regret că-l lăsase să intre în viaţa ei fără să-şi pună nicio întrebare şi de furie că avusese încredere în el — Te-ai îndrăgostit de mine pe baza liberului tău arbitru, a continuat Matthew Ţi-ai dorit-o cu atâta disperare, încât te-ai aruncat în povestea asta Nu poţi da vina pe ADN-ul tău că te-a adus în situaţia asta de rahat – poţi să dai vina numai şi numai pe tine Ellie a aşteptat un moment ca să-şi regleze respiraţia devenită superficială — Sunt câteva motive pentru care am făcut asta, a continuat Matthew, aşezându-se şi mai bine în canapea Umilirea ta este unul dintre ele Dar am mai vrut şi să demonstrez cât de lacom este omul Cât de repede ne arătăm dornici de a renunţa la orice şi la oricine ne e drag dacă ni se spune că ar putea fi ceva mai bun după colţ Ceea ce ai simţit tu pentru mine nu a fost o Potrivire ADN; nu am fost destinaţi să fim împreună, nu ne-a fost scrisă soarta în stele Nu ştiinţa, ci mintea a fost cea care, dincolo de trup, te-a făcut să te îndrăgosteşti de mine A fost nici mai mult, nici mai puţin decât o relaţie de modă veche în care un-băiat-întâlneşte-o-fată Şi, odată ce voi spune tuturor cum am prostit-o pe femeia care „a descoperit” Potrivirile, o să ajungi de râsul lumii, iar credibilitatea ta va fi distrusă Ellie s-a prins cu putere de braţele canapelei, simţind cum o copleşeşte furia — Şi ce! Hai, dă-i drumul Fă publică povestea, te invit O să supravieţuiesc Până la urmă, o mulţime de oameni şi-au găsit, datorită mie, adevărata fericire pe care n-o credeau vreodată posibilă — Oh, Ells Tot naivă N-ai înţeles nimic din toate astea? Ea s-a încruntat la el, neînţelegând ce vrea să spună — Nu eşti singura căreia i s-a tras covorul de sub picioare Milioane de înscrişi sunt aproape să-şi vadă vieţile date peste cap — Ce vrei să zici? a întrebat ea ezitantă — Credeai că am făcut o Potrivire greşită doar pentru noi doi? Sigur că nu Am rescris tot codul tău, aşa încât, în decursul ultimului an şi jumătate, cel puţin două milioane de oameni din baza ta de date au fost Potriviţi cu persoana greşită Ellie a înghiţit cu greu şi a simţit cum inima îi bate atât de tare, încât îi sparge pieptul — Ne-Potrivirile făcute de mine sunt atât de aleatorii, încât nici măcar eu nu ştiu cine a fost afectat, a continuat el Oricine dintre toţi cei care s-au înscris şi au fost Potriviţi în această perioadă – ceea ce, pe baza ratei de creştere a companiei tale, ar însemna cam 25 de milioane de oameni – ar putea fi una dintre Potrivirile greşite Datorită mie, afacerea ta tocmai a devenit complet lipsită de valoare Nimeni nu va şti dacă Potrivirea lui este adevărată sau s-a nimerit aşa Ţi-am zis că o să te distrug şi nu fac niciodată promisiuni pe care nu le pot onora Capitolul 86 MANDY Ceea ce a trezit-o până la urmă pe Mandy din starea ei de inconştienţă a fost zgomotul înfundat pulsându-i sub frunte Cu ochii încă închişi a ridicat încet mâna dreaptă şi a dus-o spre faţă; a simţit umflătura cât oul, dureroasă la atingere A simţit şi copcile care ţineau pielea să nu se desfacă A încercat încet să deschidă ochii, dar părea că are pleoapele lipite Apoi a încercat să-şi mişte mâna stângă, însă era prea grea, iar ea prea slăbită A vrut s-o prindă cu cealaltă mână, însă şi-a dat seama că era acoperită cu ghips până la jumătatea antebraţului Pe măsură ce-şi venea în simţiri, Mandy realiza că nu ştie unde se află şi de ce mirosul din jur îi amintea de înălbitor sau de apă de gură A presupus că este într-o baie, până când a întors capul şi a reuşit să zărească ceva pe geam Privirea i s-a limpezit treptat şi a recunoscut peisajul de afară Mai fusese aici, recunoştea priveliştea aceea Fusese aici în ambele dăţi când îşi pierduse copiii Era într-un spital Brusc a invadat-o un sentiment tot mai puternic de panică Şi-a plimbat mâinile pe sub aşternut, spre burta proeminentă Era mult mai plată decât fusese Nu, te rog, nu din nou, s-a rugat ea neajutorată — E cineva aici? a gâjâit ea din gâtul uscat, însă era singură în încăpere A încercat să se ridice în capul oaselor în pat şi să se sprijine de rama de metal, dar o durere ascuţită, sfâşietoare, i-a săgetat pântecul S-a strâmbat şi a bâjbâit cu mâinile în lateralul patului, căutând butonul despre care ştia că trebuie să se afle acolo A apăsat pe el din toate puterile A durat câteva clipe până când şi-a făcut apariţia o asistentă — Ah, te-ai trezit, cum te simţi? Femeia vorbea cu un accent străin; s-a îndreptat spre Mandy — Copilul meu, a îngăimat Mandy, încercând să se dea jos din pat Unde mi-e copilul? — Mă duc să-l chem pe doctor, a spus asistenta şi a ieşit din salon În timp ce studia încăperea, Mandy a simţit cum trupul îi tremură necontrolat Durerea sâcâitoare din frunte, combinată cu durerea din pântec şi din încheieturi, îi dădea o senzaţie de vomă Abia a reuşit să se întoarcă pe o parte, înainte de a vomita pe podea Apoi a sosit şi doctorul — Vreau să-mi văd copilul, a bâiguit ea — Nu, nu, nu, trebuie să staţi unde sunteţi, doamnă Taylor, a răspuns el în timp ce asistenta se străduia să cureţe Mandy era prea speriată ca măcar să observe că-i spusese „doamnă Taylor” — Băieţelul dumneavoastră este bine, sănătos — Băieţelul? a întrebat ea Predicţia lui Pat se împlinise — Da, a continuat el, aruncând o privire pe fişa pe care o scosese din suportul de la capătul patului Aţi născut prematur un băieţel, în urmă cu cinci zile Două kilograme şi jumătate Este bine şi sănătos, internat în capătul culoarului — Ce mi s-a întâmplat? — Ni s-a spus că aţi căzut pe scări Aţi suferit o leziune la cap, aveţi o încheietură fracturată şi un edem cerebral minor, ceea ce v-a provocat un şoc V-am ţinut sedată în ultimele zile şi copilul s-a născut prin cezariană, ca măsură de precauţie Acum trebuie s-o luaţi foarte, foarte încet în următoarele zile N-o să vă folosească la nimic dacă încercaţi să grăbiţi lucrurile — Când o să-l pot vedea? — O să le cer asistentelor să vi-l aducă în câteva minute — Mulţumesc Mandy şi-a lăsat capul la loc pe pernă şi a oftat uşurată Îşi amintea când căzuse pe scări în urma conflictului cu Pat şi Chloe, dar nu-şi mai amintea prea multe în rest Nu era modalitatea ideală de a aduce un copil pe lume, dar venise oricum şi era sănătos O durea capul şi dacă râdea, şi dacă plângea, dar le-a făcut oricum pe amândouă Era mamă Totuşi, încântarea ei s-a transformat rapid în îngrijorare când a văzut chipul doctorului la revenirea la ea în salon, câteva minute mai târziu — Îmi pare rău, doamnă Griffiths Se pare că în acest moment fiul dumneavoastră este altundeva în spital, împreună cu familia Probabil că l-au luat puţin la aer, prin împrejurimi Mandy a făcut ochii mari — Cu familia? — Da, au fost aici în cea mai mare parte a timpului, aşteptând să vă treziţi Au stat mult cu el — Cine? Cine l-a luat, mai exact? — Mama şi sora dumneavoastră, aşa cred Ele au chemat ambulanţa care v-a adus aici Mandy a simţit cum trupul i se umple de o groază rău-prevestitoare; l-a prins de braţ pe medicul uluit — Chemaţi poliţia în momentul ăsta, a hârâit ea Capitolul 87 CHRISTOPHER Intrarea din spate în apartamentul situat la parter părea destul de neîngrijită Pe trotuar se aşternuse un strat de tencuială căzută, iar chitul care ţinea geamurile în rama lor se crăpase Însă vechimea clădirii şi faptul că nu era întreţinută erau în avantajul lui Christopher, fiindcă însemna că în ultimii 20 de ani fuseseră îmbunătăţite sau înlocuite prea puţine Pentru cineva cu experienţa lui, broasca îngropată, cu două braţe de siguranţă, era uşor de spart Două ţăcănituri de butuc şi a fost înăuntru; a închis încet uşa în urma lui şi s-a familiarizat cu aranjamentul din apartament Numărul Treizeci nu făcuse nicio schimbare de la ultima lui vizită aici, în urmă cu câteva săptămâni Un miros de umezeală persista încă în aer, iar luminile stradale aruncau o strălucire vagă asupra mobilei ieftine, cumpărată la pachet şi asamblată acasă Cea de-a 30-a crimă a lui Christopher ar fi trebuit să fie motiv de sărbătoare pentru el; un obiectiv care-i păruse uneori de neatins era acum, în ciuda unor sorţi mici de izbândă, aproape îndeplinit Treizeci de cadavre, mii de centimetri pătraţi de articole în reviste şi ziare, documentare de televiziune şi apeluri publice înfăţişând reconstituiri dramatice şi îndepărtate de realitate, şi toate astea ca urmare a eforturilor lui Şi totuşi nimeni nu reuşise încă să se prindă cine era în spatele acestor eforturi sau care era motivaţia Cu toate acestea, Christopher nu avea chef să-şi sărbătorească realizarea sau să se culce pe lauri Voia numai să termine odată şi cu această ultimă crimă, să-şi lase însemnele pe trotuarul din faţă şi să se întoarcă acasă Apoi, în noaptea următoare, avea să stea încolăcit lângă Amy, în patul lor, cu braţul cuprinzând-o peste piept şi ţinând-o în braţe ca şi când n-ar mai exista altcineva pe lume Puteau să meargă mai departe şi să-şi trăiască vieţile făcând aceleaşi lucruri pe care le făceau şi alte cupluri normale Odată, fanteziile lui se rezumau numai la uciderea unor străine; acum, era vorba despre cum să-şi petreacă weekendurile alături de femeia pe care o iubea, să se plimbe prin parcuri şi proprietăţi istorice, hotărând asupra felului în care îşi vor decora casa pe care o vor cumpăra împreună, să alerge amândoi sau să se cuibărească pe canapea, uitându-se la seriale TV şi mâncând junk food Obişnuia să se dea în spectacol cu felul lui diferit de a fi, dar acum îi trecuse Tot ce îi fusese străin ca psihopat, înainte de a o întâlni pe Amy, era acum tentant, fiindcă ea îl făcuse să se simtă normal Christopher a păşit încet prin apartament întrebându-se din nou dacă într-o zi ar putea să-i spună adevărul despre cine fusese şi cine devenise datorită ei Însă pentru că, de când făcea parte dintr-un cuplu, aflase că relaţiile nu au nevoie de adevăr ca să funcţioneze, a priceput şi că nu trebuia decât ca unul dintre ei să aibă un suflet destul de mare încât să ajungă pentru amândoi Sunetul înăbuşit al unui aparat radio răzbătea de după uşa de la dormitorul Numărului Treizeci Christopher şi-a luat poziţia obişnuită în hol şi a scos din rucsac familiara bilă albă de biliard şi sârma pentru tăiat brânza Era ultima dată când făcea asta Dar nu avea nici timpul, nici dispoziţia pentru sentimentalisme A aruncat bila spre perete şi, cu firul întins în mână, a simţit aproape că-i vine să se scuze pentru ce urma să se întâmple Inima lui nu mai era de mult în acest proiect şi nu mai obţinea nicio plăcere din moarte Însă, în ciuda zgomotului făcut, uşa dormitorului a rămas închisă Christopher a presupus că fata trebuie să fi adormit Asta nu era o problemă; i se întâmplase şi cu Numărul Optsprezece Dar când a dat să ridice bila şi să repete mişcarea, a simţit două lovituri puternice în ceafă S-a întors repede şi a simţit cum trupul îi este străbătut de un arc electric de mare putere A căzut imediat la pământ, cuprins de durere Ultimul lucru pe care l-a văzut înainte ca teribilele convulsii ce au urmat să-l lase inconştient a fost chipul lui Amy Capitolul 88 JADE Susan şi Jade s-au uitat la Mark, aşteptând mai multe explicaţii — Cum adică tu eşti Potrivirea mea? l-a întrebat Jade clătinând din cap De ce zici asta? — Mark? l-a întrebat şi Susan, bulversată Ce se întâmplă? Mark a lăsat capul în jos şi a închis ochii Înainte de a vorbi din nou, a tras adânc aer în piept — Kev şi cu mine am făcut testele în acelaşi timp, iar rezultatele s-au întors în aceeaşi zi, când el era în spital pentru una dintre primele şedinţele de chimio, a spus el încet Am deschis e-mailul şi am văzut că fusesem Potrivit cu tine, Jade, dar Kev nu avea pe nimeni Mamă, îţi aminteşti cât de disperat era după diagnosticare să ştie dacă exista cineva pentru el? Susan a aprobat din cap — I-am şters mesajul şi i-am spus că el a fost Potrivit, iar eu nu Voiam doar să-l văd fericit Aşa că am plătit pentru datele tale de contact, Jade, şi i le-am trimis pe telefon, deci n-a văzut niciodată e-mailul original Trebuia să-i fi văzut expresia de pe faţă când şi-a dat seama că exişti, chiar şi la mii de kilometri distanţă Pe atunci încă arăta ca fostul Kev, îţi aminteşti, mamă? Ba chiar începuse să se roage de medici să-l lase să zboare spre Anglia, ca să te viziteze, dar nu i-au dat voie şi nu a putut să-şi ia asigurare de călătorie Jade o vedea pe Susan aprobând, în semn că-şi amintea când se întâmplaseră toate astea — Pe măsură ce se instalau efectele tratamentului, era tot mai îngrozitor să-l vezi cum îi cade părul, cum slăbeşte şi cum devine o persoană în care abia dacă îmi mai recunoşteam fratele Dar ştiam că am făcut ce trebuie atunci când vedeam, la primirea mesajelor şi a apelurilor tale, cum în ochii lui revine vechiul Kev şi când îl vedeam zâmbind Jade a încercat să-şi amintească ziua în care primise confirmarea Potrivirii Notificarea venise în pauza de prânz de la serviciu şi fusese atât de entuziasmată, încât plătise pentru datele de contact fără să dea prea mare atenţie numelui Primise aproape imediat un mesaj de la Kevin, în care acesta se prezenta, şi încă de la prima lor conversaţie a presupus, pur şi simplu, că era Potrivirea ei I-au plăcut căldura şi entuziasmul lui şi s-a simţit imediat atrasă de el Era un contrast evident faţă de sentimentul ei de eşec legat de un job care nu-i plăcea şi traiul alături de ai ei — Pur şi simplu am început să stăm de vorbă şi ne-am împrietenit imediat, a spus Jade încet Nu m-am gândit să verific să fie numele corect Jade vedea cum dezamăgirea soacrei ei se risipeşte, însă ea simţea cum se înfurie tot mai tare — Îmi pare foarte rău, Jade, a spus Mark Dar, crede-mă, ştiu cât de greu trebuie să fi fost şi pentru tine în ultimele săptămâni Din momentul în care ţi-am deschis uşa, am simţit exploziile alea despre care se vorbeşte Şi urăsc faptul că i-am făcut rău singurei fete din lume pe care o iubesc — Nici n-ai idee cât rău mi-ai făcut, i-a replicat Jade sobră, înfigându-şi unghiile în palme ca să-şi poată ţine firea — Ştiu, serios să-l aud pe Kevin vorbind cu tine în fiecare seară şi să-l văd în living zâmbind cu gura până la urechi de fiecare dată când primea câte un mesaj de la tine, să ştiu că eu ar fi trebuit să fiu cel care le citeşte, nu el a fost iadul pe pământ Mă întrebam ce vă spuneaţi unul altuia şi ce simţeai pentru el şi nu puteam să scot un nenorocit de cuvânt Dar nu m-am aşteptat niciodată să ne trezim cu tine aici Şi când ţi-ai făcut apariţia a fost deopotrivă cel mai oribil coşmar şi cel mai bun lucru Brusc erai aici, aleasa cu care ar fi trebuit să fiu, erai aici, în pragul casei mele şi sub acoperişul meu, dar fratele meu era cel pentru care veniseşi până aici, iar el era îndrăgostit până peste cap de tine Jade simţea cum i se umezesc ochii şi a clipit des ca să oprească lacrimile, încercând să-şi ţină emoţiile în frâu O parte din ea voia să-l pocnească pe Mark, dar cealaltă parte voia să-l ţină în braţe pentru tot restul vieţii — M-ai minţit pe mine l-ai minţit pe Kevin i-ai minţit pe toţi cei pe care zici că-i iubeşti – cum ai putut să faci una ca asta? l-a întrebat ea Am petrecut săptămâni în şir captivă în coşmarul ăsta, frământându-mă să înţeleg de ce nu sunt îndrăgostită de el şi spunându-mi că sunt o nemernică egoistă şi lipsită de inimă Iar tu m-ai văzut trecând prin porcăria asta îngrozitoare şi n-ai zis o vorbă Nici măcar n-ai încercat să-mi dai de înţeles că lucrurile nu sunt aşa cum par – pur şi simplu m-ai lăsat să mă descurc singură Dacă mi-ai fi dat măcar un indiciu şi m-ai fi lăsat să pricep, poate că aş fi putut măcar să hotărăsc dacă vreau sau nu să merg mai departe Dar tu mi-ai luat dreptul de a alege Te-ai folosit de mine, Mark, iar asta mă doare cel mai tare — Te rog, încearcă să înţelegi de ce am făcut-o — Înţeleg, iar ăsta e singurul lucru care mă opreşte să te pocnesc chiar în momentul ăsta Am priceput, a trebuit să-l pui pe Kevin pe primul loc Dar îmi ia mult până să am încredere în cineva şi, indiferent de ce simte trupul meu, nu cred că mintea sau inima mea vor mai avea vreodată încredere în tine — Te rog să nu spui asta, a implorat-o Mark Dă-ne o şansă, doar atât — Îmi pare rău, dar nu cred că pot Jade a ieşit valvârtej din living şi s-a întors în casa de oaspeţi trântind uşa după ea, peste toate sentimentele pe care le va fi avut vreodată pentru Potrivirea ei Capitolul 89 NICK După o altă noapte de somn sporadic, înţesat de vise în care apărea Alex, Nick a ieşit din camera de oaspeţi şi s-a îndreptat spre bucătărie ca să-şi facă o cafea Sally era deja acolo, aşezată la măsuţa pentru mic dejun, dând de colo-colo pe farfurie un croasant cu ciocolată mâncat pe jumătate Poalele tricoului nu mai reuşeau să-i acopere pântecul de gravidă — ’Neaţa, a bombănit Nick, îndreptându-se spre cafetieră — Bună Sally a tresărit şi s-a lăsat de pe o fesă pe alta — Nu stai bine? a întrebat-o el — Nu, şi aşa a fost toată noaptea Copilul fie îmi apasă pe vezică, fie mă loveşte — Ţi-a trecut durerea de cap? — Nu, nu prea Nu pot să iau nimic în afară de aspirină, din când în când, şi mă ajută prea puţin, oricum — Ar merita să-i spui şi moaşei în după-amiaza asta? — Probabil că nu O să-mi spună doar că am tensiunea crescută sau hipertensiune cronică şi că trebuie să mă relaxez Încearcă tu să te relaxezi când îţi trece un pickhammer prin cap — Pot să-ţi pregătesc ceva? — Un ceai de plante ar fi excelent Unul cu lămâie şi iasomie, din dulap Nick a pus ibricul pe foc şi au rămas amândoi tăcuţi, cu privirile în gol, aşteptând să-i audă şuieratul ••• Trecuseră cinci luni de când Nick îl părăsise pe Alex; îi spusese în scrisoare că i-a ales pe Sally şi copilul Era lungă şi dureroasă şi spera că el va înţelege decizia pe care a fost nevoit s-o ia Ştia cât de mult îl va răni, dar încercase să-şi spună că, dacă ar fi fost în aceeaşi situaţie cu Mary, fosta lui iubită, şi Alex ar fi făcut la fel Asta nu-i uşurase însă cu nimic vina Fusese cel mai dificil lucru pe care-l făcuse Nick în viaţa lui, mult mai dificil decât să recunoască în faţa lui Sally că se îndrăgostise de un bărbat Copilul nenăscut pentru a cărui creştere sacrificase totul n-avea idee la ce renunţase tatăl lui pentru el Împotriva voinţei lui, Nick se mutase înapoi în apartament, cu toate că acum dormeau în camere separate Spera că o despărţire abruptă de Alex, mai degrabă decât una dureroasă şi de durată, ar fi mai uşor de gestionat, dar se minţise singur – după mai puţin de o oră petrecută fără el îşi regreta deja iubirea pierdută Apoi, cu câteva zile înainte de plecarea lui Alex în Noua Zeelandă, Nick se înfiinţase la el la uşă ca să-şi ceară scuze Alex îl primise cu răceală, reproşându-i laşitatea de care dăduse dovadă Dar nu a putut rămâne multă vreme supărat, aşa că au căzut de acord să se bucure de ultimele zile împreună Cu toate astea, indiferent unde au mers şi ce-au făcut, relaţia lor nu mai era la fel Le rămăseseră aceleaşi sentimente puternice, dar le dispăruseră râsul, spontaneitatea şi distracţia, toate fiind înlocuite de ticăitul necruţător al ceasului care începuse numărătoarea inversă a zilelor după care Alex urma să iasă din viaţa lui Nick Şi când momentul acela a venit, a fost chiar mai rău decât şi-ar fi putut imagina Nick vreodată A insistat să-l însoţească pe Alex la aeroport, dar în ultimul moment acesta, de-a dreptul dărâmat, l-a implorat să-l lase să plece singur Şi-au luat rămas-bun printr-o îmbrăţişare lungă, tăcută, până când n-au mai putut ignora claxonul şoferului de taxi Apoi, când taxiul a dat colţul şi i-a dispărut din privire, Nick a rămas suspinând pe treptele din faţa apartamentului lui Alex S-a întors acasă abia când ochii au început să-l doară atât de tare, încât nici nu mai putea plânge Şi-a anulat concediul sabatic şi s-a întors la agenţie o săptămână mai târziu, fără ca vreunul dintre colegii lui să ştie ce-i zdrobise inima S-a cufundat în muncă, fiindcă voia să-şi ţină mintea ocupată, iar în weekend, împreună cu Sally, mergea să cumpere lucruşoare pentru copil, ca orice alt cuplu care aşteaptă un bebeluş A însoţit-o la orele de Lamaze, a rămas acasă pentru vizitele medicale la domiciliu şi i-a masat picioarele şi gleznele când i s-au umflat Pentru cineva din afară, viaţa lui Sally şi cea a lui Nick semănau cu cea pe care-o aveau înainte de a afla de existenţa lui Alex Dar, în realitate, umbra lăsată de acesta plana în continuare deasupra lor ••• — Ai mai vorbit cu Sumaira? a întrebat-o Nick Cum sunt copilaşii? — I-am dat ieri un mesaj, a răspuns Sally fără prea mare entuziasm — E clar că s-a întâmplat ceva între voi, ceva ce nu-mi spui A născut acum patru săptămâni şi tu n-ai fost încă să-i vezi — Ţi-am mai zis, suntem OK O las puţin să se liniştească, atâta tot — Abia dacă v-aţi văzut cât a fost însărcinată E ceva ce nu-mi spui? — Nick, mă doare capul şi sunt obosită Nu am chef de asta Aburul ieşind pe sub capacul ceainicului i-a adus pe amândoi la realitate Nick a pus un pliculeţ de ceai în cana lui Sally şi a umplut-o cu apă clocotită, dar atenţia i-a fost atrasă de un picurat care venea de undeva, din bucătărie S-a uitat la fundul cănii, ca să se asigure că nu este crăpat, când o respiraţie ascuţită l-a făcut să întoarcă privirea — Apa, a spus Sally speriată, tocmai mi s-a rupt apa Poalele pijamalei erau ude şi pe chip i s-a întipărit o expresie de spaimă — Dar termenul nu era peste două săptămâni? a replicat Nick — Ia spune-i copilului chestia asta Capitolul 90 ELLIE Ellie se sufoca Se simţea de parcă i-ar fi pus cineva genunchiul în piept, împiedicând-o să respire şi refuzând să lase aerul să-i intre în plămâni Fiecare bătaie de inimă îi vibra în corp precum başii dintr-o boxă stereo Dar singurul sunet din biroul ei era ecoul confesiunilor lui Matthew Adună-te odată, Ellie, şi-a spus ea Minte — Cam cum îţi e să ştii că ai fost fraierită? a întrebat-o Matthew cu blândeţe, aşa cum îl întreabă terapeutul pe pacient Stătea cu degetele împreunate în dreptul gurii, ca adaos la falsa sinceritate a întrebării sale — Cum se simte maestrul păpuşar, ştiind că sforile sunt manevrate de altcineva? — Nu ştiu, a răspuns Ellie, pentru că nimeni nu-mi manevrează mie sforile Tot ce-ai zis e o prostie — Cum poţi fi sigură? — Departamentul meu de IT o să dovedească asta S-a întins spre telefon, dar nu avea semnal A luat telefonul de pe masă, dar nu avea ton S-a uitat spre Matthew — Ce-ai făcut? — Un dispozitiv de blocare a semnalului şi două emiţătoare de bruiaj pentru telefon Ca un fel de cuşcă a lui Faraday a zilelor noastre — Ce vrei de la mine? — Crezi sau nu, absolut nimic Nici măcar un bănuţ, nicio scuză, nicio explicaţie O să-mi primesc pe deplin răsplata în următoarele zile, când treaba va deveni publică şi lumea o să înceapă să se întrebe dacă persoana care stă în cealaltă jumătate a patului este cu adevărat cea care ar trebui să fie Şi atunci ceva s-a declanşat în Ellie Instinctul ei de supravieţuire, călit în atâţia ani în care fusese o femeie într-o lume corporatistă dominată de bărbaţi, a ieşit în forţă la suprafaţă S-a ridicat în picioare cu atâta hotărâre, încât l-a luat prin surprindere pe Matthew — O să neg toate acuzaţiile tale Cine o să te creadă? a şuierat ea Departamentul meu de media a fost special creat pentru limitarea daunelor şi o să rostogolim asta până când o să arăţi ca un programator disperat şi de doi bani, care n-a avut calificarea necesară să primească un job aici Apoi o să aflăm tot ce e de aflat ca să discredităm orice ai spune O să sfâşii ce a mai rămas din reputaţia răposatei de maică-ta şi o să târăsc în noroi şi numele ei, şi pe al iubitului ei pedofil, la fel ca pe toţi prietenii sau cunoştinţele pe care le-ai avut vreodată Echipa de fotbal din Liga de duminică în care joci şi tu? Niciunul dintre ei nu va mai avea job până la finalul săptămânii, îţi garantez Apoi o să te târăsc în tribunal cu atât de multe litigii şi plângeri penale că n-o să-ţi mai permiţi nici măcar un pat în care să dormi Nici n-o să apuci să ieşi din clădire, că noi vom fi găsit deja ce gaură de vierme pretinzi tu că ai descoperit şi o s-o izolăm, aşa că n-o să mai existe nicio dovadă că ai fi intrat vreodată la noi în sistem — Sunt logodnicul tău, a spus Matthew încrezător Asta o să-mi dea o mare credibilitate Mai ales după ce voi spune tuturor că femeia care a adunat o avere din iubire predestinată încearcă să ascundă faptul că două milioane de oameni au fost Potriviţi greşit Măcar o anchetă tot o să fie Nu-i chip să scapi cu asta, Ells — N-o să te creadă nimeni — Ah, ei bine, îmi pare rău să te dezamăgesc, dar s-ar putea să mă creadă Am salvat tot ce-am făcut pe nişte hard drive-uri de backup şi pe stick-uri de memorie ascunse prin tot oraşul, aşteptând toate să fie trimise la WikiLeaks, care o să dea în vileag toată povestea Le place rău când dau peste câte un turnător, mai ales dacă e vorba despre practici corporatiste ilegale — N-o să pierd din cauza ta tot ce-am construit, s-a răstit Ellie Matthew a rânjit, ridicându-se în picioare, şi-a îndreptat cravata şi i-a făcut cu ochiul — Cât despre asta, mai vedem noi, nu-i aşa, Ells? Pentru tot restul vieţii tale, oamenii vor face coadă pe cheiul Tamisei, de la un cap la altul, ca să te dea în judecată pentru rezultatele eronate şi distrugerea relaţiilor Apoi, când tot ce ai preţuit o să-ţi fie luat, o să ştii cum s-au simţit mama şi nenumăraţi alţii din cauza a ceea ce ai făcut tu Iubito, eşti terminată Felul limpede şi aspru în care Matthew şi-a susţinut declaraţia finală a convins-o pe Ellie că tot ce-i spusese era adevărat Într-o secundă, a văzut cum este prădată de tot ce obţinuse până atunci Supravieţuise unui deceniu de abuzuri şi critici, îşi sacrificase familia, prietenii şi iubiţii, toate pentru nimic, fiindcă un bărbat o fraierise şi intrase în viaţa ei Era buturuga mică şi tocmai răsturna carul mare În timp ce se îndrepta spre uşă, Matthew a mai întors o dată capul spre ea Dar nu a putut anticipa ce era pe cale să facă Ellie Fără să se gândească, a apucat decantorul de cristal de pe masă şi l-a aruncat spre el Decantorul l-a izbit cu toată greutatea în tâmplă, doborându-l în genunchi Umbra lui Ellie s-a aşternut deasupra lui Matthew, care se ghemuise neajutorat pe covor Pentru câteva fracţiuni de secundă, l-a văzut în ochii lui pe vechiul Tim, omul care trezise o latură a ei rămasă adormită pentru atât de mult timp Faptul că permisese ca latura aceasta caldă şi iubitoare să-şi arunce lumina dincolo de pielea ei tăbăcită o făcuse vulnerabilă Şi-a jurat că toate sacrificiile pe care le făcuse pentru această descoperire nu vor fi în zadar Că nu va permite debilei creaturi ce zace în faţa ei să-i ia tot ce câştigase Matthew şi-a dat ochii peste cap, luptându-se să-şi păstreze concentrarea, apoi a privit-o cu neîncredere, ţinându-se de tâmplă A văzut-o, neajutorat şi dezorientat, cum – calmă şi cu sânge rece – apucă iar decantorul, îl ridică, a doua oară cu elan, şi-l loveşte cu precizie exact în acelaşi loc Aproape că a simţit cum i se crapă ţeasta când vasul greu de cristal s-a sfărâmat, împrăştiind pe podea fragmente de os, cioburi de sticlă şi whisky Ellie a rămas nemişcată, privind cum trupul lui Matthew se contorsionează în convulsii, iar sângele i se scurge pe covor Ochii bărbatului s-au căscat larg şi, dintr-odată, ne-Potrivirea ei a fost ştearsă cu totul de pe lume Capitolul 91 MANDY Mandy înţepenise la capătul aleii care ducea spre casa unde locuise timp de cinci luni împreună cu Pat — Uşa e descuiată, poţi să intri, a încurajat-o Lorraine, ofiţerul ei de legătură de la poliţie Nu te grăbi Mandy a ezitat şi s-a uitat peste umăr, să se asigure că sora ei, Paula, era încă în maşina de poliţie cu care sosiseră amândouă Paula se oferise să intre cu ea în casă şi s-o sprijine, dar Mandy era prea jenată ca să-i arate casa familiei pe care o alesese în locul familiei ei Lorraine a intrat prima, iar Mandy a urmat-o temătoare S-au oprit amândouă în hol şi lui Mandy i-au fugit ochii spre baza scărilor, unde căzuse cu cinci săptămâni în urmă S-a uitat spre uşile deschise care duceau către camerele de pe hol şi a tras adânc aer în piept, protejându-şi burta cu braţele Acolo unde odată se rotunjea un pântece cu prunc, acum rămăsese numai piele lăsată şi Mandy a simţit copcile de la cezariană înţepând-o ascuţit ori de câte ori făcea o mişcare mai bruscă Cu toate astea, ţinea la cicatricea orizontală de deasupra liniei chiloţilor – era singura dovadă fizică a faptului că ea şi băieţelul ei fuseseră cândva împreună Copilul fusese scos din trupul său inconştient şi apoi furat de rudele lui nebune înainte de a apuca măcar să-l vadă În fiecare dimineaţă, după duş, ştergea aburul de pe oglinda în mărime naturală din baie şi urmărea cu degetul cicatricea roşie, în relief, imaginându-şi cum ar putea arăta fiul ei Fuseseră câteva săptămâni foarte dificile Se mulsese regulat, ca să-şi păstreze laptele pentru momentul în care îşi va găsi băiatul Blestema pompa de lapte fiindcă îi storcea sfârcurile în locul copilului ei Ura faptul că ei doi rataseră acea perioadă preţioasă în care se creau legături şi se ruga ca poliţia să găsească o pistă despre locul în care se afla Casa lui Pat nu mai fusese aerisită de aproape o lună şi înăuntru începuse să miroasă a aer stătut Mandy a măturat cu privirea livingul, bucătăria şi sufrageria, înainte de a o urma pe Lorraine la etaj Îi plăcea poliţista; o abordase cu voce blândă, în contrast cu înfăţişarea ei masculină şi, în alte împrejurări, ar fi încercat s-o cupleze cu Kirstin Imediat ce alertase personalul spitalului în legătură cu dispariţia copilului, fusese chemată poliţia, care emisese un mandat pentru percheziţionarea casei lui Pat, de unde descoperiseră că nu fusese luat nimic în afară de hainele şi darurile cumpărate pentru copil Şi casa lui Chloe era în aceeaşi stare, iar conturile bancare ale celor două femei fuseseră golite Parcă se evaporaseră, cu bebeluş cu tot Familia lui Mandy, îngrijorată, insistase ca ea să vină să locuiască în casa părintească Tragedia reconstruise legăturile distruse dintre ele, fără să fie nevoie de un cuvânt de scuză din partea cuiva, şi o susţinuseră cât timp aşteptase, temătoare, veşti de la poliţie Se rugaseră împreună ca Pat sau Chloe să aibă mustrări de conştiinţă şi să înapoieze copilul, dar în luna următoare dispariţiei n-a existat niciun contactat cu ele Existaseră nişte potenţiale ponturi venite în urma apelului ei în ziarele centrale şi într-o conferinţă de presă televizată, dar se dovediseră a fi piste false Mandy trecuse prin toată gama de emoţii: de la furia împotriva spitalului, care permisese ca fiul ei să intre pe mâinile celor care n-aveau niciun drept să se atingă de el, până la frustrarea că poliţia nu reuşise să găsească nicio pistă nouă, ba chiar şi la nemulţumirea faţă de ea însăşi, că starea postoperatorie a propriului trup nu-i permitea să se implice fizic mai mult în căutare Rana încă dureroasă şi posibilitatea limitată de mişcare îi dădeau prea mult timp să clocească vina pe care o simţea fiindcă dăduse greş cu singurul lucru pe care ar trebui să-l facă un părinte – să-şi protejeze copilul Nu conta de câte ori încercaseră familia, Lorraine şi doctorii s-o convingă că nu avea nicio vină, Mandy refuza să-i creadă Era vina ei fiindcă încercase să atingă imposibilul – iubirea unui bărbat care n-ar fi putut-o iubi niciodată, la rândul lui – şi îşi pierduse copilul din cauza asta — Vreau să mă întorc la ea acasă şi să mă uit puţin pe acolo, îi spusese Mandy lui Lorraine după ce se gândise destul de mult Nu ştia sigur de ce, dar era un lucru pe care trebuia să-l facă Lorraine nu era convinsă cum ar putea ajuta asta la vindecarea lui Mandy, însă ea insistase, ameninţând-o că se va duce singură, dacă va fi nevoie Mandy a rămas în pragul dormitorului lui Pat Nu era diferit de cum îl ştia, cu excepţia sertarelor goale şi a umeraşelor de haine din dulapul deschis S-a îndreptat spre camera lui Richard, unde îşi petrecuse cea mai mare parte a timpului Ca şi în dormitorul lui Pat, şi aici scotocise poliţia, în căutare de indicii Pentru un moment s-a întristat să-şi vadă sanctuarul întinat ca parte a unei anchete penale Fii puternică, şi-a spus Mandy strângând pumnii A îndreptat privirea spre colajul de fotografii atârnate pe pereţii din cameră Fiecare instantaneu al vieţii lui Richard o făcuse cândva să-şi dorească să se fi întâlnit mai devreme Dar din ce-i dezvăluise pe scurt fosta lui iubită, ipostaze de dinainte de accident, Richard nu era bărbatul visurilor ei Nu era genul monogam şi nu-şi dorea deloc să se aşeze la casa lui şi să-şi întemeieze o familie Era o fiinţă umană şi avea defecte, nu era o fantezie, iar acum vedea limpede lucrul ăsta Pe când cerceta cu privirea fotografiile, Mandy a fost atrasă de una anume Richard şi Chloe erau încă mici, aveau cam 10 ani şi călăreau nişte biciclete supradimensionate pe lângă o cabană înconjurată de dealuri verzi şi păduri Brusc, Mandy s-a simţit de parcă o trezise cineva din somn cu o palmă zdravănă peste faţă — Ştiu unde este copilul meu! a spus ea tare, uitându-se ţintă în ochii lui Lorraine Ştiu unde să-l găsim Capitolul 92 CHRISTOPHER Christopher s-a trezit brusc când a simţit cum i se toarnă în cap un lichid rece A deschis ochii, dar totul era învăluit într-o ceaţă pâcloasă şi nu şi-a dat seama unde se află Partea stângă a corpului îl durea, acolo unde luase contact cu pistolul cu electroşocuri, şi simţea peste tot înţepături, de parcă ar fi fost culcat pe un pat de urzici Nu ştia dacă îşi pierduse cunoştinţa din cauza forţei cu care se lovise cu ţeasta de podea sau a celor 50 000 volţi care îi străbătuseră corpul În timp ce-şi revenea în simţiri, a fost invadat de un val de greaţă şi a avut câteva spasme de vomă înainte de a vărsa fiere pe hanorac A întors capul şi a scuipat într-o parte o înghiţitură mare de lichid cu gust neplăcut Dintr-un televizor atârnat pe perete se luminau sporadic imagini înceţoşate care păreau o recapitulare a titlurilor zilei prezentate la ştiri Într-un final a reuşit să-şi stabilizeze privirea şi ochii i s-au oprit asupra siluetei familiare care stătea în faţa lui; şi-a reamintit ce se întâmplase în momentele de dinainte de a-şi pierde cunoştinţa Amy împiedicase moartea Numărului Treizeci şi pusese capăt proiectului său Amy fusese acolo Ceea ce însemna că ştia totul S-a uitat în jos, spre încheieturile mâinilor, şi a văzut două sfori zdravene, strânse bine, care îl ţintuiau de braţele scaunului Era încă în bucătăria Numărului Treizeci O pereche de cătuşe îl apăsa pe glezne Abia atunci a observat că Amy era încă acolo S-a holbat la pantofii ei sport înveliţi în pungi de plastic albastre, aflaţi la câţiva paşi de el, apoi a ridicat privirea spre blugii închişi la culoare şi hanoracul negru, apoi spre chipul ei şi spre cagula trasă până spre frunte Arăta ca o bentiţă pentru alergare şi în orice altă situaţie s-ar fi gândit că se pregăteşte să iasă pentru o tură Nu putea să-i vadă expresia de pe faţă, dar nu era greu să-şi dea seama că nu se putea aştepta la nimic bun Pulsul i s-a accelerat — Unde este Numărul Treizeci? a întrebat-o el — Asta făceai? Le dădeai numere? Ştii că au şi ele nume Sunt oameni — Au fost oameni, a corectat-o Christopher, făcând o pauză lungă, în care a măturat încăperea cu privirea Unde e? Chipul lui Amy a fost străbătut de o expresie pe care a recunoscut-o ca fiind ruşinată — E în dormitor Când a răspuns la uşă, am năvălit înăuntru, am imobilizat-o şi am legat-o Apoi am încuiat-o în cameră cu radioul dat tare, ca să nu ne audă Lui Christopher i s-au curbat uşor buzele înainte ca el să poată opri ceea ce, în împrejurări obişnuite, ar fi reprezentat un zâmbet — Nu te uita aşa la mine, că nu sunt mândră să fi speriat de moarte biata fată O să-i rămână sperietura pe toată viaţa şi, mulţumită ţie, eu sunt vinovată de asta — Dar tot ai făcut-o Am fi putut face o echipă bună — Mai bine să treacă prin asta decât să nu fi făcut nimic şi să te las s-o ucizi Christopher a ridicat din umeri — Dacă te-aş crede capabil să simţi ceva, aş spune că încerci să ascunzi un soi de dezamăgire — Sunt capabil să simt Am sentimente faţă de tine Amy a scos un fel de râs forţat — Ba nu, nu simţi! Te-ai prefăcut – o să recunosc, te-ai prefăcut bine –, dar am fost tot timpul doar un pion în jocul tău bolnav — Asta crezi tu, într-adevăr? — Dar ce ar trebui să cred? Iubitul meu este nenorocitul de criminal în serie! Cum naiba ai putut să faci aşa ceva, Chris? Cum ai putut? — Ai fost mult mai mult decât un pion — Dacă ar fi adevărat ce zici, atunci de ce n-ai inventat o scuză să te cari imediat ce ai aflat că sunt poliţistă? De ce nu m-ai lăsat să-mi văd de viaţă dacă îţi păsa aşa de tare? A fost o provocare în plus pentru tine, ca să vezi dacă scapi făcând acelaşi lucru în timp ce aveai o relaţie cu cineva din poliţie Amy se lupta să-şi reţină lacrimile — Poate că aşa a fost la început, dar apoi lucrurile s-au schimbat — Cum s-ar fi terminat toată treaba asta? Sau nu s-ar fi terminat? Ai fi continuat să ucizi? — Fata din camera alăturată era ultima Sau cel puţin aşa ar fi trebuit să fie Amy a râs — Ce coincidenţă! — Nu, serios, 30, ăsta era obiectivul meu Ea a făcut o pauză — De ce? — Pentru început, fiindcă era o provocare pe care mi-am stabilit-o singur Dar, pe cât de mare plăcere mi-a făcut la început, treaba a ajuns să devină cam obositoare Amy a scuturat din cap şi a ridicat ochii spre tavan, de parcă l-ar fi întrebat în gând pe Dumnezeu dacă aude bine — Să ucizi femei să omori oameni nevinovaţi asta e pentru tine obositor? Să lucrezi pe linia de producţie dintr-o fabrică, să speli maşini ca să-ţi câştigi traiul, să mături pe stradă, astea sunt joburi obositoare, nu să iei 29 de vieţi, Chris! — Când ai reuşit să pui lucrurile cap la cap? a întrebat-o el cu o curiozitate sinceră — Acum şase zile Când ai ieşit să ucizi a 28-a victimă, dacă socoteala mea e corectă Eram la tine acasă, frunzărind cărţile de psihologie şi despre criminalii în serie de la tine din bibliotecă, încercând să-mi dau seama ce declanşează instinctul criminal dintr-un monstru Şi printre cărţi am găsit albumul tău foto Christopher a dat încet din cap, mulţumit că măcar la final a reuşit să-i împărtăşească opera lui — La început n-a avut niciun sens, a continuat Amy De ce ar avea Christopher al meu toate pozele alea şi cum le-a obţinut? Am mers apoi la poliţie, în sala de şedinţă, şi le-am comparat cu pozele care fuseseră lăsate pe cadavre; erau aproape identice – aproape identice Fiindcă fiecare fotografie fusese făcută dintr-un unghi uşor diferit, ceea ce însemna că alea din albumul tău nu erau reproduceri sau cópii Oricine le-ar fi făcut trebuia să se fi aflat la locul crimei, în fiecare dintre cazuri Dar inelul chelneriţei, păstrat de tine, a înlăturat ultima frântură de îndoială Christopher n-a încercat să se apere Amy a început să măsoare cu pasul bucătăria şi sufrageria, dând din cap — Ai putea oare să-ţi imaginezi vreodată ce mi-a trecut prin cap când am aflat cine eşti? Întrebarea ei era retorică, Christopher îşi dădea seama de asta De fapt era destul de încântat că, într-un final, putea şi el să recunoască subtilităţile — Am cercetat toată casa, de sus până jos, şi am găsit zeci de telefoane smart într-o pungă ascunsă în congelatorul ăla defect Şi am pornit destule ca să-mi dau seama că singura aplicaţie instalată era aia de întâlniri, UFlirt, şi că toate victimele îţi trimiseseră numărul de telefon Bineînţeles, computerele tale aveau parole criptate, aşa că n-am ajuns nicăieri cu asta Ultima propoziţie a fost adăugată de parcă abia îi trecuse prin cap — Nu, n-ai fi reuşit, a replicat Christopher cu îngâmfare — Uită-te la tine, Chris, i-a întors-o Amy cu asprime Nu eşti în poziţia de a face figuri Şi nu eşti nici atât de deştept pe cât te crezi Ai lăsat o mostră de ADN la locul faptei El a dat din cap — E imposibil Am fost mereu foarte atent, sunt absolut sigur de asta — Numărul Douăzeci şi Şapte — Dominika Bosko Amy şi-a arcuit sprâncenele — Deci le ştii totuşi numele? — Doar pe al ei — De ce, pentru că i-ai ucis şi copilul? Christopher i-a aruncat o privire furioasă şi, pentru prima dată în timpul confruntării lor, Amy a văzut regret în ochii lui — Există o mostră minusculă de ADN găsită de echipa de legişti pe copil, a continuat ea La un moment dat, când te-ai întors la locul crimei, te-ai aplecat deasupra lui şi ai plâns Au găsit lacrimi pe capul şi pe pieptul lui Am luat rezultatele ADN de pe mostra trimisă la Potriveşte-ţi ADN-ul şi am plătit un laborator privat să facă în regim de urgenţă nişte analize comparative cu lacrimile de pe bebeluş Au ieşit identice în proporţie de 99, 97 la sută Aş vrea să ştiu ce te-a necăjit aşa de tare la ei? — Tu m-ai necăjit, a şoptit el, imaginându-şi trupul lipsit de viaţă al copilului — Eu? — Mi-am închipuit că ai păţi tu aşa ceva, şi pe mine stând lângă trupul tău, faptul că te-am pierdut Pentru prima dată în viaţa mea nu mi-am putut controla emoţiile şi chestia asta m-a copleşit Christopher a văzut cum Amy îşi desface braţele încrucişate la piept, iar umerii îi coboară încet Apoi, la fel de repede, s-a încordat din nou — Aproape că m-ai prins Dar ştii de ce nu cred o vorbă din ce spui? Pentru că am citit în cărţile tale pasaje subliniate, pe care mi le-ai zis apoi cuvânt cu cuvânt, chipurile despre ce simţi, lăsând de înţeles că sunt vorbele tale Mi-ai spus ce am vrut să aud — Doar pentru că nu sunt obişnuit să exprim ce simt E ceva nou pentru mine, Amy Nici măcar nu ştiam că oamenii ca mine se pot îndrăgosti — Oamenii ca tine Te referi la psihopaţi, nu? Christopher a încuviinţat din cap — Iubitul meu, psihopatul Singurul lucru pe care l-am învăţat din cărţile tale este că psihopaţii sunt maeştri ai manipulării — Este adevărat, dar nu atunci când e vorba de tine Cum te-am manipulat eu vreodată? — Ştiai cine eşti şi ce faci şi, cu toate astea, m-ai lăsat să mă îndrăgostesc de tine — Fii cinstită cu tine însăţi, eu n-am făcut chiar nimic Suntem Potriviţi Suntem predestinaţi — Ai ales să faci testul şi să te întâlneşti cu mine Dacă ar exista vreo urmă de omenie în tine, ar fi trebuit să stai dracului deoparte — Îmi pare rău, dar eram curios să văd cine a fost Potrivit cu mine şi apoi, când te-am întâlnit, am simţit ceva ce nu mai simţisem până atunci ceva ce-mi era complet străin Trebuia s-o cunosc mai bine pe cea care avea efectul ăsta asupra mea, ca să încerc să înţeleg motivul pentru care se întâmplă aşa Ba chiar am citit suplimentar despre asta, pentru că nu credeam că este posibil să dar m-am îndrăgostit de tine Amy a scuturat din cap — Te rog, încetează să mă mai minţi, a spus ea, dar, după tremurul vocii, Christopher ştia că începe să-l creadă — Ştiu ce sunt, Amy sau cel puţin ştiu ce am fost Am fost un om care tânjea după notorietatea crimelor şi care simţea o plăcere imposibil de descris punând capăt vieţilor unor oameni Eram egoist, eram prefăcut, nu-mi păsa de nimic altceva în afară de mine însumi, eram tot ce nu erai tu Dar când sunt cu tine, sunt mai bun Cel puţin mă faci să-mi doresc să fiu mai bun Ascultându-l, Amy şi-a şters ochii cu mâneca, apoi a făcut câţiva paşi ezitanţi înainte şi s-a lăsat pe vine, ca să-l privească de la acelaşi nivel — Mă iubeşti, Chris? l-a întrebat ea Acolo, în adâncul cel mai adânc al inimii tale, chiar mă iubeşti? — Da, i-a răspuns el hotărât, fără să ezite o secundă Da, te iubesc Măcar o dată, Christopher şi-a permis să fie vulnerabil Nu pentru că era strâns legat de scaun sau pentru că fusese prins Şi-a dat seama că a văzut şi Amy acelaşi lucru A văzut că era un băieţel rătăcit, cineva care-şi trăise viaţa incapabil să se integreze în societate, cineva care ştia diferenţa dintre bine şi rău, dar cu toate astea alesese răul Voia să se schimbe pentru ea şi Amy a văzut pe cineva care avea nevoie de influenţa ei stabilizatoare A văzut viitorul pe care îl puteau avea împreună Amy a strecurat mâna în buzunar şi a scos de acolo cheia cătuşelor Capitolul 93 JADE Jade a luat din cârligul de pe dulapul din bucătărie cheia camionetei 4x4 a lui Kevin şi s-a urcat la volan După dezvăluirea că nu Kevin era Potrivirea ei ADN, ci Mark, se năpustise înapoi în casa de oaspeţi şi îşi petrecuse următoarele ore măsurând camera în lung şi-n lat, încercând să facă faţă unui şuvoi de emoţii amestecate Era furioasă pe ea însăşi că lăsase lucrurile să meargă atât de departe cu Kevin, deşi ştia că nu-l iubeşte Dar era furioasă şi pe Mark, fiindcă o minţise Din cauza lui se simţise atât de degradată moral, atât de multă vreme, fiindcă era atrasă de cineva cu care nu avea nicio legătură Fără încredere şi onestitate, faptul că fusese Potrivită cu Mark era oare suficient pentru a-i ţine împreună? După ce aruncase pe locul pasagerului o geantă de mână în care erau îndesate câteva haine, Jade pornise pe aleea neasfaltată, spre autostradă La radio se auzeau primele măsuri dintr-o piesă a lui Michael Buble, reamintindu-i cum obişnuia să-l ia peste picior pe Kevin, că are gusturile muzicale ale unei gospodine, de două ori mai bătrâne Însă lui Kevin nu-i păsa, i-a răspuns că muzica e muzică şi că, atât timp cât te face să simţi ceva, nu contează cine o cântă Jade a dat mai tare volumul piesei „You’re Nobody Till Somebody Loves You” A urmat indicatoarele în direcţia Echuca Moama de pe râul Murray şi o oră mai târziu, s-a instalat într-o cameră ieftină de hotel Ştia că la un moment dat trebuia să se întoarcă la fermă şi să dea ochii cu cei din familia Williamson, dar în următoarele câteva zile avea nevoie să stea departe de ei toţi, dar mai ales de Mark A încercat să nu se mai gândească la el şi să se bucure de peisajele locale, plecând într-o excursie pe cursul apei, cu o veche navă cu zbaturi, pentru a se alătura miilor de străini care ascultau blues şi muzică folk la festivalul anual Winter Blues; apoi a explorat oraşele din apropiere, pădurile cu arbori roşii de cauciuc şi mlaştinile Dar nimic n-a funcţionat Furia ei faţă de Mark a rămas la fel de puternică, în ciuda faptului că ştia că acţionase dintr-un motiv cu totul lipsit de egoism După a patra noapte de somn în reprize, s-a trezit în zori, în trilurile păsărilor A urcat în camioneta lui Kevin şi a refăcut din memorie drumul spre locul unde o dusese el să vadă primul răsărit australian, a doua zi după ce venise la fermă Spera că liniştea de la începutul unei noi zile o va ajuta să-şi calmeze creierul încins după o cursă cu 150 de kilometri la oră Stătea sprijinită de bara din faţă a maşinii, privind soarele cum începe să urce încet pe cer, când a auzit un zgomot de paşi pe pietriş A întors capul Era Susan — Speram să te găsesc aici, a început ea Te superi dacă stau cu tine? Avea vocea mult mai blândă şi mai puţin acuzatoare decât cu câteva zile în urmă — Vin aici în fiecare dimineaţă, de când ai plecat, în speranţa că poate dau de tine Obişnuiam să-i aduc aici pe Mark şi pe Kevin, când erau mici Lui Kev îi plăcea să se uite în depărtare, cât de mult vedea cu ochii Voia să călătorească prin lume într-o bună zi — Îmi amintesc că mi-a povestit, a murmurat Jade Voia să mergem împreună A închis ochii şi a încercat să-şi amintească vocea lui Kevin Trecuseră doar câteva săptămâni de când murise şi ea începea să uite cum îi suna glasul În ciuda tuturor sentimentelor faţă de Mark, tot îi lipseau conversaţiile zilnice cu fratele lui Susan a întins braţul şi a cuprins-o pe Jade pe după umeri — Deci te-ai căsătorit cu fiul meu chiar dacă nu l-ai iubit Jade a dat afirmativ din cap — De ce? — Pentru că ştiam cât de fericit l-ar face lucrul ăsta Am fost foarte legată de el şi am vrut ca ultimele zile să-i fie fericite — Ai vrut acelaşi lucru ca şi Mark Şi ultimele zile ale lui Kevin chiar au fost fericite, iar pentru asta îţi voi fi mereu recunoscătoare Amândoi aţi pus nevoile lui mai presus de nevoile voastre, acum îmi dau seama Te rog să nu-l urăşti pe Mark din cauza asta — Nu-l urăsc, Susan, dar asta nu înseamnă că n-am petrecut ultimele zile supărată până peste poate De obicei sunt destul de sigură pe mine – în mod normal e nevoie de-o singură greşeală şi ai zburat Dar mi-e capul plin de Mark şi nu ştiu ce să gândesc sau cum să mă simt Singurul lucru pe care îl ştiu este că, după tot ce s-a întâmplat de când am ajuns aici, am nevoie de puţin spaţiu undeva, departe de familia ta Nu vreau să sune aşa de urât cum se aude — Nu, nu sună deloc urât, scumpo Şi n-o să pretind că ştiu prin ce treci Dar te rog să accepţi un sfat de la cineva în vârstă; nu lăsa să treacă pe lângă tine şansa de a fi fericită Eu a trebuit să alung furia pe boala care-mi ucidea fiul, pentru că singura persoană căreia îi făcea rău acea furie eram chiar eu Acum trebuie să alungi şi tu furia faţă de Mark Sunt sigură că asta şi-ar fi dorit şi Kevin Dacă ai şansa de a iubi pe cineva la fel de mult cum te iubeşte şi acel om pe tine, atunci apuc-o bine cu amândouă mâinile şi nu-i mai da drumul cât oi trăi tu Capitolul 94 NICK Nick nu înţelegea de ce Sally se opunea atât de vehement calmantelor care ar fi putut să-i facă travaliul ceva mai suportabil Aproape o lună se plânsese de dureri de cap îngrozitoare care îi făceau greaţă şi de faptul că nu avea voie să ia ceva mai puternic decât paracetamol Iar acum, când i se oferea un cocktail de anestezice, refuza să accepte ceva Nick ştia că, dacă ar fi fost în locul ei, ar fi luat cât să pună jos un hipopotam, mai ales după 20 de ore de travaliu Privind trupul lui Sally contorsionat de durere, Nick s-a întrebat dacă nu cumva femeia încerca să-i demonstreze ceva El suferise mental în urma sacrificării Potrivirii lui, pentru ea şi pentru copil Oare Sally trecea acum intenţionat prin acest disconfort fizic doar ca să demonstreze că şi ea suferea? A aprobat din cap, convins că asta era o nebunie – nimeni nu trece prin aşa ceva de bunăvoie, doar ca să demonstreze ceva — Asta e, Sally, a spus moaşa încrezătoare Împinge în continuare când îţi spun şi nu-ţi face griji, te descurci excelent — Nu pot, a ţipat Sally şi l-a privit pe Nick cu atâta disperare în ochi, încât el s-a simţit rău fiindcă era în parte responsabil pentru această suferinţă S-a recules, a strâns-o ferm de mână şi a masat-o pe umeri Atunci şi-a dat seama că, indiferent ce se întâmplase în trecut sau la ce fusese nevoit să renunţe, în acel moment singurele două persoane din lume care contau se aflau în aceeaşi încăpere cu el A făcut un jurământ tăcut să-şi dea silinţa în relaţia cu Sally, de dragul ei şi al omuleţului care îşi croia drum spre lume, ca să se alăture neconvenţionalei lor celule — Poţi s-o faci, iubito, a spus el cu blândeţe Sunt aici, nu mai plec nicăieri — Dar dacă — Nu-i niciun „dacă”, a întrerupt-o Nick Sunt aici pe termen lung Îţi promit La un moment dat, între contracţii, moaşa i-a sugerat lui Nick să ia o pauză Trecuseră 20 de ore – trebuia să mănânce şi el ceva Cu toate că naşterea era exclusiv treaba lui Sally, susţinerea ei îl dărâmase şi simţea cu disperare nevoia să consume ceva dulce A cumpărat cu două lire un baton Snickers şi o Cola cu zahăr, sperând ca aportul de dulce să-l remonteze puţin Apoi, fiindcă nu era nimeni pe coridor ca să-l vadă, a tras pe furiş câteva fumuri din ţigara electronică pe care o îndesase în buzunare în timp ce aşteptau taxiul care să-i ducă la spital Pentru o clipă, Nick a lăsat gândurile despre Alex să-i revină în minte şi s-a întrebat cum o fi reuşit să se descurce cu situaţia de acasă, din Noua Zeelandă Conveniseră să se blocheze reciproc pe Facebook, astfel încât să nu ştie unul despre altul, cum îşi văd de viaţă Dar asta nu-l oprea să se întrebe dacă Alex începuse iar să iasă la întâlniri şi, dacă da, cine era persoana aceea norocoasă – şi dacă era vorba de un bărbat sau de o femeie El nu-şi putea imagina cum să fie cu cineva după ce-l pierduse pe acela care îi era destinat Cum mama naibii ar putea orice altă relaţie să aibă vreo şansă când ştii că ai iubit pe altcineva cu fiecare fibră a fiinţei tale? A aruncat într-un coş de gunoi cutia goală şi ambalajul ciocolatei, dar în timp ce se îndrepta din nou spre secţie a auzit o alarmă puternică şi piuituri ascuţite venind din direcţia salonului unde era Sally A grăbit pasul până când a zărit-o pe moaşă şi două asistente împingând patul lui Sally afară din salon, pe coridor, şi îndreptându-se cu ea spre un indicator pe care scria „Sală de operaţie” — Sal? a strigat-o Nick, dar ea nu a răspuns Stătea întinsă pe pat, nemişcată, cu ochii închişi — Ce s-a întâmplat? — Au apărut nişte complicaţii, Nick, i-a explicat calm moaşa, în timp ce era înlocuită de un infirmier Sally şi-a pierdut cunoştinţa şi nu răspunde la încercările noastre de a o trezi Nick s-a albit la faţă şi a simţit cum îl lasă picioarele — Şi copilul? — Prima noastră prioritate este Sally, dar este şi un obstetrician pe drum, ca să-i facă o cezariană de urgenţă, în timp ce noi ne ocupăm de ea În sala de operaţie este deja pregătită o echipă — Pot să intru cu ea? — Mă tem că nu Hai să te duc în sala de aşteptare şi imediat ce am veşti o să vin eu la tine — A avut dureri de cap săptămâni în şir — O să facem pentru ea tot ce putem, hai să mergem în sala de aşteptare După ce uşa de sticlă s-a închis în spatele lui, Nick a rămas neajutorat, cu ochii după moaşa care se îndepărta grăbită pe culoar, dispărând din raza lui vizuală Era prea amorţit ca să se uite împrejur, dar cum stătea în încăperea pustie, drept şi ţeapăn, creierul a început să-i zbârnâie fără încetare în timp ce încerca să găsească un sens celor întâmplate Îl pierduse deja pe Alex; să-i piardă pe Sally şi copilul era de neimaginat Fără ei, n-ar mai fi avut nimic N-ar fi fost nimic Moaşa s-a întors după un sfert de oră, însoţită de obstetrician Din expresia de pe chipurile lor a ştiut ce urmau să-i spună, cu mult înainte ca vorbele să le iasă din gură Capitolul 95 ELLIE Ellie stătea aplecată deasupra trupului lipsit de viaţă al lui Matthew, încremenită într-o clipă ce avea să schimbe totul Şi-a dus la gură o mână tremurătoare, lovită dintr-odată de enormitatea acţiunilor sale şi îngrozită că ar putea să scoată vreun ţipăt involuntar S-a uitat prin birou, neştiind încotro s-o apuce şi simţind cum tremurul îi coboară tot mai mult în picioare Era speriată că, dacă încearcă să se aşeze ca să se liniştească, n-o să se mai poată ridica în veci Voia să fugă din birou, să sară în maşină şi să conducă până acasă, în siguranţa locuinţei din Derbyshire, lângă familia ei, lăsându-l pe Matthew la sute de kilometri în urmă Lucrul ăsta ar fi fost posibil dacă nu l-ar fi omorât în mod intenţionat Ellie a respirat adânc de câteva ori şi a încercat să se concentreze asupra opţiunilor ei, acum foarte limitate Se gândea că Andrei o s-o ajute S-a pipăit după alarmă şi a apăsat tare pe buton În mai puţin de un minut, i-a auzit paşii pe coridorul de marmură, apoi Andrei a năvălit înăuntru cu o bâtă în mână S-a uitat la ea şi apoi la trupul lui Matthew întins pe jos, cu capul scăldat într-o aură de sânge Faţa lui Andrei a rămas lipsită de expresie — Am nevoie de ajutorul tău, a spus ea pe un ton scăzut dar panicat Bărbatul a aruncat o privire prin încăpere ca să detecteze eventuale ameninţări şi şi-a scos din buzunar telefonul mobil — N-o să ai semnal, a continuat ea A avut el grijă de asta — Schimbă-te în nişte haine curate şi hai să plecăm, a spus Andrei morocănos, gesticulând spre stropii de sânge împrăştiaţi pe rochia ei Ştiu nişte oameni care pot să facă să pară că nu s-a întâmplat niciodată Ellie s-a uitat la el cu o recunoştinţă agitată — Schimbă-te acum, a repetat el mai autoritar Ellie s-a grăbit spre baia de lângă birou şi s-a înfundat în dulapul unde ţinea câteva din multele haine pe care le avea, trăgând afară o bluză şi o fustă aproape identice cu cele pe care le purta S-a spălat pe faţă şi pe mâini de sângele rămas Pentru un moment s-a uitat la propria imagine din oglindă, incapabilă să înţeleagă pe de-a-ntregul coşmarul real pe care-l trăia — Şi-a făcut-o cu mâna lui, nu ţi-a dat nicio şansă, a spus ea cu voce tare Eşti o persoană cumsecade, care a făcut lucruri grozave pentru această lume Nu doar că voia să-ţi ia asta, dar voia să le-o ia tuturor O bubuitură venită din birou a adus-o la realitate şi când s-a întors l-a găsit pe Andrei rulând trupul lui Matthew în covorul pe care murise — Plecăm acum, ca să poată oamenii mei să cureţe, a spus el, trăgându-l pe Matthew în baie, să nu fie văzut Să nu laşi pe nimeni să intre Ellie s-a supus şi Andrei a condus-o pe coridor chiar când Ula venea alergând spre ea — N-ai răspuns la telefon! a spus ea îngrijorată — Eram într-o întâlnire şi trebuia să Dar Ula i-a tăiat-o scurt — Din biroul tău se face o transmisie live pe internet — Ce? — Uite, a ţipat ea, trăgând-o pe Ellie de braţ la ea în birou Tu şi Tim sunteţi pe internet Oricine vă poate vedea şi auzi certându-vă Dar nu înţeleg Cum poţi fi aici şi în acelaşi timp în computerul meu se vede că eşti acolo? Ellie s-a uitat la imaginile cu ea şi Matthew După estimarea ei, decalajul era de aproximativ 15 minute – de la începutul confruntării lor –, căci Matthew îşi turna al doilea whisky L-a văzut cum aducea decantorul în direcţia canapelei şi s-a cutremurat în sinea ei, gândindu-se la ce slujise până la urmă acest obiect — Cine poate vedea asta? a întrebat ea alarmată Ula a verificat — Cred că este redat automat pe computerul sau tableta fiecărui angajat, prin sistemul de mesagerie internă — Găseşte-i pe cei de la IT şi spune-le să-l închidă Ula a ridicat telefonul în timp ce Ellie se uita la Andrei, ca să se liniştească, dar, pentru prima dată de când începuse să lucreze pentru ea, a văzut în privirea lui oţelită o umbră de îngrijorare — Spun că adresa de IP este a computerului din biroul tău, a spus Ula, şi că filmul a mai fost trimis şi către zeci de alte surse online YouTube, Vimeo, Facebook, Twitter Oricine din lumea asta poate să-l vadă exact acum şi totul vine din camera de pe computerul tău Andrei a alergat înapoi în birou, urmat de o Ellie îngrozită Femeia a trântit uşa după ea, în timp ce Andrei a tras toate firele din iMac-ul ei, apoi l-a apucat, l-a ridicat deasupra capului şi l-a trântit de pământ, apoi l-a strivit cu piciorul în repetate rânduri După ce a ieşit pentru a doua oară din birou, alături de Andrei, a văzut un grupuleţ de secretare adunate în jurul computerului Ulei Când au văzut-o pe Ellie venind, s-au dat un pas înapoi, îngrozite — Tot se mai vede, a spus Ula Îmi pare rău, dar cei de la IT au spus că nu este transmisă de pe serverele din clădirea noastră, aşa că nu pot face nimic s-o oprească Ellie a încremenit În aproximativ cinci minute lumea avea să privească cum Matthew îi explica felul în care îi compromisese baza de date şi cum două milioane de oameni care avuseseră încredere în ea erau victimele ne-Potrivirilor Apoi lumea va vedea cum cea mai cunoscută femeie de afaceri din lume îşi loveşte logodnicul neînarmat până îl omoară Iar ea n-avea nicio putere să oprească asta Toţi ochii, mai puţin ai lui Ellie, erau ţintuiţi asupra ecranului computerului de pe biroul Ulei Ellie a respirat adânc de câteva ori, ca să se calmeze, apoi s-a sprijinit de peretele de sticlă, lăsându-se să alunece uşor până când a ajuns jos, pe podea La ordinul lui Andrei, Ula i-a gonit pe toţi şi au rămas doar ei trei Ula şi Andrei nu-şi puteau lua ochii de la ecran, iar Ellie nici n-a încercat să-i oprească să se uite A fost nevoită să audă din nou bufnitura înfundată a decantorului lovind ţeasta lui Matthew şi sunetul căderii lui în genunchi, urmat de a doua lovitură pe care i-o dăduse, de data asta fatală Ula a icnit şi a privit-o cu neîncredere — Vino, a spus Andrei disperat şi a întins mâna spre Ellie Hai să te scot din clădire Dar Ellie a clătinat politicoasă din cap, apoi l-a privit şi a spus calmă: — Vă mulţumesc amândurora pentru ce-aţi făcut pentru mine O să mă asigur că veţi fi recompensaţi pentru tot Şi-a netezit cutele fustei şi şi-a dat părul pe după urechi — Ula, dacă după tot ce-ai văzut adineauri mai eşti în stare să aduni echipa de la Juridic şi să le spui tuturor că-i aştept în sala de consiliu, ţi-aş fi recunoscătoare Presupun că şi poliţia va ajunge curând Apoi te rog să-mi anulezi toate întâlnirile de azi înainte, pe termen nelimitat Ellie a făcut o pauză şi a ridicat privirea spre sigla Potriveşte-ţi ADN-ul inscripţionată pe geamul fumuriu de la biroul ei Şi-a imaginat silueta inertă a lui Matthew zăcând de partea cealaltă, pe podeaua de la baie, înfăşurată în covor Alături de el fusese mai fericită decât îşi putuse imagina vreodată că se poate, dar abia acum a înţeles că nu din cauza faptului că aşa le dictase ADN-ul lor, ci pentru că se deschisese în faţa conceptului de iubire S-a ridicat de pe podea şi a pornit spre biroul ei, închizând uşa în urmă Şi-a turnat un gin tonic şi s-a aşezat la birou De pe coridor au început să se audă primii din mulţii paşi ce aveau să urmeze; tocmai ieşeau din lift şi se îndreptau spre birou Şi-a luat iPad-ul şi şi-a trecut degetul peste ecran ca să arunce o ultimă privire pe lunga listă de treburi pe care se încăpăţâna întotdeauna să le ducă la capăt până la finalul zilei Dar era goală – Ula o ştersese deja Capitolul 96 MANDY — Rămâi în maşină până îmi dau seama ce se întâmplă Promite-mi că nu te mişti de aici Nu era o întrebare, era un ordin Lorraine, ofiţerul de legătură pentru Mandy, a fost fermă cu această solicitare şi nici nu a aşteptat un răspuns înainte de a sări de pe locul şoferului şi a se îndrepta în grabă spre uşa cabanei Alte două maşini de poliţie şi o dubă ajunseseră deja la faţa locului şi parcaseră pe drumul pietruit, alături de două ambulanţe Mandy s-a aplecat în faţă de pe bancheta din spate a maşinii, abia îndrăznind să respire, şi şi-a întins gâtul ca să vadă dincolo de tetiere, încercând să aibă o imagine mai clară despre ce se întâmplă în casă Era agitaţie mare, cu ofiţeri de poliţie în uniforme intrând şi ieşind, vorbind în staţiile de emisie-recepţie şi la telefoane mobile În cele din urmă, frustrată, Mandy n-a mai putut aştepta, aşa că şi-a înfipt degetele în portieră şi a ieşit din maşină Călătoria din Essex până în Lake District durase cam cinci ore şi, din când în când, mişcarea maşinii combinată cu stresul i-au făcut atât de rău, încât Lorraine a fost nevoită să tragă repede pe dreapta pentru ca Mandy să vomite în iarba de pe marginea drumului Capul îi vuia de adrenalină şi nimic n-avea s-o oprească să fie alături de copilul ei dacă era într-adevăr ţinut aici Îi venise brusc în minte poza cabanei din Lake District şi îşi amintise că Pat îi spusese odată cât de mult îi plăcea lui Richard acolo Detectivii descoperiseră repede actele de proprietate îngropate în hârţoagele lui Pat şi au lansat imediat o operaţiune de salvare Aceasta era executată de câţiva poliţişti în civil aflaţi într-o maşină neinscripţionată, care cercetau minuţios proprietatea Când aceştia au confirmat că au văzut intrând în casă o persoană cu semnalmentele lui Chloe, a fost declanşat imediat şi planul de salvare propriu-zis — Unde e? a ţipat panicată Mandy, îndreptându-se spre uşa din faţă, în timp ce Lorraine tocmai ieşea — Mandy, te rog să te calmezi, a spus ea, prinzând-o de mâini Chloe a fost deja arestată şi ridicată mai devreme Fiul tău este cu Pat, care s-a baricadat în baie — Ce face acolo? — Copilul este în siguranţă, din câte ne-am dat seama, dar Pat vrea să-ţi vorbească înainte de a deschide uşa — N-am nimic să-i spun femeii ăleia, îmi vreau doar copilul înapoi — Inutil să spunem că vrem un rezultat pozitiv, aşa că hai să încercăm O să fiu lângă tine, te rog să nu-ţi faci griji Mandy s-a şters la ochi cu dosul palmei şi s-a lăsat condusă în interiorul cabanei micuţe, acoperită cu stuf, către o scară îngustă, mochetată, ce ducea spre o uşă din scânduri de lemn Fotografii înrămate, prăfuite, înfăţişându-i pe Richard şi familia lui, erau atârnate pe pereţi şi parţial obturate de cei cinci-şase poliţişti îngrămădiţi pe coridor Unul dintre ei avea în braţe un berbec negru din metal, gata să spargă uşa, dacă era necesar — Linişteşte-te, respiră adânc şi vorbeşte cu Pat aşa cum vorbeai înainte să se întâmple toate astea, a început Lorraine Blând şi calm, OK? Nu te lăsa atrasă în nicio dispută şi nu-ţi pierde cumpătul cu ea Înţelegi ce-ţi zic? Mandy a afirmat, fără să ştie cum o să-şi controleze emoţiile când petrecuse aproape toată luna trecută aşteptând acest moment, în care să-i poată spune bunicii paterne a copilului ei tot ce credea despre ea — Pat, am aici pe cineva care vrea să-ţi vorbească, a spus Lorraine şi i-a făcut lui Mandy semn din cap Mandy s-a oprit şi a respirat adânc de câteva ori înainte de a vorbi — Bună, Pat, sunt Mandy Auzea mişcare în baie, un fel de fâşâit şi, pentru prima dată, şi-a auzit şi fiul scoţând un sunet ca un scâncet delicat A închis ochii, dorindu-şi să plângă – dintr-odată copilul ei devenise foarte real şi tot ce-i separa acum erau câţiva centimetri de lemn şi tencuială Era tot ce putea face ca să nu doboare uşa cu mâinile goale — Copilul meu e în siguranţă, Pat? Poţi să-mi spui măcar dacă e în siguranţă? — E bine, a replicat dinăuntru vocea lui Pat Pare epuizată, şi-a spus Mandy — Pat, trebuie să-mi văd fiul — Ştiu că trebuie, doar că vreau să mai stau un pic cu el — Ai stat destul, Pat Eu nici nu l-am văzut până acum — Arată ca tatăl lui, nu-i aşa, micuţule? Ai aceiaşi ochi şi acelaşi ten — Abia aştept să-l văd şi eu Mandy s-a uitat spre Lorraine, ca să confirme că spunea ce trebuie, iar Lorraine a dat din cap, încurajator — De ce l-ai luat, Pat? De ce ai fugit cu el? Am fost cu toţii foarte îngrijoraţi — Îmi pare rău, dar n-am avut de ales Tu nu ne-ai fi lăsat să-l vedem Avea dreptate, s-a gândit Mandy Odată ce aflase cum au minţit-o Pat şi Chloe în legătură cu moartea lui Richard, îşi dorise să fugă cu copilul cât mai departe de ele — Ba sigur că v-aş fi lăsat, a minţit ea Eşti bunica lui De ce l-aş fi ţinut departe de tine? — Nu prea te cred, drăguţo, dar trebuia să vedem dacă funcţionează , a spus Pat, iar vocea i s-a stins încet — Dacă funcţionează ce? În baie şi pe coridor s-a aşternut liniştea — Pat, ce vrei să spui? Să vedeţi dacă funcţionează ce? — N-am vrut să-l înlocuim pe Richard, aşa cum credeai tu — Atunci de ce mi-aţi luat copilul? Nu înţeleg — Chloe a citit undeva că şi copiii cuplurilor Potrivite ar fi destul de puternici ca să scoată un părinte din comă El era ultima noastră speranţă Mandy s-a uitat la Lorraine ca să vadă dacă Pat spune adevărul Lorraine a ridicat din umeri — Dar Richard nu este în comă, este în stare vegetativă permanentă Sunt două chestii diferite — Ştiu, dar nu înţelegi că trebuia să încercăm? L-am dus pe fiul lui Richard la centrul de îngrijire şi am stat ore în şir cu ei doi, dar nu s-a întâmplat nimic N-a mişcat Băiatul meu n-a mişcat Lui Mandy i s-a părut că a auzit un oftat uşor venind din spatele uşii — Atunci de ce nu mi l-ai adus înapoi după aia? — Nu ştiu, a şoptit ea Nu ştiu Acum trebuie să ne odihnim, scuză-ne Mandy a simţit cum în ea creşte o frică tot mai mare — Acum pot să-l iau înapoi, Pat? Te rog! N-a primit niciun răspuns, aşa că a repetat întrebarea — Pat! a strigat ea din nou, ridicând vocea — Nu vreau decât să dorm, a răspuns Pat încet, cu voce abia auzită Nepotul meu şi cu mine avem nevoie de somn Când o să afle Chloe adevărul, te rog să-i spui că-mi pare rău — Ce vrea să spună? a întrebat-o Mandy pe Lorraine, care s-a întors spre un alt detectiv Lorraine! a ţipat Mandy Ce se întâmplă? Mandy a simţit cum e trasă înapoi de umeri şi poliţistul cu berbecul s-a repezit în clanţa uşii de la baie, distrugând încuietoarea Trei poliţişti au năvălit înăuntru cu Mandy după ei, disperată să-şi găsească fiul Într-o parte, prăbuşite pe podea, erau două trupuri nemişcate, bunica şi nepotul, amândoi cu ochii închişi şi albi ca zăpada Capitolul 97 CHRISTOPHER Amy a îngenuncheat în faţa lui Christopher, aşa cum era legat de scaun, în casa celei care ar fi trebuit să-i fie ultima victimă În pumnul strâns ţinea cheia care descuia cătuşele prinse în jurul gleznelor lui Preţ de o clipă, legătura lor a fost atât de puternică, încât Christopher aproape că i-a putut citi gândurile: când a recunoscut că datorită ei era o persoană mai bună, Amy a crezut în sinceritatea vorbelor sale şi Christopher nu s-a îndoit că îl iubeşte încă, în ciuda răului din el — Singura firavă alinare pe care o pot obţine din acest coşmar absolut îngrozitor este că nu eu am stârnit această latură a ta, a spus ea băgând cheia în broască, fiindcă atunci când am pus laolaltă datele tuturor crimelor mi-am dat seama că au început înainte să ne cunoaştem Christopher a încuviinţat — Această chestie din capul meu mă face în fine, n-are nimic de-a face cu tine Când am început să ieşim împreună, mă incita s-o fac pe ascuns de tine, adică nu doar pe ascuns de iubita mea, ci pe ascuns de o poliţistă Dar cu cât am ajuns să te cunosc mai bine, cu atât m-am îndrăgostit mai mult şi cu atât a devenit mai puţin interesat să ucid Crede-mă, m-am văzut pe mine însumi schimbându-mă de când suntem împreună Amy, care răsucea cheia în încuietoare, s-a oprit — Şi de ce ai continuat să ucizi, dacă nu mai simţeai nimic? — Poftim? — Dacă te-am făcut o persoană mai bună, de ce ai simţit nevoia să ucizi în continuare? — Pentru că obiectivul meu dintotdeauna a fost să ating numărul de 30 de persoane — Deci nu ai continuat compulsiv, ci pur şi simplu ai ales s-o faci? A fost o decizie conştientă şi fără nicio legătură cu ceea ce eşti? — Aşa cred — Şi apoi, ce? Urma pur şi simplu să te opreşti? — Da — Ce sperai să obţii din asta? Recunoaştere? Te-ai fi predat vreodată la poliţie? Sau mie? — Nu Îmi era suficient să ştiu că nimeni nu va avea vreodată habar cine sunt, de ce am început şi de ce m-am oprit dintr-odată — Şi dacă nu atingeai numărul de 30? Dacă ai fi pus pe primul loc relaţia noastră şi ai fi renunţat? Atunci ce s-ar fi întâmplat? — Nu ştiu M-am gândit la asta, dar m-am temut să nu încep să te urăsc pentru că ai intervenit între mine şi planul meu şi să nu cumva să — mă ucizi şi pe mine? Christopher a dat din cap şi atunci în ochii lui Amy s-a schimbat ceva Într-un moment de luciditate, a scos cheia din cătuşele încuiate încă şi s-a ridicat în picioare — Sunt atât de multe lucruri despre care vreau să te întreb, dar nu ştiu de unde să încep şi mă tem de ce-o să aud — Hai să vedem — Te-ai născut aşa? — Da — Ai fost dintotdeauna un ucigaş? — Nu — De ce urăşti femeile? — Nu le urăsc Sunt mai uşor de dominat decât bărbaţii — De ce ai început să ucizi? — Ca să văd dacă pot să scap neprins — De ce? Eşti un bărbat inteligent – ăsta e unul dintre lucrurile care îmi plac la tine De ce nu ţi-ai îndreptat eforturile către ceva care ar ajuta oamenii? — Creierul meu nu funcţionează aşa Nu-mi pasă de oameni Nu-mi pasă decât de tine — De ce m-ai dus să luăm cina la restaurantul unde lucra chelneriţa cu piercing în nas? — Nu ştiu — Ba ştii, Chris Pentru că ai vrut să găseşti vreun soi de stimulent pervers văzând-o că ne serveşte, deşi ştiai că o vei ucide după aia A fost cum face pisica atunci când lasă şoarecele la picioarele stăpânului Te-ai cam dat mare Christopher şi-a ferit privirea de Amy — Ce simbolizează şablonul pe care îl faci cu vopsea pe trotuarul din fata locuinţelor victimelor? — Este Sfântul Cristofor, patronul călătorilor Îl duce în spate pe Hristos, copil, ca să-l treacă peste un râu — Şi ăsta crezi că eşti tu? Sfântul Cristofor ducându-le pe fetele astea de pe malul vieţii pe malul morţii? — Aşa ceva, dar ele n-o să moară de tot, de fapt Vor fi mereu asociate cu acest caz şi, cât timp lumea îşi va aminti de ele, nu vor fi moarte cu adevărat — Nu-ţi face iluzii, Chris, sunt moarte cu adevărat — Acum pot să te întreb şi eu ceva? De ce nu m-ai predat pur şi simplu colegilor tăi când ai descoperit cine sunt? Este evident că aşa ar fi trebuit să faci, nu asta Amy îşi clătină capul dintr-o parte în alta şi era cât pe ce să-şi treacă degetele prin păr — Nu face asta, i-a cerut imperativ Christopher Dacă o să cadă fie şi un singur fir, o să-ţi laşi ADN-ul aici Grija lui a surprins-o — Se presupune că trăim şi lucrăm într-o epocă a egalităţii de sex şi că am la fel de multe oportunităţi să urc în ierarhia profesională ca oricare altul dintre colegii mei bărbaţi Dar dacă le spuneam ce ştiu despre tine, atunci în faţa prietenilor mei, a familiei, a străinilor de pe stradă, în cărţile care se vor scrie şi în filmele care se vor face vom fi înfăţişaţi amândoi, iar eu voi rămâne mereu poliţista al cărei iubit a fost unul dintre cei mai îngrozitori ucigaşi în serie; poliţista a cărei Potrivire a ucis 29 de tinere, şi asta chiar sub nasul ei La fel cum ai pus capăt vieţii acestor fete şi le-ai doborât familiile, o să mă distrugi şi pe mine, cariera mea şi orice şansă aş fi avut de a-mi găsi fericirea alături de alt bărbat, pentru că lumea va şti că sunt pătată pe vecie Christopher a simţit ceva asemănător cu gelozia când a auzit-o pomenind de alt bărbat Pentru prima dată i-a trecut prin cap cum ar fi dacă Amy s-ar cupla cu altcineva, şi nu i-a plăcut — Atunci lasă-mă să plec şi o să mă ai în continuare, chiar dacă doar o versiune deteriorată a mea, a argumentat el Dezleagă-mă şi hai să facem lucrurile să meargă Acum, că ştii tot ce e de ştiut despre mine, nu mai avem nimic de pierdut Crezi că am distrus tot ce aveam noi doi, dar nu trebuie să fie neapărat aşa Nu o să distrug ce putem avea de acum încolo — Nu-mi poţi cere să fac aşa ceva, Chris, a replicat Amy cu voce slăbită Chipul începea să i se crispeze în încercarea de a-şi reţine lacrimile, fiindcă voia cu disperare să-l creadă În mod evident era sfâşiată între iubirea faţă de Potrivirea ei şi ceea ce îi spunea datoria să facă A început iar să măsoare camera în lung şi-n lat, ocolindu-l cu grijă — Şi ce se va întâmpla atunci când partea urâtă a firii tale va scoate iar capul? Ce se va întâmpla când o să simţi iar nevoia de a găsi acel fior pe care ţi-l dă crima, acel proiect, acea excitare pe care eu nu ţi-o pot da? Nu m-ai iubit suficient cât să încetezi să mai ucizi atunci când ai avut ocazia Şi oricât de mult aş vrea să cred că nu se va întâmpla iar, nu iubirea sau ADN-ul nostru comun ne vor ţine împreună, ci teama mea că o s-o faci din nou şi o să mai răneşti pe cineva — Nu înţelegi, i-a răspuns aspru Christopher Era tot mai frustrat că pierdea bătălia de convingere a lui Amy Cât timp ar fi fost împreună, n-ar fi făcut niciodată rău altui suflet — Te iubesc, Amy Vocea unui prezentator TV a întrerupt-o pe Amy înainte să poată reacţiona la declaraţia lui Christopher „Breaking news în ştirile serii După filmarea transmisă online pe care am văzut-o mai devreme, înfăţişând o presupusă altercaţie fatală între Ellie Stanford, directorul executiv al companiei Potriveşte-ţi ADN-ul şi un bărbat despre care se crede că ar fi fost logodnicul ei, un comunicat oficial din partea companiei confirmă deschiderea imediată a unei anchete referitoare la dezvăluirile conform cărora Potriviri din întreaga lume ar putea fi eronate” Amy şi Christopher s-au uitat la ecran, ascultând cu atenţie continuarea ştirii „Se crede că aproximativ două milioane de Potriviri au fost afectate de ceea ce pare una dintre cele mai mari spargeri de baze de date confidenţiale din ultimii zece ani, punând astfel sub semnul întrebării relaţiile tuturor cuplurilor care s-au cunoscut în ultimul an şi jumătate” Cu sprâncenele unite de încruntare, Christopher s-a întors spre Amy, încercând să proceseze informaţiile Cu toate că nu era bun la cititul oamenilor, ştia ce înseamnă expresia de pe chipul ei — Amy, a pledat el cu vocea tremurând, în timp ce femeia s-a îndepărtat, ca să n-o mai poată vedea Asta nu schimbă nimic, ştim că suntem sortiţi unul altuia Însă înainte de a continua, a simţit cum i se încolăceşte şi se strânge în jurul gâtului firul pentru tăiat brânza pe care îl folosise el însuşi de 29 de ori Şi-a balansat trupul înainte şi înapoi, apoi în lateral, în încercarea de a se elibera, dar Amy refuza să slăbească strânsoarea Ştia că este puternică, dar trebuie să-şi fi folosit fiecare muşchi al braţelor şi al trunchiului până a simţit că-i plesnesc, în încercarea de a-l stăpâni Când firul a început să-i taie pielea, a renunţat să mai lupte şi a lăsat liniştea să preia controlul asupra trupului şi minţii lui A dat capul pe spate şi a privit-o pe Amy drept în ochi, văzând cum lacrimile i se prelingeau pe bărbie şi îi picurau pe faţă, contopindu-se cu ale lui până când, în cele din urmă, totul a dispărut Capitolul 98 JADE Jade a petrecut cea mai mare parte din ultima ei zi la fermă pregătindu-se pentru călătoria pe coasta de est a Australiei Până când s-a întors ea din oraş, de unde cumpărase provizii, Susan i-a spălat, uscat şi călcat toate hainele şi i le-a lăsat în teanc lângă valiză Dan luase cheile camionetei lui Kevin şi se asigurase că avea cauciucurile umflate, că roata de rezervă era în portbagaj şi că uleiul, apa, lichidul de răcire şi lichidul de frână erau completate până în buză A depozitat în maşină şapte sticle de doi litri cu apă, în caz de urgenţă, şi i-a dat lui Jade încă un încărcător de telefon, să-l aibă la nevoie A pus-o să le promită că le va trimite pe e-mail fotografii făcute pe drum Înainte de a pleca, Jade şi-a făcut timp să meargă la mormântul lui Kevin şi a rămas o vreme în faţa crucii de lemn înălţate doar temporar, până avea să fie gata cea de piatră Dacă închidea ochii şi devenea una cu împrejurimile, îl putea simţi pe Kevin în adierea uşoară a vântului, iar când trăgea adânc aer în piept îi percepea mirosul în parfumul florilor Kevin era în trunchiul copacilor şi lua parte la fiecare răsărit pentru care Jade se trezise devreme Kevin avea să rămână pentru totdeauna în ea, indiferent unde aveau s-o ducă drumurile A căutat în telefon, scoţând la iveală sute de conversaţii pe care le avuseseră în cele şase luni de când îl cunoştea înainte de a veni aici Potrivire ADN sau nu, îi lipsea îngrozitor Nu exista altcineva pe lume care să o cunoască mai bine decât o cunoscuse Kevin Jade s-a întors la fermă, unde Susan şi Dan tocmai depozitau lângă bancheta din spate cutii de plastic pline ochi cu sandviciuri şi salate — Eşti gata cu toate? a întrebat Susan — Aproape gata — Ţi-am pus în spate o hartă pe care am marcat ruta, în caz că te lasă tehnologia, a spus Dan — Mulţumesc, i-a răspuns Jade, aplecându-se să-l îmbrăţişeze — Nu, noi îţi mulţumim pentru tot ce-ai făcut, a spus Susan Ştiu că nu ţi-a fost uşor, mai ales în ultima săptămână, dar mă bucur că am rămas totuşi prieteni Acum, îmi mai promiţi ceva, te rog? — Sigur, ce este? — Promite-mi că o să ai grijă de băiatul meu — Mamă, o să fiu bine Mark a zâmbit şi a sărutat-o pe obraz, apoi şi-a aruncat rucsacul pe locurile din spate — Promit, a spus Jade N-o să plecăm niciunul prea curând din familia asta Capitolul 99 NICK Nick a rămas cu ochii aţintiţi spre uşa de la intrare cât i-a aşteptat pe cei de la pompe funebre care să ducă sicriul în crematoriu Din boxe se auzea un cântec al lui Amy Winehouse ales de el, iar sicriul din nuiele împletite era aşezat pe o masă, în faţa sălii înţesate de oameni; preotul s-a îndreptat spre locul lui Părinţii lui Nick îi stăteau de-o parte şi de alta, ţinându-l fiecare de braţ, iar Sally se odihnea în faţa lor Legistul înapoiase trupul către familie la opt zile după deces şi, cu toate că ancheta fusese deschisă şi apoi suspendată, Nick fusese informat, neoficial, că o posibilă cauză a morţii ar putea fi un anevrism nedetectat din creierul lui Sally, cel care îi provocase şi recentele dureri de cap Pierderea ei neaşteptată fusese un şoc pentru sistemul nervos al lui Nick, dar nu era singurul Băieţelul lui Sally fusese scos din pântecul mamei printr-o cezariană de urgenţă, în timp ce ea murea Copilul trăia, dar avea pielea cafenie, la fel ca părul ••• — De câte ori s-a întâmplat? — De câteva ori — Mai precis, de câte ori? a repetat Nick mai ferm — Nu ştiu, n-am numărat Destul de des, presupun — A fost doar sex? — Nu — Atunci ce-a fost? — Era Potrivirea mea — Poftim? — Am făcut amândoi testul şi Sally era Potrivirea mea ADN Cel puţin aşa credeam Nick s-a oprit din plimbarea lui agitată şi s-a holbat la Deepak Bebeluşul Dylan dormea la pieptul lui, cu capul sprijinit pe un prosopel pe care şi-l pusese pe umăr Pentru părinţii şi familia care veniseră să-l vadă pe Dylan lucrul cel mai evident era pielea lui întunecată, în comparaţie cu paloarea de var a lui Sally şi Nick După şocul morţii lui Sally şi înţelegerea faptului că nu era tatăl biologic al copilului, ceva i-a spus lui Nick că adevăratul tată nu-i departe de casă Curând după aceea, Sumaira şi Deepak, ei înşişi deveniţi părinţi de curând, au venit în vizită ca să-i transmită condoleanţe şi să-l vadă pe Dylan Expresia plină de panică de pe chipul lui Deepak a fost suficientă ca să-i spună că temerile lui erau corecte Cei doi soţi au vorbit puţin şi n-au stat mult Mai târziu, Nick a observat că au lipsit şi de la înmormântarea lui Sally Acum, Deepak stătea ţeapăn pe marginea canapelei; sub ochii injectaţi se vedeau cearcănele negre — Deci toate lunile astea, din noaptea în care a explodat totul între mine şi Sally, aveam de fapt dreptate când spuneam că tu şi Sumaira nu aţi fost Potriviţi? Deepak a dat din cap — Am făcut testul după ce ne-am căsătorit, dar Sumairei i-a fost prea ruşine să recunoască în faţa cuiva Ştii cu ce superioritate se uită unii la cuplurile care nu sunt Potrivite — Dar ce te face să crezi că Sally era Potrivirea ta? — Sumaira şi cu mine am făcut testul acum câţiva ani şi am aflat că nu suntem Potriviţi Când a venit e-mailul meu, am văzut numele ei Al lui Sally S-a dovedit că era colegă cu Sumaira – ce coincidenţă, nu? Voiam s-o cunosc, aşa că, în cele din urmă, Sumaira a aranjat să ieşim cu toţii în seara aia la restaurantul chinezesc Nick a afirmat dând uşor din cap — Aia a fost seara în care a trebuit să plecăm mai devreme pentru că Sal nu se simţea bine — Da, a râs Deepak, dar ochii îi înotau în lacrimi Am băut zdravăn atunci, nu? Eu am băut o grămadă de beri, dar am simţit-o: ştii ce vreau să spun A fost de parcă toate becurile alea mi s-au aprins deodată în cap Nick ştia ce vrea Deepak să spună Încerca să nu se gândească la prima zi în care îl întâlnise pe Alex — Şi ea a simţit acelaşi lucru ca tine, nu? — Da — Deci aţi început să vă culcaţi împreună — Nu, mult timp după asta n-am făcut nimic Mai întâi ne-am împrietenit pe Facebook, apoi am început să vorbim pe Messenger şi ne-am mai întâlnit din când în când la o cafea sau ca să luăm prânzul Dar n-a fost destul, aşa că lucrurile au avansat treptat Nick ştia cât de ipocrit ar fi fost din partea lui să simtă repulsie faţă de Sally şi minciunile ei, când minciunile lui şi relaţia cu Alex urmaseră aproape acelaşi tipar, dar cuvintele lui Deepak i se păreau în continuare greu de digerat — Urma să te părăsească, a adăugat Deepak ezitant Iar eu plănuiam s-o părăsesc pe Sumaira Petrecuserăm prea mult timp ferindu-ne de voi şi voiam să fim împreună în văzul lumii Apoi Sumaira a rămas însărcinată şi mi-am venit în fire Nu puteam să-mi las nevasta Aşa că am terminat-o cu Sally Nu cred că a fost prea fericită, dar eram sigur că vreau să rămân cu Sumaira şi i-am spus şi ei lucrul ăsta De aia a făcut rezervări pentru excursia la Bruges, ca să încerce să refacă legătura cu tine Nick ştiuse că era ceva ciudat în dorinţa subită a lui Sally de a pleca undeva împreună — Continuă, i-a spus el lui Deepak — Când şi-a dat seama că este însărcinată, Sally a intrat în panică, pentru că nu ştia care dintre noi este tatăl Era speriată că, dacă îţi spune adevărul, n-o să vrei să rămâi cu ea şi n-o să-l părăseşti pe Alex Era îngrozită de perspectiva de a fi mamă singură — Aşa că s-a folosit de mine — Aşa cred În povestea lui Deepak era ceva ce nu-i mirosea bine lui Nick — Tu ai ales-o pe Sumaira şi se pare că Sally m-a ales pe mine Cum mama naibii aţi reuşit voi să nu fiţi împreună? Ştiu cât de puternică este legătura când îţi găseşti Potrivirea Trecuseră şase luni de când îl văzuse ultima dată pe Alex şi îl ucidea fizic să nu fie alături de el — Nu cred că am fost cu adevărat Potriviţi, a admis Deepak cu reţinere Am văzut ştirile din presă Cred că noi am fost una dintre acele Potriviri false Acum, când mă uit înapoi, îmi dau seama că după lunile iniţiale de înflăcărare, scânteia s-a domolit treptat şi am ajuns ca oricare alt cuplu care înşală pe la spatele partenerilor Şi când mă gândesc chiar şi la seara aia în care ne-am întâlnit pentru prima dată şi am simţit „exploziile” despre care vorbeşte lumea, cred că eram pur şi simplu beţi şi ne-a luat valul Îmi pare foarte rău, omule Scuzele lui Deepak erau sincere, dar Nick nu reuşea să le accepte — Cumva ştiam amândoi asta, dar pentru că am crezut că suntem Potriviţi ni s-a părut că ar trebui să rămânem împreună Până la urmă, n-am făcut decât să avem o aventură — Mai este ceva ce nu se potriveşte, l-a întrerupt Nick Dacă Sally credea că este Potrivită cu tine, de ce a insistat ca noi doi să facem testul? — Cred că voia să-ţi ofere o „ieşire” să te lase să pleci şi să fii cu Potrivirea ta, astfel încât să nu trebuiască să-ţi frângă inima şi să fie ea personajul negativ când te părăsea Aşa, ea ar fi fost victima în toată povestea Apoi, când ai aflat că eşti Potrivit cu un tip, a fost un şoc şi pentru noi, aşa cum a fost şi pentru tine, şi nu ne-am gândit nicio clipă că o să vrei să-l cunoşti Sally a fost surprinsă că a reuşit să te convingă — Păi, atunci mă bucur că planul pe care l-a făcut ca să scape de mine s-a terminat aşa de bine pentru ea, a spus Nick sarcastic — Nu fi aşa, omule Până la urmă, totul s-a terminat OK, nu? Dacă prin OK înţelege o logodnică moartă, un copil care nu-i al meu şi sufletul meu pereche pierdut pentru totdeauna la celălalt capăt al lumii, atunci, da, are mare dreptate, s-a gândit Nick plin de amărăciune Expresia de pe chipul lui Deepak i-a arătat că şi acesta îşi dăduse seama de enormitatea propriilor cuvinte şi l-a făcut să-şi plece privirea Nick era uluit de cât de departe mersese Sally în disperarea ei — Habar n-am avut cât de manipulatoare era, a murmurat el Şi Sumaira ce are de zis că soţul ei i-a făcut un copil celei mai bune prietene? De obicei, nevastă-ta are o părere despre orice — Este terminată Nu m-a dat afară, dar mi-a interzis să văd copilul lui Sally — Dar tu? Ce fel de viitor îţi doreşti să aibă? Sarcina de a-l creşte căzuse asupra lui Nick, iar el îl iubea mai mult decât orice pe lume, dar se întreba, uneori, dacă nu era mai bine pentru Dylan să fie cu tatăl lui bun Deepak a tăcut şi şi-a ferit privirea, însă Nick nu l-a slăbit din ochi, încercând cu disperare să-şi ascundă îngrijorarea în legătură cu răspunsul pe care urma să-l primească Ştia că mulţi bărbaţi ar renega un copil care nu le aparţinea biologic, dar el sacrificase prea multe ca să renunţe la Dylan Băieţelul firav care dormea atât de liniştit la el în braţe îşi pierduse mama chiar înainte de a se naşte, iar Nick nu avea să permită să-l piardă şi pe cel care sperase să-i fie tată Simţea o dragoste copleşitoare faţă de fiul lui, fiindcă aşa ajunsese să se gândească la el, ca fiind fiul lui — Nu cred că eu şi copilul avem vreun viitor împreună, a răspuns Deepak în cele din urmă — Nu crezi sau ştii sigur? — Ştiu sigur — Nu simţi absolut nimic pentru copilul ăsta? — Nu, şi nici nu mi-e ruşine să recunosc Stau aici uitându-mă la el şi nu simt absolut nimic Tot ce văd sunt probleme şi complicaţii Nici măcar nu simt nevoia să-l iau în braţe sau să-l drăgălesc, aşa cum fac cu fetele mele Chiar dacă Sumaira nu l-ar fi respins, tot nu l-aş fi vrut Nick era dezgustat de mărturisirea lui — Tu şi Sally v-aţi fi potrivit mai bine decât crezi Amândurora nu vă păsa decât de voi înşivă — Dacă vrei să stea cu tine, o să semnez ce acte vrei, ca să fie oficial Şi, cu asta, Deepak s-a ridicat de pe canapea şi s-a îndreptat spre uşă — Nick, a spus el fără să se întoarcă, îmi pare foarte rău pentru tot şi sper să mă crezi Nick nu i-a răspuns Când s-a închis uşa în urma lui, şi-a strâns tare fiul în braţe şi l-a sărutat lung şi tandru pe frunte Capitolul 100 MANDY — Credem că nu e prima dată când Pat a răpit un copil, a spus Lorraine Rezultatele ADN ale lui Richard şi Chloe nu se potrivesc nici între ele, nici cu ale ei Nu sunt rude unii cu alţii — Se poate să-i fi adoptat? — Am verificat bazele de date europene şi americane şi până acum nu putem confirma lucrul ăsta Am început să căutăm cazuri nerezolvate cu copii dispăruţi cam în perioada în care s-au născut Richard şi Chloe — Isuse! Mandy a scuturat din cap cu neîncredere şi i-a stat inima gândindu-se la ce s-ar fi putut întâmpla dacă nu descoperea în pozele lui Richard cabana de vacanţă din Lake District Şi-a strâns fiul mai tare la piept, întrebându-se cum trebuie să se simtă părinţii biologici ai lui Richard şi Chloe, care nu ştiau ce se întâmplase cu copiii lor — Ce-o să păţească Chloe? a întrebat-o pe Lorraine, care stătea în faţa ei Era pentru prima dată când se întâlneau după salvarea bebeluşului ei, în urmă cu o săptămână — O să fie acuzată de răpirea unui copil, dar pentru că nu are cazier o să fie eliberată pe cauţiune pe perioada desfăşurării anchetei Presupunem că apărarea ei va invoca lipsa de discernământ Dar nu-ţi face griji, o să aibă ordin de restricţie, ca să nu se poată apropia de tine sau de locuinţa ta Pat este închisă într-un spital de psihiatrie, după supradoza pe care a luat-o, dar o să dureze ceva până o să aflăm toată povestea Lui Mandy îi era foarte greu să-şi şteargă din minte momentul în care îşi văzuse copilul pentru prima dată Era în braţele lui Pat, învelit într-un prosop, în timp ce femeia zăcea inconştientă, înconjurată de folii goale de pastile După aceea, totul s-a derulat cu încetinitorul: Lorraine a tras-o înapoi pe Mandy, care încerca, întinzând braţele slăbite, să-şi apuce fiul Un paramedic l-a luat repede din braţele lui Pat, ca să nu cadă, apoi l-a aşezat cu grijă pe podea; l-au scos din prosop şi au verificat să nu aibă semne de rănire Abia după ce paramedicul a confirmat că totul este în regulă i-au dat voie şi lui Mandy să-l ţină pentru prima dată Când i l-au pus în braţe, a căzut în genunchi I-a mirosit capul şi şi-a trecut degetele peste pieptul lui catifelat, l-a strâns lângă ea ca să-i simtă pe piele bătăile inimii Nici n-a văzut că paramedicii au năvălit s-o ajute pe Pat şi nici n-a observat cum au întors-o pe-o parte şi cum i-au îndesat un tub pe gât, ca s-o forţeze să vomite Toate vocile celor care vorbeau cu ea se auzeau înfundat, fiindcă tot ce putea asculta era sunetul delicat al respiraţiei copilului ei — Mai este ceva ce ar trebui să-ţi spun, deşi n-am voie, a continuat Lorraine, ceva ce au descoperit în dosarul medical al lui Pat Se pare că are un istoric de episoade psihotice despre care medicul ei curant crede că au fost generate de multiple pierderi de sarcină şi de doi copii născuţi morţi Se pare că aceste episoade au încetat la un moment dat, coincizând cu intrarea lui Richard şi a lui Chloe în viaţa ei Mandy nu putea simţi pentru Pat decât compasiune, având în vedere chinurile prin care trebuie să fi trecut în acei ani Ştia cât de îngrozitoare sunt pierderile de sarcină şi cum îţi pot distruge toată viaţa Nu o absolveau de comportamentul pe care-l avusese, dar îl explicau întrucâtva Înainte de a părăsi salonul separat care le fusese pus la dispoziţie în centrul de îngrijire, Mandy a îmbrăţişat-o pe Lorraine şi i-a mulţumit pentru tot ce făcuse Apoi şi-a luat fiul şi s-a îndreptat spre salonul lui Richard I-a luat o clipă să se adune, apoi a deschis uşor uşa încăperii unde el zăcea în pat, locul unde i se adresase pentru prima dată în urmă cu şase săptămâni — Bună, Richard, a început ea blând, trăgându-şi un scaun lângă patul lui Am adus pe cineva să te vadă Acesta este fiul tău, Thomas Sper să nu te superi, l-am numit după tata, care a murit acum câţiva ani Ştiu că voi v-aţi mai întâlnit, când l-a adus mama ta, dar m-am gândit că ar fi frumos să stăm doar noi trei, împreună Mandy s-a uitat la tată şi la fiu, pe rând, şi a recunoscut în sinea ei că Pat avea dreptate: era o asemănare evidentă între ei Aveau acelaşi ten şi chiar şi poziţia gropiţelor din obraji era aceeaşi S-a gândit iar la titlurile de la ştiri referitoare la scandalul cu falsificarea Potrivirilor ADN, auzite mai devreme în maşină, când se îndrepta spre centrul de îngrijire A hotărât că n-avea nicio importanţă nici dacă Potrivirea ei cu Richard ar fi fost un fals Oricum s-ar fi întâmplat, rezultatul rămânea în continuare acest copil minunat ghemuit în coşuleţul lui, alături de ea Cândva îşi făcea griji că n-ar putea iubi un copil născut în afara unei Potriviri ADN ca pe unul născut dintr-o Potrivire Dar acum ştia că nu era cazul Mirosul puternic de dezinfectant din cameră i-a gâdilat nasul lui Mandy, care a strănutat de două ori, făcându-l pe Thomas să chicotească S-a ridicat; l-a aşezat în pat, îndărătul grilajului de siguranţă şi lângă antebraţul lui Richard, întins ţeapăn pe lângă corp, apoi s-a căutat în buzunar după un şerveţel Însă când s-a întors să-şi ia băiatul, ceva era diferit Braţul lui Richard nu mai era aliniat cu trupul Îşi răsucise palma în sus şi mânuţa copilului stătea cuibărită în mâna lui Mandy a tras adânc aer în piept, nevenindu-i să-şi creadă ochilor S-a uitat încremenită cum degetele lui Richard se împletesc încet şi conştient cu ale fiului său Capitolul 101 AMY Amy nu se putea uita la chipul neclintit şi lipsit de expresie al bărbatului pe care-l iubise şi căruia îi luase viaţa Prăbuşit în scaunul de care-l legase, Christopher rămăsese cu capul dat pe spate, iar lacrimile încă i se mai vedeau în colţul ochilor injectaţi Voia cu disperare să-l readucă la viaţă pe acest bărbat adorat, dar chiar dacă ar fi putut să-l ridice din morţi, el s-ar fi întors cu tot cu impulsurile pe care ea le detesta De dragul tuturor femeilor şi al ei însăşi, lucrurile trebuiau să rămână aşa cum erau, iar ea, Amy, trebuia să fie cea care să-i elibereze sufletul chinuit „Adună-te!”, şi-a spus ea încleştând pumnii în două gheme tari, ca să nu cedeze în faţa tristeţii Tremurând încă din tot corpul, s-a ridicat cu greu în picioare şi a scotocit prin rucsacul lui Christopher, folosind echipamentul acestuia pentru a curăţa orice urmă a prezenţei ei în casa femeii îngrozite pe care o lăsase legată în dormitor, neştiutoare cu privire la cele întâmplate sub acoperişul ei Amy a dat timpul înapoi până în urmă cu câteva zile când, după ce descoperise că iubirea vieţii ei era criminal în serie, afişase în faţa lui o mină curajoasă în timp ce începuse, în tăcere, să jelească tot ce era pe cale să piardă Şi chiar când Christopher plănuia să-şi ucidă ultima victimă, după multă introspecţie şi deliberare internă, Amy se hotărâse să-l ucidă pe el Îl urmărise cu maşina pe când se deplasa spre o stradă rezidenţială din Islington şi îl privise, de la distanţă, cum patrulează zona la pas, luându-şi notiţe mental în legătură cu poziţia felinarelor stradale, accesul pe uşa din spate în apartamentul de la parter şi o posibilă rută de scăpare Şi-a pus palmele peste gură ca să-şi oprească suspinele, de teamă să nu fie auzită din stradă Dacă îi urmărise corect calendarul crimelor, următoarea lovitură avea să fie dată în 48 de ore Şi când Christopher a anulat planurile de seară pe care şi le făcuseră, invocând un termen-limită pentru o lucrare, a ştiut exact unde se duce şi a sosit înaintea lui Odată intrată în casă, Amy a privit oripilată cum bărbatul îşi dezvăluie adevărata natură, cea a unui psihopat nemilos şi eficient pregătindu-se să ucidă Aşteptase, ascunsă în întunericul din casa fetei, în timp ce el îşi ocupase poziţia şi îşi pusese sacul la picioare, scosese sârma pentru tăiat brânză şi bila de biliard pe care o aruncase după aceea spre perete, ca să atragă atenţia Numărului Treizeci Stând în spatele lui Christopher, cu pistolul de electroşocuri în mână, simţise mirosul adrenalinei care se scurgea prin el şi care i-a făcut greaţă După ce a terminat de curăţat locul crimei, Amy l-a căutat pe Christopher în buzunare Nu avea decât două telefoane – mobilul lui obişnuit şi cel cu cartelă, folosit pentru a verifica unde se află Numărul Treizeci Niciunul dintre ele nu conţinea vreun indiciu despre identitatea proprietarului, dar le-a luat oricum Amy a rămas o clipă în faţa lui Christopher şi a respirat adânc Apoi, adunându-şi toate puterile, l-a târât, cu tot cu scaun, centimetru cu centimetru, către bucătărie şi apoi spre uşa din spate pe unde intrase Christopher, până a ajuns cu el în curte A intrat în casă şi a luat din cealaltă cameră o pătură cu care l-a acoperit din cap până-n picioare A format 999 de la telefonul fix al fetei, a cerut să i se facă legătura la poliţie şi i-a şoptit „Ajutaţi-mă!” operatorului care i-a răspuns Apoi a lăsat telefonul pe blatul de la bucătărie şi a socotit că poliţia va ajunge cam într-o oră şi o va găsi pe fată A ieşit iar, a scos cele două sticle de spirt alb pe care le adusese cu ea în propria trusă de criminal şi a turnat lichidul peste giulgiul improvizat de pe Christopher, până când pătura a absorbit tot lichidul Apoi s-a dat înapoi, a aprins un chibrit şi l-a aruncat spre el Când Christopher a luat foc i-a întors spatele şi s-a îndepărtat – n-avea nici cea mai mică dorinţă să vadă cum i se topeşte carnea de pe oase bărbatului pe care îl iubise Având în vedere că abia ai auzit de Potrivirile alea false, oare chiar era el alesul sau ai fost îndrăgostită doar de ideea de a-ţi găsi Potrivirea? s-a întrebat ea dintr-odată Gândeşte-te la asta, este absolut sigur că o persoană ca tine, care vrea să facă bine, n-ar fi putut fi Potrivită cu un bărbat ca ăsta Rezultatele voastre trebuie să fi fost virusate Pur şi simplu ai fost luată de val Amy a dat din cap şi a hotărât că aceasta era singura explicaţie logică, chiar dacă undeva, în sinea ei, nu era sigură de asta Gândul că a ales să iubească un bărbat care se dovedise a fi criminal în serie arăta doar o proastă judecată şi era de departe o variantă mai bună decât să fi fost Potrivită ADN cu un ucigaş Era răul cel mai mic şi, în timp, poate că va reuşi să se şi împace cu asta Când a lăsat şablonul vopsit în faţa casei Numărului Treizeci a ştiut că vor trece probabil luni întregi până la identificarea cadavrului lui Christopher A plecat spre locuinţa lui, a descuiat cu cheile lui Christopher şi a plănuit ca în următoarea săptămână să cureţe totul de la un capăt la celălalt, ca să înlăture cât de mult putea din urmele ei de ADN Apoi îi va lăsa maşina cu cheile în contact într-un loc rău famat din sudul Londrei – în mod sigur n-avea să rămână mult timp acolo Existau foarte puţine căi de a-l lega pe Christopher de Amy, odată ce poliţia descoperea cine era El plătea întotdeauna cash, aşa că nu existau urme lăsate de cardurile de credit în locurile pe care le vizitaseră sau unde luaseră masa împreună Computerele lui aveau parole greu de spart, dar urma să le distrugă oricum cu un ciocan şi apoi să le arunce Şi din moment ce nu-şi cunoscuseră reciproc prietenii, familiile sau colegii, nu era nimic care să-i lege ca pereche – cu excepţia conexiunii de la Potriveşte-ţi ADN-ul Totuşi, nu exista nicio dovadă că merseseră mai departe în povestea asta Chiar şi în conversaţiile scrise de la început, în care se prezentaseră, Christopher folosise unul dintre telefoanele lui anonime, pe care urma, de asemenea, să-l facă bucăţi În lunile următoare, colegii lui Amy nu vor reuşi să descopere de ce ultima persoană moartă în cazul inexplicabil şi derutant al criminalului în serie era un bărbat, de ce fusese ales acesta şi de ce i se dăduse foc Asta va fi o răsturnare suplimentară de situaţie şi era sigură că şi Christopher ar aprecia capacitatea ei de autoconservare Christopher îşi atinsese obiectivul, numai că el fusese cea de-a 30-a crimă din proiect De asemenea, obţinuse şi anonimatul pe care şi-l dorise atât de mult şi singurul lucru care lipsea din povestea lui era porecla pe care remarcase, ofensat, că nu i-o dăduse nimeni încă Dar şi aceasta i-a venit brusc în minte lui Amy Când o să merg mâine la serviciu, o să le sugerez să-l numească Ucigaşul cu Sfântul Cristofor, şi-a spus ea, imaginându-şi că o priveşte şi închipuindu-şi-l zâmbind Treizeci de crime şi un nume până la urmă ţi s-a îndeplinit dorinţa, nu-i aşa? Capitolul 102 NICK Oraşul era mai mare şi mai pitoresc decât i se păruse lui Nick din ce văzuse pe Google Street View Clima era blândă şi aproape mediteraneeană; se îmbrăcase cu nişte pantaloni scurţi de doc, cu tricou şi şlapi, şi plecase la plimbare prin împrejurimi, pe străzile îngrijite care dădeau roată clădirilor în stil misionar spaniol din oraş S-a oprit apoi pe o bancă de lemn dintr-o staţie de autobuz, savurând dimineaţa fierbinte de decembrie Rândul de magazine din faţa lui se înşiruia curat şi ordonat şi părea suficient pentru a-l mulţumi pe oricare dintre cei 73 000 de locuitori ai oraşului Din când în când, Dylan gângurea în căruţul lui, deopotrivă amuzat şi entuziasmat de inelul cu animale domestice din plastic colorat pe care-l avea atârnat la încheietură şi care zornăia ori de câte ori dădea din mânuţă Pentru un bebeluş de patru luni, suportase foarte bine cele 23 de ore de zbor, doar cu câteva reprize de plâns în timpul unor turbulenţe mai problematice După ce se cazase la pensiune, Nick simţise că e prea agitat ca să doarmă, aşa că făcuseră prima lor plimbare în parc, să exploreze grădinile de iarnă şi să hrănească raţele Apoi se opriseră pentru o gustare la cafenea, înainte de a se îndrepta spre destinaţia lor de pe Russell Street În faţa lor, trei uşi mai la dreapta, era clădirea în care se afla bărbatul pentru care zburase aproape 20 000 de kilometri Strada principală din oraşul Hastings, Noua Zeelandă, se aglomera tot mai tare pe măsură ce se apropia ora prânzului şi angajaţii părăseau birourile ca să apuce să mănânce sau să-şi întâlnească prietenii la cafenea Nick aştepta răbdător, încercând să-şi păstreze calmul, dar tot ce-şi dorea era să dea năvală în magazin şi să-şi anunţe sosirea Chiar înainte ca el să deschidă uşa, Nick i-a simţit prezenţa şi un caleidoscop de fluturi i s-a ridicat grămadă din capul pieptului, luându-şi zborul în întreg corpul Când l-a văzut apărând, lui Nick i s-a tăiat respiraţia cu totul şi de-a binelea Alex a rămas neclintit o clipă, fără să-l vadă încă; Nick a observat că părul lui ondulat era mai scurt decât ultima dată când îl văzuse, cu aproape nouă luni în urmă Îşi răsese şi barba abia crescută, lăsând la vedere un chip bine bărbierit, mai colţuros Dintr-odată, Alex a părut nedumerit, de parcă ar fi ştiut că e ceva în neregulă, fără să poată spune ce anume Nick şi-a dat seama ce simte, fiindcă la fel simţea şi el Apoi, ochii li s-au întâlnit, iar Alex a făcut un pas în spate, şocat Nick s-a gândit că trebuie să-l fi surprins foarte tare şi căruciorul — Salut, străine, a început Nick, îndreptându-se spre el Alex era prea uluit ca să răspundă — Alex, ţi-l prezint pe Dylan Dylan, el este Alex Alex şi-a îndreptat neîncrezător privirea de la Nick la Dylan A cercetat pielea întunecată a băieţelului şi s-a uitat la Nick, bulversat — Este o poveste foarte, foarte lungă, a continuat Nick, şi trebuie să te avertizez că el şi cu mine venim numai la pachet Dar dacă ne vrei, am venit ca să rămânem Alex a încercat să-şi acopere gura cu mâinile, dar era prea târziu ca să-şi ascundă zâmbetul enorm, de un alb strălucitor, sau să-şi oprească lacrimile care îi curgeau pe obraji Apoi l-a îmbrăţişat pe Nick în cea mai strânsă şi prelungită îmbrăţişare pe care o primise el vreodată şi pe care Nick a luat-o drept un „da” Capitolul 103 ELLIE Ellie stătea aşezată la masa de sticlă din biroul ei şi se uita ţintă spre locul unde, cu 17 luni în urmă, îşi ciomăgise logodnicul până îl ucisese Auzise bârfe că unii dintre angajaţii rămaşi se întrebau de ce ar mai vrea să stea într-un birou unde se petrecuseră lucruri atât de violente Şi când refuzul ei de a se clinti din biroul acela ajunsese în presă, jurnaliştii o etichetaseră drept morbidă şi macabră Dar Ellie nu avea de gând să permită nimănui s-o alunge de la etajul 71 al celei mai înalte clădiri din Londra Ce se întâmplase în ziua în care Matthew fusese ucis nu-i definea munca pentru care sacrificase tot ce-i aparţinea El meritase să moară şi nu-şi regreta nicio secundă decizia Acum, singură în încăpere, îşi câştigase dreptul de a fi mai presus de oricine altcineva Din ziua aceea, Ellie îl ştersese efectiv din amintire pe bărbatul pe care-l cunoscuse drept Tim Chiar şi când fusese interogată în boxa martorilor la propriul proces, fusese vagă în legătură cu viaţa lor împreună, în ciuda încercărilor avocatului de-a o zugrăvi în ipostaza ei umană, şi nu ca pe un monstru milionar care fusese văzut într-o filmare transmisă online cum comite o crimă Acea Ellie era jalnică şi neputincioasă şi se convinsese pe ea însăşi să se îndrăgostească de un bărbat de care n-ar fi avut de ce să se îndrăgostească Acea Ellie fusese arhitectul propriei nefericiri, iar această Ellie n-avea niciun chef să mai întâlnească sau să mai recreeze vreodată acea femeie Aşa că petrecea şapte zile pe săptămână lucrând la birou alături de o fantomă care să-i reamintească să nu mai fie în viaţa ei atât de demnă de plâns Şi-a acordat o clipă ca să constate cât de linişte era pe coridoare şi în birourile vecine cu al său Nu cu mult timp în urmă, locul era plin de viaţă, cu Ula şi toţi asistenţii ei vorbind încontinuu la telefon şi pălăvrăgind împreună Acum, când businessul scăzuse, iar o treime din personal demisionase fără a fi înlocuit, era linişte pe tot etajul Chiar şi în biroul ei domnea tăcerea, computerul era oprit, telefonul fix scos din funcţiune şi telefonul mobil trecut pe modul „avion” Şi-a aruncat ochii prin încăpere şi privirea i s-a oprit asupra unui teanc de reviste şi ziare depozitate pe blatul de sticlă al măsuţei de cafea Încă din prima zi, reacţia presei la arestarea ei şi la acuzaţiile formulate a fost cea aşteptată Tabloidele se aruncaseră asupra ei cu previzibilele calomnii şi depăşiseră adeseori măsura în ceea ce priveşte informaţiile ce puteau fi furnizate legal într-un dosar care nu ajunsese încă în instanţă Imaginile cu cele 20 de minute care au schimbat viaţa lui Ellie fuseseră redate atât de des la ştiri şi în online, încât deveniseră simbolice Ca şi în cazul prăbuşirii turnurilor gemene sau al tsunamiului din Sri Lanka, ce luase mii de vieţi, privitorii se desensibilizaseră treptat în ceea ce priveşte esenţa poveştii – anume că asistaseră la uciderea unui om Dar lucrul acesta funcţionase în avantajul ei, fiindcă, pentru o majoritate tot mai mare, Matthew devenise inamicul Comentatorii din presă şi psihologii analizaseră în detaliu filmarea pentru a-i judeca acestuia firea, limbajul trupului, minciunile şi motivele, şi-l etichetaseră ca fiind la limita cu psihopatia Twitter, Facebook şi alte platforme de social media merseseră chiar mai departe de-atât, făcând din ea un port-drapel în numele victimelor abuzului mental şi emoţional Pentru prima dată de când ajunsese faimoasă, cu mai mult de zece ani în urmă, cei care odată o descriau drept femeie de afaceri fără scrupule, care nu se dă înapoi să calce pe cadavre pentru a obţine ce vrea, se refereau acum la ea ca la o fată din popor ce fusese manipulată cu multă cruzime Compania de PR căreia îi plătea sute de mii de lire făcuse o treabă de milioane Ellie detesta felul în care era percepută de public, dar echipa ei extinsă de avocaţi şi jurişti îi amintea frecvent că, atât timp cât o ţinea departe de puşcărie, imaginea aceasta era spre binele ei Totuşi, în timp ce popularitatea lui Ellie creştea, încrederea în Potriveşte-ţi ADN-ul era cea mai scăzută din toate timpurile După atâtea luni, în ciuda campaniilor solide de marketing, compania suferea în continuare ca urmare a şocului provocat de cele două milioane de Potriviri greşite generate de Matthew În prima lună, numărul de noi cereri pentru kitul de testare a scăzut cu 94 la sută În următoarele săptămâni, această curbă descendentă abruptă a început să se mai diminueze, dar potenţialii clienţi tot nu voiau să pună chestiuni sentimentale în mâini murdare Procesele au început repede şi au fost multe, iar canalele TV din întreaga lume transmiteau reclame ale unor firme de avocatură oportuniste care se ofereau să-i reprezinte pe aceia care considerau că fac parte din cele două milioane fără să ceară taxă pentru reprezentare sau pentru o eventuală victorie în proces Asigurătorii companiei Potriveşte-ţi ADN-ul ameninţau că nu vor acoperi nicio plângere care va obţine compensaţii, acuzând compania de neglijenţă, fiindcă securitatea online fusese ineficientă şi îi permisese lui Matthew să acceseze sistemul Fără acoperirea de la asigurări, Potriveşte-ţi ADN-ul ar fi sfârşit cu un inevitabil faliment Ellie s-a uitat la ceas: ora 14:00 S-a ridicat, s-a rujat, şi-a pus ochelarii de soare, a aruncat geanta pe umăr şi a ieşit din birou A luat liftul şi a coborât la etajul unde se găsea unul dintre cele şase restaurante din The Shard, flancată de recent-angajatul trio de gărzi de corp; timp de o clipă s-a gândit la fostul ei şef de la pază, Andrei Spre binele lui, cea mai bună soluţie a fost să dispară din preajma lui Ellie, decât să înfrunte acuzaţiile că ar fi ajutat-o să se debaraseze de cadavrul lui Matthew A presupus că se întorsese acasă, în Europa de Est; îl recompensase cu generozitate, astfel încât să nu mai fie nevoit să muncească mulţi ani de-atunci înainte A păşit plină de încredere de sine în sala aglomerată, sesizând cum, când trecea pe lângă mese, tonurile vocilor coborau şi capetele se plecau Nu-i mai păsa ce cred oamenii despre ea; lăsase echipa de PR să se ocupe de asta La fel gândea şi în cazul celor din familie, pe care nu-i mai văzuse de la moartea lui Matthew Totuşi, comunicase sporadic cu ei prin intermediul Ulei şi simţise un val uriaş de vinovăţie atunci când reporterii le asediaseră casa Însă acceptându-l pe Tim în viaţa lor, deveniseră şi ei complici la ruperea barierelor şi îi permiseseră să le otrăvească şi lor apele În mintea lui Ellie, Tim şi familia ei erau legaţi fără putinţă de tăgadă şi, ca s-o rupă definitiv cu el, trebuia s-o rupă şi cu ei Nu şi-a dat jos ochelarii de soare nici când şeful de sală a condus-o spre o masă din colţ cu vedere spre Tamisa Şi-a comandat obişnuitul gin tonic Hendrick’s şi i-a mulţumit tânărului chelner emoţionat, căruia i-a tremurat mâna când i-a umplut paharul cu apă minerală acidulată A simţit parfumul Ulei înainte ca aceasta să ajungă la masa ei — Scuze că te deranjez, dar tocmai a sunat avocatul tău, a spus Ula, incapabilă să-şi ascundă îngrijorarea Juriul s-a întors să dea verdictul Ellie a dat din cap, a luat o înghiţitură din pahar şi apoi a urmat-o pe Ula spre lift, înconjurată de gărzile de corp S-au îndreptat spre maşina parcată la intrarea de serviciu Au gonit către tribunalul din Old Bailey, unde îşi petrecuse fiecare zi din ultimele patru luni, în procesul pentru uciderea lui Matthew Pledase un hotărât „nevinovată”, pe considerentul afectării discernământului — Ai luat o decizie în ceea ce priveşte retestarea? O oferim celor care nu-s convinşi că au fost Potriviţi corect? — Nu, nu cred, a replicat Ellie cu răceală Va trebui ca toţi cei care se încadrează în perioada aceea, care ar putea sau nu să fie ne-Potriviţi, să-şi urmeze instinctul Câteodată, iarba vecinului nu-i mai verde şi de-aia trebuie să stăm în curtea noastră Şi, câteodată, pur şi simplu trebuie să riscăm şi să sperăm că va ieşi bine — Şi dacă nu va fi verdictul la care speri? a întrebat-o Ula Ce se va întâmpla atunci? — Ştii ce ai de făcut, a replicat Ellie Apeşi pe buton şi laşi lumea să înceapă din nou să facă propriile greşeli virtual-project eu VP - 117